
Prefaţă 

» 


Veţi citi o carte de istorie economică a României animată de o 

> 

istorie personală amprentată în aceeaşi măsură de viaţa cotidiană şi 
de experienţa bibliotecii. Este o istorie a dezvoltării în condiţiile în 
care autonomia decizională a politicului a fost în România extrem 
de constrânsă de condiţia de periferie a economiei globale. Această 
condiţie a însemnat că marile decizii legate de dinamica investiţiilor 
şi a consumului au fost luate altundeva, sursa decalajelor economice 
ale ţării trebuind căutate în formele îmbrăcate de această dependenţă 
de-a lungul timpului. însă, spre deosebire de abordările derivate din 
teoria dependenţei, faţă de care mă delimitez, susţin că dependenţa nu 
înseamnă neapărat subdezvoltare şi că eşecul reducerii semnificative 
a decalajelor se poate găsi nu doar în constrângerile externe, ci şi în 
procesele politice şi economice interne. Din acest punct de vedere, 
demersul meu nu este unul pesimist, căci există numeroase exemple 
care arată că este posibilă nu doar reducerea decalajelor, ci şi ieşirea 
din periferie (Danemarca şi Argentina în secolul al XDC-lea, Coreea 
de Sud în secolul al XX-lea), chiar dacă rămânerea în centru nu este 
garantată (Argentina în secolul al XX-lea). 

Principalul cadru teoretic al cărţii este constituit de extensiile 
gândirii lui Karl Polanyi în cercetările interdisciplinare despre capi¬ 
talism şi adversarii săi, cercetări ce reprezintă unul dintre principalele 
curente ale economiei politice, (sub)domeniu al ştiinţelor politice în 
care mi-am făcut doctoratul. Conform acestui economist austriac, 
pieţele sunt întotdeauna şi pretutindeni încastrate social. „Calea către 

o piaţă liberă”, nota acesta în Marea transformare, „a fost deschisă şi 
a fost păstrată deschisă de o creştere enormă a unui intervenţionism 
continuu, organizat central şi controlat”. Dacă adoptăm această per¬ 
spectivă, capitalismul din epoca liberalismului clasic sau din cea a 
neoliberalismului contemporan nu înseamnă „stat minimal”, ci o 
formă de intervenţionism care caută să dezvolte, stabilizeze şi repro¬ 
ducă forme marketizate de viaţă socială. Cifrele seci arată că acest 
intervenţionism redistribuie bogăţia şi şansele în viaţă dinspre baza şi 
mijlocul piramidei sociale înspre vârful ei. 1 Prin urmare, într-o abor¬ 
dare polanyiană, studiul relaţiilor dintre stat, societate şi piaţă devine 
principalul pilon al analizei (Avdagic 2005; Bohle şi Greskovits 2007; 
Bohle şi Greskovits 2012). 

Pe Karl Polanyi l-am descoperit acum unsprezece ani la un curs 
de economie politică ţinut la Universitatea Maryland (College Park), 
unde îmi făceam doctoratul. Sub supravegherea lui Mark Blyth, 
unul dintre marii neopolanyieni contemporani (care preda atunci la 
Universitatea Johns Hopkins), şi a lui Ken Conca, cunoscut critic al 
politicilor ce duc la distrugerea mediului ambiant, m-am imersat în 
aplicarea schemei teoretice polanyiene realităţilor istoriei economice 
a Europei Occidentale şi Americii Latine. Cursurile de teorie politică 
susţinute de profesorul Vladimir Tismăneanu şi sesiunile de pregătire 
cu Mark Blyth m-au făcut să iau în serios rolul ideilor în cadrele 
analitice ale economiei politice, fără a uita însă de constrângerile şi 
oportunităţile reprezentate de crize şi moşteniri instituţionale. In 
timpul studiilor postdoctorale de la Universitatea Brown, am extins 
aceste preocupări la nivelul instituţiilor financiare internaţionale şi al 
economiei politice a Braziliei contemporane. 


1 Există un consens emergent că, dacă ne uităm la date statistice culese pe termen 
foarte lung, capitalismul dezîncastrat sau în curs de dczîncastrare produce întot¬ 
deauna inegalitate. Numai deceniile capitalismului încastrat postbelic au putut 
demonstra existenţa concurenţei şi reducerea inegalităţii. Pentru câteva referinţe 
elementare, vezi: Piketty şi Saez 2001; Milanovic 2010; Piketty 2014. 

Sensibilitatea faţă de analiza polanyiană a venit pe o anumită 
istorie personală. în septembrie 2001, am început studiile postuni¬ 
versitare în Statele Unite format în ideologia dominantă a tranziţiei 
postcomuniste, o ideologie care nu se preocupa de tensiunile inerente 
dintre societatea democratică şi societatea de piaţă. Insă conformis¬ 
mul meu intelectual era minat de întrebări practice legate de banale 
experienţe cotidiene. Şomajul cronic creat de dezindustrializarea 
masivă de după 1991 în Năsăudul natal fusese şocant şi se adâncise 
după terapia de şoc din 1997. Pentru o vreme, crezusem în teoria „rece¬ 
siunii transformaţionale” a cercurilor mainstream, dar prin 2000-2001 
începusem să mă întreb de ce şomajul cronic persista şi ţara intra 
într-un amplu proces de demodernizare economică, socială şi culturală, 
în care pietismul religios, emigraţia şi „tunurile” de diverse dimensiuni 
păreau a fi singurele căi de ieşire din intensa dramă a „tranziţiei”. 

Fusesem crescut într-o familie de muncitori industriali a căror 
etică a muncii era mai degrabă pogorâtă din Etica protestantă a lui 
Weber decât din autocritica orientalistă despre „lenea levantină”, care 
domina atunci spaţiul cultural şi jurnalistic. Amândoi părinţii erau 
prinşi în drama şomajului de lungă durată, după ce lucraseră în trei 
schimburi la întreprinderile epocii Ceauşescu şi îmbătrâniseră înainte 
de vreme încercând să supravieţuiască austerităţii ceauşiste, combinând 
munca industrială cu cea agricolă, pe pământurile necolectivizate ale 
satului Liviu Rebreanu. Fratele meu ajungea la majorat într-un context 
în care piaţa muncii pentru tineri se mutase deja în Italia şi Spania. 
După ani de şomaj şi agricultură de subzistenţă, cei doi bărbaţi ai 
familiei îngroşau rândurile precarilor muncitori români din Catalonia, 
întorcându-se acasă, după câţiva ani, cu sănătatea şubrezită de munca 
dereglementată şi periculoasă pe camioane de cursă lungă. 

în primăvara lui 1998 călătorisem în Ungaria şi fusesem intrigat 
de mulţimea de oameni fără adăpost şi de sărăcia evidentă a pensio¬ 
narilor. Cum Ungaria era prezentată ca ţara-model a tranziţiei, am 
început să pun la îndoială teoriile din Revista 22, pe care o citeam 
săptămânal, despre cercurile virtuoase generate de „reformele de piaţă”. 

în Ungaria nu sc putea vorbi de moştenirea regimului Iliescu sau de 
certurile din CDR. Proiectul liberal era acolo unul de manual, aşa 
că explicaţia era ceva mai grea. Dubiile crescuseră în timpul anilor 
de avocatură la Cluj, unde mentoratul maestrei Stanca Gidro s-a 
tradus într-o terapie de şoc aplicată utopismului neoliberal ce anima 
absolventul de drept al anilor nouăzeci. în 2000, petrecând o vară de 
cercetare în campusul unei facultăţi de drept din Lansing (Michigan), 
am dat, în acelaşi timp, peste miracolul intelectual numit universitatea 
americană şi peste dramele sociale ale oraşului american devastat de 
restructurarea industriei auto. La întoarcere, am stat o zi în Detroit, 
cândva mândria civilizaţiei industriale americane, devenit între timp 
o ruină postapocaliptică aflată azi în atenţia presei internaţionale ca 
primul mare oraş american în faliment. 

întrebările au proliferat, iar un an mai târziu lăsam la Cluj ser¬ 
vieta de avocat şi plecam la un maşter în ştiinţe politice în SUA. 
Maşterul s-a transformat în doctorat, postdoctorat şi acum profesorat 
la Universitatea Boston. Cartea de faţă este expresia foarte personală a 
dorinţei de a înţelege ceea ce ni s-a întâmplat, adeziunile intelectuale 
din profesia academică şi experienţa cotidiană a condiţiei de emigrant 
şi lucrător în agrenajele economiei mondiale. 

Aş vrea să clarific, de la început, că nu sunt un specialist în istoria 
economică a României, zonă în care străluceşte Bogdan Murgescu, al 
cărui volum România şi Europa rămâne pentru mine o referinţă mo¬ 
del. Format ca politolog în domeniul economiei politice, lucrez mult 
cu materiale de istorie economică şi istoria ideilor economice, însă 
principala mea linie de cercetare nu este istoria, ci aspectele socioeco- 
nomice ale dezvoltării. în SUA, am publicat studii despre strategiile 
economice ale ţărilor BRICS (Ban şi Blyth 2013), despre slăbiciunile şi 
virtuţile modelului de dezvoltare al Braziliei de azi (Ban 2013a), despre 
transformarea doctrinei fiscale a FMI (Ban 2013; Ban şi Gallagher 
2014), despre originile austerităţii ceauşiste (Ban 2012a) şi ale ordo- 
liberalismului spaniol (Ban 2013c) sau despre aspectele economice 
ale migraţiei româneşti din Italia (Ban 2012b). Actualmente lucrez 

la o carte despre politica ideilor neoliberale în instituţii financiare 
internaţionale şi sferele tehnocraţiei statale din unele ţări europene. 
Insă, de-a lungul anilor, am scris mai multe lucrări care se apropie 
de istoria economică şi istoria ideilor, fără a mă considera un expert 
în aceste zone de cercetare. O parte din ele se ocupă de România şi, 
ştiind foarte bine cazul ţării natale, am reuşit să asamblez eşafodaje 
analitice pe care să analizez alte ţări şi contexte instituţionale. 

Cartea de faţă reprezintă o încercare de a aduna aceste lucrări 
într-o naraţiune istorică coerentă şi accesibilă, având în centru tema 
dezvoltării şi dependenţei în România. Rezultatul este o analiză poate 
densă, dar nu excesiv de academică, intenţia mea fiind să adresez 
cartea unui public larg, care caută să înţeleagă sursele decalajelor în 
care ţara noastră a fost prinsă de foarte mult timp. Demersul propus 
în paginile de faţă nu se vrea nici unul activist, nici unul care să ofere 
soluţii imediate, ci e un efort de a înţelege folosind un cadru analitic 
transparent. Ca atare, cartea invită la dezbatere, construind pe ceea 
ce au făcut alţii şi propunând argumente noi, cu dovezi noi, fiind prin 
definiţie failibilă. 

Insă volumul Dependenţă şi dezvoltare nu este efectiv neutru din 
punct de vedere normativ. Deşi înclinaţia mea ca politolog format 
în SUA este mai degrabă weberiană, în sensul încercării neutralităţii 
analitice, de la profesorii mei cei mai buni am învăţat că pretenţia de 
neutralitate este lipsită de onestitate. Argumentele expuse aid sunt anco¬ 
rate în tradiţia economiei politice (neo)polanyiene, structură teoretică ce 
este în mod evident critică faţă de tensiunile existente între democraţie, 
capitalism şi imperativele dezvoltării. în cheie ideologică, acest volum 
poate fi citit într-o anumită măsură ca o critică social-democrată a va¬ 
riantelor de capitalism încercate în România în ultimii o sută cincizeci 
de ani. Prin urmare, ea poate fi văzută ca un pas în necesara încercare 
de a imagina ieşirea din cercurile vicioase în care ne aflăm, pe o cale 
mult mai democratică, mai egalitară şi mai opusă degradării masive a 
mediului decât a fost experienţa noastră de până acum. Ca atare, cartea 
va ridica inevitabile critici atât la stânga, cât şi la dreapta. 

Săpând, se vor detecta probabil în acest volum banalele traume 
ale austerităţii ceauşiste şi ale tranziţiei la capitalism, promisiunile 
democraţiei, coada la viză şi norocul de a petrece paisprezece ani în 
spaţiul universitar american, spaţiu de care sunt legat acum în mod 
structural. Dezvoltarea este posibilă în dependenţă, dar dependenţa 
anchilozează şi sufocă libertatea. Coperta cărţii ne sugerează că 
dependenţa este ca o coadă la ambasadă pentru o viză în paşaport: 
dacă stai la coadă înseamnă că poţi spera să migrezi de la periferie la 
centru, dar şi că nu eşti suficient de privilegiat încât să nu ai nevoie 
de viză. 




Introducere 


O ISTORIE (NEO)POLANYIANĂ 

Cadrul analitic polanyian are o contribuţie distinctă la studiul 
economiei politice a capitalismului. 1 Teza de la care se revendică 
şcoala (neo)polanyiană este că economia nu e un domeniu separat 
de societate, un fel de dronă neoclasică pe pilot automat, ci este un 
domeniu încastrat întotdeauna în societate; departe de a fi condiţia 
„naturală” a omenirii, economia capitalistă a fost planificată de stat 
în zorii revoluţiei industriale. 

Ordinea capitalistă nu este însă statică, ci pendulează între inte- 
grismul pieţei şi coordonare socială prin alte mecanisme decât piaţa, 
în această interpretare, statul nu este doar un modest paznic de noapte 
al ordinii capitaliste, paznic înzestrat cu atribuţii minimale, ci un ges¬ 
tionar activ al conflictului dintre tendinţele integrismului de piaţă şi 
rezistenţa socială la el. Astfel, la mijlocul secolului al XlX-lea, pendula 
a bătut în direcţia integristă, încercând să extragă piaţa din „rigidităţile” 
cerute de coeziunea socială şi să creeze nu doar economii de piaţă, 
ci şi societăţi de piaţă. între sfârşitul secolului al XlX-lea şi anii ’70 
ai secolului al XX-lea, societăţile supuse extinderii domeniului pieţei 
au cerut protecţie statului, pendula relaţiilor dintre piaţă şi societate 
bătând în sens opus (Worth 2013). Din anii 1980 încoace, pendula 
a început să bată din nou în direcţia societăţii de piaţă, sub imboldul 
alianţei dintre stat şi forţele sociale antagonizate de reformele sociale, 


1 Cele mai importante contribuţii contemporane venite din această tradiţie sunt 
Blyth 2002 şi Krippner 2011. 

macroeconomice şi financiare adoptate după Marea Criză din 1929. 
Dincolo de unele recaîibrări ale capitalismului neoliberal adoptate 
după criza din 2008 şi de temporara rearticulare a contramişcărilor 
de solidaritate socială din 2011 şi 2012, o mare parte a planetei este 
prinsă intr-un balans integrist al cărui sfârşit nu se întrezăreşte degrabă. 

Luând în serios instituţiile edificate de stat în interiorul graniţelor 
sale, cadrul analitic polanyian cere, în acest sens, nu doar analiza dina¬ 
micii capitalismului ca formă de economie politică de anvergură glo¬ 
bală, ci şi explicarea manifestărilor sale în variante naţionale de relaţii 
dintre piaţă şi societate. Atât Statele Unite, cât şi Danemarca sunt ţări 
capitaliste dezvoltate, însă, în ciuda convergenţelor instituţionale spre 
macazul modelului neoliberal standard, în Danemarca societatea este 
blindată împotriva integrismului pieţei de un complex de instituţii 
mult mai dens decât e societatea americană. Mergând în zona ţărilor 
capitaliste în curs de dezvoltare cum este ţara noastră, Polanyi ar re¬ 
marca faptul că, deşi fac parte din aceeaşi semiperiferie a economiei 
mondiale, varianta slovenă sau cehă a inserţiei capitaliste înseamnă 
societăţi mult mai protejate de capriciile pieţei prin sisteme de soli¬ 
daritate socială decât variantele baltice sau cea românească. A studia 
capitalismul trebuie, aşadar, să antreneze imediat şi studiul capitalismelor 
naţionale. Din acest punct de vedere, cartea de faţă este inspirată atât 
de literatura instituţionalistă a variantelor de capitalism inaugurată de 
Peter Hali şi David Soskice 2 , cât mai ales de extensia explicit polanyiană 
din opera lui Dorothee Bohle şi Bela Greskovits despre diversitatea 
locală a capitalismului în Europa de Est 3 . Folosind acest cadru, voi 
arăta cum România este azi o formă de capitalism dependent de tip 
neoliberal, diferit de capitalismul dependent cu inflexiuni social-de- 
mocrate (Slovenia) sau neocorporatiste (Cehia, Ungaria). 

Fluxurile globalizate de capital financiar şi industrial, instituţiile 
financiare internaţionale însărcinate cu rolul de pompier al crizelor, 

2 Vezi Hali şi Soskice 2001; Schneider şi Păunescu 2012; Thelen 2012; Nolke şi 
' Vliegenthart 2009. 

3 Vezi Bohle şi Greskovits 2012; Bohle şi Greskovits 2009; Bohle şi Greskovits 2006. 

superclasa capitalistă şi expertocraţia trăitoare în stratosfera globa- 
lismului economic, paradisurile fiscale unde se pitesc banii adevăraţi 
sau teoriile economice neoliberale constituie infrastructura pe care 
accelerează zilnic capitalismul ca sistem global, în aceeaşi măsură 
limitat şi stimulat de diferenţele naţionale arătate de diverse variante 
de capitalism. 

In postfaţa scrisă la ediţia românească a Marii transformări a lui 
Polanyi (Ban 2013d), remarcam importanţa faptului că, inclusiv atunci 
când noua ordine efectiv instituţionalizată de aceste contramişcări 
sociale este, în termeni relativi, emancipatoare pentru marea majoritate 
(social-democraţia real existentă, un exemplu popular fiind cea de tip 
scandinav din era postbelică), germenii integrismului pieţei tind să 
supravieţuiască, pregătind un nou balans în direcţia opusă (de pildă, 
variaţiile naţionale ale neoliberalismului actual, atât de predispus 
la hibridizare). Aceasta poate avea loc printr-un întreg spectru de 
activităţi, de la regimurile autoritare neoliberale care reprimă pe faţă 
contramişcările de orientare stângistă (Chileul lui Pinochet), până la 
repertoriul mai pluralist al politicii liberale (aproape pretutindeni, în 
vechiul nucleu capitalist). 

Niciun sistem socioeconomic nu are cum să fie perfect stabil 
din cauza acestei tensiuni surprinse de Polanyi. La fel, rezultatul 
contramişcărilor nu este neapărat un scenariu politic emancipator, 
conturat pe culoarul ideologic al stângii. Căci rezistenţa socială poate 
articula proiecte colectiviste de natură pur conservatoare, fascistă, 
mafiotă, religioasă, nombrilist-localistă, în funcţie de ce idei şi actori 
sociali organizează rezistenţa socială (Pierson 2001; Berman 1998; 
Riley 2010; Ost 2006). în România, reacţiile de masă la dislocările 
produse de diversele traduceri ale capitalismului încercate începând 
cu mijlocul secolului al XLX-lea s-au tradus atât în fenomene de 
solidaritate progresistă (de pildă, mişcarea muncitorească de stânga 
din Vechiul Regat, dar mai ales din Transilvania şi Banat), cât şi în 
fenomene de solidaritate regresivă (de exemplu, mişcarea legionară sau 
combinaţia de etnicism, rasism şi pietism religios din zilele noastre). 

Cartea de faţă pleacă de la aceste sensibilităţi teoretice, pentru 
a analiza încercările repetate ale României de a-şi depăşi statutul de 
economie periferică cu care s-a născut ca stat. Cum aceste încercări 
fac parte dintr-un repertoriu mondial destul de comun, analiza se 
întemeiază pe teoriile propuse de politologi, sociologi şi economişti 
contemporani, care au analizat bazele dezvoltării socioeconomice. 


DEZVOLTARE SI DEPENDENTĂ 

> l 

Analiza propusă de acest volum utilizează o definiţie a conceptului 
de „dezvoltare” care include nu doar datele dezvoltării economice, ci 
şi pe cele ale dezvoltării sociale. Astfel, ea încercă să disece nu doar 
mecanismele tranziţiei extrem de lente a României de la economia 
preponderent agricolă la cea bazată pe industrie şi servicii complexe, 
ci şi tranziţia de la societatea lipsită de drepturi sociale (la sănătate, 
educaţie, protecţia muncii etc.) la cea în care aceste drepturi încep să 
fie instituţionalizate pentru a fi accesate în mod universal pe teritoriul 
statului. Dezvoltarea pur economică este analizată mergând dincolo 
de ratele de creştere a PIB-ului şi investigând datele problemei prin 
prisma ponderii industriei şi muncii salariate industriale în economie, 
gradul de complexitate al industriei şi exporturilor, valoarea adăugată 
a producţiei sau sofisticarea infrastructurii fizice (drumuri, poduri, căi 
ferate). La rândul ei, dezvoltarea socială este analizată uitându-mă la 
indicatori precum alfabetizarea, educaţia terţiară, indici sanitari şi medi¬ 
cali, plasă socială de siguranţă pentru şomaj, boală, sărăcie sau bătrâneţe, 
distribuţia bogăţiei între membrii societăţii şi accesul la infrastructura 
de transport. A reduce dezvoltarea la factori precum indexul bursei 
sau dinamica investiţiilor străine, aşadar la pilonii economiei de piaţă, 
cum adesea se întâmplă în dezbaterea publică românească, este dovada 
succesului ideologiei integrismului de piaţă. Dacă e să luăm în serios 
teoria încastrării propusă de Polanyi, trebuie să analizăm la fel de atent 
dislocările produse de piaţă în societate şi consecinţele lor în plan politic. 

La fel ca alte state din periferia economiei mondiale precum 
Brazilia sau Portugalia, Romania îşi începe istoria de stat capitalist 
din poziţia de dependenţă clasică , termen pe care Peter Evans îl asocia 
într-un studiu devenit clasic (Evans 1979) cu exporturile primare 
(produse agricole, minereuri, hidrocarburi). Acest tip de dezvoltare, 
după Evans, este prea volatil şi prea expus la presiunea competitorilor 
pentru a asigura o dezvoltare rapidă. Din această situaţie se poate 
ieşi trecând prin dependenţă semiperiferică, un fel de purgatoriu so- 
cioeconomic în care are loc saltul în industrializare, cel mai adesea la 
iniţiativa elitelor statale. 

In România, această tranziţie de la dependenţa clasică la cea 
semiperiferică începe abia în anii 1930, sub impulsul radicalizării 
componentei mercantiliste a capitalismului românesc, şi cunoaşte 
o accelerare deosebită după intrarea României în sfera de influenţă 
sovietică. Această din urmă perioadă e asociată cu dependenţa 
economiei româneşti de URSS şi, începând cu anii 1970, de 
ahrmarea unei dependenţe financiare de ţările capitaliste dezvoltate, 
prin intermediul împrumuturilor contractate de regimul Ceauşescu. 
Austeritatea anilor ’80 reprezintă încercarea cea mai radicală de 
tăiere a canalelor financiare de dependenţă, cu preţul comiterii de 
violenţe economice extreme împotriva societăţii româneşti. încercarea 
se termină în realitate cu o adâncire a dependenţei după căderea 
acestui regim, ruperea de fluxurile financiare occidentale transformând 
România într-o dependinţă a instituţiilor financiare internaţionale. 
Kviscerarea unei mari părţi a infrastructurii industriale a ţării în această 
perioadă este, în cele din urmă, atenuată prin integrarea în UE, ocazie 
cu care statutul semiperiferic al ţării se consolidează. Pe această cale se 
evită cel puţin căderea în forme contemporane de dependenţă clasică, 
cc pot fi găsite în regiune în economiile dependente de remitenţele 
emigraţiei (Albania, Kosovo, Moldova, Macedonia) sau în economia 
dominată de agricultură şi prelucrare primară (Ucraina). Cartea în¬ 
cearcă să identifice atât sursele de vulnerabilitate, cât şi punctele forte 
,ilc acestui tip de dezvoltare dependentă, concluzionând că, în ciuda 

succeselor sale temporare, capitalismul românesc contemporan are un 
potenţial redus de a ieşi din periferie prin variantele mai încastrate 
şi normativ mai atractive, pe care le vedem în unele ţări europene. 

Acest blocaj în niveluri medii de dezvoltare economică şi socială 
este într-o mare măsură responsabilitatea elitelor politice şi tehnocra¬ 
tice locale şi a modului în care au negociat constrângerile externe în 
care s-a găsit ţara după sfârşitul violent al tiraniei naţional-staliniste. 
însă, precum în timpul primilor paşi ai capitalismului în România 
proaspăt independentă de la sfârşitul secolului al XlX-lea, în ca¬ 
pitalismul dependent neoliberal de azi acumularea decalajelor de 
dezvoltare surprinsă de Bogdan Murgescu în al său opus (Murgescu 
2010) nu a fost doar rezultatul ideologiilor interne despre dezvol¬ 
tare şi constrângerile externe. în acest sens, unele dintre cele mai 
importante contribuţii la economia politică a dezvoltării subliniază 
importanţa capacităţii instituţionale şi autonomiei birocraţiei 4 statale, 
condiţionând succesul dezvoltării de capacitatea statului. In loc să 
adopte poziţia neoclasic-instituţionalistă în studiile despre dezvoltare, 
care reduce virtuţile birocraţiei la furnizarea de stat de drept, opera 
unor Peter Evans, Alice Amsden, Robert Wade, Kevin Gallagher, Atul 
Kohli sau Vivek Chibber subliniază că dezvoltarea nu poate să aibă 
loc în lipsa activismului economic al unei birocraţii statale capabile să 
reziste la pericolul prăduirii resurselor comune în interes individual. 
Aceşti autori insistă că, fără consolidarea unei birocraţii autonome ca¬ 
pabile să conceapă şi să execute un plan de dezvoltare naţional coerent, 
acumularea decalajelor de dezvoltare este inevitabilă. Studiile lor arată 
că, în timp ce birocraţia unor ţări ca India a eşuat în această misiune, 
birocraţia unor state de dezvoltare precum Coreea de Sud a reuşit să 
facă acest lucru, cu consecinţe dramatice în privinţa capacităţii celor 
două ţări de a se extrage din periferia economiei mondiale. Din acest 
punct de vedere, cartea arată că birocraţia statului român a eşuat în 
această misiune şi a ajuns la un grad însemnat de mobilizare a unui 


4 Pe tipar weberian, termenul de „birocraţie” este înţeles în sens neutru, nu peiorativ. 

proiect de dezvoltare doar cu preţul impunerii unui regim autoritar 
de tip naţional-stalinist, în perioada postbelică. 

însă capacitatea şi autonomia birocraţiei statale este necesară 
nu doar pentru a asigura dezvoltarea industrială. Aşa cum indică 
literatura de specialitate despre sistemele de redistribuire a veniturilor, 
construirea bazelor solidarităţii sociale este extrem de dificilă în lipsa 
acestei variabile (Esping-Andersen 2013; Huber et al. 1993; Pierson 
1994). Redistribuirea întru solidaritate a bogăţiei produsă în economia 
naţională este importantă nu doar la nivel normativ, ci şi pentru dezide¬ 
ratul liberal al salvării capitalismului în statele bogate sau al dezvoltării 
> apitaliste în statele mai sărace. Creşterea inegalităţilor este o tendinţă 
clar dovedită a economiei capitaliste neîngreunate de redistribuirea 
bogăţiei, Thomas Piketty şi alţii arătând în acest sens că acumularea 
acestor inegalităţi duce în ansamblu nu la eroism schumpeterian, ci 
Ia stagnarea investiţiilor (Piketty 2014). Spre deosebire de utopismul 
ncoliberal venind dinspre dreapta politică, atât economiştii heterodocşi 
(Stockhammer 2013), cât şi unii economişti ortodocşi cu influenţă în 
FMI (Rajan 2011; Kumhof et al. 2013) arată că inegalitatea duce la 
volatilitate în sistemul financiar, slăbiciunea sistemelor de solidaritate 
socială asigurate de stat fiind compensată prin boom-ul creditelor 
ncsustenabile şi al acumulării surselor de risc sistemic. In fine, unii 
economişti au indicat că episoadele istorice recente de dezvoltare 
spectaculoasă în Sudul global au fost posibile datorită efortului de a 
reduce inegalităţile create de acumularea de capital (Birdsall et. al 1995; 
Ostry et al. 2014; Li şi Zou 1998). Pe întregul parcurs al dezvoltării 
sale ca stat independent, România s-a remarcat prin diverse grade de 
desconsiderare a acestui deziderat, subdezvoltarea socială reducând 
şansele de dezvoltare a ţării pe termen lung. 

Cercetarea complexităţii raportului dintre dependenţă şi dezvol- 
lare în România este desfăşurată de-a lungul a trei etape de bază ale 
istoriei economice a ţării: primul capitalism românesc (1829-1948), 
dczvoltaţionismul naţional-stalinist (1948-1989) şi al doilea capitalism 
lomânesc (1989-2???). Cartea începe cu analiza zorilor capitalismului 

şi a proiectului liberal din Principatele Române în prima parte a se¬ 
colului al XLX-lea, continuând cu diluarea treptată a acestui proiect 
sub greutatea naţionalismului economic, a elitismului politic şi a 
reafirmării relaţiilor neofeudale în lumea rurală. Deşi această diluare a 
fost rezultatul efortului conştient al unei părţi a elitelor de a schimba 
statutul de dependenţă agricolă a ţării, rezultatele în plan social şi 
economic au fost mai degrabă modeste. 

în pofida modernizării politice şi economice aduse de reformele 
adoptate după prima conflagraţie mondială şi de încorporarea în 
graniţele statului român a unor foste provincii austro-ungare marcate 
de o dezvoltare capitalistă superioară, capitalismul românesc nu a 
cunoscut o reducere semnificativă a decalajelor. Dictatura de dezvol¬ 
tare a lui Carol al II-lea a încercat o relansare a proiectului capitalist, 
încercare întreruptă de război, ocupaţia sovietică facilitând împămân¬ 
tenirea unei dictaturi de dezvoltare naţional-staliniste care reuşeşte 
să reducă ceva mai mult decalajele, cu preţul unei represiuni politice 
extreme în primii ani de după război. Date fiind propriile patologii 
şi contextul extern, această cale de ieşire din starea de dependenţă 
clasică a lăsat o moştenire ambiguă în perioada de reinserţie a ţării 
în capitalismul liberal cu centrul în zona transatlantică. Lăsând la o 
parte cunoscutele lor limite şi violenţe împotriva omului şi naturii, 
industrializarea, urbanizarea şi modernizarea socială realizate în tim¬ 
pul naţional-stalinismului au constituit bazele relansării dezvoltării 
industriale a României în era integrării euroadantice. Marea Recesiune 
începută în 2008 a pus însă capăt mitului că eliberarea de aspectele 
cele mai deprimante ale dependenţei semiperiferice pot fi atenuate 
în mod dramatic doar prin investiţii străine, eventual cu mici bandaje 
pe sistemul educaţional. 

Modelul de capitalism dependent şi neoliberal care caracteri¬ 
zează România de azi este construit pe permanentizarea precarităţii 
majorităţii cetăţenilor, pe o politică de stimulare a investiţiilor înte¬ 
meiată pe principiul ieftinătăţii şi flexibilităţii „bazinului de mână 
de lucru” şi a vacanţelor fiscale acordate unei mari părţi a capitalului 

nctiv din România. Cu aşa ceva nu se ajunge departe. Speranţa mea 
este că volumul Dependenţă şi dezvoltare va contribui la consolidarea 
unei perspective istorice în dezbaterea publică, necesară pentru a ieşi 
din tragedia socială şi mediocritatea economică în care ne zbatem de 
mult prea mult timp. 

Intre liberalism si mercantilism 

CRIZA VECHII ORDINI 

Z orii economiei capitaliste de la mijlocul secolului al 
XLX-lea anunţau sfârşitul unui sistem de guvernare feudal în 
I ’rincipatele Române, teritorii cuprinse atunci în sfera de influenţă 
.1 Imperiului Otoman. In timpul primei jumătăţi a secolului al 
X IX-lea, aceste două entităţi politice rămăseseră în afara fluxu- 
i ilor de dezvoltare instituţională iniţiate de creşterea influenţei 
ideologiilor politice şi economice liberale în partea centrală şi de 
vest a continentului. Sistemul lor de guvernare era controlat de o 
■ iructură de clasă relativ imobilă, dominată de marii proprietari 
Icudali şi de autoritatea monarhică, care răspundeau la rândul 
lor în faţa autorităţilor imperiale de la Istanbul (Djuvara 1995). 
I ipsite de inovaţiile politice aduse de revoluţii populare (Franţa) 
.iu parlamentare (Anglia), organele locale paraparlamentare nu 
.ni reuşit niciodată să creeze relaţii de autoritate contractuale cu 

i » 

monarhul, acesta din urma ţinând punga publică sub autoritatea 
i exclusivă. In ciuda pretenţiilor de paternalism, relaţiile dintre 
•lăpân şi servitor erau caracterizate de arbitrariul proprietarilor şi 
de cicluri de violenţă comise împotriva iobagilor „lor”. Instituţia 
,i laviei aplicată romilor de către stat, proprietarii de pământ şi 
mănăstiri a rezistat până la mijlocul secolului al XlX-lea (Achim 
5004; Beck 1989). 

Stabilitatea ordinii neofeudale din Principate a început să se 
prăbuşească la mijlocul secolului al XlX-lea, sub presiunea eveni¬ 
mentelor geopolitice şi a influenţei crescânde a ideilor şi forţelor 
sociale liberale, amplificate de influenţa vieţii politice franceze în 
rândul noilor elite româneşti şi, în mod mai direct, de traducerea 
în context românesc a curentelor liberale antamate în Rusia şi 
transformate în reforme politice şi economice de către Kisseleff. 
Astfel, este binecunoscut faptul că descentralizarea administrativă 
şi mai ales alegerea monarhului de către consiliile de boieri pe 
mandate fixe de şapte ani a fost rezultatul adoptării Regulamentelor 
Organice din 1831 şi 1832, impuse practic de către temporara 
administraţie militară rusească. 

însă modernizarea fundamentală a societăţii şi economi¬ 
ei româneşti avea cauze structurale care ţineau de introducerea 
relaţiilor capitaliste în comerţul exterior al ţării. Principala mişcare 
tectonică a fost reprezentată de războiul modern şi transformarea 
Principatelor din dependenţe agricole ale Imperiului Otoman în 
dependenţe agricole ale economiei globale aflate într-o accelerată 
liberalizare (Janos 2002). Mai exact, tradiţia militară ca bază a 
conservării privilegiilor micii nobilimi a fost subminată de războiul 
tot mai mecanizat şi mai birocratizat, război care transforma Marea 
Poartă de la Istanbul într-un imperiu muribund. în acelaşi timp, 
complexitatea în creştere a capitalismului occidental şi eliminarea 
în 1829 a barierelor vamale cu Europa Occidentală au adus cu ele 
libertatea de a vinde cerealele româneşti la preţuri internaţionale, 
creând astfel baza economică locală pentru adoptarea de noi şi 
foarte costisitoare însemne de statut social (arhitectură europea¬ 
nă, studii la Paris etc.). Urmând exemplul prinţilor greci care au 
reprezentat Istanbulul în ţinuturile româneşti în ajunul secolului 
al XDC-lea, educaţia franceză a început să fie adoptată de clasele 
proprietare ca nou semn al respectabilităţii. Dacă marii proprietari 
de pământ puteau rezista acestor transformări relativ confortabil, 

prin creşterea exportului primar al ţării (exporturile româneşti de 
grâu au înregistrat o scurtă „epocă de aur”între 1829 şi 1838), micii 
nobili şi meşteşugarii urbani au cunoscut, spre mijlocul secolului 
al XlX-lea, o spirală socială descendentă deosebit de dramatică. 

Aceste schimbări au dat naştere unei noi coaliţii de clasă între 
două forţe sociale moderne: intelighenţia occidentalizată şi clasa 
de mijloc. Sărăcite tot mai mult, după liberalizarea comerţului, 
de concurenţa străină, clasele mijlocii urbane ale negustorilor şi 
meşteşugarilor s-au adăugat corului de nemulţumiţi, dat fiind că nu 
găseau nicio şansă de a renegocia o învoială socială mai favorabilă 
cu marii proprietari de pământ scutiţi de impozite şi dominanţi 
din punct de vedere politic. La rândul ei, intelighenţia şcolită în 
Occident era frustrată de puţinătatea ocaziilor de afirmare politică 
şi economică, nemaivorbind de sentimentul de alienare pe care 
acest tineret, trecut adesea prin experienţe politice radicale în 
franţa, îl avea în raport cu realităţile extrem de conservatoare care 
caracterizau Principatele Române. Această situaţie a creat stimu¬ 
lente puternice pentru schimbarea sistemului de guvernare, prin 
intermediul căutării independenţei faţă de Imperiul Otoman şi al 
remodelării statului în conformitate cu şabloanele instituţionale 

ale societăţilor occidentale. în fericita formulare a lui Andrew C. 
> 

Janos, „dacă istoria statului occidental modern poate fi descrisă 
foarte bine drept una a claselor mijlocii în ascensiune, care cău¬ 
tau pieţe naţionale mai mari, istoria statelor periferice este una a 
claselor mijlocii în declin, care încercau să evite capriciile pieţei 
şi sperau să găsească un adăpost în antreprenoriatul politic, mai 
degrabă decât în cel economic” (Janos 1978: 66). 

Această coaliţie socială şi strategia ei au avut succes: cele două 
Principate Române s-au unit în 1859, apoi şi-au declarat cu succes 
independenţa în 1877. Expansiunea statului a oferit termeni de 
angajare generoşi membrilor coaliţiei sociale indicate, sub forma 
unei creşteri spectaculoase a numărului de funcţionari de stat de la 

aproximativ 2.000 în 1848 la 64.000 în 1871. în timpul anilor ’60 
şi 70, personalul birocraţiei de stat a ajuns să fie recrutat în mare 
parte din intelighenţie şi din clasa micilor boieri, aceştia ocupând 
77% din toate posturile bugetare (Janos 1978: 89-90; Michelson 
1998; Hitchins 1994). în 1871, salariile lor costau o treime din 
bugetul public (Iordachi 2001: 162-163). La sfârşitul Primului 
Război Mondial, puterea politică se afla încă în mâinile unei coaliţii 
care punea în legătură familiile mari proprietare de pământ, clasa 
urbană a comercianţilor, boierii de ţară şi intelighenţia. Dacă marii 
proprietari de pământ au reuşit să-şi reproducă puterea în interiorul 
noului stat până la Marele Război, după 1918 rolul lor politic şi 
economic a fost redus dramatic, în urma unei reforme radicale de 
redistribuire a terenului (Mitrany 1930). 

Precedată de momentul modernizator al revoltei eşuate din 
1821 1 , agenda iniţială a proiectului modernităţii româneşti, aşa cum 
era ea definită în 1848, era consistent liberală: constituţionalism, 
drepturi civile, separarea puterilor, economie de piaţă, abolirea 
sclaviei şi iobăgiei, cetăţenie pentru minoritatea evreiască, educaţie 
universală. Noii agenţi ai schimbării urmau îndeaproape agenda 
activiştilor liberali de la Paris, care iniţiaseră mişcarea din februarie 
1848, mişcare în care tineri liberali români fuseseră implicaţi direct. 
Unii dintre aceşti „paşoptişti” nu s-au sfiit să fie destul de radicali 
şi acasă, cerând redistribuirea pământului şi adoptarea votului 
universal pentru locuitorii bărbaţi ai oraşelor, indiferent de venitul 
lor, revendicări într-adevăr revoluţionare în contextul epocii. 

Cum bine se ştie din manuale, revoluţia română de la 1848 a fost 
reprimată rapid de o ofensivă comună turco-rusă, iar revoluţionarii 
care au reuşit să scape au fugit la Paris. Odată ce unitatea politică 
a Principatelor Româneşti şi o autonomie politică naţională mai 

1 Organizată de o alianţă între regimentele militare răsculate şi aliaţii lor boieri, 
revolta din 1821 a avansat o agendă liberalizatoare: sfârşittd privilegiilor feudale ale 
clasei proprietarilor de pământ, drepturi civile fundamentale, numiri meritocraticc, 
sfârşitul taxelor vamale interne; vezi Djuvara 1995. 

mare au fost realizate în 1859, retorica modernizatoare a fost 
urmată de reforme liberale în domeniile politic şi administrativ, 
un import masiv de instituţii politice şi juridice moderne având 
loc în timpul anilor ’60 şi ’70. Constituţia noului stat era o copie 
a celei belgiene, în timp ce sistemul juridic îl imita aproape literal 
pe cel al Franţei. Obiceiul şi alte surse ale legii au fost lichidate 
prin decret. Introduse pe calea violenţei coloniale în alte periferii 
globale, aceste dimensiuni elementare ale proiectului modernizator 
european deveneau realităţi româneşti prin combinaţia de pro-oc- 
cidcntalism şi auto-orientalizare care va caracteriza o mare parte 
a elitei conducătoare până în ziua de azi. 

Reformele adoptate în a doua jumătate a secolului alXIX-lea 
au injectat mai multă raţionalitate în relaţia dintre conducători şi 
conduşi, au slăbit poziţia marilor proprietari de pământ şi au intro¬ 
dus drepturi civile şi politice. Independenţa formală şi o monarhie 
occidentală au stimulat aprofundarea acestor reforme. 2 In acelaşi 
t imp, la baza acestui sistem politic se afla o excluziune socială adânc 
înrădăcinată, pe care paşoptiştii ajunşi la putere şi la vârsta mijlocie 
nu s-au dovedit prea doritori s-o elimine. Confruntată cu demersul 
domnitorului Alexandru Ioan Cuza (1859-1866) de a încorpora 
majoritatea rurală în sistemul politic, oligarhia politică a noului stat 
l-a înlăturat şi a abandonat, în acelaşi timp, orice referire la votul 
universal. Cuza era, fără îndoială, un om cu porniri autocratice în 
raport cu marile familii care dominau viaţa politică, însă această 
realitate nu trebuie să oculteze importanţa susţinerii sale pentru 
votul universal, o instituţie elementară a democraţiei liberale, care 
avea să aştepte constituţionalizarea mai mult de jumătate de secol. 

Astfel, la două decenii după revoluţie, radicalismul democratic 
paşoptist era înlocuit de un sistem parlamentar conservator anco¬ 
rat în principiul votului cenzitar, instituţie care îngrădea dreptul 

1 Deşi România era din punct de vedere tehnic posesiune a Turciei, în practică ea 
era independentă la momentul declarării independenţei din 1877. Marile Puteri 
au recunoscut independenţa României în 1878, prin Tratatul de la Berlin. 

de vot prin cerinţa de a dovedi un anumit venit. Constituţia din 
1866 care guverna această „democraţie a notabililor” i-a exclus de 
la dreptul la vot nu numai pe cei cu venituri mici, ci şi pe femei 
şi pe rezidenţii non-creştini, în mare parte evrei (Iordachi 2001: 
161; Barbu şi Preda 2006: 382). 

în ciuda unei deschideri graduale a sistemului electoral, în 1911 
existau doar 1.077.863 de votanţi (bărbaţi) în România, dintr-o 
populaţie totală de aproximativ 6.900.000 de locuitori. Consecinţa 
cea mai dramatică pe termen lung a acestei turnuri conservatoare 
în proiectului liberal românesc inaugurat de anul 1848 a fost că 
ţărănimea săracă, clasa de subalterni care constituia majoritatea 
populaţiei, îşi putea proiecta revendicările doar în afara sistemului 
politic, prin intermediul frecventelor răscoale ţărăneşti. Insă dată 
fiind capacitatea de reprimare imensă a statului modern edificat în 
această perioadă, eficienţa răscoalelor era foarte limitată. Acest lucru 
este atestat de absenţa reformelor socioeconomice după episoade 
de acţiune socială directă, precum răscoala din 1907, când sute de 
mii de ţărani au fost ucişi de armată şi jandarmerie în unul dintre 
cele mai sângeroase episoade de represiune statală din Europa 
modernă (Eidelberg 1974). A fost nevoie de vizita edificatoare 
a premierului român Ionel Brătianu în revoluţionarul Petrograd, 
în 1917, pentru ca liberalii români să îşi amintească radicalismul 
din tinereţe al părinţilor lor şi să preseze pentru adoptarea votului 
universal. 

Votul universal masculin (1918), emanciparea politică a 
non-cetăţenilor şi întărirea puterii legislative (1923) au extins 
sistemul politic al României secolului al XlX-lea, instituind o 
democraţie parlamentară relativ avansată la nivel formal şi limi¬ 
tată doar de neemanciparea femeilor şi de persistenţa practicilor 
clientelare şi neopatrimoniale. In apărarea lui trebuie spus că a fost 
un sistem politic care, în această zonă a Europei, a căzut pradă au¬ 
toritarismului făţiş printre ultimele. în ciuda imensei violenţe şi a 
extravaganţei ideologice a extremei drepte româneşti, formaţiunile 

ri politice au rămas nişte jucători minori până în 1937. Spre deose¬ 
bire de Ungaria sau Polonia, armata nu a intervenit în politică până 
in 1940. Până la dictatura regală din 1938, Parlamentul a rămas 
deschis dezbaterii publice, libertatea de exprimare şi întrunire a 
lost respectată şi aparatul represiv al statului a fost în general mai 
constrâns de proceduri juridice decât în alte părţi ale periferiei 
globale (Janos 1978: 86-89). 3 Abia după 1938 au încetat să mai 
lie organizate alegeri, până atunci viaţa parlamentară rămânând 
însufleţită şi în general competitivă (Stan 1995). 

Insă lucrurile nu se desfăşurau întotdeauna în spiritul acestor 
instituţii liberale. Regele acţiona, din punct de vedere formal, ca 
stăpân al jocului, iar partidele politice care dobândeau încrederea 
acestuia puteau câştiga doar cu sprijinul birocraţiei de stat, prin 
satisfacerea intermediarilor politici şi a grupurilor de interese in- 
formale din rândurile ei. In timpul alegerilor, oligarhii birocraţiei 
locale cheltuiau resurse importante pentru a convinge electoratul 
să voteze „cum trebuie”, ba chiar adesea pur şi simplu falsificau 
rezultatele alegerilor parlamentare. Deloc surprinzător, această 
corupţie favoriza partidul aflat la guvernare, schimbarea politică 
fiind adusă în principal de faptul că opoziţia îl convingea pe mo¬ 
narh să convoace alegeri anticipate şi obţinea în avans cooperarea 
clementelor-cheie ale ministerului de interne şi administraţiei 
locale (Janos 1978; Rotschild 1972). Intermediarii politici bine 
ancoraţi în marile familii aristocrate ungeau şi, respectiv, aruncau 
nisip în angrenajele acestei maşini politice funcţionale, ale cărei 
trăsături neopatrimoniale erau greu de ignorat. Pentru a face asta, 
ei se foloseau atât de instrumente legale (tribunale, poliţia ofici¬ 
ală), cât şi de căi extrainstituţionale (reţele de cunoscuţi, relaţii 
de familie). 


5 Pentru o analiză mai recentă şi detaliată a acestei maşini politice, vezi Barbu şi 
Preda 2006. 

„MAREA TRANSFORMARE”: 
NEOMERCANTILISM, NEOFEUDALISM, 
NEOPATRIMONIALISM 

„Omul civilizat este produsul schimbului 
Acesta transformă pământul în paradis şi omul 
în înger.” 

Ion C. Britianu 4 


Faza iniţială a proiectului liberal românesc urmărea o aproxima¬ 
re cât mai exactă a liberalismului economic clasic. în încercarea de 
a introduce România în sistemul capitalist mondial ca exportator 
de mărfuri agricole, liderii locali au imitat ortodoxia dominantă a 
statului liberal limitat din Europa Occidentală: comerţ liber, avantaj 
competitiv, construirea infrastructurii educaţionale, juridice şi de 
transport necesitată de administrarea şi funcţionarea capitalismu¬ 
lui. Înzestrată atât cu teren agricol bun pe o câmpie netedă, cât 
şi cu acces facil la Dunăre, România a ascultat de Adam Smith 
şi David Ricardo şi s-a concentrat pe avantajul ei competitiv în 
exporturile de cereale către Occident. In acest sens, la puţin timp 
după instalarea lui în funcţie în 1859, domnitorul Alexandru Ioan 
Cuza se lăuda marilor puteri europene că „putem fi recunoscători 
că pe pământul nostru nu există nicio industrie artificială care să 
îşi datoreze existenţa şi puterea vreunei legi speciale” 5 . 

Insă elitele politice ale tânărului stat nu erau deloc indiferente 
la rolul lor în construirea unui sistem capitalist. Ca pretutindeni, 
consolidarea capitalismului naţional trebuia planificată de către stat, 
crearea pieţei necesitând adesea un nivel enorm de intervenţionism 
(Polanyi 1944). Pentru a instituţionaliza un sistem de piaţă internă, 
noul stat a introdus un sistem modern de drepturi de proprietate 
bazat pe Codul Civil napoleonian. Pământul şi munca au fost 


4 Citat în Mishkova 2006: 446. 
! Citat în Montias 1978: 56. 

transformate în marfă, libertatea de mişcare a ţărănimii a fost 
limitată de noi reglementari şi a fost adoptat sistemul dreptului şi 
tribunalelor comerciale, pentru garantarea dreptului de proprietate 
şi a contractelor. 

Insă experimentul liberal „clasic”bazat pe comerţ liber a durat 
mai puţin de două decenii. Criza economică globală din 1877-1878 
a dus la o cădere a preţurilor la cereale, lăsând elitele noului stat 
independent să îşi reexamineze credinţa în laissez-faire. Rezultatul 
a fost pivotul spre capitalismul neomercantilist, pivot instrumentat 
de un cor tot mai numeros de oameni de stat şi economişti (mai 
ales din Partidul Naţional Liberal), care au diagnosticat criza măr¬ 
furilor agricole din 1877-1878 drept probă a eşecului liberalismului 
clasic de a furniza o strategie viabilă pentru dezvoltarea economică 
într-un context periferic. 

îndepărtarea de laissez-faire a fost facilitată de apariţia la 
sfârşitul secolului al XLX-lea a unui construct cultural hibrid, li¬ 
beralismul naţional, întemeiat pe ideea că reducerea decalajului 
de dezvoltare faţă de Europa Occidentală putea fi obţinută prin 
cultivarea intereselor unei burghezii etnice româneşti. 6 De exemplu, 
pentru Ion C. Brătianu, „părinte fondator” al Partidului Naţional 
Liberal, burghezia nu era o clasă, ci o societate prin care ia naştere 
conştiinţa naţională. 7 Brătianu vedea, de asemenea, liberalismul în 
înseşi originile naţiunii române, pe care el o definea, esenţializând, 
drept membră a „rasei greco-latine”. Teoria lui era că spiritul libe¬ 
ral fusese adus în actualele ţinuturi româneşti de cetăţenii rurali 
iubitori de libertate ai Imperiului Roman, care fugiseră de tirania 
imperială pentru a se relansa ca antreprenori. De vreme ce originile 
romane erau o componentă cheie a definiţiei de manual a identităţii 
româneşti, el a dedus că supravieţuirea liberalismului în România 

6 Printre ghidurile de teren indispensabile despre strategiile de dezvoltare economică 
ale României de dinainte de 1944 se numără: Jowith 1978; Roberts 1951; Love 
şi Jowitt 1996;Tumock 1986; Madgearu 1940; Mitrany 1930. 

7 Ion C. Brătianu citat în Mishkova 2006: 446. 

anilor ’20 se datorase acestei „esenţe” naţional liberale. 8 Cu alte 
cuvinte, etnicii români erau liberali „prin sânge”, liberalismul şi 
„rasa” contopindu-se fericit. 

Insă această sinteză liberal-etnocratică trebuia să lupte cu o 
realitate neprietenoasă: după decenii de independenţă şi excludere 
a minorităţilor de la cetăţenie, etnicii români nu se dovediseră 
mari antreprenori, tinzând mai curând să-şi croiască drumul spre 
prosperitate prin intermediul slujbelor în sectorul bugetar sau al 
afacerilor cu statul. Elitele liberale au rezolvat această dilemă cul¬ 
turală destul de expeditiv, susţinând că acest lucru se datora unei 
prea slabe intervenţii a statului în alocarea de credite şi alte avantaje 
celor cu potenţial de a se afirma ca burghezi urbani. 

Rezultatul acestui pivot a fost, mai întâi, oficializarea unei 
definiţii etniciste a naţiunii şi, mai apoi, adoptarea unui sistem 
neomercantilist în care statul juca un rol activ de investitor şi pro¬ 
prietar în economie. Constantin Iordachi spunea foarte bine despre 
legile cetăţeniei ale României (Iordachi 2001: 184): „Legislaţia 
românească a adoptat principiul ius sanguinis ca temei exclusiv 
pentru acordarea cetăţeniei. Drept rezultat, numeroşii rezidenţi 
permanenţi etnici non-români au fost excluşi de la cetăţenie şi, mai 
mult, li s-a negat şi accesul la naturalizare. Această trăsătură submi¬ 
na caracterul egalitar al apartenenţei la statul naţiune şi transforma 
cetăţenia dintr-o stare universală şi unitară într-o multitudine de 
forme de apartenenţă parţiale şi intermediare”. 

Mai mult decât atât, după criza din 1877-1878 şi transforma¬ 
rea liberalismului clasic într-un liberalism naţional cu puternice 
accente neomercantiliste, această concepţie avea să domine relaţiile 
dintre stat şi piaţă din capitalismul românesc până la destructurarea 
acestui sistem de către naţional-stalinism, după a doua conflagraţie 
mondială. In loc să lase piaţa să modernizeze economia românească, 


8 Despre conceptul genetic al identităţii româneşti în gândirea lui Brătianu, vezi 
Mishkova 2006. 

creşterea industrială dirijată de stat a devenit prioritatea primordială 
111 privinţa politicilor publice. Nu era o strategie originală. La fel 
(a în alte părţi ale periferiei europene, cotitura spre neomercanti- 
lism s-a produs prin intermediul imitării strategiilor occidentale 
ale „dezvoltării târzii”, bazate pe învăţăturile saint-simonismului 
Irancez şi ale şcolii istorice germane de economie (Montias 1978). 
1 )rept rezultat, începând cu anii ’90 ai secolului al XlX-lea, statul 
român a conceput strategii neomercantiliste care ar fi trebuit să 
ofere resursele necesare pentru a da industriilor locale posibilitatea 
de a „sări” peste bariera tehnologică dintre ele şi ţările nucleului 
capitalist dezvoltat (Jowitt 1978; Chirot 1989). Printre astfel de 
strategii se numărau creditul subvenţionat, taxe de import mai 
mari pe importurile industriale, tarife de transport preferenţiale 
şi scutiri de taxe (Lampe şi Jackson 1982). 

Până la reforma agrară din 1921, dezvoltarea industrială ne- 
omercantilă a mers mână în mână cu institutionalizarea relaţiilor 

» y 

neofeudale din agricultură. Aceasta a avut loc ca rezultat al mobili¬ 
zării politice a marilor proprietari funciari. Beneficiind de puterea 
ci economică 9 şi de suprareprezentare în sistemul politic, această 
clasă a luat înapoi scurtele concesii făcute reformelor agrare li¬ 
berale din timpul anilor ’60 şi a reuşit să refacă mecanismele mai 
exploatatoare şi mai tradiţionale de controlare a muncii rurale din 
epoca preliberală. 

Această transformare s-a produs într-un context şi cu mijloace 
eminamente moderne. In loc să fie livrată sub forma legii cutumiare, 
cum se întâmpla sub administrarea feudală, disciplinarea forţei de 
muncă a fost pusă în practică prin intermediul unui cod la muncii 
foarte represiv, adoptat în 1882. Codul făcea grevele agricole ilegale 
şi nega în fapt principiul liberal al liberei circulaţii a forţei de muncă, 
returnând ţăranii „fugari” pe moşia lor cu ajutorul tribunalului şi 


’ Până la reforma agrară din 1921, aproximativ 5.000 de familii bogate proprietare 
de pământ deţineau legal jumătate din pământul arabil al ţării. 

poliţiei moderne. în loc să acţioneze ca nişte capitalişti moderni, 
dispuşi să investească în dezvoltarea agricolă intensivă pentru 
a crea o piaţă a muncii autentic capitalistă în agricultură, clasa 
proprietarilor de pământ - majoritatea vechi familii aristocratice, 
azi romanţate — a preferat să facă statul să legalizeze amestecul de 
relaţii de muncă neofeudale (codul impunea o clacă abia voalată) şi 
liberalism (specializarea în exporturile de cereale) 10 . Redistribuirea 
funciară semnificativă produsă în 1921 a redus în mod serios pu¬ 
terea politică a marilor proprietari de pământ, însă fragmentarea 
pământului a dus la o prăbuşire a productivităţii în agricultură şi 
a făcut prea puţin pentru a ameliora problemele socioeconomice 

cunoscute ale ţărănimii române. 11 
* 

Dezvoltarea capitalistă românească nu a fost cu totul lipsită 
de succes, mai ales după 1918. Unele dintre bazele juridice ale 
modernizării (o legislaţie şi un sistem de tribunale relativ sofis¬ 
ticat) erau instituite solid. Urbanizarea a crescut cu un procent 
agresiv de 14% între 1930 şi 1941, fiind însoţită în perioada in¬ 
terbelică şi de o remarcabilă înflorire a arhitecturii moderniste 
(Lowe 2000). După 1918, o bază industrială relativ competitivă 
şi în creştere „moştenită” de la Austro-Ungaria a constituit o pistă 
de lansare pentru industrializarea postbelică pe scară mare. De 
exemplu, oţelăria din Reşiţa, în Banat, avea deja în 1938 un ciclu 
de producţie integrat. Dezvoltarea sectoarelor cu valoare adău¬ 
gată mare, precum echipamentele aviatice şi electrice din Braşov 
şi Bucureşti, a fost încurajată în mod special de către stat, care a 
contribuit şi la tendinţa acestor industrii spre consolidare şi ex¬ 
pansiune (Turnrock 2007:17-31). în anii ’30, unele fabrici locale 
au început să scoată pe bandă rulantă produse relativ sofisticate, 
de la locomotive electrice la aeronave militare. Bazată pe investiţii 

10 Această stare de lucruri a fost analizată critic la acel moment în Dobrogeanu- 
Gherea 1910. 

11 După reforma din 1921, producţia medie de cereale pe hectar a scăzut cu 24%; 
vezi Janos 1978:103. 

petroliere occidentale naţionalizate, industria petrolieră a cunoscut 
un boom spectaculos şi, conform unor analişti avizaţi, ar fi putut să 
lic o pistă de lansare pentru un peisaj industrial mai divers (Jordan 
1955). Explorarea extensivă a gazelor naturale în Transilvania a 
lurnizat de asemenea combustibili de foarte bună calitate pentru 
industria chimică. Interpretarea neomercantilistă a dezvoltării 
capitaliste nu era, aşadar, un dezastru total, România interbelică 
conţinând în mod evident germenii unei revoluţii industriale care, 
deşi modestă după standardele Cehoslovaciei sau Ungariei, era 
lotuşi destul de promiţătoare. 

Exista, de asemenea, o robustă expansiune a sistemului 
educaţional. Gradul de înscriere la scoală a crescut cu 300% între 

i > 

1895 şi 1905, iar mărirea numărului total de absolvenţi de uni¬ 
versitate între 1914 şi 1938 a avut printre cele mai mari creşteri în 
Kuropa, de la 5.455 în 1914 la 30.424 în 1934 (Janos 1978: 98). 
Cu toată economia ei eminamente agricolă, România interbelică 
;ivea mai mulţi absolvenţi de universitate (2 la 1000) decât puternic 
industrializata Germanie (1,7 la 1000). In anii ’20, hegemonia 
cercurilor literare, juridice şi filosofice din universităţi a fost con¬ 
testată treptat de apariţia disciplinelor solicitate de modernizarea 
industrială: inginerie, arhitectură, economie şi ştiinţe sociale. 

In ansamblu, însă, dosarul socioeconomic al modelului liberal 
românesc a fost departe de performanţa altor ţări cândva prepon¬ 
derent agricole, precum Denemarca sau Argentina. Atunci când 
prima „globalizare”lua sfârşit în ajunul Primului Război Mondial, 
România era încă o ţară cu o economie preponderent agricolă, cu 
o industrializare foarte lentă după standardele regionale şi tot mai 
în urmă în cursa pentru acoperirea decalajelor de dezvoltare faţă 
de economiile din nucleul capitalismului mondial. 

Contrar miturilor economice despre perioada interbelică, acest 
dosar nu s-a modificat serios în cei 20 de ani de pace care au 
urmat după 1918. In ciuda resurselor ei naturale abundente, a 
pieţei interne mari, a relativei apropieri de pieţele occidentale şi 

a unei birocraţii dedicate dezvoltării dirijate de stat, performanţa 
economiei româneşti la sfârşitul epocii liberale nu impresiona 
multă lume. In timpul mult romanţatului interbelic a crescut şi 
mai mult decalajul de PIB nu doar între România şi Franţa, mo¬ 
delul ei fetişizat, ci şi între România şi alte ţări europene care în 
1860 aveau un PIB similar (Suedia, Ungaria). în 1913 , mai puţin 
de 3% din forţa de muncă era constituită din lucrători industriali. 
Şi chiar dacă producţia industrială a crescut cu 80% între 1925 şi 
1938 (Tumrock 1970: 546), forţa de muncă industrială abia dacă 
a ajuns la 7% din populaţia totală, în timp ce producţia industrială 
per capita era jumătate din cea ungară. De asemenea, în ciuda 
angajării masive în birocraţia statală, abia 25% din forţa de mun¬ 
că era angajată în afara agriculturii, în 1938. Imensa majoritate a 
studenţilor erau pregătiţi în drept şi ştiinţe umane şi, chiar dacă 
facultăţile de inginerie şi economie s-au extins în timpul anilor’20 
şi ’30, ele au produs foarte puţini absolvenţi. Faptul că, la începutul 
secolului al XX-lea, erau mai mulţi avocaţi în baroul Bucureşti decât 
în baroul Paris spune totul (Rotschild 1972: 320). 

Deşi creşterea industrială era medie după standardele regionale, 
consolidarea capitalului era mult mai lentă: după decenii de poli¬ 
tici neomercantiliste, capitalul în acţiuni al firmelor industriale cu 
peste 25 de angajaţi abia dacă totaliza 1,5% din total capitalului în 
acţiuni (Roberts 1951). Cota internă din participaţiile de capital din 
industrie a crescut de la aproape nimic în 1879 la 60% în 1938. Cu 
toate acestea, chiar dacă cureaua de transmisie dintre industriaşii 
români, bancheri şi stat a funcţionat fără cusur de-a lungul între¬ 
gii epoci liberale şi în ciuda unei limitări tot mai categorice din 
partea statului a participării capitalului străin pentru susţinerea 
brumei de dezvoltare industrială cu care se lăudau oficialităţile, 
România a continuat să rămână dependentă de investiţiile din 
Europa Occidentală (Hitchins 1992: 1071). 12 


12 Pentru o perspectivă actualizată şi comparată asupra evoluţiei societăţii şi eco¬ 
nomiei româneşti în perioada interbelică, vezi Aldcroft 2006. 

O explicaţie poate fi căutată în puţinătatea resurselor mobilizate 
pentru industrializare, lucru atribuit incapacităţii/ lipsei de voinţă 
de a dezvolta un fisc viabil, o patologie clasică a subdezvoltării. 
I 'entru un stat cu una dintre cele mai mari cifre - din Europa - de 
lnrocraţi faţă de populaţia angajată, veniturile din impozitare erau 
i Icrizorii şi, precum în multe ţări extrem de sărace din Africa şi Asia 
contemporană, finanţarea de către stat a cheltuielilor cu creditele 
irăine a făcut din serviciul datoriei unul dintre cele mai mari 
i apitole ale exerciţiului bugetar până în 1938. 

Expresie a elitismului social şi politic, dosarul dezvoltării so- 
■ mie a ţării era pur şi simplu dezastruos. In ciuda succeselor lor, 
icformele educaţionale au lăsat aproape jumătate din populaţie 
■malfabetă şi au produs puţini absolvenţi cu abilităţile solicitate 
de expansiunea industrială. în ciuda unor investiţii semnificative 
in educaţie (16% din veniturile publice între 1918 şi 1938) şi a 
inteligenţei instituţionale a unor funcţionari publici remarcabili (ca¬ 
zul lui Spiru Haret este bine ştiut), aproape jumătate din populaţie 
i Amânea analfabetă în 1938. In sănătate, de asemenea, dezvoltarea 
unui învăţământ medical de nivel înalt şi apariţia câtorva spitale 
moderne nu reuşea să acopere dimensiunea catastrofei sociale 
tolerate de către elite. Până în anii ’30, populaţia rurală, în special, 
,i rămas afectată de boli relativ simplu eradicabile, lipsită fiind 
de o îngrijire medicală elementară şi silită să trăiască în condiţii 
şocante de igienă. 13 

DEZNODĂMÂNTUL IDEOLOGIC AL LIBERALISMULUI 

NATIONAL: CORPORATISMUL AUTORITARIST 
» 

In anii ’30, proiectul liberal a început să fie atacat în întreaga 
I uropă de mai multe proiecte politice şi economice rivale: stalinism 

" Studiul clasic despre zona rurală românească din perioada interbelică rămâne 
Mitrany 1930. Pentru perspective mai recente, unele în context comparat cu alte 
regiuni, vezi Hoffman 1967; Love 1990; Dragomir 2010. 

(Rusia), social-democraţie (Suedia), paleoconservatorism (Ungaria, 
Polonia), fascism (Italia) şi nazism (Germania). In America 
Latină, ţări ca Brazilia experimentau neocorporatismul naţionalist 
Seminţele distrugerii proiectului liberal românesc existaseră mereu 
în incoerentele lui ideatice interne, în hibridizările instituţionale si 
în subperformanţa economică. Cel mai important, în timpul anilor 
’30, atât naţionalismul, cât şi edificarea burgheziei naţionale s-au 
radicalizat şi au împins capitalismul neomercantil în afara graniţeloi 

normative ale democraţiei liberale. 

» 

Marea criză economică începută în 1929 a dat o grea lovi¬ 
tură capitalismului neomercantil românesc, aflat în plin avânt la 
sfârşitul anilor ’20. Sfătuit de Banca Centrală a Franţei, în acea 
vreme instituţia-cheie a ţărilor care ţineau cu dinţii de etalonul 
aur, guvernul ţărănist a răspuns crizei cu un pachet de măsuri de 
austeritate. Timp de trei ani, România a amânat introducerea de 
controale pe convertibilitatea cursului de schimb, lăsând „pieţele” 
să ţină sub atac permanent moneda naţională. în aceste condiţii, 
singura opţiune rămasă era tăierile de salarii din sectorul bugetar j 
şi vânzarea monopolurilor de stat (telefonie, chibrituri etc.) către 
creditori la preţ de dumping, pentru a face faţă vârfurilor de plată 
în raporturile cu creditorii statului (Axenciuc 2000). România 
se afla, practic, în situaţia Greciei din 2010, cu banca centrală a 
Franţei jucând rolul FMI. 

Precum în cazul austerităţii europene de după 2010, în 
condiţiile contracţiei economice din pieţele de export, decimarea 
bugetului public al României interbelice nu numai că a creat o 
puternică recesiune, dar nu a putut evita punctul în care ţara urma 
să intre în faliment în lipsa restructurării datoriei publice din 1933. 
Restructurarea se va face în condiţii umilitoare, băncile străine 
obţinând punerea bugetului public sub controlul unui comitet 
format din creditori şi Liga Naţiunilor (Axenciuc 2000: 361). 
Intre timp, criza a trimis economia în vrie: reducerea la jumătate 
a producţiei industriale, 500 de fabrici în faliment, deflaţie de 30%, 

venituri bugetare reduse cu 40%, salarii mai mici cu 27%, şomaj 
,i|iins la o treime din forţa de muncă. Statisticile vremii au înre¬ 
gistrat 370 de greve, unele terminate cu împuşcarea muncitorilor 
ilemonstranţi. 

Relansarea economiei s-a făcut doar după introducerea de con- 
1 1 oale la cursul de schimb şi, în special, după ce va creşte din nou ce- 
icrca externă de cereale româneşti. Zilele capitalismului neoliberal 
ţi ale proiectului liberal de la care se revendica aveau să se sfârşească 
udată cu dictatura regală a lui Carol al II-lea (1938-1940), urmată 
de dictatura militaro-legionară (1940-1941) şi de dictatura militară 
antonesciană (1941-1944). 

In aceste condiţii, noua direcţie de dezvoltare a României de- 
venea una în care statul juca un rol mult mai important, oarecum 
in genul dictaturilor de dezvoltare care prindeau contur la acel 
moment în alte periferii ale capitalismului global, cum ar fi America 
I aţină (Chibber 2004). Cel mai bine ilustrat de opera şi practica de 
politici publice ale lui Mihail Manoilescu, corporatismul autoritar a 
aruncat la gunoi pretenţiile de democraţie ale liberalismului politic, 
adâncind însă intervenţionismul neomercantilist promovat după 
independenţă şi mai ales începând cu sfârşitul anilor’20. 

Un dependentista înainte ca teoria dependenţei să devină la 
modă în economia politică 14 , Mihail Manoilescu a formulat o 
pledoarie încă şi mai viguroasă în favoarea dezvoltării industriale 
autonome ca singură modalitate de a rupe constrângerile structu¬ 
rale exercitate asupra încercărilor româneşti de a ieşi din periferia 
capitalistă pe calea dezvoltării industriei şi capitalului naţional. 15 
însă, spre deosebire de liberalii neomercantilişti, el nu a acordat 
burgheziei rolul conducător. Dimpotrivă, Manoilescu a respins 


14 Pentru contribuţia intelectuală a lui Manoilescu la teoria dependenţei, vezi Love 
2004. 

15 Vezi Manoilescu 1931. Pentru o descriere şi critică perspicace a operei lui 
Manoilescu, vezi Philippe Schmitter 1978. Pentru viziuni similare, vezi 
Constantinescu 1943:101. 

pretenţiile de protecţie ale acestei clase, indicând faptul că era mai 
predispusă spre consum decât spre acumulare. Alternativa propuşii 
de el şi îmbrăţişată de efemerul regim al lui Carol al II-lea a fost 
un corporatism autoritar cu elemente de etatism fascizant. Ideea de 
bază din spatele acestui proiect era că, dată fiind inepţia dovedită în 
afaceri de către clasa capitalistă locală şi poziţia periferică a ţării în 
capitalismul mondial, modernizarea economică a ţării nu se putea 
face fără un aparat administrativ setat pe cadre birocratic-raţionale 
şi aflat în cadenţă cu partidul unic al dictaturii de dezvoltare. 

Pentru Manoilescu şi emulii săi sus-puşi, partidul unic nu era o 
formă de regresie istorică, ci de necesară raţionalizare tehnocratică 
a vieţii socioeconomice. Un (hiper)modernist politic, Manoilescu 
promova ideea că un astfel de complex instituţional era singurul 
capabil să scoată ţara din dependenţa agricolă „cu precizie de cea- ] 
sornic”, pe baza „principiilor organizării ştiinţifice” 16 . Pentru ca 
sistemul să funcţioneze, el a propus ca acele „corporaţii” (interese 
organizate) mai mici să primească autonomie şi să fie încurajate 
să ofere statului feedback de politici publice, deşi ele ar fi rămas în 
ultimă instanţă subordonate intereselor statului. Deşi Manoilescu 
a apelat la limbajul fascist pentru articularea unora dintre ideile lui, 
nucleul proiectului său protoştiinţific de economie politică era mai 
înrudit cu cel al dictaturilor de dezvoltare apărute ulterior în Brazilia 
sau Coreea de Sud si nu avea multe în comun Garda de Fier. 17 

j 

Departe de a fi un marginal politic sau un simplu episod în istoria 
ideilor din România, Manoilescu a fost unul din arhitecţii răspunsului 
românesc non-liberal la Marea Depresiune, iar la sfârşitul anilor ’30 
recomandările lui de politici publice au fost urmate îndeaproape 

16 Cititorul operei lui Manoilescu poate observa o asemănare stranie între argumentele 
lui despre incompatibilitatea dintre democraţie şi dezvoltarea economică în ţările 
periferice şi comentariile similare ale lui Barrington Moore despre India (vezi 
Moore 1966). Ecouri similare pot fi găsite în opera lui Gunnar Myrdal. 

17 Opera lui Manoilescu a fost tradusă în spaniolă şi portugheză şi a avut un impact 
semnificativ în America Latină şi Iberia. Acest aspect e explorat în Love şi Jowitt 
1996 şi în Love 2004. 

«Ic regimul de „renaştere naţională” al lui Carol al II-lea (pentru 
t ire a servit ca ministru al comerţului şi industriei). Măsuri pe care 
discursul liberal contemporan le contopeşte cu „comunismul”, au 
lost adoptate mai întâi de regimul unipartid carolist, între 1938 şi 
1940: înfiinţarea de ferme mari, capabile să producă surplus (deşi 
progresistă din punct de vedere social, reforma agrară din 1921 a 
lost un dezastru pentru exporturi), canalizarea economiilor statului 
■.pre industrializare şi limitarea importurilor de tehnologie modernă. 

Instituţionalizată parţial între 1938 şi 1940, ideologia autoritară 
;i dezvoltării a avut o priză superficială asupra politicii şi societăţii 
româneşti. 18 Chiar şi în timpul celor doi ani de „dictatură regală”, 
sprijinul ei popular nu a depăşit anumite manifestări comice. 

Celălalt contraproiect, mişcările politice şi culturale de ex¬ 
tremă dreaptă, care au culminat cu Garda de Fier, nu erau nici 
nepopulare, nici comice. 19 Ancorată într-un imaginar neoromantic, 
această coaliţie a intelighenţiei mai tinere de dreapta şi a protec¬ 
torilor lor din vechea elită conservatoare a fost un episod istoric 
reacţionar şi antimodernist cu rădăcini în mizeria rurală şi ale cărui 
moşteniri sunt încă presărate în politica românească contemporană 
(Livezeanu 1995). Impregnată cu un discurs conservator radical, 
la fel de vechi ca şi proiectul liberal, această versiune locală a fas¬ 
cismului a adus specificităţi ideologic-comportamentale locale 
modelului ideal fascist: renaştere religioasă şi idealizare a culturii 
şi organizării sociale ţărăneşti. Spre deosebire de cazul futurismului 
din fascismul italian clasic, fasciştii locali şi tovarăşii lor de drum au 
înţeles fascismul în termeni mai degrabă milenarişti (Ornea 1995). 

Din motivele bine-cunoscute (o clasă muncitoare industrială 
redusă, ilegalitate, contestare făţişă a frontierei de est a României cu 
Uniunea Sovietică etc.), Partidul Comunist Român a rămas o forţă 
politică neatrăgătoare pentru clasele subordonate ale epocii capitaliste 

18 Pentru o analiză recentă a dinamicii politice a dictaturii regale şi a zorilor 
fascismului românesc, vezi Riley 2010. 

19 Garda a câştigat 16% din voturile de la alegerile din 1937. 

neomercantile. 20 In epoca interbelică, muncitorii industriali (şi cu atât 
mai mult clasa ţărănească) erau mai degrabă atraşi de Garda de Fier 
decât de comunişti sau de Partidul Social Democrat. în lipsa ocupaţiei 
sovietice, este greu de crezut că Partidul Comunist Român ar fi re¬ 
prezentat o ameninţare serioasă la adresa vechiului proiectului liberaL 

Ar fi continuat Romania pe calea proiectului liberal dacă jo¬ 
curile geopolitice ar fi lăsat-o în lumea capitalistă? Ar fi devenit 
ea o ţară dezvoltată „normală”, cum s-a fantazat adesea? Scenariile 
contrafactuale riscă prea multă speculaţie, însă dată fiind analiza 
făcută în capitolul de faţă nu este deloc sigur că acest lucru s-ar fi 
întâmplat. Esenţa tot mai neomercantilistă a liberalismului româ¬ 
nesc de după anii ’20 face ciudată afirmaţia (din popularul scenariu 
„dacă nu ne-ar fi vândut Churchill la Yalta...”) că în Romania 
experienţa „comunistă” a frânt bunul liberalism şi mâna invizibilă 
a pieţei, care, chipurile, operau nestingherite înainte de 1948. 

Mai mult decât atât, dacă luăm în serios dosarul de Realpolitik 
al Războiului Rece, nu este deloc sigur că Romania ar fi trăit în 
liberalismul social (sau „încastrat”) ai „celor treizeci de ani glorioşi”, 
scenariu improbabil şi datorită conservatorismului cultural neaoş. 
Date fiind alternativele de tipul dictaturii de dezvoltare experimen¬ 
tate de guvernarea carlistă şi, după război, susţinute de occidentali 
în Europa de Sud, America Latină şi Asia de Est, scenariul unei 
Românii postbelice nedemocratice, conservatoare şi în care mâna 
invizibilă a pieţei coexistă cu pumnul vizibil al statului activist nu ar 
trebui să fie un scenariu deloc exagerat. Cu sau fără celebrele tancuri 
sovietice, proiectul liberal românesc se prăbuşise deja în 1938 sub 
greutatea propriilor contradicţii, iar potenţiala sa revigorare în anii 
de după război era la fel de probabilă ca reafirmarea forţelor politice 
autoritare şi a elitismului economic, forţe care au dus peste tot la 
violenţă politică, represiune socială şi modernizare lentă. 

20 Votul obţinut de comunişti în România interbelică (0,6%) era extrem de 
scăzut după standardele regionale, dat fiind că aceştia au câştigat 13% în fosta 
Cehoslovacie, 7,9% în Polonia şi 20% în Bulgaria. 



II 


Mărirea şi decăderea dezvoltaţionismului 
naţional-stalinist (1949-1989) 


AŢI SPUS CUMVA „SOCIALISM”? 

R egimul de partid unic al Partidului Comunist Român 
(1948-1989) este adesea identificat drept „socialist” sau „co¬ 
munist”, însă în realitate a el reprezentat o formă de economie 
politică autoritară extrem de deconectată de la aspiraţiile istorice ale 
socialismului democratic. La fel ca partidele sale surori din Europa 
de Est, regimul de la Bucureşti utiliza limbajul marxist, însă, de 
facto, agenda sa era fasonată de traducerea dată moştenirii lui Marx 
de către ideologia stalinistă, un corp de idei extrem de distanţat de 
marxismul critic. In locul unui proiect social emancipator, ordinea 
socială inspirată de stalinism nu s-a putut lipsi de relaţii autoritare, 
de suprimarea sistematică a aspiraţiilor spre democraţie economică 
şi de înclinaţia spre o represiune socială care s-a dovedit a fi adesea 
destul de militaristă. 

Acest regim autointitulat „socialist” nu era însă o formă ge¬ 
nerică de stalinism. Reprezentanţii săi depăşeau cadrul stalinist, 
transformând îmbrăţişarea strategică a naţionalismului într-o formă 
de etnocentrism care amintea de ideologiile de extremă dreaptă şi 
care ajungea, în formularea fericită a lui G. M. Tamas 1 , la o „mo- 

1 G. M. Tamas, „Scrisoare către prietenii mei români”, Dilema , februarie 2001. 

bilizare mistic-mistagogică şi paramilitară”. In economie, aceasta 
însemna o respingere aproape mecanică a oricărei aluzii de (inter) 
dependenţă economică cu exteriorul şi fetişizarea conceptului de 
suveranitate absolută. 2 în Romania pretins socialistă, mai ales în 
cea aflată sub conducerea lui Nicolae Ceauşescu, regimul a început 
să dezvolte şi ceea ce unii au numit trăsături „sultaniste”, în care 
familia extinsă a conducătorului şi regimul politic începeau să se 
contopească (Linz şi Stepan 1996). Regimul Ceauşescu nu mai 
recurgea la represiunea stalinistă „clasică” a deportărilor în masă, 
execuţiilor şi muncii forţate, însă se folosea de începutul de libera¬ 
lizare şi deschidere de la sfârşitul anilor ’60 pentru a instituţionaliza 
ulterior o hipercentralizare a puterii politice. 3 Eliminarea pluralis¬ 
mului decizional la vârful ierarhiei politice a mers atât de departe 
în anii ’80, încât membrii Comitetului Central îsi dădeau votul 
doar pentru a confirma poziţia lui Ceauşescu, decizii economice 
importante, cum ar fi plata datoriei statului, fiind luate fără con¬ 
sultarea Comitetului Central. 4 

2 în anii '80, regimul a început să integreze elemente selective de origine fascistă 
în constructele lui ideologice: cultul strămoşilor, definiţiile organice ale naţiunii, 
încurajarea de atitudini xenofobe faţă de etnicii maghiari. Mai mult, după 
instituţionalizarea amneziei referitoare la rolul activ al României în Holocaust, 
în timpul anilor ’80 regimul a tolerat resurecţia sentimentului antisemit în 
rândul unor intelectuali pro-regim (Comisia Internaţională pentru Studierea 
Holocaustului în România 2004:343-353). într-un studiu clasic de antropologie 
culturală a vieţii intelectuale româneşti, Katherine Verdery a demonstrat că 
discursul „indigenist”pus în scenă de Ceauşescu după 1971 a ajuns să submineze 
ideologia oficială a mandsm-leninismului. însă, după cum insistă autoarea, „într-o 
măsură considerabilă [...] Partidul a fost împins pe terenul valorilor naţionale 
(nu fără să vrea şi el) sub presiunea altora, mai ales intelectuali, pe care nu îi putea 
angaja pe deplin în nicio altă modalitate” (Verdery 1991, italicele în original). 

3 într-adevăr, după cum estimează o sursă recentă, în timpul celor 25 de ani ai 
regimului lui Ceauşescu, România nu a avut mai mult de 600 de prizonieri politici 
(Burakowski 2011). 

4 Secretarul adjunct al Comitetului Central îşi aminteşte că „la reuniunile 
Comitetului Politic Executiv, Ceauşescu Nicolae definea agenda; adesea, el 
pretindea că chestiunile zilei fuseseră analizate de experţi şi instituţii competente 
şi apoi oferea soluţii. Sarcina comitetului era doar de a-şi exprima acordul cu 

Combinaţia dintre suveranism, etnocentrism şi sultanism a dus 
România nu doar spre un regim politic naţional-stalinist 5 , ci şi spre 
un model de dezvoltare economică naţional-stalinist. Astfel, chiar 
dacă acest regim nu a creat niciodată autarhia economică specifică 
Coreii de Nord şi Albaniei, aceste accente locale i-au dat un profil 
unic în fostul Bloc Estic, profil care explică atât anumite reuşite, cât 
şi colapsul său în austeritate extremă şi, în final, în baia de sânge 
din 1989. Practic, cea mai mundană dar, de asemenea, şi cea mai 
importantă lecţie oferită de economia declinului şi schimbării 
regimului din România anilor ’80 este că modernizarea economică 
finanţată prin îndatorare are tendinţa de a pune statele autoritare 
între ciocan şi nicovală: austeritatea duce la mobilizare de masă, 
iar austeritatea întârziată duce la o panică politică în rândurile 
susţinătorilor puterii. Regimul Ceauşescu a ales-o pe prima, deoa¬ 
rece a pus industrializarea intensivă energetic şi suveranitatea în ce 
priveşte politicile publice în centrul proiectului său de dezvoltare. 

O bogată şi foarte citată literatură a cartografiat amănunţit 
dimensiunea tragediei umane reprezentată de închisorile politice, 
coloniile penitenciare din Bărăgan, internarea forţată în clinici de 
psihiatrie, tratamentul poliţienesc aplicat corpului feminin prin 
politica interzicerii avorturilor, înăbuşirea în sânge a grevelor şi 
protestelor muncitoreşti, supravegherea poliţienească a vieţii private 
şi alte orori ale naţional-stalinismului. Aceste evenimente ţin de 
nivelul evidenţei. Insă analiza mecanismelor sociale şi economice 
ale acestui regim are nevoie de mai multă discuţie empirică, una 
mai sobră. Acest capitol încearcă să fie un astfel de demers, în- 
scriindu-se într-o tradiţie analitică care include o plajă diversă de 
autori, de la formula analitică propusă în anii ’70 de Ken Jowitt 
şi Daniel Chirot, la recentele analize efectuate de Daniela Gabor 

aceste soluţii. De regulă, deciziile adoptate nu erau votate. în schimb, erau adoptate 

după ce Ceauşescu Nicolae spunea «deci aşa vom proceda» sau «asa vom face»” 

(Bunea 1994: 73). 

s Pentru termenul „naţional-stalinism” în context politic, vezi Tismăneanu 1999. 

sau Bogdan Murgescu (Jowith 1971; Chirot 1978; Gabor 2010; 
Murgescu 2010). 


STATUL DE DEZVOLTARE NATIONAL-STALINIST 

I 

în perioada postbelică, în ţările în curs de dezvoltare, dar şi în 
state dezvoltate ca Japonia şi Franţa (Woo-Cumings 1999), exista 
un consens global asupra faptului că industrializarea impulsionată 
de stat este principalul motor al modernizării economice (Evans 
1995). Cunoscute sub numele de „dezvoltaţionism” 6 , aceste pro¬ 
iecte aveau caracteristici regionale distincte: industrializare prin 
substituirea importurilor în America Latină şi în unele părţi ale 
Africii şi Asiei de Sud-Est, planificare orientativă în unele din 
economiile din Asia axate pe export, şi economii cu planificare 
centrală şi deţinute de stat în Europa de Est, China şi Vietnam 
(Rostow 1963; Rostow 1965; Haggard 1990; Wade 1990; Cullather 
2010a; Cullather 2010b; Kohli 2004; Oi 1995; Johnson 1999; 
Woo-Cummings 1999; Chibber 2003). In loc de a vedea eco¬ 
nomiile planificate ca pe o deviere istorică absolută de la calea 
de dezvoltare capitalistă, este poate mai potrivit să le înţelegem 
dezvoltaţionismul specific socialismului de stat ca parte a acestui 
curent economic destul de globalizat în perioada postbelică. 

România postbelică nu a făcut excepţie de la aceste tendinţe, 
între 1949 şi 1989, regimul de la Bucureşti a încercat depăşirea 
statutului de dependenţă agricolă în care se afla ţara şi a tins s-o 
transforme într-o putere industrială medie. în versiunea ei locală, 
această mutaţie economică de structură implica şi o politică coor¬ 
donată de urbanizare a majorităţii populaţiei, asigurare a ocupării 
totale a forţei de muncă, acces universal la serviciile sociale şi 


6 JDevcIopmentalism în original. [N. tx.] Cea mai utilizată dintre noile lucrări despre 
statul dezvoltării este Woo-Cumings 1999. Despre conceptual de „dezvoltationism”, 
vezi Bodenheimer 1970 şi Gao 2002, iar pentru o aplicaţie recentă Ban 2013a. 

construire a unei infrastructuri de cercetare industrială, în paralel 
cu extragerea eficientă a surplusului agricol obţinut după colectivi¬ 
zarea forţată a terenurilor productive (Jowitt 1971; Chirot 1978). 

Naţionalismul tot mai evident al regimului a condus la o con¬ 
fruntare cu restul „blocului” estic la mijlocul anilor ’60. în 1963, 
liderii PCR au sfidat planurile URSS de a obliga România să se 
concentreze asupra agriculturii - văzută Ia Moscova ca avantajul ei 
competitiv - şi au postulat o echivalenţă deplină între autosuficienţa 
economică şi independenţa naţională (Jowitt 1971; Chirot 1978; 
Murgescu 2010). Rezultatul a fost adoptarea la Bucureşti a unei 
doctrine conform căreia România trebuie să construiască un stat de 
dezvoltare care să păstreze părţi importante ale modelului stalinist, 
in acelaşi timp formulând un regim comercial şi financiar distinct, 
care să includă cooperarea strategică cu ţările capitaliste. Cu alte 
cuvinte, naţionalismul regimului ducea, cel puţin în faza iniţială, 
spre un grad de deschidere faţă de adversarii ideologici, care nu 
avea precedent în afara cazului iugoslav. 

Această poziţionare s-a tradus printr-un angajament per¬ 
manent faţă de industrializarea planificată central, dar şi faţă de 
o liberalizare internă selectivă si o deschidere fată de finanţele, 
comerţul şi tehnologia occidentale. După cum arată secţiunea 
următoare, angajamentul neabătut faţă de acest artefact ideologic 
local a creat atât germenii unei dezvoltări remarcabile, cât şi pe cei 
ai unei prăbuşiri spectaculoase. 

Lectura naţionalistă a stalinismului românesc conţinea însă 
importante contradicţii sistemice. Pe de o parte, chiar şi după 
„dezgheţul” cunoscut de alte state socialiste în anii ’60, România a 
păstrat o structură extrem de rigidă de planificare economică şi re¬ 
glementare a regimului proprietăţii asupra mijloacelor de producţie, 
în timp ce ţări ca Iugoslavia, Ungaria şi Polonia experimentau 
forme alternative de proprietate, coordonare economică şi înră¬ 
dăcinare a legitimităţii politice în consum (Comisso 1988; Berend 
1990; Bockman 2011), în România sectorul privat şi cooperatist 

era mult mai mic, iar sursele bugetului public depindeau aproape 
exclusiv de profiturile întreprinderilor deţinute de stat şi de impo¬ 
zitarea salariilor, sursele de legitimitate ale regimului bazându-se 
pe asigurarea mobilităţii sociale (mai ales de la rural la urban) şi a 
nevoilor de bază (învăţământ, sănătate, nutriţie). 7 

Spre deosebire de societăţile „socialiste” protoconsumeriste 
din Iugoslavia, Ungaria şi Polonia, România avea un model mult 
mai „eroic” de economie de comandă. Chiar şi în timpul boom-\A\xi 
din anii ’60 şi ’70, consumul casnic era subordonat dezvoltării 
industriale, iar Nicolae Ceauşescu sublinia în discurs după dis¬ 
curs imperativul ideologic de a da prioritate absolută expansiunii 
industriale. Până şi alte regimuri est-europene puţin reformate 
(Germania de Est sau Cehoslovacia de după 1968) au încercat 
să creeze un echilibru prudent între ocuparea totală a forţei de 
muncă, consumul individual şi priorităţile industrializării (Ulc 
1978; Gitelman 1981; Fulbrook 2005). 

Corolarul acestei poziţii era o deschidere strategică faţă de 
Occident şi includerea „statelor capitaliste dezvoltate” alături de 
statele socialiste în discursul ideologic standard despre relaţiile 
economice externe ale României. însă această deschidere a creat 
o tensiune structurală în ideologia dezvoltării naţional-staliniste 
a României, dat fiind că realizarea ambiţioaselor ei obiective in¬ 
dustriale şi agricole depindea masiv de transferuri de tehnologie şi 
finanţe occidentale, precum şi de comerţul cu Europa Occidentală, 
în plus, din punct de vedere al cursei de a avea cea mai mare creştere 
de PIB, România poseda ceea ce discursul economic modernist nu¬ 
mea „avantajul înapoierii”. Faptul că în această perioadă România, 
Bulgaria şi Iugoslavia aveau rate de creştere mai mari (Gomulka 
1983) decât alte state socialiste se datora în mare parte investiţiilor 
lor masive în ultimele tehnologii occidentale şi faptului că dinamica 
lor demografică şi decalajul urban-rural le permitea să se bazeze 


7 Vezi Ionete 1993. 

pe o „armată de muncă de rezervă” din zona rurală (strategie care 
are similarităţi interesante cu modelul chinez de astăzi). 

Intr-adevăr, pe măsură ce regimul Ceauşescu se îndepărta 
lot mai mult de Moscova, după 1968, ambiţia de a industrializa 
necesita o deschidere esenţială faţă de Occident, cale pe care re¬ 
gimul a urmat-o energic timp de cel puţin nouă ani (1972-1981). 
Kemarcabilă în acest sens este apartenenţa timpurie la instituţiile 
Hretton Woods (FMI şi Banca Mondială), începând din 1972, 
ceea ce îi dădea posibilitatea să acceseze finanţările lor în termeni 
foarte generoşi. 8 

Deschiderea economică faţă de Europa Occidentală nu era de 
faţadă. începând cu sfârşitul anilor ’60, exporturile crescânde ale 
ţării s-au orientat atât către pieţele occidentale, cât şi către cele 
estice, primele absorbind mai multe exporturi româneşti decât 
iele din urmă (Myant şi Drahokoupil 2011). In plus, în timpul 
anilor ’70, România era singura ţară a Pactului de la Varşovia 
care era membră a FMI şi avea un acord comercial generalizat cu 
Comunitatea Economică Europeană (Schroder 1982). Politica 
externă antisovietică a ţării, recunoaşterea Germaniei de Vest şi 
apropierea faţă de Statele Unite în timpul preşedinţiei lui Nixon au 
facilitat transferurile occidentale de tehnologie în domenii foarte 
diverse, precum automobile, căi ferate, aeronautică, construcţii 
navale, chimicale şi oţeluri speciale. 

Societăţile mixte româno-vest germane, româno-franceze, 
romano-suedeze şi româno-britanice erau responsabile pentru 
cea mai mare parte a transferurilor tehnologice ale anilor ’60 şi ’70 
(Brown 1982: 53-54; Percival 1995; Steenhuis şi Boer 2003). în 
timp ce restul blocului sovietic depindea masiv de modele locale 
anacronice, industria românească scotea pe bandă versiuni mai 

1 Florea Dumitrescu, fost guvernator al Băncii Naţionale, a spus unei reviste de 
business româneşti că în 1972 preşedintele Băncii Mondiale, McNamara, a oferit 
României un ajutor necondiţionat enorm, de 1 miliard de dolari; vezi Fin.ro, 26 
septembrie 2011. 

actuale de automobile şi elicopetere de concepţie franceză, cami¬ 
oane germane, avioane englezeşti, tractoare italiene şi locomotive 
suedeze. In acest fel, interdependenţa crescândă cu economiile 
capitaliste a oferit României o bază industrială relativ modernă, 
rezultat greu de prevăzut cu doar două decenii în urmă. 

Tensiunea dintre ortodoxia stalinistă şi deschiderea selectivă 
faţă de Occident era importantă, dar spre deosebire de Polonia şi 
Ungaria, două ţări care exportau şi ele masiv în Europa Occidentală, 
România nu s-a afundat prea timpuriu sau prea adânc în ape¬ 
le volatile ale finanţelor internaţionale. In mod crucial, regimul 
Ceauşescu nu a împrumutat excesiv în timpul anilor ’70. Fie că 
privim la valoarea în dolari a împrumuturilor ei sau la povara 
serviciului datoriei ca proporţie din exporturile totale, România a 
menţinut împrumutul extern la niveluri relativ prudente până în 
1978. Ungaria şi Polonia, pe de altă parte, şi-au multiplicat de mai 
multe ori datoria externă între 1972 şi 1979, ajungând la niveluri 
mult mai înalte decât România, ţară care a început să împrumute 
pe scară mare abia în 1979, când şocul ratei dobânzii declanşat de 
Fed-ul american făcea ca finanţarea ieftină pentru dezvoltare să 
fie indisponibilă (Ban 2012a). 

După cum indică secţiunea următoare, statul dezvoltării ro¬ 
mânesc consolidat în timpul mandatelor lui Nicolae Ceauşescu 
(1965-1989) a produs progrese spectaculoase nu doar în terme¬ 
nii creşterii şi complexităţii economice, ci şi în cei ai ameliorării 
posibilităţilor economice ale imensei majorităţi a populaţiei. Dar 
tensiunea dintre sprijinul pe capitalul străin, un angajament nee¬ 
chivoc faţă de suveranitate în ce priveşte politica economică şi o 
structură economică intensivă energetic a determinat regimul să 
adopte politici care, în cele din urmă, au periclitat promisiunile lui 
de a asigura drepturile economice fundamentale prin impunerea 
unui regim draconic de austeritate în anii ’80. 

DE LA DEPENDENTĂ AGRICOLĂ LA 

J 

DEZVOLTARE INDUSTRIALĂ 

De la sfârşitul anilor ’40 şi până la mijlocul anilor 70, perife- 
i ia sudică săracă a Europei a cunoscut un ritm de industrializare 
I ară precedent, sub o varietate de regimuri politice, mergând de 
la corporatism autoritar în Iberia până la stalinism şi titoism în 
I uropa sud-estică. „Toate economiile comuniste europene au pus 
accent pe creşterea industrială”, scria Daniel Chirot la sfârşitul 
anilor 70, dar „România a făcut, începând din 1958, acest lucru 
intr-o măsură extraordinară. Producţia industrială a României a 
crescut în ultimele decenii mai rapid, proporţional vorbind, decât 
cca a oricărei alte ţări europene” (Chirot 1978). 

Performanţele sociale şi economice ale regimului din România 
nu erau nerecunoscute în străinătate. în timpul anilor 70, instituţiile 
linanciare internaţionale şi liderii „lumii libere” au revărsat laude 
asupra regimului Ceauşescu nu doar pentru poziţia sa critică faţă 
de Moscova, ci şi faţă pentru ritmul rapid al modernizării econo¬ 
mice. Cifrele arătau, într-adevăr, impresionant. Potrivit estimărilor 
recente, între 1950 şi 1973 România s-a alăturat Iugoslaviei şi 
bulgariei în atingerea unor rate de creştere anuale medii care erau 
peste media Europei Centrale şi Europei Occidentale (Maddison 
2006). „Decolarea” industrială a oferit economiei româneşti o rată 
de creştere de 68% pe deceniu, între 1950 şi 1974. în termeni 
relativi, aceasta plasa România în aceeaşi ligă a creşterii accelerate 
cu Germania şi Iugoslavia. 9 în timp ce alte ţări sociale, inclu¬ 
siv URSS, nu au reuşit să ţină pasul cu nivelurile PIB-ului din 
i'.uropa Occidentală şi au rămas şi mai mult în urmă, România, 
bulgaria şi Iugoslavia au realizat avansuri semnificative (Myant şi 
Drahokoupil 2011: 12-13). Această creştere era o sursă de mare 


’ Cu toate acestea, trebuie să subliniem faptul că o cifră comparabilă a fost afişată 
de Grecia capitalistă. Vezi Chirot 1978: 472-473. 

mândrie naţionalistă şi crea pentru regim oportunităţi nenumărate 
de a izola vocile disidente din interior. 

Mare parte din succes era rezultatul ritmurilor înalte ale 
investiţiilor publice. Procentul investiţiilor industriale faţă de PIB 
a crescut de la 18% în timpul perioadei 1951-1955 la 34% între 
1971 şi 1975. Chiar şi cu dificultăţile de obţinere a împrumuturilor 
străine după criza datoriilor din 1982, investiţiile nete erau încă 
de 27% din PIB şi au rămas puternice până în 1989 (Ionete 1993: 
227-228). între 1950 şi 1968, indicele producţiei industriale a 
României a crescut cu peste 545 de puncte, în comparaţie cu 378 
în Spania şi 362 în Grecia (Chirot 1978; Gomulka 1983). In timpul 
primelor trei decenii postbelice, România s-a industrializat mai 
rapid decât Spania, Grecia şi Portugalia, apropiindu-se de nivel 
de industrializare din Germania de Est şi fosta Cehoslovacie, ţări 
cu tradiţie industrială (Turnock 1974; Ionete 1993: 73; Bairoch 
1982). Deja la mijlocul anilor ’60, Romania ajungea la producţia 
industrială medie per capita a Europei de la începutul anilor ’50, 
ceea ce nu era de ici de colo pentru o ţară care cu cincisprezece ' 
ani în urmă era o periferie eminamente agricolă a continentului. 
Atunci când regimul s-a prăbuşit, 53% din PIB-ul românesc era 
generat de sectorul industrial, sector responsabil la acea vreme 
pentru jumătate din ocuparea forţei de muncă totale. 10 Ca rezultat 
al ratelor înalte constante de investiţii, al importurilor de tehnologie 
şi al dinamicii demografice pozitive, creşterea producţiei industriale 
postbelice a fost una dintre cele mai rapide de pe continent. In 
1989, valoarea producţiei industriale era de 44 de ori mai mare 
decât în 1950, în timp ce procentul muncitorilor industriali s-a 
multiplicat de patru ori, la 38% din forţa de muncă (Ionete 1993: 
73; Murgescu 2010: 358). 


10 Pentru o cercetare adusă la zi a industriei româneşti din această perioadă, vezi 
Turnock 2007: 32-47. 

Remarcabilă în acest sens este nu doar creşterea ponderii in¬ 
dustriei, ci şi gradul ei tot mai mare de complexitate, aşa cum era 
aceasta evaluată de pieţele de export. Cum se vede în figura de 
inai jos, în contrast accentuat cu un profil predominant agricol în 
timpul anilor’60, în anii’80 complexitatea crescândă a exporturilor 
României semăna deja cu cea a unei economii industriale relativ 
avansate. Prin contrast, în aceeaşi perioadă, din Albania până în 
Portugalia, alte dependente agricole ale economiei europene au 
rămas exportatoare de produse agricole şi alte produse primare. 

Exporturile României în 1962 

Exporturile României în 1989 

Sursa: Atlasul Complexităţii Economice: 

http://atlas.media.mit.edu 


Ratele înalte de creştere şi o explozie fără precedent a masei 
salariale au făcut posibilă o autentică revoluţie socială. Ritmul 
modernizării economice şi sociale cunoscut de majoritate până 
la începutul anilor ’80 a oferit regimului nu doar surse remunera¬ 
tive de legitimitate, ci şi mare parte a materialului retoric pentru 
ceea ce Verdery a numit în mod adecvat strategiile de acceptare 
„simbolic-ideologice” bazate pe comparaţii favorabile cu România 
precomunistă (Verdery 1991). Intr-adevăr, printr-o vastă serie de 

măsuri de ocupare a forţei de muncă, de politică a veniturilor şi 

i Ic asistenţă socială, naţional-stalinismul a pus capăt unei societăţi 

toarte stratificate. 11 In ciuda investiţiilor semnificative în educaţie 

> > 

(16% din veniturile publice între 1918 şi 1938), aproape jumătate 
elin populaţia României interbelice era analfabetă în 1938 şi doar 
Albania şi Serbia deţineau mai puţini doctori per capita. După cum 
,i spus G. M. Tamis, sistemele politice ancorate într-o anumită 
versiune de „bolşevism” „au realizat multe din obiectivele obişnuite 
.ilc revoluţiilor burgheze: industrializare, urbanizare, secularizare, 
educaţie comprehensivă obligatorie, finanţare generoasă a artei, 
şiiinţei şi tehnologiei, eradicarea tribalismului, edificarea unei in- 
1 1 astructuri gigantice (căi ferate, autostrăzi, conducte) şi, poate cel 
mai semnificativ, mutarea populaţiei ţărăneşti din colibe de chirpici 
m ceea ce în Anglia se numesc «cartiere sociale», în Statele Unite 
■ proiecte locative», iar în Franţa «HLM»-uri” (Tamis 2009: 20). 

Astfel, în contrast cu palmaresul modest al societăţii de caste 
din România interbelică, sub national-stalinism ratele mortalităţii 
infantile au scăzut vertiginos, trecând de la cele mai mari în Europa 
interbelică (139 la 1.000 de naşteri vii) la niveluri semnificativ mai 
scăzute în anii70 (35 la 1.000). Mortalitatea generală a scăzut şi ea 
pectaculos în anii ’60 şi 70, datorită politicilor susţinute orientate 
către alimentaţie şi igienă îmbunătăţite, acces gratuit la unităţi 
spitaliceşti şi servicii de asistenţă medicală modeste, dar relativ 
moderne şi cu o acoperire teritorială remarcabilă. Analfabetismul, 
flagel care afecta aproximativ jumătate din populaţie spre sfârşitul 


" Janos 2002: 99. între 1871 şi 1935 mortalitatea infantilă a rămas cea mai mare 
din Europa, în mare parte din cauza alimentaţiei proaste şi a muncii agricole din 
timpul sarcinii. Mult după ce se intrase în anii de boom ’30, populaţia rurală a rămas 
afectată în mod dramatic de boli, privată de îngrijire medicală de bază şi constrânsă 
să trăiască în condiţii igienice precare (Hitchins 1994: 337). Alfabetismul şi 
accesul la serviciile medicale erau la acelaşi nivel cu alte ţări europene periferice 
(Iugoslavia, Turcia, Portugalia) şi în urma atât a vecinilor ei occidentali imediaţi 
(Ungaria, Polonia), cât şi a ţărilor periferice non-europene (Chile, Mexic); vezi 
lackson şi Lampe 1982. 

anilor ’30 a fost practic eliminat (Chirot 1978). Numărul de doctori 
la 10.000 de locuitori a crescut de la 1,1 în 1938 (nivel inferior 
Indiei coloniale) la 20 la mijlocul anilor ’80, în timp ce numărul 
paturilor de spital per capita s-a apropiat de nivelurile Germaniei 
de Vest. 

în ceea ce fusese cândva una dintre cele mai conservatoare 
culturi de gen din Europa, participarea feminină la forţa de muncă 
a recuperat rapid faţă de nucleul european dezvoltat, deşi acest lucru 
s-a întâmplat în paralel cu tratarea penală a avorturilor şi reprodu¬ 
cerea rolului femeii în economia casnică (Kligman 1998). Grădiniţe 
gratuite, biblioteci de împrumut accesibile, librării, cinematografe 
şi teatre au devenit de asemenea larg disponibile, inclusiv în zonele 
rurale. Dreptul la muncă, la locuinţă şi la asistenţă socială au ajuns 
să fie considerate de la sine înţelese. Cetăţenia socială universală 

> j 

a fost instituită, statul şi întreprinderile lui împărţind costurile 
unui spectru extins de servicii sociale. De asemenea, România a 
urmat alte state socialiste în atribuirea cât mai extinsă de pensii de 
bătrâneţe, în timp ce salariul minim era stabilit în mod consecvent 
mult deasupra nivelului de subzistenţă (Zamfir 1997). 

Slab urbanizată în 1950 - chiar şi după standardele scăzute ale 
Europei de Sud şi de Est -, România a redus considerabil diferenţa 
până în anii ’70. Dacă în statele capitaliste cu industrializare rapi¬ 
dă urbanizarea a fost lăsată în general în seama forţelor pieţei, în 
România lui Ceauşescu politicile de urbanizare şi industrializare 
au fost coordonate (Ronnas 1982; Ronnas 1984; Enyedi 1996; 
Belkis et al. 2003; Petrovici 2006). Ca rezultat al investiţiilor in¬ 
dustriale distribuite relativ uniform în întreaga ţară, foarte mulţi 
ţărani în curs de urbanizare au cunoscut o tranziţie remarcabil de 
scurtă de la sărăcia rurală la locuinţe relativ moderne, turism de 
masă şi transport public modern, bazat pe o reţea de căi ferate 
extinsă, care în 1989 era a patra cea mai mare din Europa şi era 
alimentată sustenabil de la linii electrificate, ce constituiau 32% 
din reţeaua totală. 

i 





ii. Mărirea şi decăderea dezvoltaţionismului. 


55 


Nu există nicio îndoială că România naţional-stalinistă a fost 
loarte eficientă în a face o tranziţie rapidă de la o economie în 
primul rând agricolă la una industrială. Dar triumfurile econo¬ 
mice ale industrializării aveau să ia în curând sfârşit, atunci când 
combinarea independenţei economice şi a celei politice, norma 
politică unificatoare a regimului, a fost pusă sub semnul întrebării 
de şocuri inflaţioniste avându-şi originea în sistemul capitalist, 
lărgind fisurile din ţesutul socioeconomic al ţării. Ceauşescu s-a 
bazat pe repertoriul ideologic naţional-stalinist pentru a aborda 
incertitudinea economică rezultată şi, în consecinţă, a decis să pro¬ 
tejeze programul de industrializare pe seama comprimării extreme 
a consumului privat, alimentând astfel reacţii care au condus la 
căderea regimului său după mai puţin de un deceniu. 


CRIZA DEZVOLTAŢIONISMULUI 
NATIONAL-STALINIST 

Potrivit unui studiu recent care acoperă Europa şi America 
Latină pe o perioadă de aproape un secol, există o legătură direc¬ 
tă între austeritate şi protestele populare care ameninţă ordinea 
politică instituită. In mod crucial, această legătură a fost prezentă 
indiferent dacă regimul eşuat era democratic sau autoritar (Voth 
şi Ponticelli 2011). Sistemele considerate „comuniste”, inclusiv 
cele mai represive dintre ele, nu au fost scutite de această regu¬ 
laritate istorică. După cum va arăta această secţiune, prăbuşirea 

national-stalinismului românesc are mult de-a face cu efectele 
» 

negative ale unei crize a datoriilor soluţionată prin măsuri dure de 
austeritate, care au afectat nevoile de bază ale oamenilor obişnuiţi. 

In turul de forţă al lui Carmen Reinhart şi Kenneth Rogoff 
despre crizele financiare (Reinhart şi Rogoff 2011), România ani¬ 
lor ’80 apare ca o ciudăţenie: singura ţară în care un regim politic 
decide, cu mari costuri economice şi politice, să achite datoria 

externă în totalitate şi în intervalul a doar câţiva ani. Această de¬ 
cizie părea iraţională, deoarece alte ţări în curs de dezvoltare lovite 
de criza datoriilor de la începutul anilor ’80 au solicitat cu succes 
reeşalonarea datoriei. Insă privind lumea din interiorul logicii regi¬ 
mului, decizia pare mai puţin iraţională. Datele sugerează că, într-o 
situaţie de incertitudine sistemică generată de creşterea accentuată 
a preţului petrolului şi a finanţării dezvoltării, ideile preconcepute 
ale regimului referitoare la dezvoltarea economică au condus la 
o turnură de politici cu accent pe austeritate şi deconectare de 

finanţele internaţionale. 

» > 

Mai exact, şocurile petroliere din anii ’70 au creat condiţiile 
pentru o criză a datoriilor în ţări în curs de dezvoltare precum 
România. Decizia regimului Ceauşescu de a plăti datoria suverană 
în totalitate (în locul intrării în incapacitate de plată sau al luptei 
pentru termeni de restructurare a datoriei mai favorabili) depindea 
de ideologia politică şi economică folosită de regim. Dat fiind că 
aceste idei subliniau industrializarea continuă şi suveranitatea ne¬ 
stingherită, răspunsul lui Ceauşescu la criza datoriilor a fost definit 
de un pachet de austeritate dur, combinat cu o cotitură abruptă către 
un amestec de politici de substituire a importurilor, de promovare 
a exportului şi de deconectare de la capitalul financiar occidental. 

Cazul României în timpul anilor ’80 este de asemenea in¬ 
teresant pentru literatura despre sfârşitul „socialismului real”. 
Naraţiunea standard despre anul 1989 este că unele condiţii externe 
favorabile (rolul special al lui Gorbaciov şi al Poloniei, deschiderea 
de către Ungaria a graniţei cu Austria) şi repercusiunile lor în 
Europa Centrală au jucat un rol decisiv pentru sfârşitul socia¬ 
lismului est-european, într-un moment în care subperformanţa 
economică, ilegitimitatea politică, buclele perverse de feedback 
instituţional, activismul societăţii civile şi dezbinarea elitei au 
coincis. Şi totuşi, aşa cum în mod corect au subliniat Kotkin şi 
Gross, România nu avea nicio opoziţie politică bine organizată, 
nicio conducere politică care să ezite în a utiliza represiunea pe 

scară mare împotriva mobilizării chiar a claselor sociale pe care 
pretindea că le reprezintă (Kotkin şi Gross 2010). In teorie, atunci, 
prăbuşirea regimului putea să aibă loc doar în condiţiile unui mediu 
extern favorabil şi în urma unei mobilizări de masă suficient de 
mari pentru a induce defecţiuni cruciale în aparatul de securitate. 
I )ar cum putea să apară, mai întâi, o astfel de mobilizare de masă, 
in absenţa tipului de discurs civic îndelung exersat practicat în 
Ungaria, Cehoslovacia şi Polonia? 

Cercetările anterioare au produs excelente descrieri ale anului 
„1989” românesc, subliniind în acest sens importanţa cauzală a 
privaţiunii economice pentru mobilizarea de masă. Mai recent, 
alţi analişti au subliniat rolul datoriei suverane şi al problemelor 
economice structurale drept canale pentru a face ca 1989 să pară 
mai mult ca o panică a regimului însuşi, dat fiind că odată ce un 
public mobilizat a sfidat regimul, oficialii de partid şi de stat, 
agenţii statului poliţienesc, ofiţerii de armată şi cele mai privilegi¬ 
ate sectoare ale intelighenţiei şi-au retras sprijinul faţă de ordinea 
socială existentă. Alţii au făcut un compromis între aceste două 
poziţii şi au subliniat rolul crizelor gemene ale subperformanţei 
economice şi ilegitimităţii politice. 12 însă din aceste relatări lipseşte 
o analiză sistematică a motivului pentru care regimul Ceauşescu 
a împins de fapt ţara într-o criză a datoriilor, a motivului pentru 
care austeritatea a fost adoptată ca principală reacţie faţă de datorie 
(chiar şi atunci când existau alternative mai puţin punitive social) 
şi a modului în care austeritatea a fost legată de mobilizarea de 
masă care a schimbat regimul. 

Explicaţia materialistă clasică pentru mutaţiile interne de 
politici accentuează rolul cauzal al schimbărilor structurale din 
economia mondială. Conform acestei abordări, creşterea acce¬ 
lerată a preţului petrolului şi a finanţării dezvoltării în 1979 a 
condus la recesiuni profunde, datorii suverane şi dependenţă de 


12 Este cazul lui Kotkin şi Gross 2010. 

împrumuturile FMI şi ale Băncii Mondiale (Stone 2008). Deşi 
aceasta este o abordare solidă şi elegantă, ea este de asemenea 
una incompletă. Prin crearea unei incertitudini, şocurile exogene 
deschid oportunităţi pentru schimbarea de politici. Dar şocurile 
nu dictează direcţia schimbării. Şi chiar dacă aceste şocuri exogene 
au generat presiuni semnificative asupra guvernelor ţărilor în curs 
de dezvoltare pentru a-şi ajusta economiile şi a-şi plăti datoriile, 
aceste obiective ar fi putut să fie atinse într-o varietate de moduri 
(reesalonare, faliment), austeritatea fiind doar unul dintre ele. 

In contrast cu abordarea materialistă, cercetarea constructi- 
vistă adoptată aici subliniază rolul ideilor economice în situaţii de 
incertitudine create de şocuri exogene. Principala idee susţinută 
de constructivişti este că, pentru a înţelege direcţia schimbării de 
politici, trebuie să înţelegem anumite concepte şi poveşti cauzale 
referitoare la economie împărtăşite de elita politicilor publice. 
Aceste constructe intelectuale sunt cele care furnizează decidentilor 

1 

un cadru în care ei pot defini, diagnostica şi explica o criză şi pot 
specifica setul de intervenţii în politicile publice. Cu alte cuvinte, 
ideile le spun actorilor atât „ce nu a mers bine”, cât şi „ce trebuie 
făcut” (Blyth 2002). 

O reinterpretare constructivistă a ultimului deceniu al regimu¬ 
lui Ceauşescu plasează ideile economice ale regimului în centrul 
analizei. Acest lucru e cu atât mai adecvat cu cât, în regimul foarte 
centralizat şi tot mai sultanistic al lui Ceauşescu din anii ’80, pute¬ 
rea familiei Ceauşescu descuraja opoziţia chiar şi din partea celor 
mai înalte eşaloane ale Partidului şi guvernului. în acest context 
instituţional, faptul că ideile naţional-staliniste referitoare la econo¬ 
mie au rămas dominante şi nerevizuite de experimentele socialiste 
de piaţă văzute în alte locuri din regiune s-a dovedit a fi un factor 
decisiv în eliminarea variantei reeşalonării şi intrării în incapacitate 
de plată supervizate de FMI. Aceste idei îi indicau lui Ceauşescu 
că sprijinirea pe finanţarea internaţională a investiţiilor era o for¬ 
mă de neoimperialism care deteriora perspectivele dezvoltării 

industriale continue şi ale suveranităţii în ce priveşte politicile 
publice. Restructurarea datoriei asistată de FMI însemna accep¬ 
tarea unei limite a suveranităţii - piatră unghiulară a ideologiei 
naţionaliste a regimului —, iar intrarea în incapacitate de plată era 
înţeleasă ca o acceptare implicită a înfrângerii ideologice. Drept 
rezultat, regimul a adoptat varianta achitării în totalitate a datoriilor 
lui, decizie cu costuri exorbitante pentru populaţie. 

Consecinţele achitării datoriei au fost dramatice deoarece 

i 

sistemele (neo)staliniste precum cel al lui Nicolae Ceauşescu nu 
erau doar ordini politice despotice a căror existenţă depindea de 
capacitatea aparatelor de stat de a zdrobi disidenţa. In plus faţă de 
coerciţie, ele au creat - şi, de asemenea, depindeau de - capacitatea 
de a furniza progres socioeconomic pentru straturile sociale largi pe 
care pretindeau că le reprezintă (aceasta putând fi numită „legitimi¬ 
tate remunerativă”). Cu alte cuvinte, puterea regimurilor staliniste 
se baza nu doar pe capabilităţile lor de represiune formidabile, ci 
şi pe palmaresul lor în a scoate largi mase de oameni din sărăcie 
şi a crea un strat considerabil de manageri/ ingineri educaţi din 
punct de vedere tehnic şi convinşi că ar fi avut mai puţine şanse de 
mobilitate socială în trecutul precomunist al ţărilor lor. 13 

Intr-adevăr, regimurile staliniste au guvernat nu doar prin inter¬ 
mediul închisorilor politice, serviciilor secrete şi modului tehnic de 
guvernare a economiei. Este adevărat că aceste regimuri au elaborat 
mecanisme de apărare sofisticate pentru „societăţile necivile” com¬ 
puse din cadre politice, de securitate şi militare, care au beneficiat 
cel mai mult de dezvoltarea stalinistă. Fără susţinerea puternică a 
acestei societăţi necivile, cum o numeşte Kotkin şi Gross, niciun 
regim stalinist nu putea rezista odată ce eşua în a furniza bunăstare 
socială şi a mobiliza sentimentele naţionaliste. Dar ele utilizau, de 
asemenea, şi strategii remunerative focalizate pe promiterea - şi 
în general şi furnizarea - de drepturi economice fundamentale, 


13 O privire generală asupra acestei abordări poate fi găsită în Ban 2012a. 

cum ar fi garantarea locului de muncă, salariu şi condiţii de lucru 
decente, locuinţe şi agrement accesibile, acces universal la educaţie 
şi sănătate. Mai mult, ele mobilizau sentimentul naţional prin 
intermediul modernizării rapide şi al unui simţ al specificităţii şi 
superiorităţii morale naţionale bazat pe comparaţii favorabile cu 
ţările capitaliste aflate la niveluri similare de dezvoltare. 

Astfel de lecturi ale stalinismului sugerează că, atunci când re¬ 
gimul eşuează în promisiunile lui faţă de straturi largi ale societăţii, 
schimbarea lui poate avea loc prin intermediul mobilizării de 
masă şi prin forţarea societăţii civile să îşi retragă sprijinul faţă 
de conducerea lui. Uncivil Society a lui Kotkin şi Gross susţine că, 
în 1989, România s-a confruntat exact cu acest tip de scenariu. 
Analiza lor arată cum dinamica internă a elitei, considerentele 
geopolitice, implozia ordinii economice şi mobilizarea de masă în 
absenţa unor forme de organizare de opoziţie asociate cu „socie¬ 
tatea civilă” explică evenimentele din 1989. Printre acestea, susţin 
ei, determinantă a fost acumularea unor niveluri nesustenabile ale 
datoriei externe, care au împins aceste ţări într-o situaţie de „panică 

bancară” la sfârşitul anilor ’80. 

» 

Analiza lui Kotkin şi Gross este însă incompletă şi, în ceea ce 
priveşte cazul României, mai este şi imprecisă. Datele arată clar 
că România nu a devenit grav îndatorată decât după 1979 şi că 
deciziile locale au fost la fel de importante ca şi şocurile exogene. 
In cazul României, aceste slăbiciuni nu au periclitat ordinea econo¬ 
mică decât atunci când şocurile petroliere şi financiare, avându-şi 
originea în lumea capitalistă, s-au infiltrat în economia românească 
mare consumatoare de petrol şi au fost interpretate ca un imperativ 
al deconectării de finanţele internaţionale. Analiza propusă aici 
invită la o rafinare a argumentaţiei avansate de textele canonice 
asupra economiilor socialiste. Aceste contribuţii declară că impul¬ 
sul de maximizare a puterii redistributive/ alocative a birocraţiei, 
mai degrabă decât sumele de alocat, a fost adevăratul „motor” al 

socialismului. Potrivit acestor texte, accentul „iraţional” pe indus¬ 
tria grea era de fapt o încercare raţională de creare de resurse care 
puteau fi controlate centralizat (Kornai 1992; Verdery 1996). Insă 
nu pot să nu te mire variaţiile de echilibru dintre industria grea 
şi furnizarea de bunăstare economică de bază pentru oamenii 
obişnuiţi. Acest lucru este deconcertant, dat fiind faptul că, potrivit 
acestor texte, modalitatea maximizării alocative a birocraţiei era 
constantă, şi nu variabilă. In acest caz, de ce regimul Ceauşescu a 
echilibrat dezvoltarea industriei grele cu producţia de bunuri de 
consum între 1965 şi 1982, dar nu şi între 1982 şi 1989? 


ŞOCURI PETROLIERE, CRIZĂ A 
» ' 

DATORIILOR SI AUSTERITATE STALINISTĂ 
) 

Criza economică a neostalinismului românesc a subminat 
promisiunea industrializării ca motor al prosperităţii crescânde. 
Strategia de investiţii şi cheltuieli a statului indică faptul că in¬ 
dustrializarea dobândise o viaţă proprie care avea întâietate asupra 
drepturilor economice elementare. Această strategie distributivă 
deosebit de punitivă a inspirat mare parte a mobilizării de masă 
care a contribuit decisiv la prăbuşirea regimului. 

Eşecul economic al statului de dezvoltare national-stalinist 
» * 

a avut în Romania cauze atât structurale, cât şi contingente. Cel 
mai important, şocul petrolier din 1979 a subminat o economie 
tot mai intensivă energetic, determinând regimul să preia mult 
mai multă datorie externă, chiar în timp ce dobânzile explodau. 
Astfel, expansiunea continuă a industriei oţelului, petrochimice 
şi a construcţiilor de maşini din timpul anilor 70 s-a tradus în 
niveluri înalte ale consumului de energie şi într-o vulnerabilitate 
crescândă faţă de şocuri exogene ale furnizării ei. Cu toate acestea, 
analiza de mai jos nu susţine argumentul că regimul Ceauşescu 

„a împrumutat frânghia cu care s-a spânzurat”, în cuvintele lui 
Kotkin şi Gross, viziune îmbrăţişată de foşti iniţiaţi ai regimului 
din România. 14 Spre deosebire de alte state socialiste, Ceauşescu 
a construit marea masă a datoriei nu la ratele scăzute ale dobânzii 
din perioada 1973-1978, ci la ratele înalte din 1979-1981, într-un 
efort de a salva marile capacităţi de procesare a petrolului construite 
la sfârşitul anilor ’70. 

Această constrângere materială a fost suficient de importantă 
pentru a declanşa o reconsiderare a căii de dezvoltare a României 
în timpul anilor ’80. Ideile economice ale regimului despre conti¬ 
nuarea industrializării într-un spaţiu suveran şi ermetic de politici 
publice au fost cele care l-au făcut să opteze nu pentru mai multă 
liberalizare şi diminuare a industriilor consumatoare de petrol, ci 
pentru o mutaţie decisivă: de la o economie bazată pe cerere internă 
şi modernizare condiţionată de fluxurile tehnologice şi financiare 
Est-Vest, la o economie bazată pe austeritate forţată în zona cererii 
de consum, izolare de finanţele şi tehnologia internaţionale şi o 
strategie de export subjugată imperativelor substituirii importurilor. 

Primul şoc petrolier (1973) nu a afectat România la fel de 
mult pe cât a afectat alte ţări în curs de dezvoltare, deoarece ţara 
era în măsură să satisfacă o mare parte a nevoilor ei energetice 
din câmpurile petroliere locale şi a reuşit să încheie trocuri „petrol 
contra maşini industriale”cu Iran, Irak şi Libia 15 . Stagflaţia de după 
1973 a condus la o cerere descrescândă în Comunitatea Europeană, 
reducând astfel cota exporturilor româneşti către statele dezvoltate; 
unele dintre pierderi, însă, au fost compensate de cererea crescândă 


14 Vezi Kotkin şi Gross 2010:28-30). I. G.Maurer, fost premier al epocii Ceauşescu, 
a declarat în 2001 că în anii ’70 „pentru cetăţenii obişnuiţi, care nu o duseseră 
niciodată atât de bine din cauza împrumuturilor lui Ceauşescu, situaţia economică 
reală a ţării nu era vizibilă” (Betea 2001:267). 

ls România, o ţară CAER de nivel mediu, putea să aibă puţin mai mult de jumătate 
dintre resurse acoperite pe plan local. 

din alte ţări în curs de dezvoltare, mai ales cele bogate în petrol 
(Lawson 1983; Linden 1986). 

In schimb, al doilea şoc petrolier din 1979 şi criza datoriilor 
declanşată de schimbările de politici monetare din nucleul capitalist 
dezvoltat au pus capăt efectului de tampon pe care aceşti factori îl 
avuseseră asupra economiei româneşti. Principalul motiv al acestei 
vulnerabilităţi era că expansiunea fără precedent a industriilor con¬ 
sumatoare de petrol şi investiţiile nesăbuite în rafinării petroliere şi 
în producţia de echipamente de procesare a petrolului din timpul 
celei de-a doua jumătăţi a deceniului au triplat în mod dramatic 
cererea României de petrol, de la 5 milioane de tone în 1975 la 16 
milioane de tone în 1980. Potrivit unui fost oficial din comerţ, dacă 
rafinăriile puteau conta pe 10 milioane de tone de petrol intern, 
capacitatea lor fusese extinsă la procesarea a 33 de milioane de tone. 
Aceste rafinării şi fabrici de echipamente de rafinare angajau zeci 
de mii de muncitori şi, chiar dacă închiderea lor nu era de negândit, 
dată fiind capacitatea dovedită a statului de realocare a forţei de 
muncă, Ceauşescu considera că această opţiune rămânea în afara 
a ceea ce era adecvat din punct de vedere economic. 

In consecinţă, deşi România menţinuse un nivel scăzut al 
proporţiei serviciului datoriei externe atât după standardele ţărilor 
nou industrializate, cât şi ale celor est-europene, în 1978 ea a înce¬ 
put să-şi sporească datoria externă, pentru a plăti pentru importurile 
necesitate de triplarea cererii de petrol. In acest mod, regimul a 
împins ţara spre un nivel înalt al datoriei suverane nu prin „cum¬ 
părarea” aprobării cetăţenilor cu ajutorul consumului extensiv, cum 
sugerează Kotkin şi Gross, ci datorită angajamentului lui ideolo¬ 
gic rigid faţă de norma suveranităţii absolute şi ideile economice 
care vedeau expansiunea industriei chimice drept „al doilea val” al 
industrializării socialiste. Angajamentul faţă de nevoile de bază 
exista, dar pentru el nu se plătea cu datorie externă. După cum 
explica un participant la fosta planificare centralizată: 

„în anii ’60 şi 70 nu exiSta nimic ciudat în dezvoltarea dr 
ramuri industriale care transformau ţiţeiul în plastic, fibre 
sintetice, petrol rafinat şi aşa mai departe. Dar după primul şoi 
petrolier, industriaşii occidentali s-au oprit pentru a reconside¬ 
ra continuarea dezvoltării în aceSte zone. Pentru Ceauşescu,în 
schimb, aceSte induStrii erau parte a complexităţii induStrialc 
crescânde necesitate de «socialismul multilateral dezvoltat» 
şi pe baza aceStei imagini asupra industrializării el a decis să 
extindă aceSte induStrii între mijlocul şi sfârşitul anilor 70.” 16 

Dilema era adâncită de două şocuri geopolitice. Primul era 
revoluţia iraniană, care a perturbat acordurile petroliere ale lui 
Ceauşescu cu Şahul Iranului. Din nefericire pentru regimul 
Ceauşescu, la puţin timp după ce Irakul a înlocuit Iranul în această 
funcţie, războiul lui Saddam Hussein cu Iranul a însemnat scă¬ 
derea vânzărilor de petrol către România. 17 Efectul combinat al 
acestor şocuri a avut drept rezultat o dependenţă crescândă de 
petrolul sovietic, o situaţie care punea sub semnul întrebării una 
dintre priorităţile centrale de politică externă ale lui Ceauşescu: 1 
autonomia faţă de Uniunea Sovietică. Confruntat cu perspectiva 
sacrificării mult-preţuitei lui autonomii faţă de Moscova, regimul 
a preferat să caute soluţii alternative. 

Oricât de împovărător ar fi fost şocul petrolier pentru stra¬ 
tegiile economice preferate ale lui Ceauşescu, mutaţiile drama¬ 
tice din lumea finanţelor au fost cele care au produs, în cele din 
urmă, condiţiile pentru pierderea legitimităţii regimului. Prima 
mutaţie financiară privea nivelul dobânzilor. în 1979, capitalul 
internaţional privat a devenit considerabil mai scump, în urma 
acţiunii bruşte a Statelor Unite de a creşte ratele dobânzii într-un 
moment în care ideile monetariste câştigau teren peste tot în 
Occident (Eichengreen şi Lindert 1992; Blyth 2002). Această 

16 Interviu al autorului cu Nicolae Vâcăroiu, fost economist al Comitetului de Stat 
al Planificării, 7 ianuarie 2009. 

17 Murgescu 2010: 393. 

mutaţie în politicile publice occidentale a condus la o creştere 
• 1 1 amatică a ratelor dobânzii pentru datoriile suverane, împingând 
multe guverne ale unor ţări în curs de dezvoltare în incapacitate 

■ Ir plată (Balassa 1985; Easterly 2001). Epoca finanţării ieftine a 
irzvoltaţionismului naţional-stalinist luase sfârşit. 

Potrivit datelor Băncii Mondiale, între 1976 şi 1981 datoria 
rxtcrnă a României a crescut de la 0,5 miliarde de dolari (sau 3% 

■ lin PIB) la 10,4 miliarde (sau 28% din PIB şi 30% din exporturi). 
Iu 1981, plăţile dobânzilor au ajuns la 3 miliarde de dolari, de la 
•iliia 8 milioane de dolari cu şase ani în urmă. De-a lungul peri- 

■ adei 1980-1982, ţara a trebuit să plătească 6 miliarde de dolari 

■ 1 editorilor externi, iar în 1982 România avea deja nevoie de 80% 
ilin exporturile ei în valută forte pentru a-şi finanţa datoria externă. 
I a început regimul a apelat la FMI pentru ajutor, aşa cum făcuse 
la sfârşitul anilor ’70, când FMI plătise resurse pentru a acoperi 
deficitele de export legate de inundaţii şi cutremur. La începutul 
lui 1981, Consiliul Director al FMI a aprobat un împrumut de 
1,3 miliarde de dolari (cu 300% mai mult faţă de cota României), 
dar temerea creditorilor de o contaminare cu criza din Polonia 
1 a determinat să îşi retragă depozitele din România şi să anuleze 
liniile de creditare interbancare. Situaţia a fost complicată şi mai 
mult de acuzaţiile băncilor occidentale că băncile româneşti încăl- 
1 au practicile bancare, inclusiv prin „cecuri suveică”. 18 Cererile de 
rostogolire a împrumuturilor ajunse la maturitate erau respinse, 
ceea ce a condus la acumularea unor arierate de 1 miliard de dolari 
până la sfârşitul anului. Ţara a fost exclusă în mod efectiv de pe 
pieţele de creditare internaţionale şi, prin urmare, a ajuns să încalce 
acordul stand-by cu FMI. 


" FMI, „Romania-Foreign Debt Position”, 15 septembrie 1981; memorandum 
pentru Brian Rose (director adjunct al Departamentului European) din partea 
şefului misiunii, Geoffrey Tyler, cu un memoriu secret din partea lui Rose pentru 
directorul executiv; în IMF/CF (C/Romania/1760 „Stand-by Arrangements 
1973-1981”). 

Rezervele băncii centrale fiind de doar 400 de milioane dc 
dolari, era nevoie de o mutaţie dramatică de politici pentru a 
aborda criza datoriilor. La acest moment, ceea ce a înclinat balanţa 
împotriva regimului a fost faptul că creditorii au convins FMI că 
România avea nevoie de o a doua şansă. Cum scria James Boughton, 
istoricul oficial al FMI: 

„Deşi personalul s-a întâlnit în diverse ocazii cu creditori 
bancari importanţi în toamna lui 1981 pentru a le explica 
amploarea măsurilor pe care autorităţile le luau pentru a-şi 
consolida finanţele, acefta a ajuns treptat să accepte îndoielile 
băncilor referitoare la angajamentul României faţă de reforme. 
Fondul a refuzat să renunţe la termenii acordului ftand-by 
şi nu a permis niciun fel de retragere în timpul primului an 
al programului, în afara celei făcute la momentul aprobării 
iniţiale.” (Boughton 2001) 

După doi ani de străduinţe pentru a-şi satisface obligaţiile 
financiare internaţionale, guvernul român a trimis principalilor 
ei creditori o scrisoare prin care îi informa că nu îşi mai poate 
permite plata la timp a datoriei externe faţă de băncile comerciale. 
In ianuarie 1982, România a început negocierile cu un consorţiu 
de nouă creditori bancari, având ca observatori personalul FMI. 
Dat fiind că băncile nu au oferit un acord de reeşalonare la timp 
pentru a relua acordul stand-by, personalul FMI a decis să indice 
susţinerea lui faţă de regim şi a oferit o retragere simbolică de 10 
milioane de dolari, o măsură extraordinară 19 . Această acţiune a 
FMI i-a liniştit pe creditori, care în cele din urmă au fost de acord 
cu reesalonarea în decembrie 1982. 20 

t 

19 „Remania - Staff Report for the 1982 Article IV Consultation and Review of 
Stand-By Arrangement”, EBS/82/73 (April 29,1982) cu „Additional Information”, 
EBS/82/73, Sup. 1 (14 iunie 1982). Informaţiile suplimentare provin din declaraţiile 
personalului de la EBM/82/85 (21 iunie 1982), pp. 3-4. 

20 New York Times, 4 august 1982; Financial Times, 8 decembrie 1982. Pentru o 
trecere în revistă comparativă, vezi Clark et al. 1992. 

Prăbuşirea economică cu care se confrunta regimul Ceauşescu 
era atât de dramatică, încât cheltuielile companiei aeriene naţionale 
(TAROM) şi ale ambasadelor statului erau plătite cu bani li¬ 
chizi. 21 In locul tratamentului preferenţial la care se aştepta din 
partea Occidentului datorită politicii lui externe „nonconformiste”, 
Ceauşescu a asistat neputincios la înăcrirea dispoziţiei occidentale 
şi la asprimea termenilor FMI impuşi Poloniei, unde împrumu¬ 
turile însoţite de conditionalităti restricţionau sever variantele de 

i >>> 

politici publice ale guvernului (Marer şi Siwiriski 1988). Având 
soarta Poloniei în faţă, Ceauşescu îşi dădea seama că principalii 
piloni ai ideilor regimului său despre dezvoltare (adică dezvoltarea 
industrială şi suveranitatea „dură” în privinţa politicilor publi¬ 
ce) erau sortiţi pieirii. într-adevăr, Polonia oferea un scenariu de 
coşmar pentru naţional-stalinişti: rate ale investiţiilor înjumătăţite, 
limitarea planificării centralizate la stabilirea ţintelor macroeco¬ 
nomice, autonomie reală pentru întreprinderi şi risc de lichidare 
pentru cele neprofitabile, politici de creditare şi impozitare mai 
puţin discreţionare, deprecierea monedei şi creşteri ale preţurilor 
controlate. 

Pentru a satisface graficul de achitare a datoriei, Ceauşescu a 
cerut o revizuire radicală a planului cincinal care să facă din achi¬ 
tarea anticipată a datoriei externe prioritatea principală a politicii 
economice. Nicio nouă datorie nu trebuia contractată de la creditori 
privaţi sau de la alte state. 22 Până şi contractarea de împrumuturi 
de la FMI şi Banca Mondială a fost interzisă în 1988. Dat fiind că 
expansiunea industrială era menită să continue, toate importurile 
trebuiau reduse drastic, iar valoarea exporturilor trebuia să crească. 


21 Interviu cu Florea Dumitrescu , Jurnalul Naţional, 31 martie 2009. 
n Interdicţia referitoare la contractarea de alte credite a fost formalizată în 1987; vezi 
Partidul Comunist Român, Protocolul Comitetului Executiv nr. 31,28 decembrie 
1987, p. 2. 

Deşi nivelurile veniturilor angajaţilor nu au fost afectate nega¬ 
tiv 23 , standardele de viaţă s-au prăbuşit. Aceasta se datora faptului cil 
toate strategiile menite să strângă dolarii necesari pentru eliminarea 
datoriei externe până la sfârşitul anilor ’80 erau luate în considerare, 
inclusiv manipularea unei scăderi masive a aprovizionării interne cu 
bunuri de bază şi de larg consum. In ansamblu, între 1981 şi 1989 
aprovizionarea cu alimente de bază a fost aproape înjumătăţită. 2 * 
Producţia de bunuri de consum a fost şi ea aproape înjumătăţită în 
timpul aceleiaşi perioade şi, pentru a înrăutăţi şi mai mult lucrurile, 
cota lor din exporturi a crescut (Ionete 1993: 86-87). In contrast 
accentuat era Polonia, în mod similar îndatorată, unde guvernul 
a redus consumul abia cu 10% în 1981, doar pentru a-1 readuce 
la nivelurile lui anterioare doi ani mai târziu. De asemenea, dacă 
în România importurile în monede convertibile non-socialiste au 
scăzut cu 43% între 1980 şi 1983, în Polonia ele s-au diminuat cu 
doar 5% din PIB (Marer şi Siwinski 1988: 8). 

Pentru a economisi dolari, se plăteau bunuri de import prin 
acorduri de troc. De exemplu, exportarea producţiei industriei 
constructoare de maşini în Iran, Irak şi statele socialiste era parte 
dintr-un troc în schimbul importurilor de petrol şi de alte mărfuri 
care altfel ar fi trebuit plătite cu valută străină rară. Din nefericire 
pentru partea română, ca rezultat al unor acorduri comerciale în¬ 
cheiate la sfârşitul anilor’70, exporturile româneşti erau vândute la 
preţuri fixe care nu luau în calcul factorul creşterii preţului energiei 
de după criza petrolieră din 1979. La sfârşitul anilor ’80, Uzina 


23 în paralel cu înăbuşirea aprovizionării, guvernul a asigurat creşteri constante 
ale salariilor de aproape 3% (Ionete 1993: 86), lăsându-i pe salariaţi în poziţia 
frustrantă de a avea o putere de cumpărare sporită pe o piaţă de consum marcată 
de penurii fără precedent. 

24 In 1991, Ben-Ner şi Montias au inventariat succint scăderea consumului în timpul 
acelor ani: în 1989, vânzările de came abatorizată au fost de doar 49% din ceea 
ce fuseseră în 1980; brânza 60%, frigidere 44%, televizoare 64%, maşini 79% şi 
biciclete 61% (Ben Ner şi Montias 1991). Pentru date complete despre dinamica 
bugetelor sănătăţii şi educaţie în anii '80, vezi Ionete 1993:109-114. 

Tractorul Braşov, una dintre campioanele industriale ale României 
lui Ceauşescu, vindea Iranului tractoare cu doar ceva mai puţin de 
4.000 de dolari bucata, pentru a plăti petrolul iranian importat. 25 

In curând, elanul pentru achitarea datoriei a ajuns la niveluri 
stahanoviste: în 1988 şi 1989, Ceauşescu a decis să plătească 1 
miliard de dolari din datorie prin vânzarea a 80% din rezerva de 
aur a ţării. 26 Drept rezultat al acestor măsuri drastice, între 1982 
şi 1987 România se lăuda cu cea mai rapidă reducere a datoriilor 
ca procent din PIB din lume. In mod asemănător, un deficit de 
cont curent de 2 miliarde de dolari în 1982 s-a transformat într-un 
surplus de 9 miliarde de dolari până în 1989. Intr-o manifestare 
hotărâtă de virtute fiscală, bugetul guvernamental închidea pe plus. 
I n mod paradoxal, în termenii cifrelor conturilor externe şi ai poli¬ 
ticii fiscale, România era un performer de vârf. în 1987, BRI 27 l-a 
abordat pe şeful Băncii Naţionale a regimului pentru a transmite 
mesajul că deţinătorii de obligaţiuni suverane ale României găseau 
programul de achitare anticipată a datoriei suficient de credibil. 
In consecinţă, BRI recomanda energic ca restul datoriei suverane 
să fie plătit la termenii agreaţi în acordul de reeşalonare a datoriei 
din 1982. Ceauşescu a respins vehement recomandarea şi a con¬ 
tinuat pe aceeaşi linie, sfârşind cu mesajul că regimul renunţa la 
finanţarea occidentală pentru totdeauna. 28 In acelaşi an, regimul 
reducea pânâ şi comunicarea de date fundamentale către FMI şi 


JS Interviu cu Bucur Constantinescu, fost director al UTB, în documentarul TV 
Tractorul Braşov, 2011. 

Jt Declaraţie a fostului guvernator al Băncii Naţionale, Florea Dumitrescu, în Fin. 
ro, 26 septembrie 2011. Acest fapt a fost confirmat de Mugur Isărescu, actualul 
guvernator al Băncii Naţionale, în Capital, 17 ianuarie 2011. 

17 Este vorba de Bank for International Settlements (BIS), în româneşte Banca 
Reglementelor Internaţionale (BRI), numită uneori şi Banca de Decontări 
Internationale, instituţie bancară ce oferă servicii de specialitate băncilor centrale 
(naţionale) din întreaga lume. [N. tr.] 

28 Interviu cu Florea Dumitrescu, Jurnalul Naţional, 31 martie 2009. 

Banca Mondială, instituţii cu care regimul de la Bucureşti intra 
în conflict deschis. 

Comprimarea consumului intern prin intermediul reducerii 
planificate a cererii a contribuit la scăderi accentuate ale PIB-ului; 
de la 6% în 1983 la 0,5% în 1983 şi 5,8% în 1989. într-adevăr, 
profunzimea austerităţii şi ritmul ameliorării deficitului comercial 
erau mult peste ceea ce se aşteptau pieţele, iar efectele acestora erau 
amplificate de iniţierea de proiecte de infrastructură şi industriale 
noi şi scumpe. După cum arată următoarele secţiuni, rezultatul 
strângerii curelii a fost mobilizarea de masă împotriva regimului. 


AUSTERITATEA GRIPEAZĂ MOTOARELE INDUSTRIEI 

Economiştii specializaţi în problema dinamicii economiilor 
socialiste au discutat îndelung despre constrângerile bugetare 
„moi” şi penuriile de aprovizionare care au afectat economiile cu 
planificare centralizată (Kornai 1980; Kornai 1992; Myant 1989). 
Aceste mecanisme probabil că erau în funcţiune şi în România. Dar 
România era unică prin faptul că unul dintre cele mai dăunătoare 
aspecte ale schimbării de politici publice de după criza datoriilor 
a fost reducerea importurilor de tehnologie occidentală, cuplată 
cu termene nerealist de scurte de substituire a lor cu tehnologie 
locală şi, în plus, acolo unde era posibil, prin extinderea duratei de 
viaţă a tehnologiei existente. 

Substituirea forţată a importurilor a contribuit la reducerea 
deficitului de cont curent şi a nivelului datoriei publice. Dar, dat 
fiind că institutele de cercetare nu puteau nici să reproducă, nici să 
inventeze peste noapte tehnologiile importate, reducerile de im¬ 
porturi de tehnologie au împovărat şi ele capacitatea industriei de 
a-şi menţine nivelurile de competitivitate externă. Mai mult decât 
atât, cum piesele şi materialele anterior importate erau înlocuite cu 
substitute locale de proastă calitate, multe fabrici nu puteau să-şi 

lichideze stocurile din cauza problemelor de calitate şi trebuiau 
să fie salvate de bugetul central. Acest lucru era valabil mai ales în 
sectoarele cu tehnologie de nişă, unde prelungirea termenelor de 
casare avea efecte dramatice asupra calităţii şi capacităţii de a face 
faţă inovaţiei tehnologice. 29 Cuiul era bătut în sicriu de decizia lui 
Ceauşescu de a nu mări finanţarea tehnologiei informatice, chiar 
şi atunci când devenea clar că întreaga competitivitate externă 
depindea tot mai mult de integrarea acestei tehnologii. 30 

Substituirea forţată a importurilor a fost întreprinsă prin utili¬ 
zarea unei perspective autodistructive, care accentua o combinaţie 
de norme de muncă stahanoviste şi tendinţa spre autarhism in¬ 
dustrial. Sfidând natura intrinsec transnaţională a fluxurilor de 
inovaţie tehnologică, în timpul anilor ’80, abonamentele la revistele 
ştiinţifice şi toate fondurile pentru oportunităţile de studiu în 
străinătate ale instituţiilor care făceau cercetare au fost întrerup¬ 
te. Cheltuielile medii cu cercetarea au rămas la 24% din media 
vest-europeană, iar cheltuielile cu educaţia au fost de asemenea 
reduse. 31 In cadrul unei adaptări locale a anti-intelectualismului 
maoist, angajaţii institutelor de cercetare erau obligaţi să petreacă 
mai multe săptămâni în fiecare an la culesul recoltei de cereale. 32 
După cum îşi aminteşte un cercetător-şef de la Institutul de Fizică 
din Cluj: 

„Pur şi simplu nu înţelegeau că proieftele de cercetare pen¬ 
tru piese complexe au nevoie de ani de zile şi de participarea 
la reţele externe de cercetători. Am creat breşe importante în 

29 Interviu al autorului cu Valentin Cojanu, fost cercetător la Institutul pentru 
Economie Industrială, 10 ianuarie 2009; vezi şi Murgescu 2010:373. 

30 Acesta este un paradox atribuit de un observator intern rezonanţei mai bune 
dintre cererile emise de industriile tradiţionale şi ideile economice ale regimului 
referitoare la dezvoltarea industrială, care privilegiau clasa muncitorilor manuali 
faţă de cea a specialiştilor. Vezi Paşti 2006: 233. 

31 Ionete 1993: 69-72. 

32 Interviu cu Ştefan Andrei, fost oficial al comerţului exterior în timpul anilor ’80, 
în Betea 2011:412-413. 

instrumentele de speftrometrie a masei în timpul anilor ’70 
datorită unor aStfel de reţele şi a accesului la reţelele ştiinţifice 
externe. Dar după 1982 le-au întrerupt aproape pe toate, iar 
noi am petrecut un deceniu fără abonamente la revistele de 
cercetare Străine. Când insişti pe economisirea curentului 
eleftric, a încălzirii şi a revistelor la unul din inStitutele dc 
elită ale ţării, cum făceau pe atunci, îţi dai seama că jocul fizicii 
aplicate pradtic a luat sfârşit.” 33 

Alături de alţi factori structurali cunoscuţi, această decuplare 
planificată de fluxul internaţional al inovaţiilor a contribuit la 
iniţierea declinului economic prin intermediul pierderilor de pro¬ 
ductivitate. 34 între 1981 şi 1989, pierderile companiilor deţinute 
de stat au crescut cu 450%, iar profiturile au scăzut cu peste 150% 
(Ionete 1993: 104-105,199). Nicolae Văcăroiu, fost economist al 
Comitetului de Stat al Planificării în acei ani, declara următoarele: 

„Ce a făcut Ceauşescu după 1982-1983 a foSt aproape ca 
o formă de eutanasiere a competitivităţii noaStre industriale. 
El voia un siStem de cercetare şi dezvoltare autarhic, care 
era pură fantezie. Şi îl voia peSle noapte şi ieftin. InStitutele 
puteau să reproducă unele importuri occidentale, dar pe altele 
nu, şi cât ai zice peşte induStria noaStră a foSt inundată de 
înlocuitori de proaStă calitate ale unor dispozitive sofisticate, 
care au tras în jos calitatea exporturilor noaStre. Şi, de vreme 
ce el [Ceauşescu] voia să achite datoria externă cu orice preţ, 
scăderea de calitate a foSt compensată de reduceri de preţ la 


33 Interviu al autorului cu cercetătorul în fizică nucleară Adriana Romanţan, 30 
mai 2011. 

34 în 1989, România avea 348 de institute de cercetare, dintre care 16 aveau peste 
2000 de angajaţi, iar cheltuielile publice pentru cercetare şi dezvoltare au crescut 
cu aproape 16% între 1985 şi 1989. Noi institute au fost înfiinţate în anii ’80, 
ceea ce a condus la o creştere a ritmului creativităţii industriale. In ciuda acestei 
creşteri, cheltuielile medii per capita au rămas, totuşi, la 24% din media Europei 
Occidentale. Cheltuielile pentru cercetare şi dezvoltare din Bulgaria, ţară situată 
la acelaşi nivel de dezvoltare, erau de două ori mai mari (Ionete 1993: 69-72). 


ii. Mărirea şi decăderea dezvoltaţionismului. 


73 


exporturile noaftre industriale. Era o spirală autodiSlru(Sti¬ 
vă ale cărei origini se aflau în austeritatea extremă pe care 
Ceauşescu a hotărât-o la începutul anilor ’80. In cele din 
urmă, aceaSta s-a manifeStat prin cifre de creştere negative." 35 

In acest context, regimul a rămas dedicat dezvoltării industriei 
grele şi petrochimice, chiar în timp ce industria deţinea deja cea 
mai mare cotă din economie în Europa, iar volatilitatea preţului 
petrolului dusese economia în colaps. Drept consecinţă, deşi ritmul 
creşterii industriale anuale a scăzut de la 3,3% în timpul anilor’70 
la 2,6% în timpul anilor’80, cota industriei din economia naţională 
a continuat să crească în timpul anilor ’80. 

Industrializarea de dragul industrializării, chiar şi în faţa ca¬ 
tastrofei sociale, ecologice şi a uzurii tehnologice într-o economie 
mondială tot mai competitivă, s-a dovedit a fi patologia terminală a 
modelului românesc de dezvoltaţionism „socialist”. Unele investiţii 
erau fără îndoială productive, cum ar fi electrificarea naţională a 
reţelei extinse de căi ferate a ţării sau ampla refacere şi extindere 
a portului Constanţa de la Marea Neagră. Altele, însă, cum ar fi 
construcţia costisitoare a unui canal menit să scurteze rutele de la 
Dunăre la Marea Neagră sau elanul de a construi clădiri oficiale 
gigantice în Bucureşti au fost manifestări spectaculoase ale risipei, 
care contrastau puternic cu raţiile de mâncare şi căldură ca pe 
timpul războiului, pe care trebuiau să le suporte cetăţenii obişnuiţi. 

In primăvara anului 1989, regimul a anunţat că datoria ex¬ 
ternă era plătită în totalitate. Mai mult, executivul se lăuda cu un 
excedent bugetar de 8,2% şi cu exporturi în valoare de 10 miliarde 
de dolari, cu doar 3 miliarde mai puţin decât economia poloneză 
care era mult mai mare. Dar, deşi economiile „socialiste” mai li¬ 
beralizate din Europa Centrală şi URSS doar au stagnat în 1989, 
în România lucrurile arătau mult mai rău chiar şi din punctul de 
vedere al preţuiţilor indicatori ai PIB, cu o scădere spectaculoasă 


35 Interviu al autorului cu Nicolae Vacăroiu, 10 ianuarie 2010. 

de 5,8%. Dacă, în perioada 1971-1980, rata anuală a creşterii a 
avut o medie de 11,2%, în timpul anilor ’80 aceasta a coborât la 
2,6%, în mare parte ca rezultat al scăderii de aproape 6% cunoscute 
în 1989, confirmând eşecul austerităţii şi al substituirii forţate a 
importurilor (Amsden et al. 1994: 32-33; Ionete 1993). 

în ciuda faptului că distribuţia veniturilor din România era 
egalitară, aceste decizii nu erau însă lipsite de consecinţe pe pla¬ 
nul distribuţiei resurselor. Spre sfârşitul anilor ’80, devenea clar că 
alocarea resurselor fiscale ale statului pentru investiţii industriale 
relativ vetuste şi achitarea în avans a datoriei publice implicau cos¬ 
turi sociale enorme pentru cei lipsiţi de voce politică. Represiunea 
socială profund antimuncitorească instituită de austeritatea anilor 
’80 venea după mai mult de un deceniu în care, cum am văzut, majo¬ 
ritatea populaţiei cunoscuse niveluri fără precedent de îmbunătăţire 
a calităţii vieţii. însă tocmai sursele remunerative ale legitimităţii 
regimului au fost cele care au avut cel mai mult de suferit de pe 
urma politicilor de austeritate din acei ani. După cum reiese din 
mărturiile asupra percepţiilor subiective ale austerităţii, o reducere 
dramatică a cererii de consum în timpul acelui deceniu a pus ca¬ 
păt abrupt stabilităţii existente în relaţia dintre regim şi cetăţeni 
(Dragomir 2008). 

Pentru a obţine dolarii necesari achitării datoriei externe, 
Ceauşescu a decis să se îndrepte împotriva consumului (atât a 
celui privat, cât şi a celui public), răsturnând astfel două decenii 
de progres al standardelor de viaţă. Furnizarea de hrană, locuinţe 
şi asistenţă medicală adecvate nu mai era ceva de la sine înţeles. 
Şcolile şi cartierele de blocuri care adăposteau populaţia proaspăt 
urbanizată au cunoscut întreruperi regulate ale electricităţii şi 
încălzirii în timpul unor temperaturi negative, deoarece o indus¬ 
trie în expansiune care se zbătea să realizeze ţintele de export ale 
regimului avea nevoie de mai multă electricitate. Industria aducea 
valută forte, astfel încât consumatorii trebuiau să suporte între¬ 
ruperi zilnice ale curentului electric, chiar dacă ţara producea mai 

multă electricitate decât Spania şi Italia. Cheltuielile cu sănătatea, 
semnul distinctiv al progresului social al regimului, au fost şi ele 
reduse - în asemenea măsură, încât la sfârşitul anilor ’80 doctorii 
trebuiau să ofere îngrijire medicală în lipsa celor mai elementare 
dotări. Până şi articole esenţiale precum insulina, tampoanele de 
vată şi seringile de unică folosinţă erau greu de găsit. Unii dintre cei 
mai vulnerabili membri ai societăţii (pensionari fără copii, orfani 
şi copii abandonaţi) erau îngrijiţi în condiţii cumplite. Intr-un 
contrast sugestiv, construirea unei singure noi uzine energetice pe 
bază de cărbune, Centrala Termoelectrică Anina, a costat aproape 
de trei ori mai mult decât investiţiile anuale în sănătate şi asistenţă 
socială din timpul anilor’80 (Ionete 1993:43). Dacă acceptăm teza 
potrivit căreia acesta era un capitalism de stat, putem spune că 
existau similitudini marcante între regimul Ceauşescu şi modul în 
care capitaliştii şi tehnocraţii erei neoliberale îşi tratează populaţiile 
atunci când trebuie plătită datoria externă. 

Orientarea puternică înspre export însemna, de asemenea, şi 
livrări reduse de haine, încălţăminte şi benzină. Rafturi de o goli¬ 
ciune stranie, cozi lungi - care durau ore în şir - pentru articolele 
cotidiene si creşterea economiei informale deveneau, în anii ’80, 
noile realităţi ale vieţii de consumator în zonele urbane. In lipsa 
ofertei, comparativ cu comportamentul de consum din recesiunile 
capitaliste, depozitele de economii din România acelor ani au cres¬ 
cut ca valoare reală pe an, chiar în timp ce gospodăriile cunoşteau 
reduceri de consum fără precedent. în ceea ce părea a fi o repetare 
bizară a perioadei industrializării timpurii a anilor ’50, în timp 
ce bugetul guvernamental acumula surplusuri, hrana devenea nu 
numai tot mai rară, dar şi tot mai scumpă, cota acestui articol din 
bugetele gospodăriilor urcând de la 46% în 1980 la 51% în 1989. 
Mai mult, pe măsură ce exporturile de alimente au crescut şi au 
fost introduse raţiile de alimente, consumul de calorii per capita a 
scăzut de la 3.200 la 2.900 de-a lungul aceleiaşi perioade. în acest 
mod, reducerile drastice ale consumului şi serviciilor sociale au 

subminat înseşi pretenţiile la progres socioeconomic de care atâr¬ 
na legitimitatea regimului. Strângerea curelei a continuat chiar şi 
după aprilie 1989, dată sărbătorită de regim ca marcând achitarea 
în totalitate a datoriei externe a României. 36 

Austeritatea a făcut, de asemenea, ca regimul să fie tot mai 
neglijent în a-şi ţine promisiunea de a furniza condiţii decente de 
lucru. Intensitatea sporită a muncii, turele de noapte, duminicile 
lucrătoare şi normele mai mari în lipsa plăţii suplimentare au 
devenit regulă în sectorul de export aflat în expansiune, dat fiind 
că managementului i s-a ordonat să satisfacă grafice de export tot 
mai ambiţioase. Motorul mobilităţii sociale a început să hârâie, dat 
fiind că noile generaţii de ţărani ajunşi la vârsta angajării şi pregătiţi 
să lucreze în infrastructura industrială trebuiau să obţină permise 
speciale ca să locuiască în oraşele în care lucrau. în consecinţă, 
aceştia au fost obligaţi la navete lungi, într-un moment în care 
cheltuielile cu transportul fuseseră drastic reduse. 


MOBILIZAREA DE MASĂ SI 

> 

SCHIMBAREA REGIMULUI 

Sfârşitul regimului Ceauşescu nu poate fi divorţat de activis- 
mul clasei din care se revendica elita politică a vremii: muncitorii 
industriali. In 1987, o grevă spontană a muncitorimii braşovene 
a demonstrat importanţa reducerilor salariale şi privaţiunilor de 
consum ca surse ale mobilizării. Relatările academice şi rememo¬ 
rările acestui eveniment sunt de acord că cererile muncitorilor de 
restabilire a stătu quo-\A\n socioeconomic de dinaintea austerităţii 
s-au transformat în curând în cereri de schimbare a regimului, 
asediere a clădirilor guvernamentale şi distrugere a simbolurilor 
PCR (Filichi 1994; Arsene 1997; Brudaşcu 1997; Oprea şi Olaru 


36 Vezi Comisia Naţională pentru Statistică, Anuarul statistic al României, Bucureşti, 
1991; Murgescu 2010: 380-385. 

2002). Greva a dus la un val de arestări, persecuţii şi condamnări 
la ani lungi de închisoare pentru muncitorii implicaţi. In urma 
grevei, unii membri ai cercurilor restrânse ale regimului au încercat 
să tempereze austeritatea, dar au fost retrogradaţi de Ceauşescu. 
Atunci când Florea Dumitrescu, guvernator al Băncii Naţionale 
şi unul dintre oamenii loiali ai lui Ceauşescu, a sugerat că plata 
datoriei externe înaintea termenelor îi irita pe creditorii externi, a 
fost marginalizat şi, în cele din urmă, concediat. 

După ce pactul social socialist a fost pus sub semnul întrebării 
la Braşov, Gdanslcul României, te-ai fi aşteptat ca regimul să-şi 
inverseze politica de austeritate. însă acest lucru nu s-a întâmplat. 
Mai mult, minutele reuniunii comitetului executiv al PCR din 5 
mai 1989 atestă faptul că Ceauşescu a rămas dedicat devierii re¬ 
surselor de la consumul de bază şi îndreptării lor către exporturi. 37 
Atunci când ministrul comerţului Ştefan Andrei i-a cerut lui 
Ceauşescu ca cel puţin să furnizeze încălzire mai bună în imen¬ 
sele complexe de blocuri pe care regimul le construise, a aflat că 
noua strategie a lui Ceauşescu era să utilizeze cele 2 miliarde de 
dolari acumulate în 1989 şi cele 5 miliarde din creanţele faţă de 
România pentru a construi rezerve suficiente de valută forte pentru 
a transforma România într-o ţară creditoare. Un fost diplomat 
român specializat în afacerile Orientului Mijlociu susţine că în 
1989 gândirea lui Ceauşescu mergea până la a plănui înfiinţarea 
unei bănci de dezvoltare împreună cu Iranul. Devenea evident că, 
odată ce România a fost îndepărtată de pe piaţa internaţională a 
titlurilor de stat, Ceauşescu spera să transforme ţara într-un Uder 
al ţărilor nou industrializate, aparent fără a lua deloc în considerare 
costurile politice implicate. Mai mult, chiar în timp ce austeritatea 
traumatiza ţara, bugetul pubfic finanţa investiţii industriale şi de 
infrastructură din Africa de Nord şi Sub-Sahariană, Cuba, Orientul 

37 Interviu cu Florea Dumitrescu, Jurnalul naţional, 31 martie 2009. Pentru 
concedierea lui Dumitrescu, vezi Hotărârea Comitetului Politic Executiv al CC 
al PCR din 17 martie 1989, publicată în Scânteia, 18 martie 1989. 

Mijlociu şi chiar Ucraina sovietică. Dacă înainte de 1989 această 
politică era prezentată drept o încercare calculată de a obţine dolarii 
necesari achitării datoriei şi, prin intermediul trocului, importurile 
de mărfuri solicitate de industrie, era greu de înţeles de ce terme¬ 
nele de plată ale datoriilor acestor ţări se prelungeau mult dincolo 
de 1990, dat fiind faptul că planurile lui Ceauşescu de a intra în 
afacerile cu petrol ale acestor ţări au cunoscut puţini paşi concreţi. 3 " 

De asemenea, era profund nedrept că, în timp ce standardele 
de viaţă au continuat să scadă în 1989, regimul stătea pe aproape 9 
miliarde de dolari daţi cu împrumut sau investiţi în ţările în curs de 
dezvoltare şi chiar în URSS. Majoritatea acestor împrumuturi nu 
au fost achitate după 1989, iar investiţiile din URSS au căzut pradă 
flagelului devalizării avuţiei publice, care a afectat fostul spaţiu 
sovietic. Gestionarea datoriei faţă de România a fost deconcertant 
de generoasă pentru o ţară care se confrunta cu una din cele mai 
traumatice tranziţii economice din Europa de Est. Aproape 7 mili¬ 
arde de dolari au fost şterşi în diferite moduri. Frământările politice 
din Sudan au condus la o intrare în incapacitate de plată unilaterală 
faţă de pretenţiile României de 170 de milioane de dolari, iar 90% 
din datoria de 140 de milioane de dolari a Mozambicului a fost 
eliminată în 2007. Datoria de 2 miliarde de dolari faţă de Bucureşti 
a Irakului a fost ştearsă în 2005 la presiunea Clubului din Paris, o 
adunare a marilor creditori suverani. Intermediari privaţi în cău¬ 
tare de profit au şters datoria Vietnamului prin intermediul unor 
acorduri de troc, care au impus o reducere de 25%, în timp ce o 
parte a datoriei africane a fost decimată de fonduri de investiţii. 39 

Extravagantul surplus din conturilor externe ale României a 
fost plătit nu doar prin intermediul unei mobilizări de masă. De 
fapt, muncitorii revoltaţi din Braşov erau prevestitorii ignoraţi ai 

38 Interviu cu Ştefan Andrei, în Betea 2011:408-409; interviu cu Bogdan Baltazar, 
fost director în Ministerul Afacerilor Externe, Divizia Africa şi Orientul Mijlociu, 
în Gândul, 9 mai 2011. 

35 Vezi dosarul despre datoria României publicat în cotidianul Gândul, 9 mai 2011. 

mobilizării de masă împotriva regimului, care a doborât guvernul în 
decembrie 1989. Spre deosebire de tranziţiile negociate din Spania 
şi din alte părţi ale Europei Centrale, regimul autoritar românesc 
a murit într-o confruntare violentă cu o mişcare de protest a cărei 
coloană vertebrală era tocmai clasa socială pe care regimul o con¬ 
struise şi pe care apoi o trădase. Contrar presupunerilor scepticilor, a 
devenit clar că nivelurile înalte ale represiunii poliţiei, supravegherea 
constantă şi absenţa unei reţele solide de activişti „civici” antiguver¬ 
namentali nu s-au dovedit a fi obstacole insurmontabile împotriva 
ultimei mişcări revoluţionare populare din Europa.' 40 

începută în Timişoara, mişcarea s-a răspândit în cele mai multe 
oraşe mari ale ţării. încercările regimului de a reprima mişcarea 
au eşuat, în ciuda desfăşurării întregului set de instrumente repre¬ 
sive al statului poliţienesc, de la arestări „moderate”, blocade ale 
oraşelor şi interdicţii de a ieşi în stradă până la ordine de dechi- 
dere a focului date unor regimente de infanterie motorizată şi de 
blindate ale armatei. 41 Pe 22 decembrie 1989, fuga lui Ceauşescu 
cu elicopterul, abandonarea lui de către aparatul represiv şi execu¬ 
tarea sa câteva zile mai târziu au pus capăt naţional-stalinismului 
românesc. Toate acestea, însă, nu înainte ca sute de alţi oameni să 
moară în diverse forme de luptă urbană, ale căror imagini au fost 
dramatizate grotesc în media occidentală şi transformate într-o 
imagistică a postcomunismului ca spaţiu al violenţei absorbit de 
efectele devastatoare ale regimului „comunist”. 42 


40 Pentru cea mai extensivă descriere academică în limba engleză a surselor româneşti, 
vezi Siani-Davies 2007. 

41 Pierderile de vieţi omeneşti şi rănirile au fost înfiorătoare pentru câteva zile 
de proteste, dar cifrele au fost umflate grav de agenţiile de presă internaţionale, 
care relatau despre mii de morţi în Timişoara. De fapt, înainte de 22 decembrie 
1989, împuşcăturile au lăsat în urma lor 70 de morţi în Timişoara. în întreaga 
ţară, 689 de oameni au murit şi 1.200 au fost răniţi, cei mai mulţi dintre ei după 
răsturnarea lui Ceauşescu. 

42 O analiză rafinată a acoperirii Revoluţiei de către televiziune poate fi găsiră în 
Petrovszky şi Ţichindeleanu 2009. 

Echivalarea revoluţiei din decembrie 1989 cu o simplă lovi¬ 
tură de stat în unele discursuri istorice surprinde prin tezismul ei. 
Amărăciunea provocată de violenţa politică de după 1989 a fost 
o sursă importantă de ocultare a crucialei dimensiuni populare a 
acestui eveniment şi, mai ales, de ştergere progresivă a muncitorimii 
industriale din albumul de fotografii al acelor zile. Cum bine puncta 
Peter Siani-Davies: „Mobilizarea de masă, violenţa larg răspândită, 
crearea spontană de consilii revoluţionare locale, spargerea coaliţiei 
revoluţionare şi lupta ulterioară pentru putere dintre competitorii 
revoluţionari din oraşele româneşti par să aparţină, toate, reper¬ 
toriului revoluţiei, mai degrabă decât celui al unei lovituri de stat. 
Mai mult, chiar dacă Ceauşescu ar fi căzut printr-o lovitură de 
stat, asta nu ar fi trebuit să împiedice evenimentele din România 
să poarte numele de Revoluţie” (Siani-Davies 2007). 

CONCLUZII 

în România, industrializarea şi ideologia naţionalistă au fost 
contopite timp de decenii în aceeaşi paradigmă a dezvoltării: 
dezvoltaţionismul naţional-stalinist. Deschisă spre economiile 
capitaliste începând cu mijlocul anilor ’60, această paradigmă a 
avut importante succese sociale şi economice. Dacă acest set de 
idei economice era compatibil cu creşterea comerţului şi integrarea 
tehnologică şi financiară pe plan internaţional, punctul lui slab 
era vulnerabilitatea crescândă la şocurile financiare şi ale preţului 
petrolului. în consecinţă, atunci când şocul petrolului a lovit în 
1979, exact în timp ce accesul la creditarea internaţională era 
restricţionat, regimul a împins ţara într-o criză a datoriei publice. 

In contrast cu alte ţări „socialiste” care au căzut pradă îm¬ 
prumuturilor în petrodolari cu dobânzi mici făcute disponibile 
de criza petrolului din 1973, criza datoriilor din România a fost 
rezultatul suprainvestirii în industrii mari consumatoare de petrol 

şi în capacităţi de rafinare a petrolului. Dacă Ungaria şi Polonia 
şi-au sporit exponenţial datoriile în valute convertibile între 1973 
şi 1979, în România regimul şi-a asumat o povară grea a datoriei 
externe abia după 1978. Confruntată în 1982 cu perspectiva unei 
intrări în incapacitate de plată, România a decis să evite atât fali¬ 
mentul, cât şi restructurarea datoriei, optând pentru un regim de 
politici de austeritate extrem de dure, cuplate cu substituirea forţată 
;i importurilor şi creşterea cu orice preţ a exporturilor. A fost o 
reacţie care s-a dovedi a fi punitivă din punct de vedere social, dar 
care, în plus, a redus semnificativ capacitatea industriei româneşti 
de a supravieţui tranziţiei la economia de piaţă. Pentru a explica 
alegerea aparent iraţională a acestei opţiuni, am scos în evidenţă 
importanţa conexiunilor dintre economia românească şi alte eco¬ 
nomii, angajamentul ideologic al regimului faţă de industrializarea 
planificată centralizat, definiţia extrem de îngustă dată suveranităţii 
statale şi natura sultanistă a instituţiilor politice ale regimului. 

în sfârşit, cum a contribuit austeritatea la schimbarea de regim 
din 1989? Pentru regimul Ceauşescu, strategiile coercitivă, simbo- 
lic-ideologică şi remunerativă de a-şi asigura hegemonia politică 
erau la fel de importante. Abandonarea de către acesta a versiunii 
minimaliste a strategiei remunerative (care garanta nevoile socio- 
cconomice fundamentale) a fost decisivă în explicarea prăbuşirii 
sistemului în condiţii externe favorabile colapsului, care prevalau 
in 1989. Probabil că nostalgia faţă de „comunism” din România 
contemporană se datorează în mare parte acelor decenii de ocu¬ 
pare totală a forţei de muncă, asistenţă socială extinsă, putere de 
cumpărare în creştere şi, pentru o perioadă limitată, începuturilor 
unei societăţi protoconsumiste în largi segmente ale populaţiei 
urbane. Aceste progrese au fost relevante mai ales pentru clasa 
muncitoare industrială aflată în expansiune, ale cărei proteste de la 
sfârşitul anilor ’80 au fost în mare parte alimentate de încălcarea de 
către regim a promisiunii de a livra o minimă bunăstare materială. 

Odată ce sistemul a continuat să pună accent pe suveranitate 
şi industrializare în dauna recompenselor materiale pe care le 
promisese muncitorimii industriale - clasa pe care el o „crease" 
şi pe care pretindea că o reprezintă —, nu îi mai rămânea decâi 
coerciţia şi ideologia naţionalistă pentru a o ţine sub control. Dar, 
după reprimarea protestelor de la Braşov în 1987, viaţa regimului 
atârna de funcţionarea ireproşabilă a aparatului represiv. Decembrie 
1989 a arătat, însă, că, atunci când s-a confruntat cu mobilizarea 
de masă, până şi agenţii acestui aparat nu au avut altceva de ales 
decât să-şi abandoneze posturile şi să se integreze - în cele mai 
multe cazuri foarte profitabil — ordinii sociale şi economice care 
ducea spre capitalism. 

Ironia supremă a întregii poveşti a fost că cei care erau cel mai 
puţin afectaţi de austeritatea naţional-stalinistă erau, în termeni 
ideologici, şi principalii suspecţi; astfel, marea finanţă internaţională 
a fost considerată adversarul ideologic al lui Ceauşescu. Poate ci 
această ironie poate fi transpusă în epoca noastră, în care rigidi¬ 
tatea ideilor neoliberale şi a autismului politic practicat de elitele 
economice şi/ sau tehnocrate vizavi de drepturile economice ale 
cetăţenilor a mers mai departe ca oricând în ultimii optzeci de 
ani. După cum a spus un observator autorizat al crizei datoriilor 
suverane: 


„Nicolae Ceauşescu rămâne celebru pentru că în anii’80 şi-a 
obligat poporul să îndure ierni reci cu încălzirea din locuinţe 
dată la minimum pentru a face ţara să achite 9 miliarde de 
dolari datorate băncilor ftrăine. Dacă ar mai fi putut să aştepte 
câţiva ani, probabil că România s-ar fi bucurat de acelaşi tip de 
iertare parţială a datoriilor oferită multor altor ţări la sfârşitul 
acelui deceniu. Faptul că o ţară poate să îşi plătească datoria 
nu înseamnă neapărat că trebuie să decidă să facă a£ta.” 43 


43 Kenneth Rogoff, „Europe Finds the Old Rules Still Apply”, Financial Times, 
5 mai 2010. 


III 

Neoliberalism şi postcomunism 


DE LA INCERTITUDINE LA NEOLIBERALISM 

S fârşitul A ceea ce fusese cunoscut cândva drept „socialism real” 
a luat prin surprindere elitele democraţiilor liberale. Provocarea 
a fost deosebit de acută pentru economiştii interesaţi de cercetarea 
aplicată şi pentru experţii organizaţiilor economice internaţionale. 
Deşi existau idei economice alternative, şcoala economică neolibe- 
rală a tranziţiei (sau „neoliberalismul de tranziţie”) a fost cea (cel) 
care a triumfat ca proiect politic în constituirea elitelor politice şi 
tehnocratice interne si internaţionale. 1 

i i __ 

Acest rezultat nu a fost unul predestinat. In timpul anilor ’80, 
elitele occidentale învăţaseră cum să gestioneze marketizarea eco¬ 
nomiilor pe modelul Consensului de la Washington (Williamson 
1989; Rodrik2006; Babb 2013; Schmidt şiThatcher 2013; Schmidt 
şi Woll 2013; Blyth 2002; Blyth 2013). Mai mult, unele inovaţii 
de ştiinţă economică ale anilor ’80, cum ar fi teoria contractului 
incomplet, au încurajat aceste elite să îşi formuleze argumentele 
ca explicaţii universale ale motivului pentru care întreprinderile 


Există o literatură amplă care subliniază natura mai degrabă de co-producţie 
decât de transmitere de sus în jos a difuzării neoliberalismului în estul Europei. 
Vezi Greskovits 1998; Bockman şi Eyal 2002; Ost 2006; Paczyriska 2010; Epstein 
2008; Bockman 2012a; Bockman 2012b. 

de stat trebuiau privatizate imediat, şi nu gradual sau deloc. 2 în 
arenele politice şi de politici publice mai largi ale democraţiiloi 
liberale, acesta a fost de asemenea un moment al triumfalismului 
liberal-conservator şi al momentului „sfârşitului istoriei”, când 
ideile „liberalismului dezîncastrat” (Blyth 2002) şi viziunile morale 
ale societăţii de piaţă (Fourcade şi Healy 2007) mărşăluiau de la 
Washington la Stockholm (Glyn 2001; Blyth 2002; Harvey 2005; 
Fukuyama 2006; Sandbrook et al. 2007). Pe deasupra, resursele 
coaliţiilor sociale, care, în deceniile postbelice, reîncastraseră cu 
succes şi în mod democratic piaţa, se aflau de această dată sub 
un atac fără precedent (Clawson şi Clawson 1999; Bohle 2006; 
Baccaro şi Howell 2011; Pikketty 2014). 

Cu toate acestea, în afara câtorva socialişti de piaţă occidentali 
şi estici (Estrin 1991; Bardhan şi Roemer 1992; Schweickart şi 
O liman 1998; Bockman 2012a; Bockman 2012b), nimeni nu se 
ocupase în mod special de sarcina transformării sistemice a unoi 
sisteme precum socialismul real, în care nici măcar condiţiile ele¬ 
mentare de piaţă nu puteau fi luate ca de la sine înţelese. Probele 
examinate în acest capitol sprijină argumentul convenţional că, în 
Europa de Est, răspunsul la această incertitudine a fost exportare ii 
neoliberalismului şi a Consensului de la Washington. In acelaşi 
timp, ele condiţionează în două moduri această viziune. In primul 
rând, arată că această cale de transformare era departe de a fi sin 
gura variantă a ştiinţei economice de tranziţie avansate de elitele 
occidentale. 

In schimb, probe de arhivă şi o analiză mai sistematică a dezba 
terilor indică faptul că varianta neoliberală era intens contestată în 
cadrul corpului profesional academic din Occident, al organizaţiiloi 
internaţionale şi al segmentelor de elită ale societăţii civile occi 
dentale. In al doilea rând, capitolul sugerează că motivul triumfului 

2 Introducerea teoriei contractului incomplet a demonstrat că, în cazul în care 
contractele sunt incomplete (cazul proprietăţii de stat), atunci costurile eficienţei 
sunt mai mari. 

ncoliberalilor asupra vocilor alternative are prea puţin de-a face 
1 u conţinutul ideilor lor sau cu validitatea lor empirică. Ceea ce 
.1 oferit o putere superioară ideilor neoliberale a fost statutul lor 
preeminent şi resursele instituţionale şi politice pe care susţinătorii 
lor puteau să le mobilizeze împotriva adversarilor în procesul 
franslatării neoliberalismului din lumea capitalistă în sferele de 
politici publice ale socialismului real. 


NEOLIBERALISMUL DE TRANZIŢIE 

> 

Confruntându-se cu o incertitudine sistemică fată de modul 

j 

ilc abordare a provocărilor economice ale purgatoriului conceptual 
indefinit cunoscut drept „postcomunism”, o masă critică de intelec¬ 
tuali influenţi aparţinând unor universităţi de prestigiu, organizaţii 
economice internaţionale şi guverne au luat lucrurile pe care le 
fi iau despre macrostabilizarea şi liberalizarea economiilor capita¬ 
liste, le-au reenergizat cu „modele ideale” neoclasice depolitizate 
1 le-au suprapus neliniştii politice anticomuniste a momentului. 
Rezultatul a fost o versiune locală a Consensului de la Washington, 
insă cu o sporită aversiune neoliberală faţă de politicile economice 
discreţionare, redistribuirea veniturilor şi politicile de masă. 

Versiunea neoliberală a scenariului neoclasic pentru tranziţie s-a 
1 oncentrat pe crearea unei economii de piaţă într-o stare de echilibru 
peneric, utilizând un experiment social de o mărime fără precedent şi 
pus în mişcare de elite. Pentru susţinătorii ei, sarcina economistului 
1 reator de politici publice era să ia tabula rasa a postcomunismului, 
a planifice un sistem nou bazat pe reprezentări idealizate ale unui 
ci hilibru general, să plaseze evenimentele pe scala etalon a ace¬ 
lui plan şi să diagnosticheze drept eşecuri orice abateri de la plan 
(Roland 2001). In acest scop, neoliberalii au combinat promovarea 
pachetului clasic al FMI de macrostabilizare şi reforme ale ofertei 
111 considerente specifice contextului posteomunist. 

Implicaţiile modelului de stabilizare al FMI au fost 
contracţioniste şi doar foarte vag legate de o agendă a recuperării 
economice sistematice. Principalul mandat al FMI a fost de ;i 
soluţiona crizele balanţelor de plăţi, începând cu anii ’50 acest 
obiectiv fiind urmărit prin reducerea a ceea ce FMI considera ;i 
fi „cerere internă excesivă”, proces pe care autorul modelului dc 
stabilizare FMI l-a pus în legătură cu apariţia deficitelor de cont 
curent nesustenabile, pe care se presupunea că FMI le finanţează 
(Polak 1997: 18). In acelaşi timp, modelul se baza pe teza că ma 
crostabilizarea şi austeritatea monetară şi fiscală care o însoţea nu 
au efecte durabile asupra creşterii şi că, de fapt, dacă macrostabili 
zarea e acompaniată de măsuri referitoare la ofertă, ea poate duce 
la creştere în mai puţin de doi ani. 

Logica modelului Polak folosit de FMI era următoarea: o 
reducere susţinută a creditării interne nominale şi a cheltuieliloi 
guvernamentale diminua pe termen scurt creşterea cererii reale, 
producând o scădere economică de termen scurt; dar dacă această 
măsură este însoţită de devalorizare, după un an efectul inflaţiei 
în scădere asupra creşterii creditării reale şi a competitivităţii ex¬ 
terne crescânde împinge în sus ritmul de creştere; efectul virtuos 
pe care această intervenţie macroeconomică îl are asupra creşterii 
este amplificat de politici referitoare la ofertă, precum reduceri de 
taxe şi reglementări care concentrează investiţiile (Boughton 2004). 
Dacă creşterea întârzia să apară, în viziunea susţinătorilor teoriei 
dominante a creşterii de la sfârşitul anilor’80 şi începutul anilor’90 
vina putea fi atribuită implementării imperfecte (Vreeland 2003) 
sau problemelor locale cu capitalul uman (Dornbusch 1990a). 

La această teorie ortodoxă a macrostabilizării şi creşterii, 
susţinătorii „ştiinţei” economice a tranziţiei au adăugat mai multe 
contribuţii centrate pe ducerea la bun sfârşit a eutanasierii statului 
ca proprietar şi investitor. Naraţiunea ei cauzală era următoarea: 
austeritatea fiscală, nivelurile ridicate ale dobânzii, plafoanele mo 
netariste pentru creditarea internă şi implementarea unei ample 



iii. Neoliberalism si postcomunism 


87 


liberalizări a comerţului aveau să ducă la ajustarea automată a 
stimulentelor pentru companii, prin impunerea de constrângeri 
bugetare dure companiilor de stat şi expunerea lor la disciplina 
concurenţei: corectarea preţurilor printr-o politică unică punea 
capăt planificării centralizate şi supunea companiile rigorilor meca¬ 
nismului preţurilor; aceasta avea să elimine companiile ineficiente şi 
să le recompenseze pe cele eficiente, dar pentru a avea stimulentele 
adecvate la nivel microeconomic, regimul de proprietate trebuia 
schimbat cât mai repede posibil, prin vânzarea companiilor de stat 
1 ătre investitori privaţi (Demekas şi Khan 1991; Boughton 2004; 
Gabor 2010). După cum spunea Jeffrey Sachs, „pieţele răsar în 
mod spontan acolo unde planificatorii centrali eliberează terenul” 
(Sachs 1994). 

E important de subliniat că această paradigmă econo¬ 
mică a tranziţiei nu se referea doar la macrostabilizare şi la 
instituţionalizarea elementelor fundamentale ale unei economii 
de piaţă. O analiză atentă a textelor ei fundamentale relevă, în 
schimb, faptul că treptat, în timp, ea a aglomerat şi scenariile noastre 
de politici economice, care includeau asigurarea publică a îngrijirii 
sănătăţii, educaţiei, pensiilor sau ajutoarelor de şomaj. în plus faţă 
de descurajarea adoptării unor astfel de elemente fundamentale 
ale democraţiilor bunăstării, neoliberalismul de tranziţie a sters 
de pe lista opţiunilor „reformiste” legitime şi politicile industriale, 
impozitarea progresivă şi alte aspecte legate de ofertă ale libera¬ 
lismului încastrat (O’Dwyer şi Kovaldk 2007; Fisher et al. 2007; 
Appel şi Orenstein 2013). Prin asta, susţinătorii ştiinţei economice 
neoliberale a tranziţiei au „supra-liberalizat”UE (Orenstein 2008). 

Neoliberalii erau conştienţi că toate acestea implicau un şomaj 
amplu şi mobilitate descendentă pentru largi mase de oameni. 
Ştiau, de asemenea, că, de vreme ce aceasta avea să se întâmple în 
societăţi care trăiseră decenii de ocupare totală a forţei de muncă şi 
o mobilitate ascendentă fără precedent, cetăţenii aveau să folosească 

noile instituţii democratice pentru a cere protecţie împotriva dis¬ 
locării economice (Lipton etal. 1990; Fischer şi Sahay 2000:12). 

Dar, încă de la început, opoziţia democratică faţă de impunerea 
de sus în jos a neoliberalismului a fost alungată spre statutul de 
politică „populistă” periculoasă (Lipton et al. 1990). Dincolo de 
unele propuneri vagi de a-i transforma pe muncitori în acţionari 
minoritari 3 , singurul răspuns al neoliberalilor la provocările politice 
ale transformărilor neoliberale a fost un stat suficient de puternic 
pentru a se ocupa de tulburările sociale care aveau să urmeze. 
Potrivit lui Stanley Fischer, la acel moment director executiv ad¬ 
junct al FMI, preocuparea gradualiştilor că reformele de tip „big 
bang” puteau să facă să deraieze democratizarea au fost respinse 
la FMI, dat fiind că viziunea populară printre veteranii macrosta- 
bilizărilor din ţările în curs de dezvoltare ai Fondului era că „nicio 
reformă care pare fezabilă din punct de vedere politic nu trebuie 
încetinită doar pe motive de succesiune”(Fisher şi Sahay 2000:12). 
Astfel de viziuni i-au făcut pe unii politologi să vorbească despre 
nucleul autoritarist al ştiinţei economice neoliberale a tranziţiei 
(Reddaway şi Glinski 2001; Glinski şi Reddaway 1999; Przeworski 
1992; Bockman şi Eyal 2002). 

Neoliberalismul de tranziţie a inspirat schimbarea istoriei în 
fostul Bloc Estic. în mai puţin de un deceniu, aceste ţări au trecut 
de la planificarea centralizată la diferite forme de capitalism privat, 
mergând de la modelul social-democrat al Sloveniei la modelele 
neoliberale din ţările baltice şi Europa de Sud-Est (Orenstein 
2008; Nolke şi ihiegenthart 2009; Myant şi Drahoukopil 2011; 
Bohle şi Greskovits 2012; Epstein şijackoby 2014; Jackoby 2014; 
Ban 2014). 


3 Lipton, Sachs şi Summcrs au „plafonat” proprietatea muncitorească la 10% 
din acţiuni şi au născocit-o ca pe un mic „cadou” pentru muncitori şijireţul care 
trebuia plătit pentru edificarea unei baze sociale pentru privatizare. In viziunea 
lor, proprietatea muncitorească nu era considerată a institui proprietate efectivă şi 
conducere economică (Lipton etal. 1990); vezi şi Lipton et al. 1990a. 

Recunoaşterea şi analizarea acestei diversităţi capitaliste este 
importantă. în acelaşi timp, rămâne faptul că, în toate aceste ţări, 
ideile economice din spatele „tranziţiei” au reafirmat controlul 
ierarhic al statului şi al capitalismului privat asupra muncitorilor, 
in acelaşi timp creând mecanisme care au distrus posibilităţile de 
angajare la o scară fără precedent, au suprimat accesul universal la 
drepturi socioeconomice şi au redus sau chiar eradicat gestionarea 
muncitorească a instituţiilor (acolo unde ea exista). 

Intr-adevăr, transformările aduse de sfârşitul „socialismului real” 
se refereau la fel de mult la emanciparea faţă de tirania domniei 
partidului unic ca şi la îngustarea spaţiului pentru social-democraţie 
sau alte alternative de stânga, cu atât mai mult pentru formele 
radicale de guvernare democratică a economiei preconizate de 
mişcările sociale împotriva regimului demobilizate după 1989 (Ost 
2006; Ost 2010) şi de teoreticienii politici din spaţiul academic 
care empatizau cu ele (Blokker 2005). Lectura unilaterală şi tri- 
umfalistă a lui annus mirabilis 1989 ca succes al decenţei politice a 
democraţiei liberale - şi, prin urmare, ca „normalizare” (Outhwaite 
şi Ray 2005) - ar putea fi interpretată în lumina acestui fapt. 

ALTERNATIVA LA NEOLIBERALISM 

Imediat după 1989, mai mulţi politologi, economişti şi practi¬ 
cieni de pe ambele părţi ale Cortinei de Fier au interpretat sfârşitul 
socialismului real ca pe o şansă de a construi pe ceea ce era valabil 
din moştenirile lui, pentru a iniţia o transformare de sistem fără 
costurile sociale traumatice pe care strategia neoliberală le demon¬ 
strase în America Latină în timpul anilor’80. 

Unii din aceşti „revizionişti” erau economişti heterodocşi, 
câţiva cu idei neokeynesiene „nereformate”, care îşi dobândiseră 
experienţa în crizele financiare sau în crearea statului de dez¬ 
voltare est-asiatic (Minsky 1991; Amsden et al. 1994; Chang 

şi Noian 1995; Sapir 1994; Rosati 1994). Pentru ei, recesiunea 
transformaţională profundă era provocată de o reducere evitabilă 
a cererii care avea loc în timpul liberalizării preţurilor, introducerii 
convertibilităţii şi stabilizării impuse autorităţilor monetare şi fis¬ 
cale care o urma. Alternativa susţinută de ei era adoptarea unui stat 
neodezvoltaţionist, desăvârşit de politici industriale şi de creştere 
îndrăzneţe ale agenţiilor vitale ale unui stat puternic. Ei i-au în¬ 
curajat pe est-europeni să se opună stopării imediate a planificării, 
adoptării liberalizării preţurilor şi dereglementării şi privatizării şi 
să se concentreze, în schimb, asupra demonopolizării, preţurilor 
duale, strategiilor industriale dirijate de export şi mecanismelor de 
coordonare a capitalului de stat. 

In loc să fie îngrijoraţi de predicţia neoclasică potrivit căreia 
sistemul dual avea să ducă la prăbuşire economică şi la ineficienţe 
sistemice (Balcerowitz 1994a; Balcerowitz 1994b; Balcerowitz 
1994c; Sachs şi Woo 1994), ei au susţinut că stoparea bruscă a 
planificării centralizate avea să ducă la creşteri ale costurilor de 
găsire de furnizori şi pieţe pentru companiile de stat obişnuite să 
primească informaţii de la birocraţia planificatoare, ceea ce va duce 
la dezorganizare. In consecinţă, ei recomandau o tranziţie duală, 
planificarea continuând să joace un rol foarte important, alături 
de pieţe, în alocarea resurselor. 

Alţi critici erau macroeconomişti neokeynesieni mai „moderaţi”, 
care acceptau fundamentele ştiinţei economice neoclasice; în acelaşi 
timp, ei erau foarte critici faţă de ştiinţa economică neoliberală a 
tranziţiei pe care o susţineau colegii lor. într-un scurt articol publi¬ 
cat în mai 1990 în revista de referinţă American Economic Review, 
macroeconomistul Rudigci Bornbusch a susţinut că gândirea do¬ 
minantă din macroeconomie era complet acaparată de presupoziţii 
neoclasice nerealiste, cum ar fi că pieţele funcţionează întotdeauna, 
că modificările nondistorsioniste de impozitare sunt complet ne¬ 
utre, că interesul personal face ca preţurile să se ajusteze, pentru 
a asigura utilizarea deplină a resurselor, şi că şomajul persistent 

şi involuntar este improbabil (Dornbusch 1990a). Adeziunea 
rigidă faţă de aceste presupoziţii, susţinea el, făcea ca gândirea 
macroeconomică aflată la baza stabilizărilor să eşueze în a realiza 
tranziţia economiilor de la stabilizare la creştere. După cum spu¬ 
nea Dornbusch într-o altă lucrare din acelaşi an, în modelul FMI 
de tranziţie „toate chestiunile serioase de stabilizare sunt de fapt 
minimizate, atribuite strategic trecutului sau făcute să fie exogene” 
(Dornbusch 1990b: 12). Mai exact, nu existau niciun fel de variabile 
ale distribuirii veniturilor şi nicio referire la faptul că salariile reale 
creează inflaţie şi recesiune pe mai mult decât un termen scurt şi 
nu exista nicio preocupare faţă de faptul că criza creditării putea să 
distrugă încrederea investitorilor sau că ratele mai mari ale dobânzii 
puteau să încetinească investiţiile. 

Economistul de la MIT vitupera, de asemenea, împotriva 
abordării neoliberale, deoarece ea omitea să se ocupe de faptul 
că reducerile salariale pe scară mare subminează sustenabilitatea 
politică a efortului de a face ca economiile să semene cu ceea ce 
economiştii spun despre ele în manualele lor (Dornbusch 1990a: 
143-147), obiectiv pe care el îl vedea tangibil doar prin intermediul 
unor politici care impuneau o „egalitate economică semnificativă” 
(Dornbusch 1990b: 25). Mai mult, el a continuat prin a ataca 
austeritatea standard a FMI şi pachetele de reformă referitoare 
la ofertă din America Latină din cauza „spiritului lor antistat” şi 
din cauza lipsei oricărei credibilităţi, în absenţa unei „sprijiniri 
substanţiale a sectorului public şi a unei doze masive de resurse 
externe”. Dornbusch a susţinut, prin urmare, investiţiile în sectorul 
public şi iniţiativele de creditare, utilizarea rezervelor Forex pentru 
atragerea de investiţii străine directe, mai degrabă decât pentru 
apărarea monedelor, şi un împrumut de stabilizare pe termen lung 
din partea ţărilor bogate, care să declanşeze încrederea pieţelor 
(Dornbusch 1990b: 24-25). 

Joseph Stiglitz a mers încă şi mai departe. într-o carte publicată 
în 1990, el a declarat că, în loc ca Europa de Est să fie transformată 

într-un laborator pentru ştiinţa economică neoclasică defectuoasă, 
ar fi trebuit să fie folosite bazele sănătoase ale ştiinţei economice 
neoclasice pentru experimentarea combinaţiei îndelung reprima¬ 
te a socialismului de piaţă şi democraţiei participative (Stiglitz 
1996). După cum a spus Johanna Bockman, desfăşurarea unui 
tip neoliberal de ştiinţă economică neoclasică pentru a se ocupa 
de tranziţie a fost în cele din urmă o alegere politică, dat fiind 
că „ştiinţa economică neoclasică putea susţine atât experimentul 
chinez al socialismului de piaţă, cât şi terapia de şoc. Preferinţele 
diferite de politici publice din rândul economiştilor reflectau o 
diferenţă politică între economişti. Practic, întrebările arau: 1) care 
credea economistul că e obiectivul viabil şi dezirabil al tranziţiei, 
capitalismul sau socialismul (sau un sistem cu totul nou)? şi 2) cine 
credea economistul că poate să pună în mişcare tranziţia, mun¬ 
citorii şi ţăranii ca proprietari sau companiile şi experţii tehnici?" ! 
(Bockman 2012a). 

Cel mai mare şi mai vehement grup îl formau evoluţioniştii de 
orientare instituţionalistă. Aceşti economişti, cărora li se alăturau 
adesea sociologi şi antropologi, erau dedicaţi unei viziuni cu final 
deschis asupra acestei transformări, pe care refuzau să o lege, ca 
rezultat final, de capitalismul neoliberal (Rodrik 1992; Murrell 
1991; Murrell 1992; Murrell 1993; Murrell 1995; Murrell şi Wang 
1993; Poznaiiski 1992; Poznanski 1993; Roland 1993; Milanovic 
1991; Milanovic 1992; Milanovic 1993; Milanovic 1995). Aceşti 
„revizionişti” au argumentat împotriva radicalismului neoliberalilor, 
cu convingerea nu doar că aceştia se înşelau din punct de vedere 
profesional, ci şi că ideile lor purtau amprenta filosofiei politice 
conservatoare şi, ca atare, erau părtinitoare ideologic. Principalul 
argument al taberei revizioniste era acela că multe instituţii care 
făceau posibilă economia de piaţă nu apar de unele singure, ca 
rezultat al macrostabilizării, liberalizării şi privatizării. In schimb, 
ele necesită forme ale intervenţiei de stat care construiesc pe baza 

moştenirilor instituţionale existente şi un foarte mare respect pentru 
politica de masă care exprimă solicitări de protecţie împotriva pieţei. 

De vreme ce moştenirile instituţionale ale socialismului de stat 
» » 

mergeau de la socialismul orizontal al Iugoslaviei la cel vertical al 
României, revizioniştii solicitau ca politicile să fie atente la context, 
in termeni de conţinut şi ritm. în contrast cu terapia de şoc de tip 
„scapă cine poate”, ei îi încurajau pe reformatori să experimenteze, 
să recurgă la bricolaj, să înveţe şi să mobilizeze elemente utilizabile 
.ilc moştenirii instituţionale a socialismului pentru ceea ce au nu¬ 
mit în mod fericit „ajustarea traiectoriei” (Eyal et al. 1998: 8). Ei 
sugerau că reformele de piaţă ar trebui mai degrabă să întărească 
ilccât să slăbească instituţiile publice şi să coordoneze companiile 
de stat, băncile de dezvoltare publice şi agenţiile de politici indus¬ 
triale. 4 Şi, în loc să se bucure de sfârşitul planificării centralizate 
şi să aştepte ca pieţele să apară în mod spontan în locul acesteia, 
şcoala evoluţionistă era îngrijorată că, dat fiind procesul laborios 
dr edificare a instituţiilor şi raritatea extremă a capitalului privat 
intern, aceasta avea să sfârşească în dezorganizare, în prăbuşirea 
lanţului de aprovizionare, falimente corelate în serie şi, în cele din 
urmă, în niveluri fără precedent de dislocare socială. 

Mai puţin convinşi că privatizarea ca atare era superioară 
proprietăţii de stat, ei au recomandat un parcurs mai prudent în 
chestiunea proprietăţii, iar unii au mers până la a dramatiza legătura 
dintre privatizarea grăbită şi prăbuşirea producţiei. Ei pretindeau 
i ă, dacă statul eşua să impună cote de producţie companiilor de 
stat, în condiţiile sistemului de preţuri duble, transferul de resurse 
către sectorul privat cu preţuri de piaţă era condamnat să producă 

4 Conform amplei analize a lui Popov (2007) pentru toate ţările comuniste, 
capacitatea instituţională a statului are un efect spectaculos asupra performanţei, 
aruncând democraţiile neliberale în cea mai rea lume posibilă. El a descoperit de 
asemenea că, deşi atât regimurile autoritariste cât şi cele democratice pot avea o 
puternică domnie a legii şi pot edifica instituţii eficiente, regimurile autoritare se 
descurcă mai bine decât democraţiile în a păstra eficienţa instituţiilor în condiţiile 
unei domnii a legii slabe. 

blocaje şi penurii în sectorul de stat, ducând la o cădere amplă a 
producţiei. 

In mare, până la sfârşitul anilor ’90, ştiinţa economică neocla¬ 
sică a tranziţiei a integrat intuiţii selectate din instituţionalismul 
evoluţionist (Blanchard 1998; Dăianu 1998; Roland 2000), iar unii 
instituţionalişti evoluţionişti timpurii au ajuns să scrie lucrări de 
cercetare pentru FMI (Roland 2001). însă, după cum a demon 
strat o literatură amplă, ştiinţa economică neoclasică a tranziţiei a 
dominat politicile publice în timpul perioadei vitale de joncţiune 
dintre 1990 şi 1997 (Roland 2000). Mai mult, în ciuda dificultăţilor 
socioeconomice ale multor ţări care se lansaseră în politici inspirate 
de ştiinţa economică neoclasică a tranziţiei (Stiglitz 1999; Popov 
2000; Stiglitz şi Ellerman 2001), această paradigmă avea încă 
susţinători importanţi (Gomulka 2000; Aslund 2000; Fischer şi 
Saliay 2000; Lavigne 2000). 

MAREA CONTOPIRE 

De-a lungul primilor ani ’90, neoliberalii au avut un mesaj carr 
putea să facă apel într-un mod mai direct la ideologiile naţionale 
anti-stat liberale şi conservatoare, care au modelat politicile din 
regiune în acea perioadă. Marea contopire a neoliberalismului şi 
democraţiei care a urmat le-a dat neoliberalilor un avantaj structural 
în acel climat ideologic specific. 

Există printre economiştii politici un consens că liberalismul 
încastrat creat în urma Marii Depresiuni şi a celui de-al Doilea 
Război Mondial a fost o negociere a tensiunilor dintre dinamicilc 
democraţiei şi economiei de piaţă (Ruggie 1982; Blyth 2002). 
Departe de a fi mainstream, ideea că libertăţile democratice şi 
economice se potenţează reciproc şi, prin urmare, ar trebui puse 
în acelaşi pachet era ancorată în teoria politică a unor neoliberali 
postbelici marginali. Cele mai multe partide politice europene de 

i entru-stânga şi centru-dreapta împărtăşeau încă de la sfârşitul 
.inilor ’80 o conştientizare profundă a tensiunilor dintre capitalism 
şi democraţie (Van Kersbergen 1995; Crouch 1995; Huber şi 
Stcphens 1998; Huntington şi Bale 2002). La nivelul UE, con¬ 
ceptul liberal de stânga al „Europei sociale” consta încă din marea 
11 anzacţie profitabilă promisă muncitorilor europeni în schimbul 
rxtinderii domeniului pieţei (Lodge 1990; Rhodes 1992; Majone 
1993; Lipietz 1996). 

Cu toate acestea, în interacţiunea lor cu Europa de Est din 
timpul primilor ani ’90, o masă critică a elitelor occidentale epis¬ 
temice şi de politici publice a contopit democraţia liberală şi ne¬ 
oliberalismul într-un singur proiect politic. 5 Această contopire a 
uruncat cererile de democraţie economică sau de protecţie faţă de 
dislocările produse de piaţă la coşul de gunoi al proiectelor radicale 
ncfezabile sau complet periculoase. De vreme ce politica lui 1989 
lusese turnată într-o matriţă de tipul „statul împotriva societăţii” 
dc către anumite discursuri revoluţionare locale, neoliberalii au 
susţinut că statul trebuie comprimat şi pus în serviciul sistemului 
societăţii de piaţă, care avea să solicite tot mai puţin din partea 
lui (Weyland 1999; Ost 2006). Metafora lui Havel a „cetăţenilor 
iinpotriva statului” a fost mobilizată în mod esenţial - adesea de 
adversari ai lui Havel - într-o cheie libertariană şi a fost redusă la 
sensul unei revolte a cetăţenilor împotriva unui „stat mare” (Havel 
1990; Eyal 2000). 

Intr-adevăr, elitele nou alese din Europa de Est, ca şi multe 
grupuri populare cum ar fi Solidarnosc din Polonia, fuseseră de 
lapt coproducători ai unui discurs care asmuţea forţele democraţiei 
liberale şi ale neoliberalismului împotriva celor ale autoritarismului/ 
populismului şi stalinismului (Ost 2006; Bockman şi Eyal 2002; 
Hockman 2012a; Bockman 2012b). Unii est-europeni cu merite 

' După cum o demonstrează o amplă literatură, „tranzitologia” a fost unită cu 
„ştiinta economică a tranziţiei” (Centeno 1994; Crawford şi Lijphart 1995; Eyal 
2003;’ Ost 2006; Shields 2003; Shields 2008). 

anti-autoritare impecabile erau şi neoliberali pasionaţi, iar asta le-a 
dat acestora foarte multă legitimitate internă. Ca să luăm un singur 
exemplu, în Slovacia i se atribuia lui Ivan Miklos meritul de a fi 
condus mişcarea Oamenii împotriva Violenţei, una dintre primele 
mişcări anti-comuniste de tipul acesta din fosta Cehoslovacie. După 
1989, Miklos a lucrat împotriva politicilor autoritariste ale primului 
guvern al independenţei şi a cofondat think-tank-ul MESA-10, o 
instituţie dedicată atât formelor mainstream ale neoliberalismului, 
cât şi celor experimentale (Mathernovâ şi Rencko 2006). 

Atât neoliberalii estici cât şi cei occidentali împărtăşeau 
concepţia conform căreia cu cât instituţiile intervenţionismului 
de stat erau păstrate mai mult timp prin strategii gradualiste sau 
evoluţioniste, cu atât mai mult s-ar fi mobilizat forţele sociale 
anti-liberale pentru sporirea costurilor sociale ale tranziţiei econo¬ 
mice şi politice deopotrivă, prin urmărirea de foloase necuvenite, 
spoliere şi potenţial pentru regresie către autoritarismul de stat. 
Cu alte cuvinte, cu cât se mărea apropierea de neoliberalism, cu 
atât se îndepărta mai mult spectrul statului autoritar. 6 Contopirea 
neoliberalizării şi decomunizării era o strategie de contextualizarc 
inteligentă, care le dădea neoliberalilor posibilitatea de a mode 
la cursul evenimentelor. Dat fiind acest cadru retoric, strategiile 
instituţionalist-evoluţioniste semnificau spectrul impasului refor¬ 
mei, în cel mai bun caz, şi prăbuşirea democratică, în cel mai rău. In 
această naraţiune politică inspirată de teoria politică libertariană, 
singurii adversari ai reformelor de piaţă erau cei deja privilegiaţi şi 
larg dispreţuiţii membri ai nomenclaturii, în timp ce se presupu¬ 
nea că societatea civilă are un interes în transformarea neoliberală 
(Aslund 1994: 63; Aslund 1997: 14; Sachs et al. 1995: 50). 


4 Unii specialişti în ştiinţele sociale au văzut această realizare retorică drept expresie a 
vestigiilor neocoloniale ale unei anumite culturi a Războiului Rece, care îi prezenta 
pe est-europeni ca pe nişte subiecţi oarecum nedemni, care trebuiau „civilizaţi” 
(Kuus 2004; Blokker 2005). 


iii. Neoliberalism si postcomunism 


97 


In contrast cu şansele de contextualizare inteligentă de care 
beneficiau neoliberalii, tabăra revizionistă era afectată de faptul 
i ;'t ţările care aleseseră strategii de dezvoltare revizioniste erau fie 
ţari în tranziţie conduse de forţe politice cu merite democratice 
îndoielnice (Slovacia, România, Belarus), fie state de-a dreptul 
.mtoritariste (China şi Vietnam). Deşi avea susţinători la Banca 
Mondială şi în comunitatea ştiinţifică, tranziţia economică a Chinei 
era împovărată de faptul că această putere emergentă de succes era 
m ultimă instanţă un anti-model în Europa de Est, după momentul 
I iananmen (Rudand 2013). In mod similar, statele dezvoltaţioniste 
ile succes, lăudate de economişti heterodocşi precum Alice Amsden 
mu Lance Taylor, erau state autoritariste (Singapore, Coreea de 
Sud) şi, prin urmare, nu figurau pe harta modelelor legitime. 


SUBVENŢIONAREA NEOLIBERALISMULUI 
> 

O altă sursă de forţă structurală pentru economiştii ortodocşi 
na faptul că contopirea neoliberalismului şi a democraţiei se po- 
1 1 ivea mai bine cu obiectivul politic imediat al SUA şi UE. Acest 
lucru este valabil fie că obiectivul era consolidarea liberalismului 
politic şi economic în fostul Bloc Estic (Hogan 1992;Talbott 1995; 
lalbott 1996;Talbott 2007; Kupchan 2007; Pop-Eleches 2008), 
fie că era extinderea limitelor geografice ale capitalismului. Drept 
irzultat, neoliberalii puteau canaliza resurse materiale superioare 
din partea principalilor sponsori ai transformării economice şi 
politice a Europei de Est. Cercetările de arhivă sugerează că această 
Mare contopire a inspirat modelul ajutorului politic şi economic 
i ic cidental pentru această regiune, mai ales al agenţiei americane 
• Ic ajutorare USAID. 

In mod vital, USAID a finanţat activităţile de cercetare, con- 
■uliere şi instruire ale Institutului pentru Dezvoltare Internaţională 
11IIID), braţul privat de consiliere al Harvardului, unde economişti 

neoliberali proeminenţi ai tranziţiei precum Andrei Schleifer con 
trolau fluxuri ample de resurse materiale. între 1992 şi 1997, HIID 
a fost un intermediar privat al SUA pentru programul de reformă 
rus, iar unul dintre programele concepute şi gestionate de Schleifer 
a achitat Rusiei 300 de milioane de dolari din banii contribuabililor 
americani, a desemnat zonele de politici cărora le erau dedicaţi 
banii şi a lucrat îndeaproape cu reformatorii Moscovei. In Europa, 
Banca Europeană pentru Reconstrucţie şi Dezvoltare (BERD), 
o instituţie nou înfiinţată a statelor membre UE, a subvenţionat 
cercetări din tabăra neoliberală (Stone şi Wright 2006; Hanley ct 
al. 2002). 

Dată fiind uşurinţa cu care SUA şi Europa Occidentală pot 
controla voturile din FMI şi Banca Mondială (Woods 2006; 
Pop-Eleches 2008; Manzetti 2010; Copelovitch 2010), adop¬ 
tarea „ştiinţei” economice neoliberale despre „tranziţie” în aceste 
instituţii nu ar trebui să surprindă pe nimeni. în acest context are o 
relevantă specială instituirea, drept consecinţă, a iniţiativei comune 
FMI-Banca Mondială-OCDE-BRI-BERD-guvernul austriac a 
Institutului întrunit de la Viena (Joint Vienna Institute sau JV1), 
ca prelungire a programului de pregătire principal al FMI pentru 
tehnocraţia ţărilor foste comuniste. începând cu 1992, principalul 
mandat al JVI a fost pregătirea tehnocraţilor de nivel mediu din 
băncile centrale şi ministerele de finanţe, ca parte a unui efori 
organizat de reconstrucţie a elitelor din regiune. Acest proces dr 
(re)socializare la nivel individual a tehnocraţilor din bănci centrale 
şi ministere de finanţe implica edificarea „unor noi abilităţi, unei 
noi cunoaşteri şi a unor noi habitudini ale minţii” 7 . Acest cadru 
cognitiv comun avea trei puncte centrale: „(1) cum ar trebui s.i 
funcţioneze economiile de piaţă, (2) care sunt instrumentele şi 
obiectivele adecvate ale politicii economice şi (3) unde ar trebui 


7 Declaraţie a Directorului Executiv al FMI Michel Camdessus, citată în Broomr 
( 2010 : 616 ). 

irasă linia de demarcaţie în ceea ce priveşte limitele intervenţiei 
Matului în economie” (Broome 2010:611). La început, asta însemna 
predarea de cursuri introductive elementare şi a unor elemente 
precum rolul banilor în economia de piaţă, dar în timp spectrul 
i arsurilor a fost lărgit pentru a include întreaga gamă a sistemului 
normativ neoliberal, de la rigorism bugetar până la dereglementarea 
pieţei muncii. în mod vital JVI a predat, de asemenea, şi utilizarea 
unor modele macroeconomice avansate folosite de FMI si băncile 

7 

centrale occidentale şi a încurajat utilizarea lor ca limbaj comun 
şi marcă a noii respectabilităţi profesionale. 8 Intr-un registru mai 
niibtil, JVT s-a străduit să îi menţină pe absolvenţi în legătură unii 
i u alţii, într-o reţea transnaţională înnodată de angajamente in- 
trlcctuale comune şi de presiunea de grup. 

In schimb, infrastructura instituţională heterodoxă susţinută 
de epoca destinderii în relaţiile Est-Vest din anii ’60 şi ’70 au 
lost încet demantelate ca relicve ale trecutului. Johanna Bockman 
(2007) arată că, înainte de 1989, astfel de instituţii aduceau laolaltă 
economişti mai puţin ortodocşi interesaţi de convergenţa dintre 
I st şi Vest, Sud şi Nord, ca să discute despre socialism, drepturi 
ulc omului, dreptate socială şi multe alte subiecte. Astfel de exem¬ 
ple includeau Institutul pentru Studii Sovietice şi Est-Europene 
.il Universităţii din Glasgow, unde lucra celebrul „socialist de 
piaţă” Alee Nove, şi Centrul pentru Economie Internaţională a 
| ărilor Socialiste al Universităţii Paris-I, condus de economis- 
iul heterodox Mărie Lavigne. Mai era Şcoala de Vară Korcula, 
( cntrul Inter-Universitar din Dubrovnik, Asociaţia Economică 
Internaţională şi altele (Bockman 2007: 367). In condiţiile în care 
iu castă infrastructură instituţională a revizioniştilor a fost distrusă 
• lin cauza lipsei resurselor, însemna că însuşi termenul de „reformă” 
i levenea treptat echivalent cu neoliberalismul. 


| Interviu al autorului cu experţi ai Băncii Naţionale a României care au studiat 
b JVI, 11 octombrie 2013. 

Ceea ce potenţa şi mai mult acest efort de difuzare oficial er.i 
o pletoră de actori non-statali, care aveau de beneficiat de pe urm;i 
programelor de asistenţă politică şi economică finanţate de SUA 
şi de aliaţii lor europeni. 

Consultanţii pe tranziţie economică, unii „specializaţi” în avi 
onul care-i ducea spre capitala din Est pe care erau pregătiţi să o 
consilieze si încărcaţi de însemnele universităţii sau think-tank-ului 

> i » 

cu ştaif la care erau angajaţi, au reprodus mesajul neoliberal în 
rapoartele şi în activităţile lor de pregătire 9 . Intr-adevăr, pe teren, 
proliferarea ONG-urilor profesionalizate legate de organizaţiile 
internaţionale a promovat o viziune neoliberală a dezvoltării eco 
nomice în regiune (Stone 2001; Hemment 2004). Se furnizau 
şabloane universale de politici publice (aşa-zisele „bune practici”) 
a căror reproducere reprezenta semnul distinctiv al apartenenţei la 
proiectul politic şi economic ce se năştea (Stone 2000: 50; Stone 
2003: 53). Unii dintre consultanţi (precum Jeffrey Sachs) nu îşi 
afişau politica la rever, dar alţii erau economişti cunoscuţi în ţările 
lor natale drept critici neoliberali ai social-democraţiei şi libera 
lismului social. De exemplu, Anders Aslund, un adevărat navetist 
între capitalele fostei URSS, şi-a început cariera ca economisi 
echivalând democraţia socială suedeză cu un proiect eşuat şi fan 
tasmatic, similar comunismul sovietic, proiect căruia îi anunţa 
sfârşitul iminent. 

Se sponsorizau conferinţe şi proiecte de cercetare specifice 
ţintite către think-tank-uri est-europene care aveau conexiunile 

9 Centrele clasice erau Institute for International Development de la Harvard, 
Louis Berger Group, William Davidson Institute de la Universitatea din Michigan, 
Stockholm Institute for Transition Economics (SITE) de la Stockholm School iil 
Economics, LI COS de la Universitatea Catolică din Leuven, Center for Economii 
Research andTransition (CERT) de la Universitatea Heriot-Watt din Edinburgli, 
Center for Economic Research and Graduate Education din Prague. Vezi Baur 
etal. 1992, precum şi „Final Report. Privatization Phase II Program Evaluaţii tu 
(http://pdf.usaid.gov/pdf_docs/PDABG794.pdf), înaintat către USA11), 
Washington, D.C., de către Development Economics Group/ Louis Bergn 
International, Inc., şi Checchi and Company Consulting, Inc. la 30 iulie 1993. 

politice necesare pentru a trece ideile şi politicile economice de 
la stadiul de deliberare şi concepere de politici publice la cel de 
adoptare şi implementare (Stone 2001: 350; Stone 2000: 66). 
I )c exemplu, Reason Foundation a fost angajată pentru consi¬ 
liere în privinţa privatizărilor din Iugoslavia, iar Urban Institute 
din Washington, D.C. a oferit îndrumare pentru privatizarea 
locuinţelor în Ungaria (Stone 2000: 54, 56-57). Think-tank-uri 
conservatoare din Washington, precum Heritage Foundation 
■.au American Enterprise Institute, au furnizat burse şi consili¬ 
ere specializată unor think-tank-uri înfiinţate de interlocutori 
înţelegători din regiune, precum think-tank-ul slovac MESA-10 
(Mathernovâ şi Rencko 2006). Adam Smith Institute din Marea 
Hritanie a înfiinţat o direcţie internaţională, care lucra la furnizarea 
de recomandări referitoare la tehnicile de liberalizare şi privatizare 
rconomică pentru guvernele est-europene (Stone 2000: 56). 

Statutul non-guvernamental al think-tank-urilor şi al par- 
icnerilor lor locali le oferea adesea imaginea de imparţialitate, 
i cea ce le permitea să servească drept „curea de transmisie” spre 
societatea civilă, universităţi şi media (Stone 2001: 347). în acest 
mod, depolitizarea politicii economice putea fi contextualizată ca 
o reacţie faţă de solicitările democratice ale sectorului societăţii 
t ivile, care se presupunea că are preferinţe neoliberale, în ciuda 
probelor contrare. 10 După cum spunea un consilier occidental al 
guvernului rus, 

„procesul tranziţiei depinde de cât de dezvoltată e societatea 
civilă, deoarece cu cât mai dezvoltată efte aceafta, cu atât 
mai curând alte forţe mai reprezentative îi vor înfrânge pe 
managerii de Sfat (Aslund 1992: 63); ştiinţa economică tre¬ 
buie să dobândească preeminentă asupra politicii” (Aslund 
1996: 227). 


Banca Mondială, SocialistEconomies in Transition,vo\. 1, nr. 9, aprilie 1990. 

însă principalele motoare ale formării noilor elite din Esi 
rămâneau instituţiile economice internaţionale, ca FMI şi Banc;i 
Mondială. Appel şi Orenstein (2013) au arătat că acestea alocau 
resurse financiare enorme pentru susţinerea adoptării privatizării 
pensiilor şi dereglementării muncii în Europa de Est, iar pentru 
asta au mobilizat o reţea imensă de ONG-uri internaţionale şi 
locale. In acelaşi timp, ele nu susţineau reforme radicale cu privire la 
impozitare, precum cota unică, reforme care reflectau mai degrab.i 
radicalizarea „studenţilor” lor din regiune. 

Probele arată că o reţea transnaţională de politicieni, ONG-ui i, 
think-tank-uri, miniştri conservatori de finanţe, oficiali şi partulr 
politice de aceeaşi orientare, atât formali cât şi informali, puneau 
cota unică în centrul agendei lor politice (Evans şi Aligică 200H, 
Baturo şi Grey 2009), fără a avea susţinerea explicită a „profesorilot" 
de neoliberalism din FMI şi Banca Mondială. Insă component.i 
internaţională era clară. întâlnirile regionale ale Societăţii Mont 
Pelerin se concentrau asupra conceptului de cotă unică, iar in 
unele cazuri think-tank-uri americane de dreapta au contribuit 
la răspândirea ideii de cotă unică prin susţinerea de conferinţe şi 
distribuirea de materiale tipărite (Appel şi Orenstein 2013:139). Iu 
ultimă instanţă, difuzarea de amploare regională a acestei inova] u 
venite din ţările baltice a călătorit apoi spre vest, influenţând agen 
da politică a partidelor conservatoare vest-europene în anii 2000 
(Fuest et al. 2008; Evans şi Aligică 2008; Grecu 2004), fiind unul 
dintre punctele de pe agenda electorală a candidatei Angela Merkrl 
la alegerile parlamentare din Germania. 

STRÂNGEREA RÂNDURILOR 

Dacă revizioniştii erau scindaţi între instituţionalişti 
evoluţionişti, socialişti de piaţă şi neodezvoltaţionişti, „colectivul 
de gândire” neoliberal avea doar clivaje superficiale. Să luăm cazul 

lui Janos Kornai, economistul maghiar supervedetă care îşi împărţea 
1 impui între Harvard şi Budapesta şi care era exemplul viu că neoli- 
licralismul de tranziţie nu era un pur artefact intelectual occidental. 
1 11 clasica lui lucrare Drumul către o economie liberă (1990), această 
lostă somitate a socialismului de piaţă est-european a susţinut, în 
1 ele din urmă, tranziţia la neoliberalism, solicitând însă gradualism 
la privatizare. Este bine-cunoscut faptul că ncolibcralii aveau dez¬ 
acorduri minore referitoare la ritmul reformelor, „terapeuţii de şoc” 
precum Jeffrey Sachs susţinând o introducere de tip „big bang” a 
întregii agende, în timp ce „gradualiştii”precum Philippe Aghion 
şi Olivier Blanchard solicitau ofensive de politici publice oarecum 
mai lente în privinţa stabilizării macroeconomice şi a privatizării 
(chiar dacă nu şi a liberalizării preţurilor şi comerţului). 

Cu toate acestea, versiunea „impactului minim” susţinută de 
macroeconomiştii „moderaţi” neokeynesieni nu era, în practică, 
prea diferită de tipul de „big bang” susţinut de neoclasici radi- 
1 aii precum Sachs (Williamson 1989; Fischer şi Sahay 2000). 
Asemenea membrilor Societăţii Mont Pelerin (Mirowski şi Plehwe 
2009), susţinătorii ştiinţei economice neoliberale a tranziţiei erau 
un colectiv de gândire care îşi dramatizau micile dezacorduri, în 
acelaşi timp rămânând disciplinaţi în privinţa principalelor lor 
obiective şi instrumente de politici publice. Şi de fiecare dată când 
m rândurile lor se auzeau critici mai zgomotoase - ca atunci când 
Kornai şi-a mărturisit iritarea faţă de „băieţii de la Chicago” din 
jurul lui -, ele rămâneau abstracte, simple adnotări neprotocolare 
despre citatele clasice din poruncile lui Lipton şi Sachs către emulii 
lor est-europeni. Neoclasici precum Andrei Schleifer şi „noi key- 
ncsicni” precum Olivier Blanchard puteau să aibă conflictele lor 
111 ştiinţa macroeconomică occidentală, dar în general ei ofereau 
aceleaşi recomandări de politici. 

Revizioniştii nu au fost marginali de la început. Ei beneficiaseră 
dc un anumit sprijin în unele organizaţii internaţionale. In 1987, 
poziţia Băncii Mondiale asupra Europei de Est susţinea ferm că 

Banca ar trebui să sprijine tranziţia de la economia de comanda 
birocratic-ierarhică la socialismul de piaţă, un sistem care combin.i 
planificarea şi proprietatea colectivă cu relaţiile de piaţă teoretizate 
de manualele neoclasice de microeconomic. Economiştii băncii 

t I 

consiliau în acest sens pentru mai multă proprietate privată fi 
muncitorească, planificare semestrială mai degrabă decât anuală şi 
mai multă disciplină de piaţă pentru companiile de stat. 11 

Insă în primăvara lui 1990, Departamentul pentru Economiile 
Socialiste din Bancă a început deja să susţină, cu o anumită ezi 
tare, gândirea neoclasică inclusă în reforma prin terapie de şoc 
din Polonia. Banca începea să susţină, de asemenea, planul m;u 
gradualist, dar evident neoliberal al tranziţiei din Ungaria, plan 
conceput de tehnocraţi maghiari împreună cu directori de companii 
şi savanţi germani şi americani, care au solicitat o „transformare 
completă într-o economie de piaţă liberă”, desăvârşită de „stoparea 
monopolurilor publice din sănătate şi medicamente” şi „relaţii liberr 
de muncă” 12 . La sfârşitul anului, buletinele Băncii ofereau deja 
ghiduri detaliate pentru adoptarea austerităţii macroeconomice şi 
reformelor structurale, experienţa Chile-ului condus de Pinochci 
fiind oferită ca exemplu principal. 13 

După cum a arătat Johanna Bockman, de-a lungul acestui 
întreg proces de transformare, Banca nu a vorbit cu aceeaşi voce, 
numeroşi angajaţi şi invitaţi ai Băncii Mondiale neacceptând cu 
pieţele să elimine instituţiile socialiste, unul dintre ei, Inderjii 
Singh, lăudând succesul tranziţiei neodezvoltaţioniste a Chinei, 
atrăgându-şi furia lui Lawrence Summers, printre alţii (Bockman 
2011). In ansamblu însă, abia în 1997, odată cu numirea lui Josepli 
Stiglitz ca economist şef al instituţiei, relicvele unor idei revizionisir 
au început să iasă timid şi temporar la suprafaţă (Stiglitz 1999). 


11 World Bank, Departmental Working Paper Report, 1 ianuarie 1987. 

12 World Bank, SocialistEconomies in Transition,vo\. 1, nr. 1, aprilie 1990. 

13 World Bank, Socialist Economies in Transition,voi. l,nr. 9, decembrie 1990, pp. 4 

CONCLUZII 

Deşi elitele tehnocrate europene căpătaseră experienţă în ges- 
n< marea macrostabilizării ţărilor cu crize de balanţe de plăţi şi în 
marketizarea economiilor cu un nivel considerabil de intervenţie 
discreţionară a statului, nimeni nu mai avusese de-a face până atunci 
i u transformarea sistemică a unor sisteme precum socialismul real 
existent, în care nu se putea considera că există nici măcar condiţiile 
rlcmentare de piaţă. 

Confruntată cu o incertitudine sistemică, o masă critică de 
intelectuali influenţi, aparţinând unor universităţi prestigioase, 
organizaţii economice internaţionale şi guverne au reciclat lu- 
11 urile pe care le ştiau despre macro stabilizare şi liberalizare în 
n onomii capitaliste, le-au suprapus unor „modele ideale” neo- 
■ lasice depolitizate şi le-au contextualizat cu neliniştea politică 
.inticomunistă a elitelor est-europene. Rezultatul a fost o versiune 
li icală a Consensului de la Washington, cu straturi suplimentare de 
,i versiune faţă de politicile economice discreţionare, redistribuirea 
veniturilor şi politicile de masă. Dar „ştiinţa” economică neoliberală 
.1 tranziţiei nu a fost difuzată fără contestare. Mulţi economişti 
• are lucrau de ambele părţi ale Cortinei de Fier, au interpretat 
•darşitul socialismului real ca pe o şansă de a construi pe ceea ce 
n a valoros în moştenirile acestuia, de a iniţia o transformare de 
istem fără costurile sociale traumatice pe care strategia neoliberală 
Ir manifestase în alte părţi ale lumii, în anii ’80. 

Neohberalii au triumfat asupra ortodocşilor din motive care 
.111 de-a face cu calitatea retorică a ideilor lor şi cu coeziunea lor 
internă. Mai exact, neoliberalii aveau un mesaj care contopea ne- 

nliberalismul si democraţia si care masca tensiunile dintre ele. 

» > > 

Această strategie de contextualizare s-a dovedit abilă, dat fiind că 
ra putea să facă apel într-un mod mai direct la ideologiile interne 
.mti-stat liberale şi conservatoare, care modelaseră politica din 
legiune în timpul primilor ani ’90. In schimb, o atracţie mai largă 

a versiunilor revizioniste ale stiintei economice a tranziţiei a fosi 

li li 

diluată de faptul că aplicaţiile de politici publice ale revizionismului 
nu puteau fi întâlnite decât în state autoritariste. 

Contopirea neoliberalismului şi democraţiei avea o adecvare 
superioară la obiectivele politice imediate ale SUA şi UE în Europa 
de Est. Drept rezultat, neoliberalii au beneficiat de acces direct la 
pârghiile puterii din organizaţiile financiare internaţionale, au fost 
în măsură să se laude cu experienţa lor practică şi au avut resurse 
ample cu care să înfiinţeze reţele largi de instituţii de pregătire 
a tehnocraţiilor statale şi think-tank-urilor cu acces la sferele de 
decizie internă. In fine, spre deosebire de revizioniştii fragmentaţi, 
neoliberalii constituiau un „colectiv de gândire” cu diferenţe su 
perficiale de opinie şi aparţineau unor instituţii mai prestigioase 
din punct de vedere profesional. 

Diseminarea ideilor neoliberale a fost esenţială pentru norma 
lizarea politicilor şi instituţiilor neoliberale în Europa de Est. Dai 
asta nu a dus, totuşi, la o paradigmă omogenă în întregul fost Bloc 
Estic. Intr-adevăr, în această parte a UE nu a apărut nicio varietate 
omogenă „est-europeană”de capitalism. în schimb, unele economii 
au reprodus tipare ale economiei de piaţă liberale sau coordonate 
întâlnite în modelele liberale vest-europene sau asiatice, în timp 
ce altele s-au grupat în jurul unui echilibru instituţional specific, 
numit economie de piaţă dependentă (Knell şi Srholec 2006; Kncll 
şi Srholec 2007; Mykhnenko 2007; Birch şi Mykhenko 2009; 
Nolke şi Vliegenthart 2009; Hancke 2012). 

Tabloul devine şi mai nuanţat odată ce sunt introduse statul 
şi politica, prin intermediul unei analize neopolanyiene (Bohle şi 
Greskovits 2007; Bohle şi Greskovits 2012). 

Astfel, la puţin timp după independenţă, ţările baltice adapta 

seră economia de piaţă liberală: sectoare de afaceri financiarizatc, 

o economie orientată către servicii, intervenţie minimă a stăm 

' » 

lui, relaţii dereglementate şi majoritare la nivel de companie in 

domeniile economice, plase de siguranţe rare, educaţie şi instruire 
concentrate pe dobândirea de abilităţi generale. 

La celălalt capăt al spectrului se situează economia de piaţă 
coordonată a Sloveniei, unde statul joacă un rol esenţial în coor¬ 
donarea capitalului şi muncii, s-a construit un stat al bunăstării 
generos, capital intern durabil pentru companii şi sistem de educaţie 
vocaţional dual, care furnizează abilităţile specializate necesare 
industriei sofisticate a Sloveniei (Crowley şi Stanojevic 2011). 
între aceste două extreme se află Europa Centrală şi de Est, a cărei 
varietate de capitalism nu poate fi surprinsă de categoriile existente, 
din cauza transformării economiilor lor în simple platforme de 
asamblare competitive pentru corporaţiile multinaţionale. Numit 
„economie de piaţă dependentă”, acest model este mai deschis spre 
tendinţa libertariană a neoliberalismului, fiind însoţit de un intens 
intervenţionism statal când vine vorba în special de asigurarea de 
privilegii marilor investitori transnaţionali, sfârşind prin a privi¬ 
legia capitalul străin faţă de capitalul şi munca interne (Duman 
şi Kurekovâ 2012). 

După cum va arăta capitolul următor, mare parte din ceea ce 
a generat această diversitate capitalistă avea de-a face cu modul 
in care neoliberalismul a fost tradus de elitele interne, la fel cum 
avea de-a face şi cu virtuţile şi patologiile versiunilor locale ale 

democraţiei liberale. 

> 

Primii paşi ai capitalismului românesc 

DE LA NAŢIONAL-STALINISM LA 
NEODEZVOLTATIONISM LIBERAL 

I 

T raumele lăsate de naţional-stalinismul lui Nicolae 
Ceauşescu nu i-a făcut pe toţi economiştii români să arunce pe 
Icreastră rolul economic al statului dintr-un fel de reacţie viscerală. 
I )in contra, în primii ani de după ’90, cei mai influenţi dintre ei au 
i ăutat o paradigmă de dezvoltare care să echilibreze legitimitatea 
procesului de liberalizare politică, recuperarea industrială şi tranziţia 
la o economie de piaţă. 

între 1990 şi 1996, România a fost guvernată de elite politice 
şi tehnocratice slab racordate la reţelele din Occident. Pregătirea 
lor profesională şi ideologiile lor politice fuseseră modelate aproape 
exclusiv de versiunea locală a socialismului de stat, ceea ce a lăsat 
urme adânci în modul în care ele vedeau obiectivele reformelor 
economice. Consecinţa a fost antamarea unui model de dezvoltare 
i are se raporta cu ambivalenţă la neoliberalism şi încerca împă¬ 
mântenirea unui model economic mai degrabă etatist. 

Intr-adevăr, spre deosebire de alte ţări posteomuniste în care 
diferite versiuni ale neoliberalismului au modelat gândirea despre 

tranziţia economică, în primii ani de după 1990, în România 
economiştii cu acces la coridoarele puterii au reacţionat stilizând 
şi apoi grefând idei de politici neoliberale pe tradiţii interne şi 
internaţionale care subliniau dezvoltarea dirijată de stat, într-un 
hibrid intelectual pe care-1 numesc „neodezvoltaţionism” 1 (Ban 
2013). Politicile economice hibride născute din acest exerciţiu de 
traducere a neoliberalismului global, au moderat mai întâi anver¬ 
gura paradigmei neoliberale (1990-1992), apoi au transformat 
profund înseşi obiectivele ei într-o direcţie care aminteşte de critica 
revizionistă a neoliberalismului de tranziţie (1992-1996). 

Capitolul începe cu prezentarea provocărilor şi şanselor cu care 
s-au confruntat decidenţii politici şi tehnocraţii aferenţi imediat 
după sfârşitul regimului Ceauşescu. Apoi, el prezintă conceptul dc 
„neodezvoltaţionism”, identifică versiunile specifice ale acestei pa 
radigme de politici din România primilor ani ’90 şi arată modul în 
care versiunea liberală a neodezvoltaţionismului a apărut din hibri 
dizarea instrumentelor paradigmelor neoliberală şi dezvoltaţionistă, 
lăsând însă neatinse principalele obiective ale viziunii neoliberale 
asupra tranziţiei din Europa de Est. 


MOŞTENIREA SOCIALISMULUI DE STAT ŞI 
PROVOCĂRILE POSTCOMUNISMULUI 

Responsabilitatea oficială pentru soluţionarea provocăriloi 
sociale şi economice de după 1990 a revenit partidelor politice 
rezultate într-un fel sau altul din partidele care dominaseră po¬ 
litica românească în timpul tranziţiei către democraţie. In spcţil, 
Frontul Salvării Naţionale (FSN), câştigătorul alegerilor din mai 
1990 şi principalul beneficiar al personalului şi reţelelor formale 
şi informale ale Partidului Comunist Român (Pop-Eleches 1999; 


1 w Neo-developmentalism‘, în original. [N. tx.] 

l’op-Eleches 2008) devenea arhitectul ordinii sociale, politice şi 
economice aflate în construcţie. 2 

în principiu, unele dintre moştenirile macroeconomice, 
educaţionale şi industriale ale socialismului de stat românesc ar fi 
trebuit să asigure bazele unei prosperităţi incluzive. Nu exista nicio 
datorie externă, iar mai multe ţări în curs de dezvoltare datorau 
României aproape 9 miliarde de dolari (Ban 2012a). Această sumă 
era de zece ori mai mare decât nevoile ei de finanţare externă din 
1990. 

Ţara avea, de asemenea, o forţă de muncă amplă, cu un raport 
competitiv între calificare şi venituri. 

Un sector industrial relativ complex era deservit de un sistem 
de pregătire adecvat cerinţelor din industrie şi de un sistem uni¬ 
versitar care producea un număr mare de ingineri industriali, ţara 
asemănându-se din acest punct de vedere cu direcţia de dezvoltare 
a economiilor de export industrial din Europa şi Asia. Potenţialul 
industrial al ţării era susţinut de faptul că România avea a patra cea 
mai mare reţea feroviară din Europa şi zeci de institute de cercetare 
industrială al căror personal număra decenii de experienţă, atât în 
reproducerea tehnologiei, cât şi într-un nivel destul de serios de 
inovaţie. In fine, forţa de muncă a tării era relativ tânără şi se bucura 
de acces la o reţea extensivă — deşi subfinanţată — de sănătate şi 
educaţie. 3 Toate acestea constituiau un eşafodaj pe care se putea 


' După ce FSN s-a scindat, în 1992, în PDSR (Partidul Democraţiei Sociale 
din România) şi PD (Partidul Democrat), eticheta de „succesor al partidului 
comunist” a fost aplicată PDSR-ului, mai la stânga din punct de vedere economic 
(redenumit Partidul Social Democrat sau PSD, în 2000), în timp ce PD a fost 
considerat un partid succesor doar de către unii (Pop-Elecheş 1999; Orenstein 
1998; Grzymala-Busse 2006; Geddes 1995; Mungiu-Pippidi 2001; Bozoki şi 
Ishiyama 2002; Kuzio 2008). 

1 Literatura despre dezvoltare este de acord asupra faptului că datoria externă, 
serviciile publice extensive, forţa de muncă pregătită şi investiţiile în cercetare şi 
dezvoltare sunt piloni extrem de importanţi ai dezvoltării industriale de succes 
(Chang 2002; Bresser-Pereira şi Nakano 2002; Bloom et al. 2004; Aghion şi 
I lowitt 1996; Busemayer 2009; Woo şi Kumar 2010). 

clădi şi pe care s-a edificat ulterior începutul de reindustrializarc 
din anii 2000, lucru atestat până şi de cei mai pragmatici directori 

de multinaţională. 

> 

Din nefericire, din cauza constrângerilor interne şi externe, 
transformarea acestor active foarte preţioase în avantaje reale s-a 
dovedit a fi dificilă. Mai întâi, ţara a fost curând prinsă în mijlocul 
vrajbei politice şi s-a bucurat de puţin sprijin internaţional. O 
parte a opoziţiei politice şi a mişcării studenţeşti nu a recunoscui 
rezultatul alegerilor din mai 1990 şi a ridicat o tabără de corturi în 
centrul Bucureştiului, pentru a-şi manifesta dezacordul, tabără care 
s-a transformat curând într-un protest permanent. Câteva săptă 
mâni mai târziu, minerii, chemaţi probabil de guvern, au distrus 
tabăra, au vandalizat clădirile Universităţii şi sediile centrale ale 
opoziţiei, lansându-se în acelaşi timp într-o vânătoare de vrăjitoare 
prin Bucureşti, „hipsterii” vremii fiind victimele predilecte (Vasi 
2004; Gledhill 2005). Acest episod de violenţă politică suspectai 
de a fi dirijat de Preşedinţie a aruncat guvernul într-o dizgraţir 
diplomatică din care a ieşit abia după mulţi ani (Almond 1990; 
Năstase 2004). în timp ce ţări ca Ungaria şi Polonia beneficiau de 
mari acte de clemenţă în Occident, cum ar fi iertarea marilor lor 
datorii publice acumulate sub comunism, România devenea oaia 
neagră a regiunii, faţă de care se credea că severitatea era de riguew . 

In al doilea rând, existau puţine moşteniri instituţionale din 
epoca dezvoltaţionismului naţional-stalinist care să fie de folos la 
nivel microeconomic. Dacă alte ţări comuniste experimentaser ă 
deja cu privatizarea ţintită, autonomia întreprinderilor şi o anumii a 
liberalizare a preţurilor în timpul anilor ’80, în România director r r 
companiilor de stat nu avuseseră nicio experienţă de acest gen 
Mare parte din industria grea avea echipamente depăşite şi, după 
zece ani de suprimare a importurilor de tehnologie, companiile 
de stat se grăbeau să-şi înnoiască dotarea cu ajutorul mai multoi 
importuri pe valută străină, exercitând astfel presiuni importau ir 

fsupra cursului valutar şi mărind vulnerabilitatea guvernului faţă 
>lr FMI (Ben-Nir şi Montias 1991; Ban 2012a). 

In al treilea rând, noul guvern se confrunta cu o mişcare mun- 
1 itorească extrem de exuberantă. în timpul revoluţiei din 1989, 
1 onsilii muncitoreşti constituite în multe întreprinderi de stat au în- 
l.iturat conducerile întreprinderilor şi le-au înlocuit cu reprezentanţi 
■ileşi în mod direct, dând naştere democraţiei economice directe la 
nivelul firmelor. 4 Dacă FSN ar fi fost o entitate politică cu adevărat 
de stânga, aşa cum pretindea, ar fi putut canaliza această mişcare 
ni direcţia unei economii sociale participative. însă cum planul 
.iu era mai degrabă un stat de dezvoltare de tip ierarhic, axată pe 
ilezvoltarea unei clase de capitalişti locali în paralel cu salvarea 
infrastructurii industriale lăsate de vechiul regim, această ocazie a 
lost pierdută şi în locul ei a apărut confruntarea dintre autoritatea 
’.iatală aflată încă în provizorat şi democraţia de consilii cu care se 
rxperimenta în întreprinderi. 

Date fiind moştenirea instituţională a economiei socialiste 
;.i criza creditării postcomuniste, democraţia economică nu a fa¬ 
ult decât să perturbe lanţurile de management existente între 
întreprinderi, lanţuri unse de legături personale, pe baza cărora 
Inncţiona în practică economia planificată centralizat. 5 Combinaţia 
intre cererea de democraţie economică la nivelul întreprinderii 
V hotărârea guvernului de a menţine managementul ierarhic şi 
1 ontrolat de stat deresponsabiliza astfel organizaţiile muncitoreşti 
I.iţă de soarta întreprinderii, în acelaşi timp nerezolvând nevoia 
unui management competent în întreprinderile de stat. Structura 
n onomiei a amplificat şi mai mult această provocare. Dat fiind 
I aptul că piaţa muncii era dominată de companii mari, privatizarea 


Aceasta rămâne o caracteristică subapreciată a tranziţiei româneşti (Varga 2013; 
l’op 2006: 78). 

Interviu al autorului cu prim-ministrul Nicolae Văcăroiu (1992-1996), ianuarie 

extensivă şi/ sau închiderea întreprinderilor deţinute de stat erau 
condamnate să fie foarte costisitoare politic. 6 

In fine, dacă ungurii şi polonezii nu suferiseră prea mult de lipsa 
consumului de bază înainte de 1989, cei mai mulţi români tocmai 
depăşiseră un deceniu de niveluri de război ale consumului personal, 
iar una dintre principalele cereri ale revoluţionarilor fusese sfârşitul 
austerităţii (Ban 2012a). Pentru a achita sporurile salariale şi im 
porturile mari de alimente şi bunuri de consum, guvernul rămas 
fără lichidităţi a tăiat investiţiile în proiectele curente de locuinţe, 
energie şi infrastructură. 7 Devenea astfel clar că existau tensiuni 
enorme între democraţie şi construirea unui stat de dezvoltare. 

In plus faţă de problemele interne, guvernul se confrunta cu 
condiţii externe dificile. Rezervele de valută forte fuseseră epuizate, 
ajungând la mai puţin de 100 de milioane de dolari, o sumă derize 
rie în raport cu nevoile. 8 Accesul la pieţele de obligaţiuni suverane 
era blocat de facto, în timp ce debitorii externi ai României au 
încetat să îşi plătească datoriile sau şi le-au renegociat în condiţii 
suspecte (Ban 2012a). In loc să considere lipsa datoriei un avar; 
taj, cum se aşteptau autorităţile, pieţele financiare au pedepsii 
Romania necumpărând titluri de stat româneşti până în 1994. 
Practic, creditorii potenţiali vedeau autoexcluderea ţării de Ia 
finanţarea internaţională din anii '80 ca pe o sursă de risc, care 
depăşea cu mult beneficiile împrumutării unei ţări cu datorie zero 
(Ban 2012a). 9 Lipsa accesului la finanţarea internaţională privată 

6 Aproximativ 1000 de firme cu peste 1000 de angajaţi ofereau slujbe pentru 85% 
din lucrătorii industriali şi furnizau 85% din producţia industrială totală. In schimb, 
firmele cu mai puţin de 500 de angajaţi erau responsabile pentru 4% din producţia 
totală şi 6% din producţia industrială totală (Dăianu 2000: 8-9). 

7 Această decizie a fost justificată de liderii acelui moment ca o „decizie politic.» 
menită să protejeze o democraţie tânără” (Iliescu 1994: 223), chiar dacă ea a 
implicat costul trimiterii a jumătate de milion de oameni în şomaj şi/ sau pensionare 
anticipată (Ionete 1993). 

8 Interviu cu fostul premier Petre Roman în Pleşu et al. 2002. 

9 Interviu cu guvernatorul BNR Mugur Isărescu, Adfvăml, 21 octombrie 1990; 
declaraţie a ministrului de finanţe, Adevărul, 21 septembrie 1990. 

.1 adus ţara în pragul unei balanţe de criză a plăţilor, făcând din 
ra un caz foarte predispus la a ceda în faţa politicilor solicitate de 
l'MI (Pop 2006; Gabor 2011). 

Contextul geopolitic a sporit şi mai mult drama socioeco- 
uomică a ţării. România, o ţară creditoare disperată să obţină 
împrumuturi din partea FMI de nivelul sutelor de mii de dolari, a 
pierdut doar în 1991 aproximativ 3 miliarde de dolari ca rezultat al 

Războiului din Golf si al deciziei ulterioare a Irakului de a nu-si mai 

> > 

recunoaşte obligaţiile financiare şi comerciale faţă de România. 10 
I 1 mbargoul împotriva Iugoslaviei a costat ţara încă 3 miliarde, o 
sumă formidabilă, dat fiind faptul că România avea nevoie de 1,5 
miliarde de dolari pentru a-şi echilibra complet balanţa comercială. 
I 'a să pună capac la toate, contractele de export ale României către 
losta piaţă comună comunistă (CAER) nu au mai fost reînnoite, 
rcea ce a dus la prăbuşirea dramatică a exporturilor şi la reducerea 
iczervelor de valută străină. 11 

NEODEZVOLTATIONISMUL POSTCOMUNIST 

în timpul anilor ’90, mai multe ţări din (semi)periferia globală 
.iu adoptat neodezvoltaţionismul ca pe un compromis între neoli¬ 
beralism şi „vechea” ideologie a statului de dezvoltare de tip Japonia 
■.au Franţa postbelică (Ban şi Blyth 2013). Neodezvoltaţionismul 
anilor’90 a fost creat sub presiunea combinată a crizei datoriilor, a 
răspândirii globale a ideilor neoliberale şi a limitelor politice impuse 
guvernării de către democratizare. Din Brazilia în Coreea de Sud, 
nucleul ei a fost un program de dezvoltare naţională şi capitalistă, 
care ţinea economiile naţionale la distanţă de purismul Consensului 
de la Washington. Acest lucru însemna reafirmarea rolului statului 
ca reglementator, bancher, proprietar şi furnizor al drepturilor 


Comisia Naţională de Prognoză, 1990. 

11 Interviu cu guvernatorul BNR Mugur Isărescu, Adevărul, 1 mai 1991. 

economice solicitate de cetăţenii care îşi exercitau drepturile de¬ 
mocratice nou dobândite. Cu alte cuvinte, neodezvoltationismul 
era o construcţie pragmatică politic, dar schizofrenică din punţ i 
de vedere conceptual, ce reprezenta atât un stăvilar, cât şi un canal 
pentru proiectul politic şi economic neoliberal. 12 

Asemenea ideologilor „clasici” ai dezvoltării 13 , neodezvoltaţio 
niştii presupun că economia mondială constă în esenţă din 
state-naţiune care concurează între ele prin intermediul companii 
lor lor. Dar, spre deosebire de protecţionismul primilor, ultimii im¬ 
pun o cuplare extensivă, chiar dacă selectivă şi graduală, la economia 
mondială, prin intermediul stimulării dirijate de stat a investiţiiloi 
străine directe şi exportatorilor locali. Mulţi dintre susţinătorii ei 
înţeleg dezvoltarea ca pe un proces structural care necesită mobi 
lizarea cât mai multor resurse de muncă posibile. în sfârşit, dacă 
cele mai de succes forme de state neodezvoltaţioniste au fost au 
toritare şi finanţate de politica SUA din timpul Războiului Rece 
(de exemplu, Singapore sau Taiwan), statele neodezvoltaţioniste 
contemporane, cum ar fi Brazilia sau Coreea de Sud, trebuie să 
facă slalom printre complexităţile politicii democratice (Ban 2013b; 
Hochstetler şi Montero 2013). România primilor ani '90 este un 
experiment de acest gen. 

Originile neodezvoltaţionismului românesc se găsesc într-un 
document de strategie intitulat Schiţă privind strategia înfăptuirii 
economiei de piaţă în România. Această Schiţă a fost rezultatul 
unui efort dirijat de stat, iniţiat în ianuarie 1990, menit să aducă 
laolaltă ansamblul corpului economiştilor, să diagnosticheze relele 
economiei şi să ofere îndrumări pentru depăşirea lor. Cea mai mare 
echipă de cercetare din istoria ţării (1.200 de economişti) a produs 
trei luni mai târziu un raport dezvoltat în mai multe volume (INCE 
1991: 8-17; Iliescu 1994: 210-214). Comisia a fost coordonată de 

12 Această secţiune se bazează pe Ban 2013b. 

13 Pentru „vechiul” dezvoltationism, vezi Cardoso si Faletto 1979; Sikkink 1991; 

Kohli 2004. 

Tudorel Postolache, decanul corpului economiştilor şi un nocra ţ 
cu viziuni heterodoxe care servise ani de zile în Cofld tetu _ ' a _ 

Planificării. Deşi comisia conţinea o brumă de sindicalişti, oameni 
din guvern şi reprezentanţi ai managementului firmelor de stat, in 
nucleul ei se aflau economişti de la Institutul Naţional de Cercetări 
Economice (INCE) din cadrul Academiei Române (Berea et al. 
2013). Potrivit unuia din foştii ei membri, această comisie s-a 
inspirat din larga expertiză de politici publice macroeconomice şi 
industriale ale membrilor Comitetului de Stat al Planificării, iar 
Postolache, ca fost economist şef al ei, aprecia cap aCltatea foştilor 
econometricieni de a întreprinde analize cantitative complexe între 
ramurile industriale. 14 

Schiţa nu a fost un exerciţiu inutil de politici publice, cum s a 
spus adesea. Guvernul provizoriu şi primul guvern ales democra ic 
au tradus aceste recomandări în aproape 200 de proiecte ■ e egi. 
Ministrul adjunct al economiei şi viitor prim-mini stru ■ icoiae 
Văcăroiu a fost membru al Comisiei Postolache, care a continuat 
prin a servi drept consilier economic al preşedintelui ţării pană in 
1996. 16 Gheorghe Zaman, un alt campion intelectual al Schiţei, a 
lucrat şi el în calitate de consilier economic al preşedinte ui >escu 
între 1992 şi 1996, în timp ce doi membri mai tineri ai comisiei 
(Mircea Coşea şi Florin Georgescu) au devenit ministru^ re ^ or 
mei economice, respectiv ministrul finanţelor. 17 Practic, emisia 
Postolache a furnizat guvernelor din perioada 1990-1996 atât idei 
economice neodezvoltaţioniste, cât şi pe purtătorii acestora. 

Izolarea internaţională relativă a acestui corp de specialişti a 
contribuit la acest rezultat. Puţini membri ai comisiei erau racoruaţi 

14 Interviu al autorului cu Nicolae Văcăroiu, 15 ianuarie 2009- . 

15 Interviu cu Petre Roman, prim-ministru (1990-1991), t}ona a 

Moldovei, 1 august 2002 (http://www.ziarulevenirnentul.ro/sun L “ 7 ,, uslv 

mi-am-indeplinit-promisiunea-de-a-face-politica-34—50l6 y ‘ ,ln ' 

16 Interviu al autorului cu Nicolae Văcăroiu, 15 ianuarie 2009- 

17 Interviu al autorului cu Ion Iliescu. Această informaţie este confirmată i e c an 
Severin (Severin 1995:211). 

la reţele profesionale internaţionale centrate în spaţiul anglo-ame- 
rican, spaţiu matrice al contrarevoluţiei neoliberale în economie. 
Deşi 12 dintre membrii Comisiei fuseseră în scurte călătorii de 
cercetare în Occident, doar doi (Aurel lancu şi Gheorghe Zaman) 
studiaseră în SUA sau Marea Britanie timp de mai mult de câteva 
luni. Dar atât Zaman, cât şi lancu fuseseră pregătiţi de neo- şi 
post-keynesieni britanici şi americani în perioada de apogeu a 
keynesianismului, iar apoi fuseseră izolaţi de corpul economiştilor 
occidentali de către politica regimului Ceauşescu. A existat puţină 
presiune profesională din partea a ceea ce era deja un corp academic 
americanocentric care să poată fi exercitată asupra membrilor-cheie 
ai Comisiei. Deliberările ei au fost modelate, în bine sau în rău, de 
considerente interne, mai degrabă decât internaţionale. După cum 
spunea, într-un interviu, unul din membrii lui: 

După Standardele curente eram un grup deShil de provincial. 
Impresia mea e că, în timp ce ştiinţa economică internaţională 
era deja o zonă de discuţie în limba engleză la sfârşitul anilor 
’80, dacă exiStau membri ai comisiei care citeau sau vor¬ 
beau limbi Străine, probabil că o făceau în franceză sau rasă. 
PoStolache însuşi era ffancofon. 18 

Comisia Postolache a susţinut tranziţia la economia de piaţă 
şi, prin urmare, a recomandat adoptarea infrastructurilor funda¬ 
mentale ale pieţei, de la liberalizarea preţurilor la privatizare şi la 
înfiinţarea burselor. In acelaşi timp, ea a constatat că strategia de 
tranziţie neoliberală pură şi dură promovată de instituţiile finan¬ 
ciare internaţionale şi de economiştii occidentali erau imprudente 
şi în mod special inadecvate pentru contextul românesc. Comisia 
a constatat că, datorită faptului că această economie avea cea mai 
centralizată structură din Europa Centrală şi de Est şi era afectată 
de un procentaj neobişnuit de mare al populaţiei care trăia în oraşe 


18 Interviu al autorului cu Nicolae Văcăroiu, 15 ianuarie 2009. 

monoindustriale, era importantă respingerea abordărilor dominante 
ale economiei tranziţiei (terapia de şoc şi gradualismul) şi adoptarea 
unei opţiuni mai discreţionare şi mai deschise, descrise ca având 
„un ritm adecvat condiţiilor specifice ale economiei româneşti” 
(Postolache 1990). 19 

Răspunsul Schiţei la criza economică a socialismului nu era clar 
din punct de vedere intelectual, în schimb fiind clară încercarea de 
a articula o versiune a teoriei despre economia tranziţiei care să 
suprapună principii ale economiei instituţionaliste evoluţioniste, 
dezvoltaţionism clasic francez şi est-asiatic, neo-corporatism ger¬ 
man şi puţină economie de tranziţie neoliberală. In centrul ei 
stătea ideea că o economie mixtă, dominată de stat, era un ţel al 
tranziţiei mai adecvat pentru ţările postcomuniste în general şi 
pentru România în particular. Se insista însă că obiectivul final era 
totuşi o economie de piaţă şi, în acest scop, comisia a accentuat 
importanţa privatizării majorităţii firmelor de stat şi inserării lor 
în mecanismele pieţei (INCE 1991:12-13). 

în acelaşi timp, însă, „inima” proiectului economic schiţat de 
comisie a fost obţinerea mai întâi a recuperării industriale şi numai 
secundar a stabilizării macroeconomice sau a liberalizării preţurilor, 
poziţie opusă Consensului de la Washington. In acest scop, stra¬ 
tegiile principale erau furnizarea de credit companiilor industriale 
prin intermediul băncilor deţinute de stat şi o combinaţie de cursuri 
valutare multiple şi supraevaluări selective, pentru asigurarea de 
preţuri stabile şi competitive în ce priveşte energia şi importurile 
de tehnologie. 

” Deşi respingeau revenirea la „planificarea hipercentralizată” şi la monopolul statului 
asupra industriei ca soluţie „reacţionară şi utopică”, noii ideologi ai dezvoltării 
subliniau totuşi faptul că aspectele concrete ale tranziţiei la economia de piaţă 
trebuiau „ajustate la nevoile, posibilităţile, tradiţiile şi interesele poporului român, 
cu integrarea acelor instituţii economice ale economiilor avansate care sunt adecvate 
din punct de vedere organic condiţiilor noastre economice” (Postolache 1990:39); 
Interviu al autorului cu Nicolae Vacăroiu, 15 ianuarie 2009. 

Schiţa sublinia importanţa asigurării de costuri reduse ale 
furnizorilor pentru economie prin păstrarea proprietăţii statului 
asupra unor sectoare precum transportul, energia, silvicultura, 
telecomunicaţiile şi sănătatea. In loc să susţină liberalizarea gene¬ 
ralizată a preţurilor de consum, ei considerau o liberalizare parţială 
drept o formă necesară de stabilizare automată a cererii şi un mod 
de a face politică socială în noua democraţie. 20 Pentru a se asigura 
că finanţele, industria şi agricultura deţinută de stat aveau să rămâ¬ 
nă viabile, comisia a recomandat guvernului să adopte planificări 
orientative ă la Franţa postbelică şi să investească în pregătire 
managerială (INCE 1991: 9). 

Spre deosebire de neoliberali, neodezvoltaţioniştii români nu 
au privit privatizarea ca valoroasă în sine sau ca formă de anga¬ 
jament credibil faţă de economia de piaţă. In schimb, au văzut-o 
ca pe un instrument de dezvoltare complex, care trebuia folosit 
selectiv. Firmele de stat considerate a servi obiective strategice erau 
declarate neprivatizabile şi, chiar dacă firmele din toate celelalte 
sectoare puteau fi privatizate, cele mai mari dintre ele trebuiau 
vândute doar după ce se oferea muncitorilor opţiunea de a cum¬ 
păra acţiuni. 21 înainte ca o critică instituţionalistă a terapiei de 
şoc să devină maimtream în Occident, în ultimii ani ’90, Comisia 
Postolache insista asupra faptului că măsurile de privatizare trebu¬ 
iau adoptate doar după ce instituţiile fundamentale ale economiei 
de piaţă (bănci comerciale, burse, companii de asigurări, firme de 
consultanţă, legi ale falimentului, legi antimonopol) urmau să fie 
înfiinţate (INCE 1991).Toate acestea erau diametral opuse gândirii 
neoliberale dominante la acel moment în Europa Centrală şi de Est. 


20 In acest scop, Schiţa recomanda ca, până în 1992, doar 80% din preţurile de 
consum să fie liberalizate şi apăra controlarea preţurilor la electricitate, combustibili, 
medicamente, chirie, transport şi alimente de bază. 

21 Asta viza, practic, toate companiile de stat din domeniile gazului, petrolului, 
electricităţii, o parte a mineritului, silviculturii, fermelor mari, transportului de 
bază şi infrastructurii de telecomunicaţii, industriei de apărare şi locuinţelor sociale. 

Un alt pilon al neodezvoltaţionismului românesc a fost echili¬ 
brul heterodox dintre obiectivul neoclasic al stabilităţii monetare 
şi al preţurilor şi obiective de dezvoltare precum ocuparea totală a 
forţei de muncă sau competitivitatea externă obţinută cu ajutorul 
manipulării monedei. 22 Investiţiile străine directe erau încurajate 
energic, însă doar în măsura în care ele ţinteau sectoare cu valoare 
adăugată mare 23 şi nu compromiteau obiectivul edificării unei clase 
capitaliste locale (INCE 1991: 10; Paşti 1997). De asemenea, ei 
respingeau teza avantajului comparativ, pledând în acelaşi timp 
pentru o strategie a avantajului competitiv, normală pentru statele 
dezvoltate (Postolache 1990: 43). 

In sfârsit, neodezvoltationistii români erau conştienţi că într-un 
sistem democratic avea să fie dificilă crearea unei strategii de acu¬ 
mulare care să fie croită exclusiv pe interesele statului şi/ sau capita¬ 
lului privat. In schimb, ei s-au dedicat unei viziuni de centru-stânga 
asupra relaţiilor dintre societate şi piaţă. Niciunul dintre ei nu a 
atacat prevederile universale ale sănătăţii, educaţiei şi asistenţei 
sociale sau nevoia unor instituţii puternice de negociere colectivă 
între angajatori şi angajaţi. In mod vital, Schiţa conţinea o „clauză 
socială” care stipula că, „dacă costurile sociale depăşesc limitele 
suportabilităţii, toate programele de tranziţie devin inoperabile” 
(INCE 1991:13). In acest sens, ea stabilea parametrii sociali can¬ 
titativi şi indica măsurile de politici publice care trebuiau adoptate 
pentru îndeplinirea lor: salarii minime legate de standarde de trai 
decente, pensionări anticipate pentru şomeri, subvenţii de trans¬ 
port, planuri de asigurări de şomaj universale, asistenţă medicală 
universală şi educaţie universală. 


22 în loc să vadă independenţa băncii centrale ca pe un mecanism care inspira 
credibilitate, neodezvoltaţioniştii considerau BNR ca fiind supusă puterii executive. 

23 Atragerea de investiţii străine directe prin zone economice libere şi politici 
dercglcmentate de repatriere a capitalului făcea parte din această strategie bazată 
pe poveştile de succes est-asiatice. 

Dar, spre deosebire de neodezvoltaţioniştii social-democraţi 
din Slovenia, studiaţi de Bohle şi Greskovits (2007), românii au 
preconizat un stat al bunăstării corporatist, bazat pe contribuţii, 
în care companiile trebuiau să plătească pentru o parte din bene¬ 
ficiile sociale. De asemenea, neodezvoltationismul românesc era 
naţionalist şi preocupat mai mult de crearea unor capitalişti locali 
decât de cauza „dreptăţii sociale”, atât de prezente în retorica FSN 
şi a lui Ion Iliescu. Ideea de bază era că un grad de ocupare cât 
mai mare al forţei de muncă era cea mai bună politică socială, idee 
care a condus, încă de la început, la crearea unui stat social costeliv. 

Odată cu trecerea timpului, facţiunile rivale din interiorul 
FSN şi-au însuşit câte o parte din viziunea Schiţei. O lectură a 
neodezvoltaţionismului mai apropiată de tabăra neoliberală a te¬ 
oriei economice a tranziţiei punea accent pe reforme de piaţă mai 
rapide şi mai profunde. Susţinătorii acestui neodezvoltaţionism 
liberal au dus economia în şanţ şi au fost înlăturaţi violent din 
funcţii, înainte de sfârşitul lui 1991. în schimb, o interpretare mai 
etatistă punea accent pe un ritm mai lent al tranziţiei şi stabilea 
o economie mixtă dominată de stat ca destinaţie finală. Apelurile 
la naţionalism şi la cultura populară a perioadei socialiste au ofe¬ 
rit neodezvoltaţionismului o nuanţă populistă distinctă. Acest 
neodezvoltaţionism populist a modelat politicile economice după 
1992 şi, chiar dacă avea un palmares economic mai bun, s-a stins 
odată ce susţinătorii lui au fost înfrânţi în alegerile din 1996. 


ASCENSIUNEA NEODEZVOLTAŢIONISMULUI LIBERAL 

Guvernul Roman (iunie 1990 - octombrie 1991) a încercat pu¬ 
nerea în practică a unei lecturi mai liberale a neodezvoltaţionismului 
elaborat de Comisia Postolache, iar această filosofie economică a 
fost consolidată sub Theodor Stolojan (octombrie 1991 - octom¬ 
brie 1992). 

Oamenii care formau cabinetul Roman erau un grup de uni¬ 
versitari si tehnocraţi relativ tineri, care intraseră în elita vechiului 
regim pe fundalul mişcării lui Ceauşescu spre o limitată liberalizare 
politică şi economică spre sfârşitul anilor ’60. Deşi mulţi proveneau 
din tehnocraţia şi spaţiul academic al epocii socialiste, niciunul 
nu studiase la Moscova, iar unii deţineau poziţii academice, de 
cercetare sau guvernamentale, care facilitau accesul la literatura 
academică occidentală. Dintre acestea, principalele instituţii erau 
Academia „Ştefan Gheorghiu” a Partidului Comunist şi Institutul 
de Economie Mondială (IEM), două instituţii de elită ale epocii co¬ 
muniste, care studiau sistemele capitaliste pe o bază comparatistă. 24 
Cabinetul se baza masiv pe un personal al cărui profil profesional 
era modelat predominant de experienţe din guvernarea de tranziţie 
(decembrie 1990 - iunie 1990), Academia „Ştefan Gheorghiu” şi 
IEM. Unii lucraseră ca directori ai companiilor deţinute de stat şi 
fuseseră angajaţi de guvernul de tranziţie. Contrar tezei răspândite 
că acesta era un guvern „neocomunist”, puţini birocraţi de nivel 
înalt însărcinaţi cu politica economică făcuseră parte din guvernul 
central de dinainte de 1989. 

Asemenea promotorilor teoriilor economice neoclasice despre 
tranziţia postcomunistă, diagnosticul pus de ei problemelor eco¬ 
nomice ale ţării era similar în multe privinţe cu cel al FMI şi al 
consultanţilor internaţionali care, la acel moment, făceau naveta 
între capitalele fostului bloc sovietic. Prim-ministrul credea că 
liberalizarea preţurilor avea să „corecteze preţurile”, să elimine ex¬ 
cedentele de ofertă şi să reducă stimulentele pentru corupţie. 25 Unii 
miniştri au adoptat teoria cererii excesive a FMI, iar ministrul de 
finanţe Theodor Stolojan a mers încă şi mai departe decât Fondul, 
promovând deficite bugetare aproape de zero (Severin 1995: 96). 26 

24 Interviu al autorului cu Valentin Cojanu, 4 ianuarie 2009. 

25 Interviu cu Petre Roman, Adevărul, 23 noiembrie 1990. 

26 Programul de stabilizare al lui Stolojan a început prin folosirea cursului valutar 
ca reper nominal prin intermediul unei oscilări controlate şi prin iniţierea câtorva 



124 


Dependenţă şi dezvoltare 


In iarna lui 1990, miniştrii proeminenţi ai guvernului Roman 
au cerut convertibilitatea monedei naţionale, ca măsură-cheie 
de atragere a investiţiilor străine directe, iar ministrul reformei 
Adrian Severin cerea liberalizarea totală a preţurilor, simultan 
cu devalorizarea abruptă a leului (Severin 1995). Cooperarea ca¬ 
binetului cu unii politicieni de centru-dreapta în vara lui 1990 a 
întărit şi mai mult poziţiile neoliberale ale primului cabinet ales 
democratic după 1989. 27 

în baza acestor concepţii, încă dinainte de acordul stand-by 
cu FMI din 1991, guvernul Roman a început să aplice un drastic 
program de austeritate menit să reducă deficitul bugetar de la 
5,5% în 1989 la sub 2% în 1990-1991, menţinând în acelaşi timp 
masa monetară sub rata inflaţiei. In 1991, anul în care economia 
a cunoscut un adevărat dezastru şi nivelul ocupării forţei de mun¬ 
că aproape ca s-a înjumătăţit, atât bugetul general cât şi bugetul 
şomajului erau pe surplus. Au fost mărite dobânzile deasupra ratei 
inflaţiei, s-a devalorizat semnificativ moneda locală şi sub guvernul 
Stolojan s-a violat autonomia bugetară a companiilor de stat prin 
însuşirea valutei forte câştigate de ele din exporturi. Mai mult, 

îmbrăţişarea acestor idei tehnocratice a fost însoţită de discursuri 
» > > 

morale, care îi învinovăţeau pe muncitori pentru starea proastă a 
economiei. Decidenţii nu erau foşti comunişti impasibili, cărora 
instituţiile financiare internaţionale trebuiau să le forţeze mâna, ci 
erau executanţi benevoli ai unei mari părţi a agendei neoliberale 
internaţionale a momentului. 

i 

Astfel, miniştrii cabinetului Roman utilizau probe anecdo¬ 
tice despre absenteismul muncitorilor, perturbarea livrărilor de 

devalorizări puternice. Din nefericire pentru guvern, această strategie a dus la 
creşteri ale cursului valutar, o criză a balanţei de plăţi, reduceri semnificative ale 
salariilor reale şi aprofundarea recesiunii. 

27 Roman a obţinut sprijinul parlamentar al unui partid fetiş neoliberal (Partidul 
Naţional Liberal - Aripa Tânără). El l-a invitat şi pe Ion Raţiu, lider proeminent 
al Partidului National Ţărănesc (conservator), să fie ministru al investiţiilor străine. 
Interviu cu Petre Roman în Pleşu etal. 2002: 173. 

materii prime şi atitudinea nepăsătoare faţă de constrângerile 
de profitabilitate impuse acum companiilor de stat. Ministrul de 
finanţe a mers chiar până la a diagnostica perturbările din lanţul 
de aprovizionare drept consecinţe ale faptului că anumite fabrici 
îşi vindeau producţia direct muncitorilor, care apoi vindeau genţi 
pline cu rulmenţi în târgurile din Turcia. 28 Cu toate acestea, probe 
sistematice demonstrează că declinul producţiei provocat de mo¬ 
bilizarea revoluţionară fusese în realitate complet recuperat până 
în iunie 1990 (Borebsztein et al. 1993: 13). 

Deşi au menţinut direcţia neoliberală în privinţa macrosta- 
bilizării şi liberalizării, neodezvoltaţioniştii liberali ai guvernelor 
Roman şi Stolojan au adoptat şi politici economice mai heterodoxe. 
în locul unui nivel al impozitării redus, cum cerea Consensul de la 
Washington, premierul şi miniştrii de resort au pledat pentru (şi 
ulterior au instituţionalizat) un sistem de impozitare a venitului 
cu multe trepte, foarte progresiv, atât pentru indivizi, cât şi pen¬ 
tru companii. Confruntat cu presiuni inflaţioniste declanşate de 
liberalizarea preţurilor, cabinetul a adoptat o limită de 30% pentru 
adaosul comercial al magazinelor şi a solicitat firmelor care aveau 
o poziţie de oligopol pe piaţă să ceară aprobarea guvernului pentru 
schimbarea preţurilor. Cabinetul susţinea energic privatizarea, dar 
nu era de acord că aceasta trebuie urmată cu riscul de a vinde ra¬ 
pid şi ieftin. Mai mult, folosind teoria juridică franceză, guvernul 
Roman a pus la adăpost o mare parte a companiilor deţinute de 
stat, care nu puteau fi privatizate datorită statutului lor de servicii 
publice, declarându-le regii autonome. 

Pentru a susţine industria şi a finanţa propriile lui companii, 
guvernul a recurs la reprimare financiară, prin intermediul dobân¬ 
zilor negative, şi a prevăzut doar o eliminare treptată a sistemului 
dual al cursului valutar. Promovarea de către guvern a liberalizării 


28 Interviu cu ministrul economiei Eugen Adevărul, 24 noiembrie 1990. 

Vezi şi declaraţiile lui Petre Roman din Adevărul, 22 noiembrie 1990. 

treptate a celei mai mari părţi a preţurilor de consum a mers mână 
în mână cu opoziţia lui mai degrabă heterodoxă faţă de liberalizarea 
preţurilor la importuri vitale, prin intermediul canalului cursului de 
schimb. 29 De asemenea, guvernul Roman a cheltuit bani publici 
pentru modernizarea firmelor deţinute de stat, considerate a avea 
un potenţial competitiv în viitor. 

Pe scurt, deşi aceste două guverne au susţinut obiectivele pa¬ 
radigmei neoliberale, ele le-au editat cu instrumente de politici 
dezvoltaţioniste, precum subvenţii ale preţurilor pentru sectorul 
de export sau control temporar al preţurilor pentru comercianţii 
locali. In acelaşi timp, aceste cabinete au antamat o tranziţie mai 
graduală decât erau probabil dispuşi să accepte susţinătorii te¬ 
oriei economiei neoliberale a tranziţiei. Prin asta, ei au adăugat 
un conţinut nou la paradigma neoliberală importată, dar fără a-i 
înlocui principiile centrale. 

EŞECUL NEODEZVOLTATIONISMULUI LIBERAL 

> I 

In mai puţin de un an, în contextul unei economii formate în 
naţional-stalinism, genul acesta de amestec de neoliberalism şi 
neodezvoltaţionism se dovedea toxic şi trimitea economia în vrie. 
Producţia a scăzut cu 13% în 1991 si cu 10% în 1992. La sfârşitul 

» » i 

lui 1992, 60% din industrie dispăruse, împreună cu armata de 
muncitori aferenţi. Liberalizarea preţurilor a dus rapid inflaţia 
la 250% în 1991, măturând economiile familiale. 30 Cei suficient 
de norocoşi pentru a-şi păstra slujbele au pierdut circa 30% din 
valoarea câştigurilor lor lunare. Incapabil să-şi impună autorita¬ 
tea, guvernul a asistat la jefuirea, de către ţărani şi administraţie, 
a infrastructurii fermelor cooperatiste, de la grajduri şi staţii de 


29 Interviu al autorului cu Adrian Scverin, iulie 2006. 

30 Doar alimentele (pâine, unt, ulei vegetal, lapte) şi serviciile de bază (chirii de stat, 
transport public) au fost exceptate. 

mecanizare la reţeaua de irigaţii. La sfârşitul lui 1992, ţara a ajuns 
dintr-un exportator de alimente al Europei unul din marii ei im¬ 
portatori, turnură care a exercitat o presiune enormă asupra cur¬ 
sului valutar. In toamna lui 1992 rămăseseră 29 de milioane de 
dolari în rezervele BNR, în condiţiile în care numai importurile de 
combustibili pentru venirea iernii costau aproximativ 1,5 miliarde 
de dolari. 31 

De unele singure, episoadele de contracţie economică ac¬ 
centuată nu implică în mod necesar eşecul politic al paradigmei 
economice dominante. Ca să luăm un exemplu recent, în timpul 
Marii Recesiuni multe guverne şi partide politice europene care 
produseseră recesiuni profunde şi/ sau promiseseră şi mai multă 
suferinţă au fost (re)alese în funcţie (Blyth 2013). Ca peste tot, 
paradigmele economice se sfârşesc atunci când sunt contestate 
politic în mod eficient. Dinspre dreapta, neodezvoltaţionismul 
liberal a fost contestat de o nouă alianţă între instituţiile Bretton 
Woods (FMI şi Banca Mondială) şi cele locale (BNR). Dinspre 
stânga, paradigma economică a acestor cabinete era contestată de 
un set divers de actori, mergând de la sindicate la politicieni, care 
susţineau fiecare o interpretare mai etatistă a dezvoltaţionismului 
şi, în unele cazuri, chiar un socialism de piaţă. 

Principala ţintă a alianţei FMI-BNR era angajamentul 
neodezvoltaţionist faţă de politica industrială prin intermediul 
creditului subvenţionat destinat restructurării întreprinderilor 
deţinute de stat. FMI şi banca naţională identificau răul în politi¬ 
cile industriale care favorizau sectorul public, creditarea excesivă 
fiind indicată în acest sens ca principalul vinovat. In consecinţă, 
Fondul s-a coordonat cu BNR pentru a reduce accesul la credite 
care să finanţeze necesităţile financiare ale firmelor de stat. Ideea 
nu era nouă în România. In anii ’80, Ceauşescu insistase asupra 
finanţării din câştigurile nete ca metodă de creştere a sustenabilităţii 


31 Interviu al autorului cu Nicolae Vacăroiu, 15 ianuarie 2009. 

producţiei de stat. Prăbuşirea cererii agregate după 1989, declanşată 
de pierderea pieţelor de export şi de liberalizarea comerţului, a lăsat 
companiile de stat cu exotica recomandare din partea FMI de a 
apela la sursele susţinute de piaţă ale finanţării, cum ar fi emisiu¬ 
nile de instrumente de îndatorare pe termen lung. însă aşa cum 
arată Daniela Gabor într-o analiză a politici monetare a alianţei 
FMI-BNR, aceste recomandări erau complet inutile, dată fiind 
natura embrionară în acel moment a sistemului financiar românesc 
(Gabor 2010). 

Mai exact, primul acord stand-by dintre Romania şi FMI din 
aprilie 1991 a identificat surplusul monetar - mai degrabă decât 
cea mai gravă depresiune de după anii ’30 - drept principală prio¬ 
ritate de politici publice. Folosind o teorie monetaristă a preţurilor, 
experţii FMI au pus preţurile în legătură cu masa monetară largă şi 
inflaţia cu cererea excesivă. Prin urmare, ei au cerut guvernului să 
liberalizeze preţurile industriale şi să ieftinească importurile prin 
devalorizarea monedei (Demekas şi Khan 1991). Din nefericire 
pentru FMI, încercarea de a „crea pieţe” prin intermediul aşteptatei 
convergenţe dintre un şoc inflaţionist şi o criză sistemică a creditării 
a făcut ca firmele să fie incapabile să îşi plătească furnizorii, crescând 
nivelul arieratelor dintre companii la 40% din cifra lor de afaceri. 
Pentru a preveni un colaps al economiei, cabinetul a orchestrat o 
salvare financiară sistematică, forţând BNR să monetizeze arie¬ 
ratele dintre firmele de stat. Această măsură a determinat FMI să 
suspende acordul de stand-by, dar nu înainte de a recomanda băncii 
naţionale să neutralizeze efectele salvării financiare prin forţarea 
achitării creditelor firmelor înainte de maturitate şi impunerea de 
condiţii referitoare la rezerve garanţiilor bancare. 32 Banca centrală 
a ascultat sfatul, iar rezultatul a fost că planul de compensare al 
guvernului a fost în mare parte sterilizat de BNR în primele luni 


32 Interviu al autorului cu un oficial al Băncii Naţionale a României, 12 ianuarie 
2009. 

ale lui 1992.™ Drept rezultat, creditarea s-a contractat din nou, în 
termeni nominali şi reali, absorbind lichidităţile din economie. 
Confruntându-se cu un al doilea val de contractare masivă a cre¬ 
ditării, aproape o treime din amplul sector industrial al ţării s-a 
prăbuşit, cutremurul economic îngropând aproape un milion de 
locuri de muncă. 

La fel, programul de împrumut din iunie 1991 al Băncii 
Mondiale a oferit finanţare pentru o listă a importurilor vitale, în 
schimbul acordului guvernului român de a utiliza experţi occiden¬ 
tali în programul de privatizare. Era o constrângere modestă asupra 
programului guvernului, însă condiţiile de împrumutare aveau să 
se înmulţească subit în programul din iunie 1992. In schimbul a 
400 de milioane de dolari, cabinetul se angaja la o listă exhaustivă 
de reforme macroeconomice şi structurale, care eliminau limitele 
adaosurilor comerciale, restricţiile de export şi mare parte din regiile 
autonome neprivatizabile din sectorul public (Pop 2006:129). 

La stânga, cea mai vehementă şi articulată opoziţie faţă de 
paradigma economică a guvernului Roman venea din partea unor 
economişti universitari şi a unei importante părţi a tehnocraţiei. 
Afiliaţi nou înfiinţatei asociaţii profesionale a economiştilor, 
Asociaţia Generală a Economiştilor din România (AGER), aceştia 
au căutat „a treia cale” între capitalism şi socialismul de stat (AGER 
1990). 

AGER avea filiale în întreaga ţară, şi-a înfiinţat propria edi¬ 
tură şi a susţinut că reprezintă vocea a 50.000 de economişti. 
Socialişti de piaţă cunoscuţi odată pentru curentul reformist al 
naţional-stalinismului, aceştia şi-au publicat ideile în cel mai vân¬ 
dut cotidian naţional, Adevărul , putând să canalizeze o putere 
politică semnificativă. Astfel, Alexandru Bârlădeanu, unul dintre 
economiştii reformişti ai vechiului regim, a introdus în sistemul 
politic concepţiile socialiştilor de piaţă folosindu-se de poziţia lui 


33 Vezi revista Economistul ., nr. 707,1995. 

de preşedinte al Senatului, consilier al preşedintelui Iliescu şi lider 
informai al aripii de stânga din FSN, pentru a impune planurile 
de reformă ale guvernului Roman (Severin 1995; Abraham 2006). 
Dan Marţian, cel mai apropiat colaborator al lui Bârlădeanu, era 
purtător de cuvânt al Camerei Deputaţilor, iar Alexandru Albu, 
un alt tovarăş de drum, era preşedintele Comisiei Economice a 
Camerei Deputaţilor. 34 Bârlădeanu fusese ministru al comerţului 
(1948-1953), vice-preşedinte al Comitetului de Stat al Planificării 
(1953-1955), vice prim-ministru (1955-1968). Fost membru al 
conducerii PCR, Bârlădeanu a fost creierul reformelor economice 
din anii ’60 şi ’70, iar după conflictul lui cu Ceauşescu s-a numărat 
printre semnatarii „Scrisorii celor şase”, unul dintre puţinele acte 
de dizidenţă (din interiorul sistemului) din anii ’80. La rândul lui, 
N. N. Constantinescu, unul din susţinătorii lui Bârlădeanu, fusese 
un economist proeminent al vechiului regim, care evoluase spre o 
modestă dizidenţă internă. în 1990, profesorul Constantinescu era 
adus regulat de Bârlădeanu la tribuna Parlamentului pentru ca să 
critice măsurile liberale ale guvernului Roman (Severin 1995:186). 

Ideile socialiste de piaţă avansate de aceşti veterani ai sistemului 
erau diametral opuse neoliberalismului de tranziţie. Susţinătorii 
lor considerau că o versiune reformată a economiei planificate nu 
fusese niciodată încercată în România şi considerau că respin¬ 
gerea totală a moştenirii economice a socialismului de stat era 
suicidară. 35 Născuţi în una din cele mai puţin industrializate ţări 
din Europa, ei făcuseră carieră într-o perioadă în care economia 
României cunoscuse o impresionantă modernizare, devenind una 
din ţările europene în care industria reprezenta aproape jumătate 
din PIB. Spre deosebire de tabăra neodezvoltaţionistă liberală, ei 
diagnosticau eşecurile economice ale ţării nu în „socialismul real” 


34 Pentru ideile politice şi economice ale lui Bârlădeanu, vezi Betea 1998. 

35 Interviu cu Alexandru Bârlădeanu, Adevărul, 7 ianuarie 1990. 

ca atare, ci în gestionarea defectuoasă a lui Ceauşescu, precum şi 
în abandonarea nucleului tehnico-stiintific al socialismului. 

1 » 

Deşi erau de acord că era nevoie de elemente de concurenţă 
bazate pe piaţă, aceştia ţineau totuşi să salveze fundamentele eco¬ 
nomiei socialiste: ideea planificării, controlul statului asupra celei 
mai mari părţi a industriei şi agriculturii, preţuri administrate etc. 
(Constantinescu 1991; Constantinescu 1993). în loc să abandoneze 
complet planificarea, ei susţineau o variantă a acesteia care lua în 
calcul semnalele pieţei şi urmărea să spargă companiile gigantice 
ale statului în unităţi mai mici, controlate de muncitori, ca în 
Iugoslavia. în locul macrostabilizării şi creşterii concomitente a 
şomajului, ei voiau, în viitorul apropiat, să relanseze investiţiile 
industriale şi să menţină proprietatea de stat asupra celei mai mari 
părţi a industriei. Economiştii socialişti pledau, de asemenea, pentru 
instituţionalizarea unor relaţii egale între formele de proprietate 
private, publice şi cooperative. Ei vedeau o astfel de politică drept 
cea mai bună garanţie a „pluralismului economic”, concept pe care 
ei îl considerau legat de pluralismul politic, şi garanţie împotriva 
unei reveniri la capitalismul oligarhic al trecutului precomunist al 
României. 36 

Deşi nu au obţinut o îndepărtare a politicilor publice de 
neodezvoltaţionism, socialiştii de piaţă au dat o lovitură politi¬ 
că grea reformelor cabinetului Roman şi i-au diluat agenda de 
politici economice. începând cu toamna lui 1990, Bârlădeanu a 
mobilizat suficienţi parlamentari FSN pentru a atenua măsurile 
de liberalizare a preţurilor şi de privatizare. Preşedintele Iliescu a 
încercat mai întâi să medieze conflictul, dar în iarna lui 1990-1991 
a început deja să fie de partea lui Bârlădeanu. 37 în urma mobili¬ 
zării lor în Parlament, socialiştii de piaţă au scos toate alimentele 
de pe lista articolelor care urmau să fie liberalizate imediat şi au 


36 Interviu cu Alexandru Bârlădeanu, Adevărul, 7 ianuarie 1990. 

37 Interviu cu Ion Iliescu, Adevărul, 6 martie 1991. 

blocat încercarea guvernului de a iniţia o dereglementare relativ 
modestă a pieţei muncii. Aceeaşi coaliţie a sabotat în mod activ 
tratativele guvernului în negocierile colective cu marile confederaţii 
sindicale, care aveau loc în decembrie 1990 (Severin 1995; Betea 
1998; Betea 2008). 

In afara politicii parlamentare, măsurile neoliberale propuse 
de Roman erau restricţionate de unele dintre cele mai puternice 
mişcări sindicale din Europa de Est (Zic 1998; Kideckel 2002; Trif 
2004; Ghebrea 2005; Muntean 2003; Pilat 2006; Ciobanu 2009). 
Forme spectaculoase de contestare, neîntâlnite nicăieri altundeva 
în regiune, au marcat relaţiile dintre sindicate şi management: 
blocarea unor drumuri naţionale principale, ocuparea fabricilor şi 
alungarea violentă a directorilor din incinta fabricilor. Cele mai 
dramatice episoade de acţiune industrială la nivel de companie 
luau sfârşit doar odată cu medierea directă a prim-ministrului, de 
obicei chiar la locul grevei. Rezultatul a fost un şir de înfrângeri 
ale guvernului. Deşi neodezvoltaţioniştii liberali intenţionau să 
condiţioneze creşterea salariilor de creşterea productivităţii, în cele 
din urmă ei au făcut opusul, sub presiunile sindicatelor (Pop 2006). 38 

Pe lângă sindicate, guvernul era contestat de nivelurile de 
mijloc ale administraţiei de stat. Decizia cabinetului Roman de 
a alege continuitatea instituţională, mai degrabă decât o ruptură 
cu birocraţia ministerelor economice ale vechiului regim, a oferit 
contestatarilor din administraţia de stat posibilitatea de a-i submina 
pe reformiştii liberali numiţi în cabinet. Această decizie a reflectat 
preocupările miniştrilor că maşina epurărilor pe criterii politice, 
odată pornită, avea să ajungă şi la ei. Insă conform unui influent 
ministru din guvernul Roman, această decizie făcea de asemenea 

38 Atunci când, în decembrie 1990, guvernul a abordat cele 13 confederaţii sindicale 
cu un plan de contract de muncă colectiv naţional, sindicatele au fost de acord, 
dar numai cu condiţia ca negocierile să fie transmise live la televiziunea naţională. 
Negocierile au expus puterea sindicatelor şi slăbiciunea guvernului, în acelaşi timp 
subliniind ideea că reformele de piaţă de tip FMI aveau să fie foarte costisitoare 
(Severin 1995: 58). 

parte dintr-un plan de demobilizare a încercărilor muncitorilor de 
a instituţionaliza autogestiunea (Severin 1995: 22). 

în orice caz, decizia de continuitate administrativă cu fostul 
stat naţional-stalinist a fost una fatidică pentru cabinetul Roman. 
Deciziile miniştrilor nu erau transmise sau erau transmise eronat. 
Birocraţii cu decenii de experienţă în planificarea centralizată au 
devenit suspect de incapabili să producă o listă de companii de stat 
potenţial competitive, care meritau credite de stat subvenţionate 
(Severin 1995: 81). Mai mult, practicile informale ale ministere¬ 
lor au făcut demiterea/ detaşarea personalului incompetent sau 
recalcitrant aproape imposibilă. Adrian Severin nota în acest sens: 

Chiar în Secretariatul guvernului, nu am putut să concediem 
un secretar de Stat adjunct nici măcar după emiterea a trei 
ordine ministeriale în aceSt sens, deoarece şefii lui îl mutau 
pe un poSt nou, dar păstrându-1 în aceeaşi funcţie, ca să facă 
acelaşi fel de muncă în fiecare zi [...]. Când am aflat că Marin 
Stelian, unul din secretarii de Stat de la mini Sterul de finanţe, 
şi Gheorghe Stroe, vice-guvernator al BNR, subminau nego¬ 
cierile cu FMI, Banca Mondială şi G 24 cu argumentul lor 
din epoca Ceauşescu că nu aveam nevoie de credite şi ajutor 
Străin, am cerut ca ei să fie concediaţi imediat. Am emis o 
cerere similară în cazul secretarului de Stat Nicolae Văcăroiu, 
care pra£tic încerca să blocheze procesul de liberalizare a 
preţurilor din cauza incapacităţii lui de a înţelege mecanis¬ 
mele economiei de piaţă. Dar ministrul de finanţe Theodor 
Stolojan, care avea o inhibiţie politicoasă când era vorba de 
foştii lui şefi, a recunoscut că, deşi cererea noaStră era legitimă, 
se mulţumise totuşi să îi retrogradeze sau să îi transfere în alte 
inStituţii guvernamentale [...] unde ei continuau opoziţia, şi 
nu putem nici măcar să calculăm cât rău au făcut ei în aceSt 
mod. (Severin 1995: 23) 

Confruntat cu această opoziţie trilaterală, Roman a încercat să 
obţină o soluţionare politică a conflictului în interiorul structurilor 

de partid. Congresul extraordinar al FSN din martie 1991 a aprobat 
programul premierului, însă această victorie politică a fost de scurtă 
durată. Socialiştii de piaţă au continuat să împiedice adoptarea altor 
reforme liberale şi au atacat mai ales legislaţia cabinetului referi¬ 
toare la privatizare. In toamna lui 1991, războiul intern din partid 
a atins un nou apogeu atunci când Preşedintele a cerut cabinetului 
să demisioneze după ce minerii au pus sub asediu Palatul Victoria. 

Trauma a creat clivaje de nevindecat. La congresul din martie 
1992, FSN s-a scindat. Echipa lui Roman a păstrat controlul asupra 
FSN, iar aripa stângă a partidului a constituit Frontul Democratic 
al Salvării Naţionale (FDSN). Un guvern de tranziţie condus de 
fostul ministru de finanţeTheodor Stolojan a fost numit să conducă 
ţara până la alegerile din 1992. Prins în chingile complicaţiilor 
politice interne şi constrângerilor externe, încercarea guvernelor 
din 1990-1992 de a hibridiza neoliberalismul şi dezvoltaţionismul 
de tranziţie se sfârşea în marasm. Insă, în loc de a da naştere unei 
revoluţii neoliberale, alegerile din 1992 aveau să aducă la putere un 
guvern care va da neodezvoltaţionismului o turnură ce revaloriza 
în mod sistematic rolul statului în economie, manifestându-se 
mult mai critic faţă de tezele neoliberale aflate în vogă în acei ani. 



V 


Neodezvoltaţionismul populist 

(1992-1996) 

ÎNTOARCEREA STATULUI 

D acă neodezvoltaţionismul liberal părea mai degrabă o 
paradigmă de trecere, o formă de ezitare de a adopta neoli¬ 
beralismul în ritm alert, fără a-1 contesta explicit şi argumentat, 
neodezvoltaţionismul populist inaugurat de guvernul Văcaroiu a 
făcut acest pas, înlocuind obiective neoliberale importante cu o 
agendă explicit neodezvoltaţionistă şi încastrând transformări ne¬ 
oliberale într-un set mai populist- termen înţeles în sens analitic 1 , 
nu moralizator - de idei economice. 

în discursul de inaugurare a celui de-al doilea mandat al său, 
preşedintele Iliescu s-a angajat să subordoneze toate reformele 
de piaţă „dreptăţii sociale pentru cei mulţi”, în acelaşi timp de¬ 
clarând că „ideologia nonintervenţionismului şi a pieţei autore- 
glemcntate” era pur şi simplu „incompatibilă cu cerinţele econo¬ 
miei moderne” 2 . Discursul ataca atât neoliberalismul de tranziţie, 
cât şi oportunismele şi confuzia neodezvoltaţionismului liberal, 
omiţând complet ideile socialismului de piaţă. In schimb, el ducea 

1 Această definiţie se inspiră din definiţia nenormativă a populismului utilizată de 
Etchemendy şi Garay 2011 şi din Remmer 2012. 

1 Adevărul, 31 octombrie 1992. 

neodezvoltaţionismul într-o direcţie care promitea să echilibreze 
rigoarea bugetară şi reformele de piaţă, cu recuperarea industrială 
dirijată de stat şi protecţionismul populist: apărarea suveranităţii 
poporului împotriva elitelor precomuniste şi a intereselor străine. 

Sarcina de a pune în practică această viziune a tranziţiei a 
căzut pe umerii lui Nicolae Văcăroiu, un economist care lucra¬ 
se pentru elita din aparatul planificării centralizate a regimului 
naţional-stalinist 3 . Axul central al strategiei economice a premie¬ 
rului era un amestec de neoliberalism şi dezvoltaţionism: atingerea 
unui echilibru între stabilizarea macroeconomică, liberalizarea 
comerţului şi păstrarea ocupării forţei de muncă, cu o preferinţă 
clară pentru reducerea şomajului, mai degrabă decât a inflaţiei, 
şi pentru cultivarea capitalului intern, mai degrabă decât a celui 
străin 4 . Solicitările populiştilor de stânga pentru salvarea ocu¬ 
pării forţei de muncă industriale şi solicitările de dreapta pentru 
protejarea clasei capitaliste interne împotriva intereselor străine 
coabitau sub aceeaşi mare umbrelă doctrinară 5 . în acest scop, gu¬ 
vernul proaspăt instalat a conceput 53 de documente de strategie 
industrială pentru toate sectoarele şi a atribuit băncilor de stat un 
rol vital în finanţarea industriei 6 . După cum susţinea premierul: 

Ar fi foSt o nebunie să lăsăm întreprinderile de Stat să se 
descurce singure. Ne-am fi confruntat cu un viitor al dezin- 
duSlrializării extensive. Date fiind politicile conservatoare ale 
Băncii Naţionale, destrămarea reţelelor inter-întreprinderi 
şi lipsa unui seftor financiar modern în România, la care 
întreprinderile să poată merge şi să obţină finanţare aşa cum 
se întîmplă în economiile dezvoltate, singura modalitate de 


3 Văcăroiu lucrase pentru Comitetul de Stat al Planificării, iar după 1989 a servit 
ca secretar de stat în ministerul de Finanţe. 

4 Pentru preşedinte, aceşti actori erau descrişi ca pregătiţi să îi priveze de prosperitate 
pe muncitori şi pe capitaliştii locali. Iliescu 1994; Adevărul, 16 septembrie 1992. 

s Raport al guvernului publicat în Adevărul , 6 octombrie 1992. 

6 Interviu al autorului cu Nicolae Văcăroiu, 15 ianuarie 2009. 

a oferi finanţare companiilor care angajau mare parte a forţei 
de muncă era prin intermediul băncilor deţinute de Sfat. 7 

în mod similar, un înalt oficial al Ministerului de Finanţe a 
declarat: 


Economia românească s-a prăbuşit după 1989, iar una din 
cauzele certe a foSt penuria de credite pentru seftorul de ex¬ 
port. Prin urmare, avem nevoie de intervenţie de Stat pentru 
a finanţa aceSte companii şi a le garanta credite de export şi 
dobânzi. Vom ţinti, de asemenea, acele companii industriale 
ale căror planuri de reStrudturare implică importuri de teh¬ 
nologie şi care sunt de natură să ridice capacitatea de export 
a induStriei româneşti. 8 

Noul cabinet nu era ostil tuturor ideilor asociate cu ortodoxia 
economică internaţională. Premierul şi consilierii economici ai 
Preşedintelui aduceau laude deficitelor bugetare mici şi dezinflaţiei, 
ca obiective vitale ale macrostabilizării de tip ortodox, obiective pe 
care în mare parte le-au atins, pentru un timp 9 . Introducerea de 
relaţii şi instituţii de piaţă rămânea importantă. Noile autorităţi 
nu se opuneau din principiu privatizării şi capitalului străin şi se 
străduiau efectiv să pună bazele instituţionale ale capitalismului, 
în acest scop, Ministerul de Finanţe a subliniat importanţa rezol¬ 
vării arieratelor prin introducerea dobânzii la creditul inter-în- 
treprinderi 10 , iar Preşedintele a lăudat planurile de înfiinţare a 
bursei, pentru a atenua presiunile asupra finanţării de către guvern 


7 Interviu al autorului cu Nicolae Văcâroiu, ianuarie 2013. 

8 Declaraţie a lui Mihai Ioan Popa, secretar de stat în Ministerul de Finanţe, 15 
iulie 1993. 

9 Raport guvernamental, Adevărul, 6 octombrie 1992. 

10 Declaraţie a lui Iacob Zelenco, secretar de stat în Ministerul de Finanţe, Adevărul, 
5 noiembrie 1992. 

a economiei 11 . In ce priveşte companiile despre care guvernul con¬ 
sidera că nu au niciun viitor, consensul era ca ele să fie lichidate 12 . 
Deşi a rămas în memorie ca guvern „de stânga”, sub guvernul 
Văcăroiu s-au efectuat reduceri de impozite şi taxe pentru companii, 
s-au adoptat taxe pe consum regresive şi s-a construit dependenţa 
bugetului de TVA, impozitul cel mai puţin progresiv. 

In acelaşi timp, programul şi acţiunile noii administraţii erau 
încărcate de o agendă heterodoxă foarte diferită de dinamica re¬ 
formelor din regiune. Pentru a stabiliza keynesian cererea agregată, 
oficialii au anunţat dublarea investiţiilor publice, achiziţionarea 
publică de bunuri industriale interne şi indexări automate ale 
salariului minim. Pentru relansarea industrială, se anunţau credite 
subvenţionate pentru industrie 13 . Guvernul controla preţurile con¬ 
siderate strategice pentru politica industrială (energie, transport pe 
căile ferate) şi introducea mecanisme de control substanţiale pentru 
gestionarea unui curs valutar dual. Prim-ministrul se opunea cere¬ 
rilor de liberalizare deplină a cursului valutar, cu teoria că industria 
de export era dependentă de importul de bunuri intermediare, 
pentru care nu existau substitute produse local, teza curentă între 

economiştii revizionişti si heterodocsi. 

• » » » ’ 

Intr-un astfel de context, a subliniat Văcăroiu, „orice libera¬ 
lizare a cursului valutar însemna inflaţie mai mare si înrăutăţirea 

j > i 

11 Declaraţie a lui Ion Iliescu , Adevărul, 21 noiembrie 1992; declaraţie a ministrului 
Mişu Negriţoiu, Adevărul, 28 martie 1993. 

12 Pentru o trecere în revistă clară a priorităţilor de politici industriale ale guvernului 
la începutul mandatului său, vezi declaraţia lui Vasile Baltac, secretar de stat în 
Ministerul Industriei, Adevărul, 5 aprilie 1993. 

13 Ca răspuns, Mişu Negriţoiu, ministru de stat pentru strategia economică, a 
demisionat în 1993, invocând „dezacorduri profunde referitoare la ideile care ar 
trebui să inspire procesul de reformă”, slaba coordonare a instituţiei lui cu forţele 
din interiorul guvernului şi abandonarea măsurilor economice liberale promise 
în programul guvernului, în special în privinţa indexării inflaţionare a salariilor. 
Declaraţie a lui Mişu Negriţoiu în Adevărul, 23 august 1993. Pe 6 august 1993, 
Negriţoiu a declarat pentru Adevărul că „cu sau fără FMI, trebuie să facem acelaşi 
lucru, dacă vrem să avem o economie de piaţă”şi că era nevoie de „măsuri radicale” 
pentru stăpânirea inflaţiei şi reforma întreprinderilor. 

balanţelor de cont curent, două evoluţii care impuneau alte poli¬ 
tici contracţioniste” 14 . Oficialii au prezentat aceste măsuri drept 
elemente ale politicii industriale ale guvernului şi, mai ales, ale 
obiectivului său de reducere a costului importurilor de energie 
pentru companiile cu număr mare de angajaţi din construcţiile 
de maşini şi siderurgie, pe care guvernul spera să le transforme în 
campioni industriali, capabili să înfrunte competiţia de pe piaţa 
internaţională. 

In concordanţă cu această viziune, prin instituirea mecanis¬ 
melor de control al dobânzilor şi creditelor direcţionate în timpul 
anilor 1994 şi 1995, guvernul a determinat în mod efectiv „băncile 
să acţioneze drept agenţi cvasi-fiscali ai statului” (Cernat 2004: 
458). 15 Se aştepta ca astfel de măsuri să ţintească sectoarele consi¬ 
derate viabile, chiar dacă acestea funcţionau în pierdere. 

Cea mai mare abatere de la neoliberalismul de tranziţie era 
realizarea ocupării depline a forţei de muncă prin intermediul 
menţinerii unei economii mixte, în care se aştepta ca statul să 
fie principalul bancher şi proprietar al industriilor cu importanţă 
structurală (Iliescu 1994; Văcăroiu 1998). Această doctrină econo¬ 
mică era opusul reformelor structurale neoliberale şi a fost pusă în 
practică imediat. Privatizarea marilor companii industriale de stat 
a fost efectiv stopată. în momentul în care Văcăroiu şi-a pierdut 
funcţia în 1996, companiile de stat erau responsabile pentru peste 
84% din totalul ocupării forţei de muncă şi deţineau aproape toată 
industria grea, electronică şi chimică. 16 în schimb, cota sectorului 
privat din producţia industrială rămânea concentrată în compa¬ 
niile mici şi mijlocii din industrii „uşoare”, precum procesarea 


14 Interviu al autorului cu Nicolae Văcăroiu, ianuarie 2013. 

15 Conform BERD, doar în Belarus mai exista la fel de mult spijin de stat pentru 
întreprinderile publice. 

16 în toamna anului 1993, birocraţi de nivel mediu din Ministerul Privatizării s-au 
plâns presei că, în ritmul curent, privatizarea avea să se încheie peste 50 de ani. 
Adevărul, 11 noiembrie 1993. 

alimentelor, textile şi mobilă. Oficialilor guvernamentali le plăcea 
să se laude cu faptul că slujba lor nu era de lichidare a întreprin¬ 
derilor, ci de restructurare a lor. 17 

Chiar şi atunci când marile companii de stat au fost privatiza¬ 
te 18 , statul a păstrat proprietatea asupra a 51% din acţiunile lor 19 . 
Pentru toate celelalte companii, metoda de privatizare preferată 
a fost vânzarea activelor întreprinderilor de stat către angajaţi, la 
preţuri adesea modice (metoda MEBO). Spre deosebire de privati¬ 
zările MEBO din Europa Centrală şi din Rusia, în România această 
metodă a avut ca rezultat proprietatea covârşitoare a angajaţilor 
în peste o treime din companiile industriale aflate în portofoliul 
statului 20 . 

In al treilea rând, promovarea investiţiilor străine directe a de¬ 
venit mai focalizată 21 , dar era mai strâns subordonată unor obiective 
neodezvoltaţioniste, precum modernizarea tehnologică şi ocuparea 
deplină a forţei de muncă. 22 Garanţiile de impozitare şi de repa¬ 
triere a profitului au fost printre primele măsuri ale noului cabi¬ 
net, iar stimulentele generoase de impozitare oferite investitorilor 


17 Declaraţie a lui Dan Dumitru Popescu, preşedinte al Agenţiei pentru 
Restmcturare, Adevărul, 16 ianuarie 1994. 

18 Studii ulterioare au stabilit că toate formele de privatizare folosite în România 
(MEBO, prin cupoane sau vânzare directă) au avut un impact pozitiv asupra 
performanţelor companiilor (Earle şi Telegdy 2002). 

19 Vânzarea caz cu caz a unor pachete mari de acţiuni a fost cel mai puţin utilizat 
mijloc de privatizare, investitorii străini cumpărând doar 0,8% din acţiunile statului 
până în 1997. 

20 Această decizie s-a bazat pe viziunea guvernului că noii acţionari aveau nevoie 
de protecţie împotriva „prădătorilor financiari”, care puteau să le smulgă acţiunile 
la preţuri modice. Interviu al autorului cu Nicolae Vâcăroiu, 12 ianuarie 2009. 

21 Declaraţie a lui Eugen Gorcea, secretar de stat în Ministerul de Finanţe, Adevărul, 
26 mai 1994. 

22 Studii ulterioare au demonstrat că proprietatea străină a avut cel mai mare 
impact pozitiv asupra companiilor de stat privatizate din România. Vezi Earle 
şi Telegdy 2002. 

străini de guvernele Roman şi Stolojan au fost menţinute. 23 în 
acelaşi timp, Văcăroiu a condiţionat extinderea lor de contribuţia 
la modernizarea tehnologică a industriei. Mai mult, cumpărarea 
de acţiuni la companiile de stat depindea de păstrarea nivelului 
curent al locurilor de muncă şi de continuarea înţelegerilor colec¬ 
tive cu sindicatele. Pământul şi sectoarele industriale considerate 
strategice (transportul, energia, cimentul, aluminiul) erau consi¬ 
derate neprivatizabile pentru următorii 30 de ani (Văcăroiu 1998). 
Văcăroiu se mândrea cu faptul că industria cimentului şi reţeaua 
electrică se bazau pe proiecte recente franceze şi, prin urmare, era 
raţional ca guvernul să le păstreze în mâinile statului până în 2010, 
pentru a plăti preţuri mai mici pentru dezvoltarea infrastructurii 
şi investiţiile industriale. 24 Aceasta nu era o tranziţie lentă către 
o economie liberală de piaţă ca de manual. Era un proiect pentru 
un stat neodezvoltaţionist cu economie mixtă. 

în al patrulea rând, deşi liberalizarea comerţului era acceptată 
ca obiectiv legitim, urmărirea ei era şi ea legată de politica indus¬ 
trială. Se preţuia liberalizarea comerţului, dar gândirea celor mai 
puternici decidenţi (preşedinte, premier, miniştri ai economiei) era 
modelată de teama că neoliberalismul de tranziţie avea să conducă 
la dezmembrarea bazei industriale a ţării şi la reducerea acesteia la 
statutul de exportator de materii prime şi bunuri cu valoare adău¬ 
gată mică (Iliescu 1994; Văcăroiu 1998; Georgescu 2002). Pentru 
a descuraja comerţul „rău”, guvernul a adoptat cote de export la 
materiile prime şi semi-procesate, a eliminat toate tarifele la im¬ 
portarea lor şi a adoptat tarife mari la produsele industriale care 
reprezentau o concurenţă pentru „sectoarele industriale viabile” 25 . 
Pentru ei, liberalizarea comerţului nu putea să ofere de una singură 


23 Companiile cu cel puţin 20% capital străin erau scutite de impozitul pe profit, iar 
repatrierea profiturilor era complet dercglementată; vezi Adevărul, 21 decembrie 
1992. 

24 Interviu al autorului cu Nicolae Văcăroiu, 12 ianuarie 2009. 

25 Discurs al lui Ion Ilicscu, Adevărul, 31 octombrie 1992. 

creştere sustenabilă în lipsa cerinţei ca ea să aducă modernizare 
tehnologică şi investiţii în cercetare şi dezvoltare. Doar companiile 
străine care ar fi putut demonstra îndeplinirea acestor condiţii nu 
plăteau taxe vamale şi, în general, beneficiau de tratament fiscal 
favorabil. 26 

Politicile de redistribuţie a bogăţiei în societate erau un com¬ 
promis între stânga şi dreapta. Pe de o parte, cabinetul punea accent 
pe nevoia de a edifica o economie „dominată de mici proprietari de 
pământ şi capital” şi de „a stimula şi facilita procesele de stratificare 
şi diferenţiere socială [...] prin intermediul politicii de salarizare 
şi impozitare” 27 . In acest sens, întreprinderile nou înfiinţate erau 
scutite de impozit pe profit, pentru a se da drumul la acumularea 
de capital local, iar povara fiscului era dusă de salariaţi, prin taxele 
pe muncă şi consum (TVA). Pe de altă parte, oficialii îşi exprimau 
angajamentul faţă de caracterul universal al îngrijirii medicale, 
educaţiei şi pensiilor, precum şi faţă de subvenţionarea nevoilor 
de bază (încălzire, curent electric, medicamente). 28 Per total, re¬ 
forma impozitării din 1995 a sporit povara impozitării pentru 
companii. Dacă în 1994 impozitul pe profit era de 4,2% din PIB, 
în 1995 el a crescut la 6,1%. In schimb, proporţia impozitului pe 
venitul personal a crescut doar de la 6,3 la 5,6% din PIB. Ministrul 
de finanţe Florin Georgescu a susţinut că reducerile de impozi¬ 
te şi lărgirea bazei de impozitare - piloni ai Consensului de la 
Washington - erau doar obiective pe termen lung, a căror adoptare 
depindea de stimularea adecvată a economiilor şi investiţiilor. 29 

însă în loc să creeze o strategie pe deplin social-democrată, 
bazată pe prevederea unor servicii sociale comprehensive finanţate 


26 Raport guvernamental , Adevărul, 6 octombrie 1992. 

27 Discursul de inaugurare al lui Nicolae Vâcăroiu, 6 octombrie 1992. 

28 Noul ministru al sănătăţii din guvernul Vâcăroiu a vituperat împotriva modelului 
asistenţei medicale americane şi l-a lăudat pe cel britanic şi pe cel suedez; vezi 
Adevărul, 9 decembrie 1992. 

29 Citat în Adevărul, 8 septembrie 1995. 

din impozite, aşa cum făcuse Slovenia, de pildă (Bohle şi Greskovits 
2007; Crowley şi Stanojevic 2011), guvernul a optat pentru o stra¬ 
tegie care oferea beneficii universale finanţate precar şi discreţionar, 
cu impact slab, care au dus la instituirea unui „stat al bunăstării 
rezidual”, care era mai prost finanţat decât cele din ţările care 
adoptaseră strategii de tranziţie neoliberale (Deacon 2000; Bohle 
şi Greskovits 2012). 

Astfel, cheltuielile cu sănătatea si educaţia au rămas relativ con- 
stant la unul dintre cele mai reduse niveluri din regiune. Mai mult 
decât atât, cheltuielile totale pe programe de transferuri au scăzut 
de la 10% în 1990 la 8% în 1994. Unele dintre cel mai greu lovite au 
fost programele pentru cei mai vulnerabili: dacă în 1989 alocaţiile 
pentru copii şi programele de asistenţă socială consumau 2,6% din 
PIB, în 1994 ele erau responsabile pentru doar 0,4% din PIB. Pe 
deasupra, transferurile de bani lichizi pentru săraci au început să 
fie orientate tot mai mult spre cei mai prosperi beneficiari. In timp 
ce îngrijirea medicală de bază era neglijată, finanţarea sistemului 
de sănătate a devenit încă şi mai regresivă, majoritatea resurselor 
mergând în beneficiul celor 20% din vârful ierarhiei sociale. Această 
orientare nu era nici social-democrată, dar nici neoliberală, neolibe- 
ralii de la Banca Mondială insistând măcar pe finanţarea adecvată 
a serviciilor publice pentru cei extrem de vulnerabili. 

Din punct de vedere politic, grefarea unor idei economice 
revizioniste, care au dat naştere neodezvoltaţionismului populist, 
s-a dovedit a fi mult mai stabilă decât varianta ei liberală. Şi totuşi, 
în adâncul structurilor care îi asigurau stabilitatea pândeau procese 
politice şi economice care, în cele din urmă, l-au distrus. 

COEZIUNE POLITICĂ SI CONSENS DOCTRINAR 

J 

Spre deosebire de cabinetul Roman, cel al lui Văcăroiu a be¬ 
neficiat de un înalt nivel de coeziune internă şi sprijin din partea 

Preşedintelui şi a partidului aflat la putere (FDSN), ceea ce a făcut 
din guvernul lui unul dintre cele mai stabile din istoria democra¬ 
tică a României. Deşi uneori îmbrăţişau viziuni mai liberale decât 
premierul şi preşedintele, miniştrii din portofoliile economice se 
conformau în general liniei oficiale a cabinetului. 

Antecedentele lor profesionale similare din timpul socialismu¬ 
lui şi din perioada imediat următoare au jucat un rol important 
în această privinţă. Astfel, premierul şi deţinătorii principalelor 
portofolii economice (miniştrii de finanţe şi ai reformei economice) 
lucraseră în elita birocraţiei economice a statului socialist. Unii 
dintre cei mai cruciali decidenţi erau, în acelaşi timp, şi tehnocraţii 
cosmopoliţi ai partidului, care foloseau uşa turnantă dintre spaţiul 
academic şi ministere şi care aveau o largă experienţă în străinătate, 
ca diplomaţi economici sau ca absolvenţi. De exemplu, ministrul 
reformei Mircea Coşea s-a pregătit în Italia şi fusese reprezentant 
al ţării la CEE-ONU, în Geneva, în timpul anilor 70. Florin 
Georgescu a făcut un stagiu postdoctoral de un an la Universitatea 
din Missouri, între 1991 şi 1992. Economistul heterodox Gheorghe 
Zaman, unul din consilierii economici ai preşedintelui, se pregătise 
la Cambridge, în anii 70. 

In contrast acut cu perioada mandatului lui Roman, exista o 
convergenţă de viziuni aproape perfectă între preşedinte şi premier 
în ce priveşte reforma economică (Iliescu 1994; Văcăroiu 1998). 
Mai mult, conform unor surse interne, Văcăroiu nu avea nicio 
ambiţie politică şi, prin urmare, acţiona aproape doar ca proiecţie 
a Preşedintelui în cabinet (Abraham 2006:122; Văcăroiu 1998). La 
rândul lui, Ion Iliescu oferea un sprijin consistent. Premierului i se 
permitea să-şi numească proprii miniştri 30 , iar când unii din membrii 
echipei lui Iliescu au cerut ca Văcăroiu să fie dat afară, din cauza 


30 Interviu cu Nicolae Văcăroiu , Academia Caţavencu, TI octombrie 2009. 

prezenţei sale publice monotone şi stângace 31 , Preşedintele a refuzat 
şi chiar a forţat demisia unora dintre criticii acestuia din guvern. 

Partidul la conducere a devenit astfel un partid cvasi-prezidenţial, 
fiind controlat atât de îndeaproape de Ion Iliescu, încât iniţiaţii 
partidului au denumit această perioadă un „regim prezidenţial” 
(Abraham 2006:98). Mai mult, preşedintele, premierul şi preşedinţii 
celor două camere ale Parlamentului se întâlneau săptămânal şi 
soluţionau prin consens puţinele şi modestele lor dispute pe politici 
economice, înlăturând astfel sursele de conflict politic din relaţiile 
dintre puterea executivă şi cea legislativă. 32 

în sfârşit, lipsa oricărei vrajbe semnificative în relaţiile dintre 
cabinet şi partidul la putere a fost facilitată de faptul că doctrina 
economică a cabinetului era compatibilă cu naţionalismul şi am¬ 
biguitatea abia voalată faţă de globalizarea economică a partidului 
aflat la putere (Pop 2006; Pop-Eleches 2008). Pentru prim-minis- 
trul Văcăroiu, viaţa economică internaţională era într-o stare de 
război, în care ţările bogate dominau atât politic, cât şi economic: 

Să nu uităm că, la sfârşitul secolului al XX-lea, ne confrun¬ 
tăm cu cel mai aspru şi dureros război: războiul pentru pieţele 
de export. Loviturile sub centură sau înjunghierea pe la spate 
sunt Strategii obişnuite în aceSt război. Cine câştigă? Aproape 
întotdeauna câştigătorii sunt ţările puternic industrializate. 
ASta se întâmplă deoarece ele au de partea lor corporaţii 
multinaţionale puternice şi, desigur, instituţiile financiare 
internaţionale (Văcăroiu 1998). 

Astfel de idei se adresau principalei dileme de politică econo¬ 
mică a partidului: dacă socialismul reformator risca tot mai multă 
izolare internaţională, strategia de tranziţie neoliberală pură şi 


31 Consilierii prezidenţiali Iosif Boda şi Emilian Dobrescu au încercat să-l convingă 
pe preşedinte că slabele abilităţi de comunicare ale lui Văcăroiu afectau şansele 
electorale ale partidului. Vezi Boda 1999:105-129, şi Dobrescu 1996: 46-55. 

32 Memoriile lui Iosif Boda, unul dintre consilierii lui Iliescu (Boda 1999: 57). 

dură risca să distrugă industria socialistă în care era concentrată 
baza socială a FDSN şi pe care ei o preţuiau ca pe un simbol al 
suveranităţii naţionale (Iliescu 1994). Pentru liderii partidului de 
la putere, reformele de piaţă radicale adoptate de vecinii vestici ai 
României erau nu doar o formă de ideologie nechibzuită, ci şi o 
manifestare a unei forme de agresiune economică externă (Iliescu 
1994). Aceasta nu doar a alimentat suspiciunea faţă de recoman¬ 
dările occidentale, ci a motivat şi acţiuni îndrăzneţe de politică 
externă, cum ar fi un nou tratat de parteneriat cu Uniunea Sovietică, 
în 1991. într-o stenogramă a unei conversaţii avute de Preşedintele 
Iliescu cu Mihail Gorbaciov, liderul român a explicat omologului 
său sovietic că vedea opoziţia faţă de reformele de piaţă radicale 
ca pe o chestiune de securitate geopolitică: 

Iliescu: Suntem obieftul unor presiuni atât externe, cât şi 
interne. Nici FMI, nici Banca Mondială nu vor să ne dea 
împrumuturi. De ce? Americanii se implică [...] 

Qorbaciov: Nu credeţi că Occidentul vrea să ne distrugă şi 
apoi să ne cumpere pe nimic? 

Iliescu: Fără îndoială. Profită de situaţia noastră dificilă 
[...]. Duşmanii externi şi interni merg mână în mână. în 
acefte condiţii, tratatul pe care îl încheiem aftăzi e£te de mare 
importanţă. (Oprea 2006: 230). 

Această „securizare” a politicii economice a devenit încastrată 
în aparatul de informaţii al statului. In 1993, la puţin timp de la 
inaugurarea guvernului Văcăroiu.un raport al Serviciului Român de 
Informaţii alerta Parlamentul asupra „intenţiilor anumitor parteneri 
externi de a controla poziţii-cheie în diverse sectoare economice” şi 
a „ofensivei economice orchestrate de forţe străine pentru blocarea 
sectoarelor fundamentale ale economiei naţionale” 33 . 

1 


33 Raport al Serviciului Român de Informaţii Adevărul, 30 iunie 1993. 

Coeziunea internă a permis guvernului să sprijine, între 1993 
şi 1994, un avânt al mişcărilor sindicale şi să coopteze în cele din 
urmă sindicatele în acorduri colective. Odată cu macrostabilizarea 
economică, creşterea a revenit, iar guvernul a semnat în 1995 pri¬ 
mul pact social tripartit (cu sindicatele), acţiune care a înjumătăţit 
numărul grevelor (Zic 1998; Kubicek 1999; Kideckel 2002). Acest 
exerciţiu de cooptare includea chiar şi militantele sindicate miniere, 
în schimbul creşterilor salariale, guvernul a obţinut pacea socială, 
chiar dacă nu şi sprijin electoral din partea organizaţiilor sindicale, 
unele dintre acestea susţinând făţiş opoziţia la alegerile din 1996. 34 

Stabilitatea internă a neodezvoltaţionismului populist era un 
facilitator important al rezistenţei lui. Cu toate acestea, ambiţiile 
arhitecţilor lui au fost amplu moderate şi, în cele din urmă, distruse 
de forme transnaţionale de coerciţie, capacitatea instituţională slabă 
şi incoerenţele interne ale propriului lor proiect. în special, critica 
lui populistă la adresa neoliberalismului de tranziţie nu a fost urma¬ 
tă de furnizarea de servicii publice de calitate sau de planuri redis- 
tributive progresiste, care ar fi putut să ofere neodezvoltaţionismului 
o bază socială puternică. 

CONTESTAREA SI SFÂRŞITUL 

} 5 

în plus faţă de folosirea influenţei sale asupra guvernu¬ 
lui, prin acorduri de împrumut care erodau existenţa reală a 
neodezvoltaţionismului, FMI a recrutat Banca Naţională pentru 
sprijinirea eforturilor de diseminare a ştiinţei neoliberale a tranziţiei 
în România. A făcut asta investind în pregătirea personalului ei 
la Viena şi Washington D.C. 35 , asistenţă tehnică la faţa locului 
şi sprijin pentru independenţa ei. în al doilea rând, îmbrăţişarea 
de către guvern a ideilor neodezvoltaţioniste nu a fost însoţită de 


14 OMRI, Daily Digest, 25.07.1995. 

35 Interviu al autorului cu un reprezentant FMI, 12 ianuarie 2009. 

edificarea de instituţii de stat autonome (de tipul „agenţiilor nodale” 
de care vorbeşte literatura de specialitate 36 ), înzestrate cu mandate 
de dezvoltare pe termen lung şi cu un personal bine plătit şi recrutat 
meritocratic, cum s-a întâmplat în cazurile de succes binecunoscute 
din lucrările lui Peter Evas, Atul Kohli, Vivek Chibber si alţii. 

In cuvintele unui oficial de politică monetară din BNR, 
„în 1991, FMI şi economiştii Băncii Naţionale vorbeau deja 
aceeaşi limbă şi priveau lumea aproximativ prin aceleaşi lentile” 37 . 
Rapoartele anuale ale BNR reproduceau ştiinţa neoliberală a 
tranziţiei promovate de FMI (Croitoru 1994), iar guvernatorului 
ei îi plăcea să folosească parcursul de tranziţie neoliberal al Poloniei 
drept model 38 . în mod vital, ele au redefinit problema tranziţiei 
ca pe o problemă a stabilizării fiscale şi monetare, susţinând că 
recuperarea industrială putea fi realizată doar prin impunerea 
unei discipline de piaţă complete asupra întreprinderilor de stat 
(Gabor 2010). FMI a opus guvernului solicitări ca firmele deţinute 
de stat care aveau arierate şi restanţe la impozite să fie lichidate 
şi a contestat utilizarea de politici monetare şi de curs valutar ca 
politici cvasi-fiscale expansioniste şi industriale. Banca Naţională 
a mers şi mai departe şi a declarat că realizarea de surplusuri ale 
balanţei de plăţi (şi nu un simplu echilibru) era nu mai puţin decât 
o chestiune de securitate naţională. 39 

Sprijinită de cele două programe FMI semnate în timpul guver¬ 
nului Vâcăroiu, BNR a oferit explicaţii monetariste pentru eşecurile 
de politici publice şi a dispus politici monetare contracţioniste, care 
„creau penurie de lichiditate acolo unde discursul de politici publice 
vedea lichiditate în exces, produceau blocaje repetate ale plăţilor 
acolo unde se presupunea că ele eliberau un sistem financiar «re¬ 
primat», contractau producţia industrială în loc să producă creştere 

36 Vezi în acest sens Wade 1990; Chibber 1999; Chibber 2002. 

37 Interviu al autorului cu un economist al Băncii Naţionale, 12 ianuarie 2009. 

38 Declaraţie a guvernatorului BNR Mugur Isărescu ^Adevărul, 9 septembrie 1994. 

39 Declaraţie a guvernatorului BNR Mugur Isărescu, Adevărul, 15 ianuarie 1993. 

şi alimentau devalorizările cursului de schimb, creând presiuni 
inflaţioniste” (Gabor 2010). 40 Potrivit analizei aprofundate făcute 
de Daniela Gabor politicilor BNR, în plus faţă de restrângerea 
posibilităţii recuperării accelerate, coaliţia FMI-BNR a cooptat şi 
băncile deţinute de stat, oferindu-le stimulente să se angajeze în 
practici de finanţare de pradă, prin intermediul dobânzilor mari 
pentru finanţarea pe termen scurt a capitalului de lucru. Atât FMI, 
cât şi BNR au ocultat astfel faptul că liberalizarea era un generator 
cauzal vital al inflaţiei. 

Guvernul Văcăroiu se revolta împotriva unor astfel de con¬ 
strângeri de fiecare dată când balanţa lui de plăţi se echilibra şi 
vedea FMI (şi Banca Naţională) ca pe o instituţie monetaristă, care 
ştie un singur truc, incapabilă să întreprindă analize complexe ale 
interdependenţei structurale a companiilor într-un context post- 
comunist. Prin urmare, el încerca să se opună cât mai mult posibil 
solicitărilor Fondului 41 , în acelaşi timp exercitând presiune asupra 
BNR pentru a scădea dobânzile 42 şi a întări moneda naţională, 
pentru a ieftini importurile necesare industriei 43 . 

Ca rezultat al acestor tensiuni, acordul stand-by cu Fondul 
din 1993, cât şi cel din 1995 au eşuat. Marele cap de acuzare a 
fost că guvernul a violat agenda (şi mandatul) BNR atunci când a 
cerut ca aceasta să ofere credite preferenţiale în mai multe ocazii. 
Cabinetul a respins solicitarea Fondului ca preţurile interne la 
energie să fie aliniate la cele internaţionale, în ciuda faptului că 


40 Guvernatorul Băncii Naţionale a descoperit principala sursă a inflaţiei în existenţa 
întreprinderilor cu pierderi mari şi, în consecinţă, a propus ca acestea să fie eliminate 
de la creditarea bancară. Declaraţie a guvernatorului Mugur Isărescu , Adevărul, 
7 aprilie 1993. 

41 Interviu al autorului cu Nicolae Văcăroiu, ianuarie 2009; interviu al autorului cu 
un consilier al Preşedintelui Iliescu, 6 iulie 2006. 

42 Declaraţie a lui Iacob Zelenco, secretar de stat în Ministerul de Finanţe, Adevărul, 
5 noiembrie 1992. 

43 Declaraţie a lui Gheorghe Oana, secretar de stat în Ministerul dc Finanţe, 
Adevărul, 13 februarie 1996. 

producţia internă a României era mai ieftină. Acelaşi lucru s-a 
întâmplat şi cu solicitările pentru campanii de privatizare menite 
să reducă proprietatea statului, indiferent de preţul de vânzare sau 
de profitabilitate. 

Ceea ce a reuşit să realizeze alianţa BNR-FMI a fost să con¬ 
tribuie la împiedicarea „formulării unei strategii industriale coe¬ 
rente, care să recunoască rolul crucial al cursului valutar şi al unui 
sistem financiar orientat spre recapitalizarea sistemului productiv” 
(Gabor 2010). Dacă scopul principal al neodezvoltaţionismului era 
relansarea industrială, iar principalul instrument de a ajunge la asta 
era politica industrială, acţiunile combinate ale FMI şi ale Băncii 
Naţionale au redus sansele lui de succes în România. 

• t 

Interviuri cu fostul prim-ministru, preşedintele şi miniştrii 
sugerează că ei erau deosebit de conştienţi că Fondul va obţine un 
preţ material foarte mare pentru grefarea de idei neoliberale pe 
unele heterodoxe, până la punctul la care implicaţiile de politici 
publice ale primelor le-ar fi destabilizat grav pe cele din urmă. 
Jocul la risc al guvernului de a forţa limitele Fondului a eşuat, iar 
decizia FMI de a suspenda cel de-al patrulea acord stand-by al 
său, cu patru luni înaintea alegerilor generale din 1996, a slăbit 
definitiv guvernul. 44 De vreme ce opoziţia politică era în general 
aliniată la ştiinţa economică neoclasică a tranziţiei, aceasta părea a 
fi o intervenţie controversată a Fondului în politica internă (Gabor 
2010). într -o ţară în care accederea în UE devenea o platformă 
politică populară în zonele urbane, şansele opoziţiei de a câştiga au 
crescut foarte mult după ce a devenit clar că lipsa aprobării FMI 
însemna că cererea României de a se alătura UE nu avea nicio şansă. 

44 Principalul motiv al suspendării de către Fond a acordului (faptul că guvernul a 
forţat în mod nejustificat BNR să sporească împrumutarea către vistieria lui) a 
fost exagerat, dat fiind că creditul BNR pentru guvern era în limitele acordului 
de stand-by (Gabor 2010). Motivul pentru care BNR şi-a ratat ţintele de rezerve 
monetare nu avea nimic de-a face cu politica guvernului. BNR şi-a ratat ţintele 
ca rezultat al falimentelor băncilor private şi al cererilor lor ca Banca Naţională să 
îşi îndeplinească funcţia de împrumutător de ultimă instanţă. 

In plus faţă de astfel de constrângeri transnaţionale, tensiuni 
si disfunctionalităti endogene au subminat si mai mult ambiţiile 
proiectului neodezvoltaţionismului liberal. Cel mai important a fost 
eşecul de a crea agenţii de dezvoltare vitale, cu orizonturi de dez¬ 
voltare pe termen lung, selecţie meritocratică şi autonomie proprie 
faţă de elita managementului sectorului public (Diamandouros şi 
Larabee 1999; Hellman etal. 2000). Acest eşec s-a tradus printr-o 
gestionare defectuoasă amplă a unor resurse deficitare. De exemplu, 
în timp ce retrăgea finanţarea institutelor de cercetare industrială 
şi a sectoarelor cu tehnologie de nişă, cum ar fi aviaţia sau elec¬ 
tronicele, cabinetul cerea băncilor de stat să lărgească creditarea 
subvenţionată a unor sectoare care nu aveau producţie cu valoare 
adăugată mare (oţel, ferme de porci sau uzine electrice alimentate 
cu cărbune), dar ale căror conexiuni din epoca socialistă cu cabi¬ 
netul şi cu agenţiile de politică industriale erau puternice. Această 
problemă a fost sporită de faptul că, de vreme ce legile cereau ca 
deciziile oricărei agenţii cu atribuţii de politică economică să fie 
verificate din perspectiva tuturor strategiilor afectate, rezultatul a 
fost evitarea sistemului şi coordonarea informală, două consecinţe 
care au amplificat şansele pentru „prădarea statului” (Nunberg 
1999: 241). 

In astfel de circumstanţe, clasei capitaliste interne i s-a per¬ 
mis să apară prin folosirea de strategii foarte prădalnice, într-un 
moment în care pierderea puterii de cumpărare care avusese loc în 
1990-1992 persista. Mulţi dintre cei care gestionau companii de 
stat au înfiinţat companii parazite - cunoscutele „căpuşe” -, care 
făceau profit din şansele de arbitraj pe care accesul lor privilegiat 
la informaţii valoroase li le acorda. Cu cât era mai apropiată de 
reţelele nomenclaturii care constituiau baza puterii guvernului, cu 
atât mai mari erau şansele unei persoane de a se îmbogăţi în acest 
mod. După cum a spus unul dintre analiştii care au studiat această 
practică, aceştia se transformau din „buni comunişti în capitalişti 
încă şi mai buni” (Stoica 2004; Stoica 2005). 

în sfârşit, capacitatea de colectare a impozitelor, o caracteristică 
fundamentală a statelor dezvoltaţioniste de succes, a rămas jalnică 
chiar şi după standardele reduse ale regiunii. Agenţiile guvernamen¬ 
tale însărcinate cu politicile industriale erau prost coordonate, iar 
politica de personal non-meritocratică şi salariile mediocre anulau 
promisiunea lor de a dezvolta strategii planificatoare orientative 
complexe. 45 

Contrar relatărilor convenţionale, care sugerează că paradigme¬ 
le heterodoxe de politici publice atrag furia agenţiilor internaţionale 
de rating al creditului, aceasta nu s-a întâmplat în cazul guvernului 
Văcăroiu. Toate agenţiile de rating al creditului au acordat României 
un calificativ relativ mare (B+), practic la fel de mult cât acordaseră 
copiilor minune ai ştiinţei economice neoclasice a tranziţiei precum 
Polonia şi Ungaria. De asemenea, faptul că ţara a reintrat pe pieţele 
internaţionale de obligaţiuni suverane în 1995, la câţiva ani după 
ce fusese considerată unul dintre proscrişii economici şi politici ai 
regiunii de guvernele occidentale, nu era o realizare neglijabilă. 46 

în ce priveşte creşterea economică şi locurile de muncă, 
neodezvoltaţionismul populist s-a descurcat mai bine decât pre¬ 
decesorul, iar performanţa lui s-a îmbunătăţit spectaculos în 
raport cu cea a statelor postcomuniste care au suferit strategii 
de tranziţie neoliberale (Polonia, Ungaria, Republica Cehă) sau 
neodezvoltaţioniste de tip social-democrat (Slovenia). Practic, 
rata de creştere a PIB era la fel de înaltă, iar pierderea locurilor de 
muncă mai puţin dramatică decât în ţările Europei Centrale de 
orientare mai liberală, pe care literatura le prezintă drept exemple 
de reforme neoliberale de succes (Sachs 1996; Vachudova şi Snyder 
1996). Deşi ţările baltice au întreprins cele mai radicale reforme 
neoliberale din regiune, ele au performat mai prost decât România. 

45 Interviuri ale autorului cu un specialist de personal al Ministerului de Finanţe, 
iulie 2006 şi ianuarie 2009. 

46 Vezi http://www.researchandmarkets.com/reports/2308777/romanias_rtgs_pla- 
ced_on_creditwatch_neg_by_sandp (ianuarie 1998). 

Cu toate acestea, într-o ţară în care, între 1990 şi 1996, preţurile 
au crescut de 120 de ori, iar salariile doar de 70 de ori, angajatul 
de rând nu se simţea prea bine. Premierul şi preşedintele au ratat 
o ocazie unică de a construi o coaliţie socială care să susţină un 
neodezvoltaţionism democratic, de tipul celui întâlnit în context 
postautoritar în Brazilia sau Coreea de Sud. In loc să rămână în 
amintire ca un guvern populist de stânga, cabinetul lui Nicolae 

Văcăroiu a fost perceput tot mai mult ca acel experiment politic 
care a dat ţării primii ei milionari, cu averi construite din devalizarea 
celor mai valoroase active ale statului. 


CONCLUZII 

Calea spre capitalismul neoliberal de azi a României a trecut 
la început prin experimente neodezvoltaţioniste. Confruntaţi cu 
o cursă regională spre capitalismul neoliberal, decidenţii români 
din prima parte a anilor ’90 şi-au asumat cu multă precauţie tezele 
neoliberalismului de tranziţie. în loc să reproducă această para¬ 
digmă, ei au altoit-o cu idei economice heterodoxe. Drept rezultat 
al acestei traduceri, România a adoptat un parcurs al tranziţiei 
neodezvoltaţionist. A fost o alegere foarte diferită de neolibera¬ 
lismul „terapiei de şoc” (Polonia, ţările baltice), neoliberalismul 
gradualist (Ungaria, Republica Cehă), gradualismul social-demo- 
crat (Slovenia) sau socialismul de piaţă mixt (China, Vietnam). 
Cercetările viitoare vor stabili mai clar dacă aceste experimente au 
grăbit sau au încetinit mecanismele sociale şi economice care au 
dat capitalismului românesc profilul său contemporan. Cert este 
că acest fapt sprijină argumentaţia cărţii că hibrizii ideatici, mai 
degrabă decât reproducerile, sunt cei la care trebuie să ne aşteptăm 
de fiecare dată când socializarea şi stimulentele de carieră ale tra¬ 
ducătorilor interni sunt definite de factori predominant interni. 

Contrastul dintre fragilitatea neodezvoltaţionismului libe¬ 
ral (1990-1992) şi robusteţea neodezvoltaţionismului populist 
(1992-1996) sugerează că, pentru a modela politicile publice timp 
de un ciclu guvernamental complet, aceşti hibrizi trebuie să în¬ 
deplinească trei condiţii. In primul rând, ei trebuie să fie produşi 
sau cel puţin promovaţi de traducători bine instalaţi în procesul 
de adoptare al politicilor publice, adică la nivelul şefului statului 
şi/ sau corpului lui de consilieri, prim-ministrului şi ministrului de 

finanţe. în al doilea rând, aceşti actori trebuie să formeze echipe 
coerente de luare a deciziei, în care potenţialul pentru conflict este 
minimizat în mod constant. în al treilea rând, în lipsa construirii 
unei coaliţii sociale largi şi robuste, experimentele cu hibrizi de 
paradigmă economică adoptate de ţări care nu îşi pot finanţa de¬ 
ficitele sunt sortite eşecului, coaliţiile transnaţionale de promovare 
a neoliberalismului având capacitatea de a extrage un preţ ridicat 
pentru devierea de la fundamentele economice neoliberale asociate 
cu credibilitatea externă a unui stat. 

După cum va arăta capitolul următor, a fost nevoie de ani de 
investiţii în reconstruirea elitei interne de politică economică pentru 
ca, în cele din urmă, neoliberalismul să triumfe ca teorie dominantă 
a politicii economice în România, începând cu sfârşitul anilor ’90. 





VI 

Revoluţia neoliberală vine în România 

CONSTRÂNGERI SI CONSIMŢĂMÂNT 

> I 

C oercitia internaţională a jucat un rol important în 
tranziţia economiei româneşti de la naţional-stalinism la ne¬ 
oliberalism (Pop 2006; Pridham 2007; Phinnemore 2010; Gabor 
2010). Liliana Pop şi Daniela Gabor, mai ales, au arătat că o 
multitudine de acorduri stand-by dintre statul român şi FMI au 
modificat treptat politicile macro şi structurale înspre o direcţie 
neoliberală, chiar dacă, cu excepţia unuia singur (2001-2004), 
niciunul nu a fost implementat complet. Aceste transformări au 
avut o puternică componentă geopolitică. Analiza lui Grigore 
Pop-Eleches despre programele FMI în America Latină şi Europa 
de Est demonstrează caracterul geopolitic şi nu meritocratic al 
condiţionalităţilor impuse de Fond, instituţie supusă intereselor 
geopolitice ale Washingtonului şi ale marilor puteri europene 
(Pop-Eleches 2008). 

Una dintre cele mai comprehensive cercetări de până acum a 
efectelor extinderii UE în România (Phinnemore 2010) a stabilit 
faptul că UE a impus condiţii mult mai flexibile şi mai puţin 
meritocratice decât pretindeau liderii politici autohtoni sau unii 
din analiştii fenomenului extinderii UE (Vachudova 2005). „Lipsa 
respectării condiţiilor UE”, subliniază Phinnemore, „nu trebuie să 

fie un motiv suficient pentru ca unui stat să îi fie refuzată avansarea 
integrării lui în UE. Progrese timpurii şi nemeritate în relaţiile 
cu un stat nemembru sunt posibile [...] există mai multe motive, 
reflectând, printre altele, preocupări geopolitice şi strategice, fie 
împărtăşite de UE ca întreg, fie de grupurile influente de state 
membre, acţiunile Comisiei, stabilirea agendei şi efectele constrân¬ 
gătoare ale angajamentelor declarative, programele şi dinamicile” 
(Phinnemore 2010: 305-306). 

Indiferent de natura meritocratică sau nemeritocratică a pro¬ 
cesului de extindere a UE, este dincolo de orice îndoială că struc¬ 
tura condiţionalităţilor impuse de instituţiile de la Washington şi 
Bruxelles timp de peste 20 de ani au livrat decidenţilor români o 
agendă relativ coerentă de politici publice, indiferent de mutaţiile 
ciclului politic local. Nu numai mass media, dar şi reprezentanţii 
cei mai de seamă ai elitei postdecembriste au recunoscut deschis 
această realitate. 1 

Dar, oricât de convingătoare ar fi, teza despre importanţa con¬ 
strângerilor externe în transformarea neoliberală a României este 
incompletă, deoarece ea nu explorează măsura în care elitele locale 
au adoptat şi ideile economice care ancorau politicile neoliberale 
în zona enunţurilor ştiinţifice. In condiţiile agendei de integrare 
euroatlantică a unei ţări ca România, aura ştiinţifică şi certificarea 
aproape civilizaţională din care provenea aveau beneficiul de a sus¬ 
trage contestării politice reformele şi ideile neoliberale, prezentând 
prin urmare poziţiile non-neoliberale ca iraţionale, „antioccidentale” 
sau pur şi simplu ca expresie a unor interese de grup. 

Socializarea elitelor locale în orizontul de idei neoliberale este 
foarte importantă pentru că numai în acest fel putem înţelege de ce 


1 Interviuri ale autorului cu Ion Iliescu, preşedinte al ţării (1990-1996; 2000-2004), 
Daniel Dăianu, economist şef al BNR (1992-1997) şi ministru de finanţe (1997- 
1998); Florin Georgescu, ministru de finanţe (1992-1996) şi prim-viceguvemator 
şi vicepreşedinte al Consiliului de administraţie al BNR (2004-), Liviu Voinea, 
ministru de finanţe (2012-2014) şi viceguvernator al BNR (2014-). 

cauza neoliberalismului a fost susţinută odată ce aceste constrângeri 
s-au redus ca intensitate după ce România a devenit membru UE 
şi/ sau nu mai avea nevoie de Fond. Mai mult decât atât, traducerea 
ideilor neoliberale în sfera politică ne poate ajuta să înţelegem mo¬ 
tivele pentru care România a adoptat politici neoliberale radicale, 
care nu doar excedau termenii condiţiilor impuse de Bruxelles şi 
Washington, dar erau chiar contestate de acestea. 

Capitolul de faţă încearcă să umple aceste lacune şi să arate mo¬ 
dul în care resursele informaţionale, de statut şi materiale aflate în 
posesia promotorilor mondiali ai neoliberalismului au făcut posibilă 
existenţa în România a unei mase critice de traducători voluntari 
ai acestei ideologii. Adaptând neoliberalismului la condiţiile locale, 
aceste grupuri au mers dincolo de reproducerea caracteristicilor 
lui, procedând în timp la radicalizarea acestei doctrine despre 
economie şi societate. 

Fără îndoială că pendula anticomunistă a jucat un rol, asociind 
cu „comunismul” drepturi sociale, forme de organizare socială sau 
de proprietate comună care defineau şi, într-o anumită măsură, 
încă definesc capitalismul real-existent din Europa continentală şi 
scandinavă, în special. însă nu toţi anticomuniştii sunt neoliberali 
şi, aşa cum am arătat în capitolul precedent, în prima parte a anilor 
1990 era greu să dai de neoliberali la Bucureşti, crema tehnocraţiei 
comuniste încorporată în Comisia Postolache propunând o viziune 
oarecum dezvoltaţionistă şi anti-neoliberală asupra tranziţiei. 

Faptele ne arată că transformarea neoliberalismului în ideologia 
dominantă a elitelor româneşti în general şi a aripii lor tehnocrate 
în particular nu este o simplă variaţiune a bine-cunoscutei teze 
despre „băieţii de la Chicago” care transformau cândva economii 
naţionale în imagini ale teoriei economice ortodoxe predate lor 
în universitate. Spre deosebire de elitele din America Latină sau 
Asia, niciun tehnocrat român important nu şi-a efectuat studiile 
universitare de economie în departamente mainstream din Statele 
Unite sau Europa de Vest, ca să nu mai vorbim de studiile lor 

doctorale. Precum în alte state din Europa de Est, în Romania, 
neoliberalismul a devenit dominant printr-o restructurare a elitei 
tehnocrate făcută pe bani mai puţini, prin intermediul unor epi¬ 
soade de scurtă durată de internaţionalizare profesională. 

împreună cu slaba calitate a instituţiilor democratice şi a 
administraţiei de stat, această transformare ideologică ne ajută 
să înţelegem de ce, în România, capitalismul neoliberal a devenit 
treptat un proiect politic care privilegiază capitalul şi deposedează 
munca într-o măsură chiar mai mare decât în alte experimente 
neoliberale din unele ţări din regiune. 

TERAPIA DE ŞOC AJUNGE LA BUCUREŞTI 

După 1996, o mutaţie spre dreapta a puterii politice a antrenat 
o mutaţie liberală din punct de vedere economic în economia po¬ 
litică din România. în toamna anului 1996, foştii comunişti pierd 
alegerile, făcând loc Convenţiei Democratice. De vreme ce acestea 
erau primele alegeri în care cei aflaţi la putere erau înfrânţi, victoria 
Convenţiei a pus capăt de fado tranziţiei politice din România 
(Pop-Eleches 1999; Pridham 2002). Deşi această coaliţie era etero¬ 
genă ideologic, principalii săi membri (Partidul Naţional Ţărănesc 
şi Partidul Naţional Liberal) adoptaseră spre mijlocul anilor 1990 
o evidentă turnură liberală din punct de vedere economic. 

Echipa economică a noului guvern şi-a început mandatul 
aplicând o variantă locală a „terapiei de şoc” neoliberale. Conceput 
împreună cu FMI şi Leszek Balcerowitz, „părintele” de fado al 
„terapiei de şoc”poloneze (Pop-Eleches 2008:228), aceste reforme 
se anunţau ca fiind cele mai radicale din fostul bloc comunist, lucru 
remarcat chiar de către The Economist (Economist Intelligence 
Unit, 1997). Prioritatea zero era restrângerea dramatică a creditării, 
combinată cu măsuri de austeritate fiscală şi reforme structurale 
ample. 

Pachetul FMI avea patru linii de forţă: (1) o limitare masivă a 
subvenţiilor pentru restructurarea companiilor publice, prin muta¬ 
rea creditării preferenţiale din bilanţul Băncii Naţionale a României 
în cel al guvernului, (2) abţinerea de la orice intervenţii în piaţa 
cursului valutar, (3) închiderea tuturor companiilor considerate 
neviabile şi privatizarea băncilor deţinute de stat şi (4) mutarea 
finanţării guvernamentale a deficitelor bugetare spre instrumente 
bazate pe piaţă, pentru a supune politica fiscală votului investito¬ 
rilor în obligaţiuni suverane (Gabor 2010). Principala consecinţă 
a acestor măsuri a fost înjumătăţirea fluxurilor de credit bancar, 
eliminarea cursurilor valutare multiple (prin care guvernul regla 
raportul dintre exporturi şi importuri) şi înlocuirea lor cu un curs 
liber. Se lansa, de asemenea, o ofensivă fără precedent asupra po¬ 
liticii bugetare. Noul guvern înjumătăţea cheltuielile cu serviciile 
publice, se apropia de finish în zona liberalizării preţurilor, impunea 
o devalorizare amplă a salariilor şi reducea tarifele la importurile 
de produse agricole şi industriale. 

Toate aceste măsuri de liberalizare au fost urmate de reforme 
de impozitare inspirate de tezele neoliberale provenite din teoria 
economiei ofertei: reduceri ale impozitului pe profit şi ale impo¬ 
zitului maxim pe venit, însoţite de reducerea numărului de trepte 
de impozitare. Redistribuţia profitului şi veniturilor obţinute din 
muncă devenea astfel mai favorabilă unei dinamici sociale mai 
inegalitare. O mare parte a bazei industriale a ţării a fost privatizată 
sau lichidată, iar fondurile de proprietate publică prin care erau 
gestionate companiile de stat au fost transformate în simple fonduri 
de investiţii. Guvernul vindea aproape 40% din întreprinderile de 
stat pentru mărunta sumă de 2,1 miliarde de dolari, recurgând la 
un proces opac în care sistemului judiciar i se interzicea investigarea 
vânzărilor de întreprinderi (Pop-Eleches 2008). 

Contrar aşteptărilor şi promisiunilor celor care au conceput-o, 
terapia de şoc a aruncat economia în vrie, ceea ce a declanşat nu 
doar o tragedie socială, ci şi un dezastru macroeconomic. Urma 

practic al doilea val al dezindustrializării, după cel din 1991-1992. 
Producţia industrială scade între 1996 şi 2000 cu 20%, iar profilul 
comercial al ţării se schimbă înspre exporturile cu valoare adăugată 
mai mică. Masa de şomeri lăsată în urmă de tăvălugul dezindus¬ 
trializării cunoaşte o dublare a ratei sărăciei (Tesliuc et al. 2000: 
50) şi apare fenomenul oraşelor monoindustriale devastate econo¬ 
mic, sursă importantă de emigraţie masivă în anii ce vor urma. în 
absenţa asistenţei sociale viabile sau a şanselor de angajare, peste 
60% dintre şomeri au devenit agricultori de subzistenţă în pungi 
rurale de sărăcie, unde austeritatea redusese serviciile de bază la o 
umbră a trecutului lor. Acest fenomen a fost atât de extrem, încât a 
dus la prima migraţie urban-rural din istoria postbelică a Europei. 

Nici armata de antreprenori creată de primul val de reforme 
liberale din prima jumătate a deceniului nu se simţea mai bine. 
Un sfert de milion de mici afaceri au dat faliment drept rezultat al 
unei mari contractări a creditării reale 2 , a întreruperii abrupte a 
subvenţiilor de stat acordate agriculturii şi industriei şi a reducerii 
cererii agregate. 

Cum micile gospodării agricole nu aveau cum să-şi sporească 
productivitatea peste noapte, iar capitalul străin nu s-a grăbit să 
înfiinţeze mari întreprinderi agricole care să compenseze colap¬ 
sul marilor ferme de stat, rezultatul a fost o prăbuşire imediată a 
producţiei agricole. în aceste condiţii, eliminarea tarifelor la im¬ 
porturile agricole şi deschiderea pieţei interne faţă de producătorii 
puternic subvenţionaţi şi mecanizaţi din Europa Centrală şi de Vest 
ducea la un deficit permanent al balanţei comerciale pentru agri¬ 
cultură. Pentru prima oară în istoria ei recentă, România devenea 
un importator net de alimente. în combinaţie cu managementul 
defectuos, prăbuşirea marilor ferme de stat a facilitat, la rândul ei, 


2 Aceasta ar trebui comparată cu creşterea creditării reale în anii anteriori, când 
componenta non-guvemamentală a crescut cu 19,7%, 35,6% şi 4,1% în 1994, 
1995, respectiv 1996 (Dăianu 2000:16). 

colapsul unor mari bănci publice care le furnizaseră credite (Banca 
Agricolă şi Bancorex). 

Cu o industrie în vrie şi o agricultură care se apropia tot mai 
mult în ce priveşte standardele de productivitate de ţările foarte să¬ 
race, România îşi accentua statutul periferic în economia europeană. 
Costul politic al prăbuşirii economice a fost imens. După trei ani 
de reforme dure, care au adus statul pe punctul de a intra în inca¬ 
pacitate de plată a datoriei externe şi de a declara stare de urgenţă 
în faţa combativităţii tot mai intense a forţei de muncă, semnele 
recuperării au rămas slabe. Guvernul a schimbat trei prim-miniştri 
(Victor Ciorbea, Radu Vasile şi Mugur Isărescu) şi, confruntat cu 
minerii revoltaţi din Valea Jiului, a trimis tancuri pe drumurile care 
duc spre Bucureşti, de teama repetării mineriadelor din 1990-1991. 

Dovada cea mai evidentă a prăbuşirii susţinerii populare pentru 
reforme neoliberale avea să fie rezultatul alegerilor din toamna 
lui 2000. Partidul Naţional Ţărănesc, odată centrul de greutate al 
coaliţiei, nici măcar nu a trecut pragul electoral necesar intrării în 
Parlament, în timp ce alţi membri ai Convenţiei au pierdut două 
treimi din voturile obţinute în 1996. Fostul comunist Ion Iliescu 
îl înfrângea fără emoţii pe Corneliu Vădim Tudor, omul extremei 
drepte, în al doilea tur al alegerilor prezidenţiale. Baza electorală 
a reformelor neoliberale intra sub pragul de avarie. 

Ceea ce a salvat proiectul neoliberal de la o contestare mai radi¬ 
cală a fost începutul integrării în UE, emigraţia masivă a maselor de 
şomeri tineri şi uşoara de-radicalizare a doctrinei neoliberale adusă 
de guvernul de centru-stânga a lui Adrian Năstase (2000-2004). 
Reformele economice impuse de UE au re-reglementat viaţa eco¬ 
nomică şi, în condiţiile fricii de efectele politice ale luptei sindicale, 
au favorizat adoptarea unei legislaţii mai sociale a muncii. Codul 
Muncii din 2003 devine simbolul acestei politici compensatorii: 
drepturi sindicale în schimbul păcii sociale. 3 


3 Interviul autorului cu Dumitru Costin, ianuarie 2013. 

în acelaşi timp însă, UE transforma procesul de liberalizare, 
impunând privatizarea „perlelor coroanei” (bănci, utilităţi, energie, 
industrie grea). în anii 2000, privatizările, salariile mici şi încre¬ 
derea sectorului de afaceri adusă de integrarea mai mult sau mai 
puţin iminentă în UE atrăgeau peste 100 de miliarde de euro în 

economia românească. Dacă fluxurile masive de investirii financiare 

» 

speculative au deschis drumul pentru o criză financiară de proporţii 
în 2008, creşterea investiţiilor industriale a multiplicat de patru ori 
exporturile ţării şi a încetinit procesul dezindustrializării. 

După 2004, această transformare sistemică a fost dusă mult 
mai departe de către o coaliţie liberal-conservatoare, care promova 
o filosofie neoliberală radicalizată. Sub guvernele Tăriceanu şi Boc 
(2005-2011), transformarea neoliberală a României s-a îndepărtat 
de neoliberalismul încastrat social al ţărilor din Europa Centrală şi 
de Est şi a evoluat în direcţia experimentalismului libertarian pilotat 
de ţările baltice la sfârşitul anilor ’90. Prin atingerea unor rate de 
creştere mai mari decât cele ale pionierilor liberalizării (Polonia, 
Ungaria şi Republica Cehă) de-a lungul anilor 2000, modelul 
economiei de piaţă dependente al României a părut să fie răzbunat. 
Insă, prin restrângerea influxurilor de capital şi a cererii externe, 
în acelaşi timp comprimând cererea internă, Marea Recesiune 
care a început în 2008 a pus la îndoială acest model şi i-a lăsat pe 
decidenţi fără mijloace solide de intervenţie (Ban 2013b). După 
cum arată următoarea secţiune, această transformare a fost rezul¬ 
tatul reorganizării laborioase a peisajului ideologic şi instituţional 
intern, printr-un proces întortocheat al difuzării internaţionale a 
ideilor economice. 

NEOLIBERALISM SI TEHNOCRAŢIE 

) f 

Stâlpii tehnocratici ai neoliberalismului românesc au trăit din 
salarii de funcţionar public şi, în general, nu şi-au utilizat poziţiile 

strategice pentru a se îmbogăţi. In anii ’90, baza lor profesională 
era uşa turnantă dintre spaţiul academic, BNR, think-tank-uri şi 
partidele politice. Astfel, guvernatorul Băncii Naţionale, Mugur 
lsărescu, şi economiştii de frunte ai BNR (Daniel Dăianu, Lucian 
Croitoru, Cristian Popa) aveau ca slujbă principală pe cea de la 
bancă, dar au rămas legaţi de ASE. Moisa Altar, omul care a păstrat 
aprins interesul local pentru ştiinţa economică neoclasică de-a 
lungul anilor ’80, s-a limitat la spaţiul academic, dar se bucura de 
o influenţă informală considerabilă în Banca Naţională, el fiind 
mentorul celor mai proeminenţi economişti din această instituţie, 
printre ei numărându-se şi guvernatorul. 

Alţi tehnocraţi neoliberali ocupau poziţii de conducere în 
partidele de centru-dreapta, activând în acelaşi timp la ASE şi la 
Academia Română (Radu Vasile, Mircea Ciumara). Alţii (Lucian 
Croitoru, Liviu Albu) lucrau la institutele economice ale Academiei 
Române, BNR, oferind consultanţă think-tank-urilor apropiate de 
Banca Naţională, de pildă CEROPE. Foarte puţini economişti au 
devenit intelectuali publici, intrând în categoria comentatorilor din 
media tipărită şi/ sau televiziune (de exemplu, Ilie Şerbănescu). 

Mulţi dintre economiştii care au întreprins traducerea neoli¬ 
beralismului lucraseră drept consultanţi informali pentru partidele 
de opoziţie. După alegerile din 1997, unii au preluat conducerea 
ministerelor economice (Daniel Dăianu, Ilie Şerbănescu, Mircea 
Ciumara), iar alţii au devenit prim-miniştri (Radu Vasile, Mugur 
lsărescu). Această reţea de intelectuali liberali a controlat por¬ 
tofoliile economice cheie ale guvernării de centru dreapta din 
perioada 1997-2001. Echipa de la Banca Naţională a luat cele mai 
bune locuri. Economistul şef Daniel Dăianu a devenit ministru de 
finanţe, iar Lucian Croitoru a lucrat pe post de consilier economic 
al primului ministru. 

După criza din 1998, care aducea România în pragul falimen¬ 
tului statal, Mugur lsărescu devenea premier, confirmând teza că 
BNR asigura rezerva de cadre pentru momente de turnură. După 

cum remarca un observator atent al Băncii Naţionale a României, 
eficienţa mandatului de prim-ministru al lui Isărescu „a consolidat 
cultul tehnocratului, dând greutate argumentului de lungă durată 
al Băncii Naţionale că politicile ei ar fi avut succes dacă guvernul 
nu ar fi intervenit în implementarea lor. A consolidat, de asemenea, 
ideea că Banca Naţională era centrul competenţei economice şi 
că politicienii iremediabil corupţi trebuiau să fie constrânşi să ia 
decizii compatibile cu priorităţile de politici publice stabilite de 
Banca Naţională” (Gabor 2010). 

Aceşti protagonişti ai neoliberalismului românesc aveau în 
comun un simţ al statului. Acesta era dat de apartenenţa lor la 
elita informală a cercetătorilor şi tehnocraţilor care studiaseră 
evoluţiile ştiinţei economice occidentale în timpul anilor ’70 şi 
’80. In contextul politic polarizat al primilor ani de după 1989, 
acest simţ al statutului a fost consolidat de faptul că mulţi dintre 
ei erau apropiaţi de (sau chiar erau ei înşişi) membri marcanţi ai 
principalelor partide de opoziţie liberal-conservatoare ale epocii: 
Partidul Naţional Liberal (PNL) şi Partidul Naţional Ţărănesc 
(PNŢ). Dată fiind duritatea excepţională a ajustărilor economice 
de la începutul anilor ’90, tehnocraţia opoziţiei era bine plasată să 
ocupe funcţii de putere, odată ce FSN-ul urma să intre în opoziţie. 

Ca angajaţi ai Băncii Naţionale şi/ sau simpatizanţi ai po¬ 
liticii de dreapta şi centru-dreapta, traducătorii tehnocratici ai 
neoliberalismului au încercat să se distanţeze de economiştii 
neodezvoltaţionişti, pe care i-au acuzat că sunt o prelungire „neo- 
comunistă” a vechiului regim. Acest din urmă aspect era important, 
întrucât în termeni strict teoretici, a fi un simpatizant al partidelor 
confuze ideologic de centru- dreapta, precum PNL şi PNŢ (Pavel şi 
Huiu 2003), nu implica neapărat adeziunea la o viziune neoliberală 
asupra transformărilor economice. (Unele dintre cele mai puternice 
state ale bunăstării şi dezvoltării — Franţa, Japonia, Finlanda — au 
fost construite de forţe politice asociate cu zona de centru-dreapta.) 

Dar, de vreme ce România era văzută în Occident ca o oaie neagră 
a tranziţiei, exista o presiune mult mai mare pentru a semnala o 
ruptură credibilă faţă de trecut în faţa coaliţiei internaţionale de 
actori implicaţi în refacerea ordinii politice şi economice a fostelor 
ţări comuniste. 

Dincolo de recompensele politice interne, existau beneficii im¬ 
portante în a te identifica drept neoliberal pe scena internaţională. In 
condiţiile în care, în politica externă a Occidentului faţă de Europa 
de Est, prevala în anii ’90 o contopire conceptuală a democraţiei şi 
neoliberalismului, disponibilitatea de a adopta ideile neoliberale 
şi argumentele şi metodologiile tehnice asociate cu ele a fost o 
formă credibilă de a semnala despărţirea de trecut şi de a acumula 
resursele de statut, materiale şi profesionale, puse la bătaie de ac¬ 
torii internaţionali investiţi cu gestiunea tranziţiei postcomuniste. 
în plus, formarea de legături între partidele liberal-conservatoare 
interne şi omologii lor occidentali avea loc într-un moment în care 
partidele occidentale creştin-democrate şi liberale îmbrăţişaseră 
neoliberalismul de mai mult de un deceniu şi jumătate (Grande 
1987; Van Kersbergen 1995; Duncan 2006). 

însă odată ce ameninţarea comunismului a fost exilată, în 
1991, în cărţile de istorie, donatorii europeni şi americani nu au 
mai finanţat studii avansate la universităţi americane şi europene 
pentru doritorii de afirmare pe scena difuziei ideilor neoliberale. 
Practic, aceştia îşi dădeau seama că nu era nevoie de un doctorat 
de şapte ani în SUA pentru a transforma un tehnocrat est-euro- 
pean într-un propovăduitor competent al doctrinei neoliberale. 
în condiţiile predispoziţiilor politice de dreapta din regiune, era 
nevoie de forme de (re)socializare profesională mult mai puţin 
sistematice, cum ar fi programe de pregătire de scurtă durată în 
instituţiile financiare internaţionale, programe de schimb academic, 
rescrierea manualelor de economie etc. 

RACORDĂRI INTERNATIONALE 

Primul semnal de grup emis de tehnocraţii neoliberali a constat 
în înfiinţarea de instituţii profesionale paralele, care-i diferenţiau 
de mainstream. In 1991, ei au scindat principala asociaţie profe¬ 
sională a economiştilor, Asociaţia Generală a Economiştilor din 
România (AGER), şi au înfiinţat Societatea Română de Economie 
(SOREC) şi un think-tank de cercetare, Institutul Român pentru 
Liberă Iniţiativă (IRLI). SOREC şi IRLI editau propria lor revistă 
economică (Oeconomica). In prima jumătate a anilor ’90, Oeconomica a 
devenit cunoscută ca principal debuşeu profesional pentru articolele 
de cercetare/ opinie de orientare liberală despre tranziţia economică 
din România. După cum s-a exprimat un reprezentant proeminent 
al economiştilor liberali, „SOREC şi IRLI erau un fel de seră pentru 
creşterea viitoarei elite de politică economică a ţării” 4 . 

Acest semnal către donatorii internaţionali a funcţionat. în 

» > 

timp ce economiştii neodezvoltaţionişti lâncezeau în universităţi 
locale, câţiva economişti proeminenţi din Banca Naţională, precum 
Daniel Dăianu şi Cristian Popa, au beneficiat de burse Fulbright 
de un an la Harvard, în 1990-1991, respectiv 1994-1995. Ambii 
au fost bursieri invitaţi la Universitatea din Michigan şi au ţinut 
ocazional prelegeri despre ştiinţa economică a tranziţiei la LSE 
şi în universităţile americane din Ivy League. in timpul anilor ’90, 
Lucian Albu, colaboratorul lor de cercetare, a avut o medie de patru 
experienţe de pregătire/ cercetare pe an în universităţi din Europa 
Occidentală. O nouă generaţie de economişti sponsorizată de 
Institutul pentru o Societate Deschisă îşi începea studiile de mas- 
terat la Central European University din Budapesta, mulţi dintre 
ei fiind angajaţi imediat după absolvire de către BNR, unde li se 
prefigura cariere strălucite şi bine plătite, dacă făceau performanţă 5 

4 Interviu al autorului cu Daniel Dăianu, ianuarie 2012. 

s Interviu al autorului cu Mugur Tolici, director de resurse umane la BNR, de¬ 
cembrie 2012. 

Un alt canal de răspândire a ortodoxiei neoliberale în timpul 
primilor ani ’90 au fost programele de pregătire ale instituţiilor de 
la Bretton Woods. După cum arată figura de mai jos, între 1990 şi 
2000 România a concurat cu Republica Cehă în a trimite cel mai 
mare număr de economişti la Joint Vienna Institute (un program de 
pregătire profesională susţinut în principal de FMI) şi la Institutul 
FMI, programul de pregătire al Fondului din Washington D.C. 
în 1993, economistul şef al Băncii Naţionale, Daniel Dăianu, 
era bursier la Fond. La rândul lor, Lucian Croitoru, unul dintre 
economiştii cei mai apreciaţi ai BNR, şi Mihai Tănăsescu, princi¬ 
palul tehnocrat al guvernului Năstase, au studiat la Joint Vienna 
Institute. Atât prim-ministrul'Theodor Stolojan (1991-1992), cât 
şi Mihai Tănăsescu au lucrat mai mulţi ani la Banca Mondială. 

Numărul angajaţilor băncii centrale şi ministerului de finanţe 
pregătiţi la Institutul FMI şi Joint Vienna Institute. 



Sursa: Institutul FMI, Joint Vienna Institute 

în fine, la mijlocul anilor ’90, o nouă elită economică se for¬ 
ma într-un program postuniversitar special finanţat de UE şi 
Banca Mondială, intitulat Şcoala Doctorală de Finanţe si Bănci 
(DOFIN). Programul a fost înfiinţat de Moisa Altar şi a devenit 
unul dintre cele patru Centre de Excelenţă în economie ale UE. 6 
Discretul profesor avea reputaţia şi devotamentul cemte de un astfel 
de proiect. Unul din foştii săi elevi, acum profesor la o universitate 
europeană proeminentă, insista într-un interviu că „în universităţile 
occidentale, fie ele «mediocre» sau nu, anumite elemente ale unei 
pregătiri de bază a unui economist, care au fost şi poate mai sunt 
discutabile în România, sunt considerate de la sine înţelese. Mă re¬ 
fer la două lucruri interconectate: utilizarea modelelor matematice 
în teoria economică şi a econometriei în toate subdisciplinele, de 
la finanţe la geografia economică. Cei puţini care au avut curajul 
de a sprijini acest mod de a vedea ştiinţa economică — iar aici aş 
vrea să subliniez rolul profesorului Altar -, făceau asta cu riscul de 
a se marginaliza în profesiunea lor”. 

Pe bani puţini, DOFIN devenea practic un surogat de program 
postuniversitar occidental şi contribuia decisiv la naşterea unei noi 
elite de tehnocraţi neoliberali, în special pentru BNR. în timp ce 
majoritatea absolvenţilor DOFIN au ales cariere în sectorul ban¬ 
car privat, aproape 20% dintre ei au mers să lucreze pentru Banca 
Naţională a României, iar 15% în spaţiul academic. 7 

DOFIN nu era o instituţie academică provincială, aşa cum sunt 
multe în România. Comitetul de susţinere a dizertatiilor trebuia să 

> 1 

fie prezidat de economişti din facultăţi de economie proeminente 
din Europa Occidentală şi Statele Unite, universitarii locali jucând, 


6 începând cu 1998, DOFIN a primit finanţare de la Banca Mondială pentru 
achitarea cheltuielilor asociate cu conferinţele şi prelegerile doctorale ţinute de 
economişti universitari occidentali, ca şi pentru burse la universităţi partenere 
pentru doctoranzii şi absolvenţii DOFIN. 

7 Interviu al autorului cu Daniel Dăianu, ianuarie 2012. 

în ansamblu, un rol foarte marginal. 8 în plus, programul oferea 
module predate de profesori de la instituţii de vârf precum Sorbona 
(Paris), EUI (Italia), Universidad Autonoma de Barcelona (Spania), 
Universitatea Erasmus (Olanda), Reading (Marea Britanie), 
Chicago şi Rutgers (SUA). Tematica cursurilor acoperea întregul 
spectru al studiilor avansate de finanţe, de la teorie, economie 
financiară internaţională şi instituţii de politică monetară până 
la derivative, modele de valoare la risc şi evaluare a activelor de 
capital. Nivelul activităţii studenţilor era unul neobişnuit de înalt, 
chiar şi după standardele internaţionale. Carol Alexander, profesor 
de management de risc la una dintre universităţile partenere ale 
DOFIN (Universitatea Reading) declara: 

Absolvenţii DOFIN sunt printre cei mai buni din lume. 
în opinia mea, nivelul general al Studenţilor DOFIN eSte de 
fapt mai bun decât cel al majorităţii şcolilor de afaceri cele¬ 
bre din Statele Unite şi Europa. Doi dintre cei mai talentaţi 
doctoranzi ai mei provin de la DOFIN şi sper să am şi mai 
mulţi în viitor. 9 

începuturile neoliberalismului românesc sunt aşadar greu de 
disociat de eforturile Occidentului de a alinia ţările fostului bloc 
comunist la noua arhitectură a economiei globale. Eforturile în 
chestiune s-au făcut rapid şi fără a încărca nota de plată prea mult. 
însă cum reformele neoliberale presupuneau o nesfârşită serie 
de tragice dislocări sociale, reconstruirea elitei tehnocrate nu era 
suficientă. Pentru a face procesul de aliniere la neoliberalism să 
pară mai voluntar şi mai autohton, era nevoie de voci neoliberale 
în zona societăţii civile. 


* Interviu al autorului cu Mugur Tolici, director de resurse umane la BNR, 
decembrie 2012. 

9 Cercetare din 2010 a DOFIN (http://www.dofin.ase.ro/). 

DE LA ANTICOMUNISM LA 
NEOLIBERALISM CULTURAL 

Aşa cum am arătat în capitolul precedent, contopirea libera¬ 
lismului politic şi a celui economic a fost una dintre cele mai de 
succes strategii de contextualizare a proiectului neoliberal în ţările 
postcomuniste. In România, traducătorii academici şi tehnocraţi 
ai neoliberalismului reproduceau adesea ei înşişi această Mare 
contopire, însă greul a fost dus adesea de organizaţiile de elită ale 
societăţii civile liberale. Prin preluarea iniţiativei în cadrul agendei 
de politici publice, aceste organizaţii au creat breşe în zonele de 
politici economice, care de obicei sunt rezervate economiştilor 
acreditaţi. Intervenţia acestor economişti amatori în procesul de 
adoptare a politicilor economice a legitimat Marea contopire, 
contribuind, în acelaşi timp, la radicalizarea neoliberalismului. 

Rolul societăţii civile de elită ca traducătoare a neoliberalis¬ 
mului cu greu poate fi considerat o evoluţie predestinată. Contrar 
părerii comune, anticomunismul lor instinctiv nu s-a tradus iniţial 
în neoliberalism. în 1990 şi 1991, politica economică nu era o 
prioritate pentru intelectualii şi ONG-urile pro-opoziţie şi nici 
măcar pentru partidele de centru-dreapta. 

Aceste forţe sociale îşi revendicau legitimitatea de la o opoziţie 
reală sau imaginară faţă de vechiul regim, legături cu elitele politice 
sau culturale ale ordinii politice precomuniste sau reputaţia de in¬ 
telectuali publici (Mungiu-Pippidi 1996;Tănăsoiu 2004). în mod 
previzibil, reformele economice neodezvoltaţioniste ale FSN au 
fost ţintele lor ocazionale 10 , iar liderii din ONG-uri proeminente 
ale opoziţiei civice, precum Grupul pentru Dialog Social, emiteau 
pledoarii retorice pentru „occidentalizare”, „întoarcerea în Europa” 
şi „economia de piaţă”. Dar când li se cereau detalii, răspunsurile 


10 Stelian Tănase, „Nu perestroika!", Revista 22 ,2 februarie 1990; Stelian Tănase, 
„Ceasuri liniştite”, Revista 22 ,16 februarie 1990. 

nu indicau varietatea neoliberală a capitalismului, care inspira 
ştiinţa economică a tranziţiei în alte părţi din regiune. In schimb, 
imaginaţia economică a acestor lideri civici bătea spre o „a treia 
cale” situată între capitalismele din Europa Occidentală şi ceea ce 
părea a fi o formă de socialism reformat. 

Să luăm în considerare agenda economică a Proclamaţiei de 
la Timişoara, probabil cea mai importantă declaraţie ideologică a 
partidelor de opoziţie şi a organizaţiilor anti-FSN. 11 Pentru cititorul 
contemporan este evidentă agenda vag „de stânga” ce marchează 
acest document. în loc de neoliberalism, în proclamaţie găsim 
o lungă listă de idei economice care combină susţinerea pentru 
reforme de piaţă alături de statul bunăstării, neodezvoltaţionism 
şi auto-gestionare muncitorească. Mai exact, documentul solicita 
liberalizare şi dereglementare, dar susţinea în acelaşi timp investiţii 
în bunuri publice neglijate de Ceauşescu (asistenţă medicală şi 
salubritate), investiţii străine legate de obiective interne de politică 
industrială şi întreprinderi deţinute de muncitori şi avertiza că statul 
trebuie să păstreze un pachet de control după privatizare, astfel 
încât „s-ar oferi tuturor lucrătorilor şanse egale de prosperitate” 12 . 
Deşi sprijineau „întoarcerea în Europa” şi „iniţiativa privată”, sem¬ 
natarii avertizau totuşi că nu doresc „copierea sistemelor capitaliste 
occidentale, care îşi au neajunsurile şi inechităţile lor”. Aceasta era 
o viziune despre economia politică a tranziţiei care nu putea fi mai 
diferită de neoliberalismul promovat la acel moment în regiune 
de tehnocraţia care îi guverna pe cehi, unguri sau polonezi (Eyal 
et al 1997; Eyal et al. 1998; Eyal 2000; Eyal 2003; Shields 2003; 
Ost 2006). 

11 Analistul GDS Ruxandra Cesereanu descria proclamaţia drept „cel mai important 
text politic şi civic din 1990” („Proclamaţia de la Timişoara şi legea lustraţiei”, Revi t ta 
22,5 mai2005). VladimirTismăneanu considera şi el că proclamaţia a fost un „moment 
crucial al deşteptării societăţii civile româneşti" (http://tismaneanu.wordpress. 
com/2010/03/10/proclamatia-de-la-timisoara-si-ruptura-cu-trecutuTcomunist). 

12 Punctele 9-11 din Declaraţia de la Timişoara (http://www.revolutie.ro/ 
proclamatie.html). 

Perioada următoare a adus, însă, o repoziţionare ideologică în 
cercurile care vor domina procesul de luare a deciziilor economice. 
Prin 1992 era deja în curs o deplasare spre dreapta în organizaţiile 
societăţii civile şi în partidele de opoziţie, inclusiv în Partidul 
Democrat. Dezbaterile pe care le-a găzduit Revista 22, cea mai 
respectabilă publicaţie săptămânală a opoziţiei, indică apariţia a 
ceea s-ar putea numi „neoliberalism cultural”. Această formaţiune 
ideologică a furnizat, în anii ce aveau să vină, principalul cadru 
pentru aspectele mai puţin „tehnice” ale proiectului neoliberal. 
Ea consta din formularea de mituri despre trecutul precomunist 
glorios al României, nerecunoaşterea procesului de modernizare 
economică petrecut sub comunism şi proiecţii extrem de optimiste 
despre viitorul ţării în structurile economice ale Occidentului. 
In aceste naraţiuni, versiuni simplificate ale ideilor economice 
neoliberale erau prezentate drept parte integrantă a strădaniilor 
elitei de a „decomuniza”ţara prin disciplinarea muncii, privatizarea 
activelor de stat şi înlocuirea intervenţiei statului cu mecanismele 
de piaţă, intr-adevăr, reformele neoliberale au fost văzute, în aceste 
descrieri, nu doar ca mijloace de producere a refacerii economice, 
dar şi ca mecanism de semnalare a preferinţei pentru ideologia 
occidentală „liberală” - şi a opoziţiei faţă de Estul „colectivist” al 
lui homo sovieticus. 

Acest contrast prezenta Occidentul în termeni idealizaţi, cu 
puţine detalii analitice, şi dădea la o parte problema marii diversităţi 
a relaţiilor stat-piaţă care caracterizează Europa Occidentală şi 
America de Nord. In acelaşi timp, orice formă de intervenţie de 
stat în economie a fost contopită rapid cu patologiile tragice în¬ 
truchipate de legendarul homo sovieticus. Astfel, aceşti antreprenori 
ideatici au trasat, pentru deceniile următoare, principalul clivaj 
ideologic din dezbaterile româneşti despre relaţiile societate-piaţă. 

Această transformare a fost declanşată de transnaţionalizarea 
celor mai vizibili membri ai societăţii civile liberal-conservatoare, 
care au primit un şir de burse de studiu în Europa Occidentală şi 

în America de Nord. In ciuda faptului că instituţiile lor gazdă erau 
universităţi cunoscute pentru o tendinţă intelectuală spre stânga 
şi centru-stânga, aproape toţi s-au întors acasă cu discursuri ne- 
oliberale care se refereau nu doar la societăţile în tranziţie, ci şi la 
cele occidentale. în viziunea acestor intelectuali transnaţionalizaţi, 
punctul terminus al tranziţiei nu era o formă generică de „economie 
occidentală de piaţă”, ci o societate de piaţă eliberată de solici¬ 
tările populare de redistribuţie şi supusă îndrumării iluminate a 
„intelectualilor civici". Până şi instituţiile asistenţiale standard ale 
democraţiei sociale occidentale erau văzute drept patologii politice 
a căror implementare în Europa de Est ar împiedica decomunizarea 
economiei şi societăţii. In mod ironic, bursele şi vizitele finanţate de 
guverne şi fundaţii occidentale - inclusiv unele scandinave - au fa¬ 
cilitat difuzarea democraţiei liberale în acelaşi pachet cu o ideologie 
neoliberală epurată de pretenţiile ei meritocratice şi condimentată 
cu elitismul conservator 13 ce caracteriza distincţia intelectuală a 
sensibilităţii anticomuniste româneşti 14 . 

Principala slăbiciune a neoliberalismului cultural din timpul 
primilor ani ’90 a fost că susţinătorii lui manifestau prea puţin 

13 După cum formula o analiză de discurs a unui proeminent intelectual GDS, 
Horia-Roman Patapievici: „dintr-o perspectivă conservatoare, stânga e respinsă 
din cauza egalitarismului, progresismului şi radicalismului ei, ca întruchipare 
a unei obsesii patologice faţă de schimbarea revoluţionară” (Preoteasa 2002: 
274). A existat o luptă foarte puternică „împotriva feminismului, «corectitudinii 
politice», politicilor multiculturaliste şi afirmative ca manifestări ale «comunismului 
american» sau ale unui nou tip de «rasism leninist-nazist» [...] o loialitate faţă 
de neoliberalismul economic, împreună cu o apărare conservatoare a tradiţiei, 
în special creştinismul şi tradiţia culturii occidentale «înalte» canonice, dar şi a 
conservatorismului politic — înţeles, de exemplu, ca anti-radicalism: «ce putem să 
facem este nu să încercăm să recreăm din nou lumea (radicalism de stânga), ci să 
încercăm să retrăim cele mai fertile tradiţii ale ei (conservatorismul de dreapta)»” 
(Preoteasa 2002: 275). Astfel de structuri au supravieţuit până astăzi, reproduse 
de o reţea de ONG-uri, think-tank-uri, partide politice, grupuri intelectuale de 
prestigiu, edituri, lanţuri de librării şi canale media (Poenaru 2013). 

14 Marea masă a aspiraţiilor neoliberale a fost grefată pe conservatorismul antebelic, 
inclusiv pe anti-modemismul ortodoxiei estice, putini adoptând o variantă de 
neoliberalism seculară şi mai atentă la instituţii (Mungiu-Pippidi 1996). 

apetit pentru a intra în detalii în ce priveşte implicaţiile de politici 
publice sau întemeierea empirică a pretenţiilor lor. La mijlocul 
anilor ’90, acest gol a fost umplut de un nou participant, ce îşi făcea 
intrarea pe scena postcomunismului românesc: think-tank-ul de 
politică economică. 

FUZIUNEA DINTRE LIBERALISMUL POLITIC SI 

> 

NEOLIBERALISM 

Convertirea unor ONG-uri axate pe cauza democraţiei liberale 
în think-tank-uri economice a fost o evoluţie crucială în procesul 
de difuzare a neoliberalismului în România. Deşi sinceritatea ideo¬ 
logică a celor care le-au constituit nu poate fi pusă uşor la îndoială, 
este plauzibil să spunem ca această transformare a fost cel puţin 
favorizată de considerente materiale. Practic, în urma consolidă¬ 
rii formale a democraţiei în România, după victoria opoziţiei în 
alegerile din 1996, ONG-urile „pro-democraţie” s-au confruntat 
cu deficite de finanţare şi, prin urmare, au trebuit să-şi diversifice 
portofoliul de expertiză. 

In prima parte a deceniului, finanţarea acestora era asigurată 
de teama de colaps politic a tranziţiei, dar mai ales de riscul de 
război interetnic. In acei ani, mulţi membri ai cercurilor influente 
de securitate din Occident se temeau de un război civil post-iu- 
goslav în România. De exemplu, John Mearsheimer scria în 1990 
în Atlantic Monthly: 

în lipsa ocupaţiei sovietice în Europa de E£t, România şi 
Ungaria ar fi putut să intre în război din cauza aceftei cheftiuni 
până acum şi e posibil ca între ele să izbucnească războiul în 
viitor (Mearsheimer 1990). 

Pe acest fundal, drepturile omului, reforma justiţiei, educaţia 
civică şi instituţionalizarea partidelor politice erau teme de agendă 

care asigurau finanţele acestor organizaţii civice. Dar, odată ce 
războaiele din Bosnia şi Croaţia s-au stins, iar alegerile din 1996 
au fost câştigate de o coaliţie liberală, România a devenit un caz 
mai puţin problematic pentru donatorii occidentali. Imediat după 
1996, această oaie neagră a tranzitologiei (Linz şi Stepan 1996) 
era considerată acum o democraţie consolidată (Linden 2000; 
Berg-Schlosser 2004). Asta însemna, de asemenea, că finanţarea 
occidentală mergea altundeva: în formularea de politici publice, 
inclusiv economice. In 1996, respectatul specialist în democrati¬ 
zare Tbomas Carothers, trimis în România de influenta Fundaţie 
Carnegie, remarca faptul că finanţarea americană 

„a foii concentrată în ceea ce voi numi organizaţii ale societăţii 
civile - mici ONG-uri non-profit, care încearcă să influenţeze 
politicile guvernamentale. Până în 1995, ajutorul societăţii 
civile americane s-a concentrat pe tipurile mai politice ale 
unor aStfel de ONG-uri [...]. Odată cu recenta înfiinţare a 
programului Democracy Network, ONG-urile socioeconomice 
intră şi ele în efortul de asistenţă al societăţii civile americane, 
cu condiţia să fie ONG-uri orientate către politicile publice 
[...].Trei ONG-uri locale nu mai au ca principală zonă de 
lucru doar teme legate de politică, cum ar fi drepturile omu¬ 
lui sau educaţia civică; ele se concentrează acum uneori pe 
preocupări mai legate de economie [...]. Pe scurt, programele 
de asistenţă care implică ONG-uri se leagă tot mai mult în 
mod explicit atât de promovarea democraţiei, cât şi de reforma 
economică” (Carothers 1996: 65,107; sublinierea mea). 

Impulsul american a fost susţinut de europeni. După includerea 
formală a României în procesul de aderare în 1997, exista o cerere 
crescândă de expertiză locală pe teme de politici economice din 
partea Comisiei Europene. In anii 1997-1998, criza bancară din 
Republica Cehă - un model pozitiv al tranziţiei - şi criza financiară 
din Rusia au motivat FMI şi Banca Mondială să modifice teoriile 

economice ale tranziţiei prin adăugarea pe agendă a reformei 
instituţionale (O’Dwyer şi Kovalcik2007). La rândul ei, Comisia 
Europeană cerea rapoarte detaliate care să o ajute să monitorizeze 
situaţia din ţările candidate din Europa de Est. Cum guvernele 
adesea nu aveau capacitatea de a produce aceste rapoarte, apărea 
o piaţă de expertiză privată (Stone 1991; Stone 2005). în acest 
vid păşeau ONG-urile odată specializate în instituţionalizarea 
democraţiei liberale, precum şi câteva organizaţii noi. 

Demersul iniţial a fost făcut de Societatea Academică 
din România (SAR). înfiinţată în 1995, SAR a fost unul din 
ONG-urile „pro-democraţie” finanţate de PHARE şi Fundaţia 
Soros. Momentul cimentării SAR în think-tank nu putea fi mai 
bun, dat fiind că instituţiile economice internaţionale începeau 
să se impacienteze în faţa slabei capacităţi a terapeuţilor de şoc 
români de a vinde şi implementa reforme. După cum observa 
directorul SAR: 

„După începutul entuziast din 1997, a devenit clar pentru 
experţii locali şi Străini că guvernelor române le lipsea atât 
personalul, cât şi experienţa de a face faţă problemelor com¬ 
plexe ale economiei româneşti. Mai mult, îi lipsea o filosofie 
generală a transformării economiei de comandă, a Statului 
centralizat şi a instituţiilor lor durabile într-o societate cu 
adevărat concurenţială şi de piaţă, capabilă să aplice cu succes 
pentm Uniunea Europeană. Pentru aceaStă sarcină enormă, 
clasa politică românească [...] nu avea, în mod evident, nici 
modele, nici metode: avea nevoie de think-tank-uri care să 
arate calea.” 15 

Deşi marea majoritate a membrilor ei fondatori erau figuri 
importante în GDS 16 , liderul necontestat al SAR era Alina 


,s Fragment din textul misiunii SAR (www.ong.ro/ong/sar/center.htm). 

16 Lista comună îi includea pe Andrei Comea, Horia-Roman Patapieviei, Stelian 
Tănase, Mihai Şora. 

Mungiu-Pippidi, o tânără psihiatră cu un trecut dizident, bursieră 
Fulbright în ştiinţe politice la Harvard între 1994 şi 1995 17 şi o 
femeie cunoscută pentru combinaţia ei eficientă de activism ONG 
şi profesionalism universitar. Mungiu-Pippidi a reformulat în mod 
eficient (şi la început cam de una singură) semnificaţia fişei postului 
a intelectualului public. Ea s-a întors de la Harvard cu convingerea 
fermă că dependenţa opoziţiei „civice” de o perspectivă franceză 
a intelectualului-public-scriitor-de-eseuri-strălucitoare nu ducea 
nicăieri. In schimb, ea pleda pentru (şi, de-a lungul anilor, a întru¬ 
chipat) un intelectual public pregătit şi implicat activ în chestiuni 
specifice de politici publice, gata să ia poziţie în cadrul sistemului 
politic, monitorizând sustenabilitatea economică a procesului de 
promovare a politicilor publice. Democraţia liberală şi neolibera¬ 
lismul românesc au avut în Alina Mungiu-Pippidi susţinătorul 
lor cel mai strălucit. 

La SAR, Mungiu-Pippidi s-a înconjurat de colaboratori cu 
un profil profesional hibrid: universitari, editorialişti, activişti, 
consultanţi pentru organizaţiile internaţionale, consilieri politici ai 
partidelor de centru-dreapta şi chiar funcţionari publici din timpul 
guvernării Convenţiei Democratice. Aceste calităţi şi capacitatea 
lor de a naviga între toate aceste domenii, mai degrabă decât cali¬ 
ficarea profesională, îi făceau adesea atrăgători deopotrivă pentru 
donatorii străini şi antreprenorii politici interni. 18 Cei mai mulţi 
erau specialişti în ştiinţe sociale, care studiaseră în programele 
postuniversitare occidentale, unde dobândiseră o cunoaştere mai 
sistematică despre ceea ce în Occident era considerat drept „cele 
mai bune practici” ale liberalizării economice şi politice. Văzându-se 


17 Mungiu-Pippidi a fost bursieră Fulbright la Facultatea de Administraţie a 
Universităţii Harvard (1994-1995) şi bursieră Shorenstein la Kennedy School a 
aceleiaşi universităţi (1998-1999). 

11 Cercetări sociologice recente arată că, într-o mare diversitate de chestiuni de 
politici publice, a avea un set de experienţe profesionale foarte diverse - chiar 
aleatorii - este mai bine decât să ai o expertiză îngustă (Henriksen 2013). 

pe ei înşişi drept purtători ai unui proiect liberal românesc reîn¬ 
noit, menit să aducă ţara „înapoi în Europa”, ei detestau profund 
stagnarea aparentă a României în proiectul neodezvoltaţionist al 
foştilor comunişti. 

Asemenea Alinei Mungiu-Pippidi, membrii SAR aveau atestări 
care păreau modeste după standardele internaţionale - niciun doc¬ 
torat de la universităţi occidentale —, dar care păreau excepţionale în 
contextul românesc, unde experienţele academice occidentale erau 
rare, după mulţi ani de izolare. De pildă, Sorin Ioniţă, directorul de 
cercetare al SAR, era un fost jurnalist şi absolvent recent al unui 
program de maşter în politică comparată al Central European 
University din Budapesta. Bogdan Chiriţoiu, alt absolvent CEU, 
dispunea de asemenea de o experienţă de muncă în sectorul de 
afaceri american, lucru foarte rar pe piaţa muncii din România 
acelor ani. Economiştii SAR (Daniel Dăianu, Lucian Albu şi 
Dragoş Paul Aligică) aveau un nivel modest de experienţă postu¬ 
niversitară în spaţiul academic european şi american. In multe ţări 
în curs de dezvoltare mai sărace ca Romania, o diplomă de licenţă şi 
chiar de doctorat la o universitate americană sau britanică, folosită 
apoi în ministere şi think-tank-uri, a fost aproape o banalitate a 
tranziţiei la neoliberalism. Nu însă în România postdecembristă, 
unde o mare parte a traducătorilor neoliberalismului nici măcar 
nu erau economişti. 

Având principalul loc de muncă în facultăţi respectabile, 
experţii SAR îşi arogau autoritatea de a elabora propuneri de 
politici publice şi încercau să restructureze orizontul de aşteptări 
despre transformarea economică a ţării. 

In slujba acestei cauze, ei au atras contracte de la UNDP, Banca 
Mondială sau Freedom House. Cercetarea de politici publice a SAR 
a început să scoată la lumină realităţi necunoscute anterior despre 
societate, care au servit agendei neoliberale. Unele dintre rapoar¬ 
tele SAR din anii’90 arătau ca românii nu păreau să fie conştienţi 
de costurile de impozitare „prohibitive” pe care le plăteau pentru 

statul bunăstării şi că accesul gratuit la educaţie universitară crea 
stimulente perverse pentru studenţi şi, prin urmare, taxele pentru 
studenţi erau necesare. Altele susţineau ca guvernul manifesta o 
înclinaţie evidentă către cheltuieli exagerate şi chiar faliment, dacă 
nu era limitat de practici neoliberale de management privat în 
administraţie. 19 Copilul teribil al SAR, Sorin Ioniţă a adus teme noi 
în dezbatere, cum ar fi „iluziile gradualismului economic”, natura 
auto-distructivă a instituţiilor asistenţiale şi pericolele impozitării 
progresive. 20 

In plus faţă de noul conţinut, SAR a început să utilizeze noi 
platforme pentru răspândirea discursului neoliberal. încă din 1998, 
această organizaţie a început să publice în formate care înainte erau 
necunoscute în România analize, rapoarte de criză şi rapoarte de 
avertizare. La începutul anilor 2000, echipa de cercetare a SAR 
edita argumentaţii de dimensiunile unei cărţi despre reforme ne¬ 
oliberale „de al doilea val”, precum privatizarea parţială a pensiilor 
sau marketizarea sectorului sănătăţii publice. 

Dacă SAR s-a promovat abil mediatic, Centrul Român de 
Politici Economice (CEROPE) a proiectat o formă mai tăcută de 
putere epistemică, concentrându-se asupra producţiei de cercetare 


19 Printre exemple se numără lucrările lui Sorin Ioniţă: „împotriva curentului: 
argumente pentru introducerea taxelor de studii în învăţământul superior de stat”, 
Working papers nr. 6, SAR, Bucureşti, 1998; „Tax Awareness in Romania and 
the Costs of the Welfare State”, Working papers nr. 11, SAR, Bucureşti, 1999; 
„The Ever-Expanding Government: The Structural Instability of the Romanian 
Cabinets and the Failing Instituţional Reform”, Crisis Alert Papers Series nr. 1, 
SAR, Bucureşti, 2001. Vezi şi lucrările lui Bogdan Chiriţoiu: „Cadrul legislativ 
şi investiţiile străine directe”, Academia Parlamentarilor, SAR, Bucureşti, 1997; 
„Preţurile de referinţă în experienţa internaţională. Implicaţii pentru Europa 
Centrală şi de Est. Un studiu de caz asupra Poloniei şi României”, Centrul pentru 
Reforma Instituţională, SAR, Bucureşti, 1998; „Broken Mirron'Ihe Evaluation 
Function in Romanian Social Ministries”, Working paper, SAR, Bucureşti, 2001. 

20 Printre exemple se numără: „Capitalismul românesc: O dezbatere fără sfârşit”, 
Revista de cercetări sociale , voi. 3, nr. 1,1996; „Iluziile reformei graduale în Estul 
Europei”, Sfera Politicii, voi. 5, nr. 48,1997; „Guvernul trebuie apărat de efectele 
contractului cu România: Aspecte fiscale", Sfera Politicii, voi. 5, nr. 51,1997. 

macroeconomică pentru un public internaţional puternic. înfiinţat 
în 1998, CEROPE este un think-tank care constituie o interfaţă 
între Banca Naţională şi instituţii de cercetare prestigioase. Echipa 
BNR era reprezentată la cel mai înalt nivel (Mugur Isărescu, Lucian 
Croitoru, Daniel Dăianu), ca şi ASE (Cornel Târhoacă) şi Institutul 
de Prognoză Economică al Academiei (Lucian Albu). în timpul 
mandatului de premier al guvernatorului Isărescu (1999-2000), 
mulţi membri CEROPE au ocupat poziţii importante în guvern. 

Rapoartele CEROPE ofereau instituţiilor financiare 
internaţionale şi Comisiei Europene confirmări interne ale di¬ 
agnozelor lor despre economia românească. Analizele, articolele 
academice şi cărţile pe care le-a publicat i-au cimentat statutul 
internaţional şi au facilitat includerea ei în Global Development 
NetWork a Băncii Mondiale, aducându-i în acelaşi timp statutul 
de „evaluator de politici publice” din partea OCDE. 

Până acum, acest capitol a cartografiat reţeaua epistemică ne- 
oliberală din România si conexiunile ei cu sursele internaţionale 

i i 

ale difuzării ideilor neoliberale. Dar această analiză nu ne spune 
nimic despre versiunea locală a teoriei neoliberale, care constituie un 
aspect esenţial al traducerii. Spre deosebire de Europa Occidentală, 
unde neoliberalismul a fost încastrat în preocuparea faţă de ine¬ 
galitate şi competitivitate a capitalului intern într-o piaţă globală 
deschisă, în România editarea teoriei neoliberale a radicalizat 
nucleul disciplinar de piaţă al neoliberalismului. 

REPRODUCEREA TEORIEI NEOLIBERALE 

A existat ceva evident utopic în mare parte a primului avânt 
spre neoliberalism din România anilor’90. într-un moment în care 
această ţară avea o economie dominată de stat şi o infrastructură 
instituţională pentru piaţă incoerentă şi netestată, neoliberalii locali 
au petrecut foarte mult timp pentru a purta din nou „războaiele de 

palat” 21 dintre economiştii neokeynesieni şi cei neoclasici, numai 
că în tabăra neokeynesiană nu se găsea nimeni. Era o reluare a 
bătăliilor teoretice ale anilor 70, sub formă de monolog. 

Principalul avertisment se referea la o potenţială utilizare a 
teoriei neokeynesiene în ştiinţa economică a tranziţiei, iar prin¬ 
cipala strategie era repetarea ad nauseam a mesajului lui Milton 
Friedman că acest troc între şomaj şi inflaţie era neadevărat din 
punct de vedere empiric şi condamnat să producă pierderi de 
productivitate pretutindeni (Croitoru 1994; Isărescu 1990; Dăianu 
1994). Folosind naraţiunea istorică neoliberală despre „eşecul key- 
nesianismului” din timpul anilor 70, Lucian Croitoru a susţinut 
într-o carte premiată 22 că cheltuielile fiscale anticiclice din timpul 
recesiunilor erau întotdeauna şi pretutindeni o strategie perdantă. 

Teoria neoliberalilor români despre şomaj a pus între paranteze 
teza keyensiană despre rolul prăbuşirii cererii agregate în criza 
economică postcomunistă şi a îmbrăţişat pur şi simplu diagnoza 
standard a OCDE despre şomajul din ţările capitaliste dezvoltate: 
reguli rigide de angajare şi concediere şi pieţe ale muncii bazate 
pe discrepanţe dintre angajaţii sindicalizaţi şi nesindicalizaţi 23 
(Croitoru 1993). Folosind teoria aşteptărilor raţionale, Geomina 
Ţurlea avertiza împotriva adoptării salariului minim. Inspirându-se 
dintr-o direcţie mai pop-academică a teoriei neoliberale, alţii au 
mers până la a susţine că acumularea de capital, creşterea econo¬ 
mică şi redistribuţia veniturilor nu puteau fi urmărite simultan şi 
că, în ţări precum România, acumularea de capital trebuia să aibă 
prioritate. 

Intr-o altă reluare a dezbaterilor din anii 70 şi la un deceniu 
după ce steaua monetarismului apusese în mainstream (Long 2000), 


21 Termenul de „război de palat” în contextul confruntărilor din interiorul 
liberalismului a fost consacrat în Dezalay şi Garth 2002. 

22 Cartea lui Croitoru a câştigat premiul P. S. Aurelian, cea mai înaltă distincţie a 
Academiei Române. 

23 Jnsider-autsider labor markcts ”, în original. [N. tr.] 

neoliberalii români vedeau tintele monetariste de masă monetară 

1 

ca singurele forme adecvate de politică monetară (Gabor 2010). 
Acest argument a fost atribuit adoptării complete a tezei neoli- 
berale că, de vreme ce anunţurile publice ale devalorizărilor îi fac 
pe muncitori să se aştepte la devalorizări încă şi mai rele, astfel de 
anunţuri fac doar ca solicitările salariale să fie incompatibile cu 
macrostabilizarea economică. 

Declaraţii mimetice despre efectele inflaţioniste ale liberalizării 
treptate a preţurilor au fost făcute prin reciclarea argumentaţiei 
clasice monetariste şi a aşteptărilor raţionale a anilor ’70 că orice 
formă de manipulare guvernamentală a masei monetare implica 
în mod inerent riscuri inflaţioniste. Gradul de mimetism era ui¬ 
mitor. Deşi trăiau într-o ţară prinsă într-o furtună instituţională şi 
într-o ordine economică foarte eterogenă, în care rămăşiţele epocii 
comuniste se contopeau cu experimente capitaliste, economiştii 
neoliberali români susţineau că cel mai mare risc de politică ma¬ 
croeconomică era ca muncitorii raţionali să solicite salarii/ subvenţii 
încă şi mai mari care să compenseze pierderea aşteptată a puterii 
de cumpărare, provocată de liberalizările de preţuri anunţate de 
guvern. Dat fiind acest argument, singura opţiune era liberalizarea 
bruscă şi comprehensivă a preţurilor, în paralel cu disciplinarea 
macroeconomică a sindicatelor (Croitoru 1993:34; Isărescu 1990; 
Isărescu 1995; Dăianu 1992; Negriţoiu 1996: 48-49,207) 24 . 

Un bun reprezentant al gradului de încorporare a teoriei fi¬ 
nanciare şi macroeconomice neoliberale sunt aparatele analitice 
ale dizertaţiilor absolvenţilor DOFIN, pepiniera de cadre a BNR 
şi a sistemului bancar. O cercetare a arhivelor DOFIN dezvăluie o 

cunoaştere sistematică a ultimelor tendinţe din stiinta economică 

» > » » 

mainstream is . De la strategiile lui Friedman de controlare a inflaţiei 

24 Conform ştiinţei economice a tranziţiei, un spectru adecvat al inflaţiei se înscria 
între 20% şi 30% (Croitoru 1993:161). 

2ţ Am ajuns la aceste concluzii după lectura dizertaţiilor DOFIN redactate între 
1995 şi 2003. Printre exemplele sugestive se numără Anca Dimitriu, „Value at 

şi până la poziţionările lui Robert Lucas faţă de politica fiscală 
sau factorul capitalului uman şi argumentele lui Merton Miller şi 
Ross Levine despre rolul finanţelor dereglementate pentru creştere, 
repertoriul ortodoxiei occidentale a devenit, în sfârşit, parte a pre¬ 
gătirii postuniversitare a economiştilor români. 

Ideile neoliberale despre importanţa independenţei băncii 
naţionale, finanţarea asigurărilor sociale, cele mai „pro-creştere” 
niveluri ale impozitării sau probabilitatea creşterii economice chiar 
si la niveluri foarte reduse ale inflaţiei au devenit familiare si au 

1 ) » 

fost „indigenizate” cu probe locale. Noi concepte (valoarea pentru 
acţionari) şi metodologii (valoare la risc) au fost aplicate şi recali¬ 
brate în dizertatiile absolvenţilor referitoare la situaţia economiei 

A ) > » 

româneşti. In ce priveşte teme ale ştiinţei economice a dezvoltării, 
singurele referinţe care pot fi găsite în astfel de teze provin de la 
specialişti care pun educaţia şi speranţa de viaţă la acelaşi nivel cu 
un consum guvernamental şi inflaţie reduse, ca factori fundamentali 
ai dezvoltării sustenabile (de exemplu, Doppelhofer, Sala-i-Martin). 
In sfârşit, modelele complexe şi seriile longitudinale de date pentru 
ţările UE erau astfel dispuse încât să susţină o politică de impozitare 
conformă cu teoria ofertei, anume că nivelurile ridicate de impo¬ 
zitare ale Europei au un efect negativ asupra creşterii economice, 
relaţia dintre cheltuielile guvernamentale şi creşterea economică 
este una negativă, există o relaţie consecvent negativă între defici¬ 
tele bugetare şi creştere, iar consumul guvernamental are un efect 


Risk Models. An Approach to Measuring Bank Foreign Exchange Exposurc”; 
Bogdan Cozmânca, „The Transmission Mechanisms of Monetary Policy”; Marius 
Potoceanu, „Monetary Policy Analysis usingTaylor Rules”; Corina Lăpuşneanu, 
„Testing and Comparing VaR Models. An Approach to Measuring Foreign 
Exchange Exposure”; Mihai Tarău, „Financial Development and Economic 
Growth in Romania”; Marius Şerban, „Budget Deficit and Inflation”; Andreea 
Păunescu, „Determinants of Demand for Money in Romania”; Bogdan Moinescu, 
„Determinants of the Velocity of Money. The Case of Romanian Economy”; Radu 
Zara, „Inflation and Economic Growth”. 

negativ mult mai mare asupra creşterii producţiei decât cheltuielile 
guvernamentale totale. 

Dar chiar şi într-un context atât de periferic faţă de ştiinţa 
economică globală precum cel românesc, neoliberalismul nu a fost 
tradus întotdeauna prin reproducere. Neoliberalii locali schimbau 
scenariul neoliberal „original”, grefând pe el propriile lor inovaţii, 
amestecându-1 cu cadre economice alternative (instituţionalism, 
structuralism) şi străduindu-se să „pună între paranteze” diferenţele 
dintre recomandările neoliberale pentru statele capitaliste dezvolta¬ 
te şi ştiinţa neoliberală a tranziţiei. Spre analizarea acestor exerciţii 
de moderare - câteva dintre ele îmblânzind neoliberalismul, dar 
cele mai multe radicalizându-1 - mă voi îndrepta în continuare. 


EDITAREA TEORIEI NEOLIBERALE 

Spre deosebire de anii 2000, în timpul anilor 1990 a existat 
puţin entuziasm pentru fundamentalismul lansez faire pur şi dur. 
In interviuri, neoliberalii români se distanţau imediat de „tali- 
bani” (economiştii libertarieni analizaţi în secţiunea următoare) 
şi mulţi preferau să fie consideraţi economişti eclectici. 26 în opera 
lor publicată, ei contestau anumite presupuneri ale ştiinţei econo¬ 
mice neoclasice şi îşi extrăgeau recomandările de politici publice 
dintr-un spectru de tradiţii teoretice ordoliberale, neokeynesiene 
şi neoinstituţionaliste (Iancu 1994; Dăianu 1996). 

De exemplu, în loc să reproducă aversiunea automată a 
monetaristilor si economiştilor neoclasici fată de sindicate, 
economiştii români se simţeau mai aproape de ordoliberalism 
atunci când vedeau condiţii importante pentru o politică a venituri¬ 
lor eficientă în unele instituţii colective democratice precum nego¬ 
cierilor colective tripartite (Croitoru 1993:62-63; Negriţoiu 1996: 


26 Interviuri ale autorului cu Daniel Dăianu, Valentin Lazea si Moisa Altar, ianuarie 
2009. 

196; Iancu 1994). De asemenea, unii dintre cei mai proeminenţi 
neoliberali respingeau explicit soluţia monetaristă radicală a con¬ 
siliului monetar adoptată de ţările baltice şi Bulgaria la mijlocul 
anilor ’90. 

In stil neoliberal, câţiva subordonau reforma întreprinderilor 
macrostabilizării, identificând opţiunile de politică industrială 
utilizate de heterodocşi (credite industriale subvenţionate, scutiri 
de impozite pentru exportatori, tarife ţintite) ca fiind responsabile 
pentru inflaţie şi acumularea de arierate. Cu toate acestea, ei găseau 
că unele politici sectoriale constituie o opţiune dezirabilă când sunt 
executate în condiţii de transparenţă (Negriţoiu 1996: 156-157). 
In acest scop, ei pledau pentru eliminarea treptată a companiilor 
în mod cronic ineficiente şi pentru investirea resurselor statului în 
firme strategice şi campioni industriali cu potenţial de expansiune 
pe pieţele străine (Dăianu 1992: 181-206; Dăianu 1993: 19-20; 
Negriţoiu 1996: 213-215). 27 Dar, spre deosebire de omologii lor 
spanioli, de exemplu, care aveau un angajament substanţial faţă de 
politica industrială, de-a lungul ultimilor ani’90, neoliberalii români 
au abandonat treptat interesul faţă de acest domeniu. 

Dar editarea funcţiona mai ales pentru a sprijini radicalizarea 
teoriei neoliberale în varianta ei împământenită. O parte a acestui 
radicalism se inspira mai puţin din ştiinţa economică mainstream 
şi mai mult din tratatele neoliberale pop-academice învelite în an¬ 
ticomunism local. Până şi un neoliberal atât de moderat şi înclinat 
către eclectism ca Aurel Iancu vorbea despre „glorioşii ani ’30” ai 
Europei, prin lentilele interpretării lui Milton Friedman (Iancu 
1994:83,90). Iancu a pledat pentru independenţa Băncii Naţionale, 
cu argumentul că existau doar două poziţii acceptabile: poziţia 


27 Pe acest teren, neoliberalii au cooperat cu heterodocşii, cum ar fi Emilian Dobrescu, 
şi neokeynesienii, cum ar fi Vasile Pillat. In 1993, Pillat şi Negriţoiu au elaborat 
un proiect de lege despre dirijarea ajutorului de stat către potenţiali campioni 
industriali. Această metodologie a fost pilotată în 1994 pe 1.700 de companii de 
stat, dar iniţiativa a fost stopată sub guvernarea de dreapta din 1996-2000. 

democratică, cea care solicita independenţă completă, şi poziţia 
stalinistă, care solicita subordonare completă a Băncii Naţionale faţă 
de executiv - aceasta din urmă fiind „susţinută de foştii finantisti si 
universitari pregătiţi în URSS ai lui Ceauşescu” (Iancu 1996: 44). 
Alţii credeau că liberalizarea economică şi echitatea socială erau 
incompatibile cu stadiul de dezvoltare al României 28 , că impozitarea 
progresivă aplicată activităţii economice era o formă a ceea ce ei 
numeau redistribuţie „neocomunistă”. 

Insă mare parte a radicalizării era destul de tehnică, accentuând 
valoarea expertizei locale pe post de complement al teoriei neo- 
liberale occidentale. Conceptul de „tensiune structurală” avansat 
de Daniel Dăianu şi aplicat economiilor postcomuniste sugera 
că doar reforma rapidă şi sistemică putea să soluţioneze blocajul 
care împiedica economia să funcţioneze eficient (Dăianu şi Albu 
1996). Sinteza neoclasic-instituţionalistă a lui Daniel Dăianu a fost 
folosită pentru a sprijini pledoaria în favoarea terapiei de şoc. El a 
susţinut că, atunci când era combinată cu faptul că economia avea 
multe companii ineficiente deţinute de stat şi o piaţă financiară 
subdezvoltată, inerţia instituţională a companiilor de stat era menită 
să ducă la o economie gripată de datorii inter-firme. Prin urmare, 
susţinea el, toate reformele trebuiau lansate rapid şi simultan, mai 
degrabă decât treptat şi secvenţial (Dăianu 1993: 20). 

La rândul lui, Cristian Popa, consilier al guvernatorului BNR şi 
ulterior economist şef al acestei instituţii, susţinea că intervenţiile 
de politică industrială ar trebui să se refere mai mult la selecta¬ 
rea perdanţilor care trebuiau închişi decât a câştigătorilor care 
trebuiau subvenţionaţi. Tot în BNR începea ofensiva împotriva 
progresivităţii sistemului de impozite şi taxe. Deşi în primii ani 
’90 practica FMI şi a Băncii Mondiale solicita ca sistemul de 


28 Interviu cu Isirescu, Adevărul, 11 iulie 1991; interviu cu Isărescu, Adevărul, 30 
ianuarie 1992. 

impozitare din Europa de Est să devină mai progresiv 29 , traducă¬ 
torii locali ai neoliberalismului erau sceptici, ei pledând în favoarea 
argumentului „dur” din teoria ofertei că progresivitatea reducea 
dramatic stimulentele pentru investiţii şi economisiri (Croitoru 
1993). Lucian Croitoru, viitorul economist şef al Băncii Naţionale, 
susţinea, în linia teoriei ofertei, o progresivitate descendentă a siste¬ 
mului de impozitare, ca soluţie de atragere a investitorilor, folosind 
drept probă controversatele reduceri ale impozitelor pentru bogaţi 
ale lui Ronald Reagan (Croitoru 1993). El sugera că potolirea 
inflaţiei ar trebui să fie urmată de reduceri de impozite pentru 
categoriile superioare de venit, o reducere generală a naturii pro¬ 
gresive a sistemului de impozitare, eliminarea impozitelor menite 
să stimuleze anumite tipuri de comportamente considerate bune 
pentru economie, o mai mare ancorare în impozitele de consum 
şi lărgirea bazei de impozitare (Croitoru 1993: 105-106,161). 30 

O strategie importantă de editare era de a lua un aspect contro¬ 
versat de la periferia economiei neoclasice şi de a-1 trata ca şi cum 
era unul central. Cu mult înainte ca această teză să fie îmbrăţişată 
de Banca Mondială, la Bucureşti se susţinea că investiţiile private 
în bunăstarea socială (pensii private, conturi de economii, investiţii) 
erau superioare programelor publice de redistribuţie (Negriţoiu 
1996:207,210-211). Lucian Albu, un economist academic apropiat 
de Banca Naţională, a tratat controversata curbă Laffer şi argumen¬ 
tul din teoria ofertei că reducerile de impozite pentru companii se 
autosusţin financiar ca elemente ştiinţifice ale ştiinţei economice 
mainstream (Albu 1994: 37, 41-43). 31 In timp ce această teorie 
era contestată de economiştii neoclasici din mainstream , la acea 

29 De exemplu, în 1991 asistenţa tehnică a FMI în România solicita (şi obţinea) 
adoptarea unui sistem de impozitare a veniturilor si profitului accentuat progresiv 
(Pop 2006). 

30 Astfel de argumente erau avansate intr-un moment în care clasa internă de 
investitori a României abia dacă exista, iar o companie străină medie din România 
investea o sumă infimă de 50.000 de dolari pe an. 

31 Interviu al autorului cu un economist FMI în Bucureşti, 9 ianuarie 2009. 

dată, la Bucureşti, Albu o declara drept „nucleul politicii moderne 
de impozitare” (Albu 1994: 41). Creatori controversaţi de politici 
publice precum Leszek Balcerowitz erau citaţi ca şi cum ar fi fost 
oamenii de ştiinţă imparţiali (Negriţoiu 1996). 


MAREA BARICADARE 

O strategie familiară a neoliberalilor occidentali fusese să dea 
vina pentru eşecul terapiei de şoc pe intensitatea insuficientă a 
şocului (Aslund et al. 1996; de Melo, Denizer şi Gelb 1996, Fischer 
et al. 1996; Sachs şi Pistor 1997). Neoliberalii români nu făceau 
excepţie. Când austeritatea şi reformele structurale au dezlănţuit o 
dezindustrializare masivă, cu falimente şi şomaj la niveluri record, 
neoliberalii au început „Marea Baricadare”, solicitând şi mai multe 
astfel de reforme, subliniind reluarea creşterii sub mandatul de 
prim-ministru al guvernatorului Băncii Naţionale Mugur Isărescu 
(Croitoru şi Târhoacă 1999; Albu şi Pelinescu 2000; Croitoru şi 
Schaffer 2002; Isărescu et al. 2003; Croitoru şi Târhoacă 2003a; 
Croitoru şi Târhoacă 2003b; Altar 2003). Potrivit lui Dăianu, de 
pildă, terapia de şoc din 1997 nu a funcţionat deoarece liberalizarea 
preţurilor rămase reglementate a alimentat explozia inflaţiei, leul 
a devenit volatil, lucrătorii din companiile împinse în faliment au 
primit plăţi compensatorii, economia era prea împovărată de mo¬ 
nopoluri şi politica monetară a fost relaxată prea timpuriu pentru 
ca terapia de şoc să funcţioneze (Dăianu 2000: 16-18). 

Radicalizarea a fost vizibilă în introducerea de noi teme pe 
agendă. Chiar în timp ce Banca Mondială şi FMI îşi reevaluau 
ortodoxia macroeconomică după criza din 1998 din Asia şi su¬ 
gerau ceva mai multă sensibilitate faţă de inegalitate şi sărăcie, 
mulţi neoliberali au început să contextualizeze însăşi ideea de 
redistribuţie a prosperităţii drept cauză a crizei. Pe baza acestei 
diagnoze, ei solicitau reduceri mai mari ale cheltuielilor sociale şi o 

privatizare amplă a serviciilor publice. Tăierea impozitului pe profit 
era avansată ca soluţie pentru un întreg spectru de probleme, de la 
slaba capacitate a statului de a colecta impozitele până la fluxurile 
reduse de investiţii străine directe . 32 

Evenimente externe care chestionau cauza neoliberală pre¬ 
cum criza din Argentina din 2002 nu au oprit solicitările pentru 
mai multă austeritate fiscală, eliminarea impozitării progresive, 
ţintirea inflaţiei, privatizarea parţială a sistemului de pensii, reguli 
de angajare şi concediere flexibile şi dereglementare a angajării 
temporare (Dăianu et al. 2004). Intr-o societate care experimenta 
un ritm ameţitor de creştere a inegalităţii sociale (Milanovic 1999; 
Stănculescu şi Pop 2009), tabăra neoliberală solicita nu doar redu¬ 
ceri de impozite la vârful piramidei sociale, ci şi creşteri la baza ei 
şi o întemeiere mai mare a bugetului public pe o taxă regresivă pe 
valoare adăugată (Croitoru şi Schaffer 2002; Albu et al. 2002 ). 33 

în 2003, această poziţie s-a radicalizat atunci când SAR şi 
susţinătorii ei au lansat ideea unei „cote unice” pe toate veniturile 
şi capitalurile, eliminând de fado impozitarea progresivă . 34 Unii 
s-au alăturat efortului adepţilor „cotei unice” de a ataca sistemul 
de impozitare al ţării conceput de Banca Mondială, care, în ciuda 
mai multor valuri de reforme care i-au redus dramatic caracterul 
progresiv, încă era considerat „socialist”. 

Influenţa neoliberalilor asupra partidelor politice şi Băncii 
Naţionale în timpul anilor 2000 a contribuit la o multitudine de 

32 Forţa teoriilor despre impozitare conforme cu teoria ofertei a fost deosebit de 
izbitoare, dat fiind că „recesiunea transformaţională” creată de terapia de şoc 
din 1997 a forţat atât companiile publice, cât şi pe cele private să recurgă la 
neplata impozitelor. Potrivit unui studiu comandat de CEROPE, „aproape toate 
companiile au creşteri ale datoriilor la impozitele faţă de stat mai mari decât 
impozitele achitate” (Croitoru şi Schaffer 2002:19). 

33 De exemplu, Lucian Croitoru şi Mark Schaffer sugerau introducerea unor 
mecanisme de administrare din oficiu alături de lichidarea unor mari creatori de 
pierderi (Croitoru şi Schaffer 2002: 20). 

34 Singurul economist care a luat poziţie publică împotriva adoptării cotei unice a 
fost Liviu Voinea (Voinea şi Mihăescu 2012; Voinea 2013). 

măsuri care au constituit o „Mare Transformare” a economiei politice 
româneşti: regim de cotă unică, privatizare parţială a pensiilor şi 
utilităţilor şi un sector industrial dominat de capitalul multinaţional. 
Dar poate că cea mai importantă transformare a fost împământenirea 
unui sistem bancar transnaţionalizat, pus în mişcare de speculaţii 
valutare şi sprijinit de o Bancă Naţională al cărei „discurs de politică 
monetaristă simula controlul, legitimând şi normalizând practici cro¬ 
ite să atragă capital speculativ, în acelaşi timp condiţionând deciziile 
băncilor străine de considerente de stabilitate financiară” (Gabor 
2010). Atunci când s-a cuplat cu sosirea de investitori nerezidenţi, 
acest sistem financiar a dat naştere unei bule de consum a cărei 
explozie din 2008 a creat dezastru în economie, deschizând calea 
pentru încă un val de transformări neoliberale. 


CONCLUZII 

Acest capitol a început cu următoarea provocare: dacă gândirea 
economică românească a fost în mod tradiţional ostilă economiei 
neoclasice din care a crescut neoliberalismul, cum au putut să ger¬ 
mineze seminţele neoliberale într-un astfel de sol nefertil? Probele 
» 

analizate sugerează că, la mijlocul anilor ’90, organizaţiile financiare 
internaţionale, programele de cercetare transnaţionale şi accesul la 
programe postuniversitare autorizate de Occident, dar organizate 
pe plan intern furnizau deja neoliberalismului economic o masă 
critică de decidenţi şi intelectuali publici. 

Traducerea neoliberalismului făcută de aceştia s-a dovedit 

i 

a fi de la început mai puţin etatistă şi mai puţin redistributivă 
decât în variantele de neoliberalism real-existent din Europa de 
Vest sau chiar dintre unele ţări din regiune. Aceşti traducători au 
radicalizat unele din poziţiile neoliberale „clasice” referitoare la 
impozitare, redistribuţia veniturilor şi politica industrială, în acelaşi 
timp rămânând deschişi, cel puţin la început, faţă de instituţiile 

neocorporatiste. Tradiţia structuralistă, de exemplu, era folosită 
acum pentru a sprijini solicitări pentru o versiune locală de terapie 
de şoc neoliberală, care lăsa foarte puţin spaţiu pentru protejarea 
celor privaţi de drepturi economice. Concepte şi teorii periferice 
în neoliberalismul occidental au fost prezentate drept instrumen¬ 
te ştiinţifice necontestate şi au inspirat adoptarea unui regim de 
impozitare regresiv. 

Marea Transformare a României a fost un proces intens po¬ 
litic, prin care agenţi externi au oferit autoritate traducătorilor 
neoliberalismului şi i-au marginalizat şi/ sau cooptat pe inamicii 
de până atunci ai acestuia, printr-o combinaţie de mecanisme de 

coerciţie si socializare. 

» * 








VII 

Marea recalibrare a neoliberalismului mondial 


PUTEREA STRUCTURALĂ A FINANŢELOR SI 

I I 

AUSTERITATEA FĂRĂ SFÂRSIT 

E conomia politică a crizei europene se suprapune, în mare 
parte, politicii legate de datoria publică. După cum a arătat 
Mark Blyth, în centrul acestei politici stă o operaţiune de publi¬ 
citate înşelătoare 1 , care a transferat o mare parte a datoriei private 
generate de reformele neoliberale începute în a doua parte a anilor 
’70 asupra bugetelor statale (Blyth 2013). Practic, financiarizarea 
pieţelor de obligaţiuni suverane, capacitatea Germaniei de a con¬ 
trola mecanismele de coordonare interguvernamentale ale UE 
si ezitarea BCE de a deveni un creditor de ultimă instanţă s-au 

i » 

unit pentru a crea anumite forţe structurale care au folosit Marea 
Recesiune ca oportunitate pentru a continua consolidarea funcţiilor 
neoliberale ale statului. 

Practic, la o lectură mai atentă a mecanismelor crizei putem 
constata că trecerea de dinaintea crizei la un sistem financiar 
transnaţionalizat şi bazat în mare măsură pe folosirea de gajuri 


1 „Bait andswitcb’, în original, metodă a agenţilor comerciali de atragere a clienţilor 
prin promiterea unor preţuri reduse fictive şi apoi reorientarea lor către alte produse 
mai scumpe. [N. tr.] 

sub forma de titluri de stat 2 au prins băncile şi statele suverane 
într-o îmbrăţişare care le-a împins pe cele din urmă spre austeritate. 
Motivul a constat în faptul că o mare parte a gajurilor utilizate de 
bănci pentru accesarea transnaţională de resurse financiare era sub 
formă de obligaţiuni suverane, iar orice perturbare majoră a valorii 
subiacente a acestor obligaţiuni crea panică pe piaţa obligaţiunilor, 
lucru care s-a întâmplat în 2010 din cauza lipsei de solidaritate cu 
Grecia. Rezultatul este o tragică transformare a funcţiei elementare 
a statului. Potrivit lui Wolfgang Streeck, Marea Recesiune a dat 
naştere „statutul consolidării”, statul fiind redus practic la funcţia 
de „a reface în mod credibil capacitatea de a furniza oportunităţi 
sigure de investiţii pentru deţinătorii de active financiare”. Statul 
consolidării face asta asigurându-i pe creditori că revendicările lor 
vor avea prioritate faţă de revendicările sociale emise de cetăţeni, ex- 
propriind efectiv drepturile sociale ale acestora şi eliminând impo¬ 
zitarea progresivă care folosea menţinerii sub control a inegalităţii” 
(Streeck 2013: 155). 

Cum s-a ajuns aici? Până în 2008, zona euro a fost o regiune 
economică pe care toată lumea o considera un „paradis al investi¬ 
torilor”: stabilă, credibilă, sigură. Insă deciziile politice ale Comisiei 
Europene şi ale BCE menite să îi „elibereze” pe investitorii în 
obligaţiuni de reglementare au dus la transformarea investitorilor în 
obligaţiuni suverane într-un mediu social ale cărui percepţii despre 
datoriile de stat europene puteau oscila aproape instantaneu de la 


2 Aceasta a fost o decizie politică ancorată într-o elită epistemică transnaţională 
anume, ai cărei membri se regăseau în mai multe puncte esenţiale ale guvemanţei 
europene: bănci europene, contabilii şi avocaţii lor, BCE, Comisia şi spaţiul 
academic. Regimul internaţional creat de ei a furnizat mai multe garanţii, cu 
costul erodării loialităţii băncilor faţă de obligaţiunile statului lor, în timp ce baza 
diversificată a investitorilor şi disponibilitatea surselor alternative de garanţii au 
redus costurile «cir-ului pentru băncile care se confruntau cu riscuri suverane. Pe 
scurt, moneda euro şi executarea silită au transformat o creditare aparent europeană 
în creditare internaţională într-o monedă comună, cu rezultate dezastruoase atunci 
când s-a produs stoparea ei bruscă. 

calm la panică, de la loialitatea faţă de statele suverane ale căror 
obligaţiuni le cumpărau la lipsa acesteia. 

Există probe covârşitoare că investitorii în obligaţiuni suvera¬ 
ne au ajuns la această „tulburare bipolară” deoarece UE şi elitele 
naţionale au acceptat ideea popularizată de economiştii neoliberali 
şi de lobby-urile sectorului financiar că a face din obligaţiunile gu¬ 
vernamentale cea mai importantă garanţie utilizată de bănci pentru 
a împrumuta unele de la altele servea drept lubrifiant al integrării 
financiare europene. Cu alte cuvinte, datoria guvernamentală a 
devenit însuşi combustibilul pe baza căruia motorul financiar eu¬ 
ropean transnaţional putea să-şi asume riscuri tot mai mari înainte 
de 2008. întregul eşafodaj se baza pe presupunerea eroică potrivit 
căreia toate obligaţiunile guvernamentale folosite drept garanţie 
aveau să-şi păstreze valoarea atâta vreme cât ele erau utilizate în 
aceste tranzacţii, presupunere pe care evenimentele de după criza 
Greciei au invalidat-o cu mare repeziciune şi costuri catastrofice 
pentru mijloacele de trai a sute de milioane de oameni. 

Aceasta nu era vreo dinamică „naturală” a „pieţelor”, asupra că¬ 
reia puterea politică europeană nu avea nicio influenţă. Era un pro¬ 
iect ideologic menit să lărgească tot mai mult domeniul pieţei, chiar 
până la punctul la care însăşi promisiunea de a plăti a societăţilor 
europene (la urma urmei, asta e ceea ce sunt obligaţiunile de stat) 
a devenit o simplă anexă a deciziilor actorilor financiari. 

De vreme ce acest tip de finanţe oferă investitorilor în obligaţiuni 
suverane multe oportunităţi de a-şi vinde obligaţiunile, în loc să 
le ţină până la maturitate, aceşti investitori se vor dovedi neloiali 
faţă de statele suverane de la care au cumpărat obligaţiuni, optând 
pentru exit? De vreme ce întregul sistem depindea de faptul că 


3 Chestiunile care îi fac pe investitori să fie neloiali sunt expunerea lor redusă, 
disponibilitatea unor oportunităţi de investiţii alternative, acumularea unor 
portofolii de garanţii diversificate şi o piaţă dominată de tehnici de evaluare la 
valoarea curentă a pieţei. Deşi aceste perspective au fost create cu gândul la pieţele 
emergente, descoperim că investitorii în obligaţiunile suverane ale „periferiilor” 

toate obligaţiunile europene au aceeaşi valoare ca garanţii, punerea 
la îndoială a valorii obligaţiunilor greceşti în 2010 a declanşat o 
vânzare la preţ redus a obligaţiunilor periferice. Drept rezultat, ma¬ 
nagerii de gajuri din bănci nu au avut altă opţiune decât să reducă 
expunerea faţă de obligaţiuni cu valoare redusă, chiar dacă acestea 
erau ale propriului lor stat. în acest mod, loialitatea băncilor faţă 
de statul lor a devenit strâns legată de calitatea garanţiilor datoriei 
(Gabor şi Ban 2013). 

In acest tip de criză, existau trei modalităţi de a-i linişti 
pe investitorii în obligaţiuni: solidaritatea între membrii uniu¬ 
nii monetare, intervenţia Băncii Centrale ca creditor de ultimă 
instanţă sau austeritatea. Este bine documentat faptul că, în locul 
solidarităţii, statele membre UE au ajuns la o atitudine de recrimi¬ 
nări reciproce, amestecată cu poveşti moralizatoare şi stereotipuri 
rasiale (Blyth 2013; Fourcade et al. 2013; Streeck 2013). în aces¬ 
te condiţii, emiterea unei euro-obligaţiuni menite să stabilizeze 
piaţa s-a lovit de zidul reprezentat de hegemonia economică în 
ascensiune a Germaniei, ţară al cărei guvern fusese ostil timp de 
decenii politicilor de expansiune monetară şi ale cărei politică 
internă şi sistem juridic făceau ca solidaritatea europeană să fie 
foarte dificilă (Berghahn şi Young 2013; Crespy şi Schmidt 2014). 
Această situaţie lăsa funcţia de creditor de ultimă instanţă a BCE 

» 1 > 

ca următoarea cea mai bună opţiune. 

Din nefericire, atunci când criza obligaţiunilor suverane a 
început, în primăvara lui 2010, Banca Centrală Europeană nu s-a 
angajat ferm să repare funcţia avariată de garanţie pe care o aveau 
obligaţiunile suverane „periferice”. Exact în timp ce retrogradă¬ 
rile obligaţiunilor suverane erodau valoarea de garanţie a acestor 
obligaţiuni, facându-i pe investitori să fie tot mai neloiali, BCE a 
anulat intervenţiile extraordinare cu lichidităţi. în aceste condiţii, 


liberale şi mixte ale zonei euro se comportă la fel de nerăbdător ca şi investitorii 
în pieţele de obligaţiuni foarte financiarizate pentru economiile emergente. 

guvernele liberale şi cele mixte au trebuit să abordeze perturbarea 
pieţelor garanţiilor, temându-se că panicile bancare vor distruge 
sistemele bancare ale ţărilor lor şi, astfel, vor scufunda economiile 
naţionale. 

1 

De vreme ce încercarea de a absorbi aceste costuri printr-o 
politică fiscală de expansiune monetară nu putea, date fiind aceste 
constrângeri, decât să agraveze problema, căci ar fi dus Ia continua¬ 
rea retrogradărilor, a revenit guvernelor europene şi societăţilor gu¬ 
vernate de ele sarcina de a plăti preţul stabilizării pieţelor garanţiilor. 
După cum arată cazul FED sau al Băncii Angliei, băncile centrale 
pot să creeze oricând mai multă masă monetară pentru a cumpăra 
obligaţiuni guvernamentale. Intr-adevăr, cu greu poate fi conside¬ 
rată o coincidenţă faptul că cele două economii liberale care au 
conservat statutul de „active sigure” pentru obligaţiunile lor guver¬ 
namentale, cea americană şi cea britanică, au avut bănci centrale 
dispuse să se angajeze în runde repetate de relaxare cantitativă, 
adică achiziţionare nemijlocită de obligaţiuni guvernamentale. 

în absenţa condiţiilor politice şi ideologice pentru astfel de 
intervenţii, guvernele au rămas singurele instituţii de stabilizare a 
pieţei datoriei ţărilor lor. Politicile fiscale de expansiune monetară 
care să genereze creştere puteau fi o opţiune, însă intervalul de 
timp implicat de expansiunile fiscale ar fi însemnat că, mai întâi, 
cheltuielile mai mari vor spori necesităţile de finanţare dintr-o piaţă 
financiarizată şi ghidată de considerente pe termen scurt. Mai mult, 
pieţele financiarizate de obligaţiuni suverane sunt incompatibile 
cu strategiile pe termen mediu. Dat fiind faptul că politica zonei 
euro împiedica devalorizările, inflaţia sau lăsarea băncilor să dea 
faliment, opţiunea care rămânea era de a reduce datoria guverna¬ 
mentală şi de a paria pe faptul că reformele structurale vor avea 
efecte de inducere a creşterii. Aceasta a fost calea pe care au ales-o 
toate economiile europene ameninţate, indiferent de varianta de 
capitalism căreia îi aparţineau, transferând efectiv o cotă tot mai 
mare din resursele societăţii de la cetăţeni la creditori, în acelaşi 

» 1 1 y 

timp reducând suma totală a resurselor disponibile (Streeck 2013). 
De fapt, daunele colaterale garantării au fost, în mare parte, auste¬ 
ritatea şi „reformele structurale” (Gabor şi Ban 2013). 

Aceste constrângeri materiale şi instituţionale au fost impor¬ 
tante în modelarea răspunsurilor la criză, însă ele nu ne spun de 
ce consolidarea fiscală a însemnat aproape întotdeauna o reducere 
a cheltuielilor, şi nu o distribuire mai progresivă a poverii ajustării, 
prin intermediul creşterii impozitelor pentru cei avuţi şi pentru 
sectorul de afaceri, aşa cum au sugerat unii (Piketty şi Saez 2006; 
Diamond şi Saez 2011; Piketty şi Saez 2013a; Piketty şi Saez 
2013b; Piketty 2014). Luând în considerare faptul că, adesea, sta¬ 
tele au refuzat să îşi plătească datoriile sau au practicat represiunea 
financiară, forţând practic pierderi în sectorul bancar (Reinhart şi 
Rogoff 2009; Blyth 2013), puterea structurală a finanţelor lasă de 
asemenea neabordate mecanismele prin care conflictul dintre credi¬ 
tori şi cetăţeni, care se află în centrul politicii datoriei publice, este 
soluţionat în favoarea primilor (Streeck 2013). Următoarea secţiune 
sugerează că acest fapt a fost rezultatul a doi factori: slăbiciunea 
mişcărilor progresiste anti-neoliberale şi recalibrarea precaută a 
neoliberalismului de către elita transnaţională a economiştilor de 

i ) 

politici publice, care au folosit uşa turnantă dintre universităţile 
globale, băncile centrale şi organizaţiile economice internaţionale. 

MICA INDIGNARE 

In loc să capteze indignarea populară faţă de criză, stânga par¬ 
lamentară a avut o performanţă mediocră comparativ cu perioada 
echivalentă din anii ’30. Mai mult, o literatură amplă a demonstrat 
că, în timpul ultimilor 30 de ani, centrul politic s-a deplasat spre 
dreapta în chestiunile economice, mutând identitatea politică a par¬ 
tidelor de extrema stângă mai aproape de cea a social-democraţilor în 
timpul anilor’60, în acelaşi timp împingându-i pe social-democraţi 

înspre poziţiile centriste, social-liberale, asociate cu „A Treia Cale” 
sau „Noua” Democraţie Socială (Callaghan 2000; Rhodes 2000; 
Glyn 2001; Green-Pedersen şi Kerberger 2002; Hali 2002; Clift 
2002; Blyth 2002; Jessop 2003; Paterson şi Sloam 2006; Lavelle 
2013). 

într-adevăr, unele dintre cele mai importante privatizări, refor¬ 
me de dereglementare sau programe de condiţionare a ajutoarelor 
sociale de o contribuţie în muncă au fost introduse de partidele 
pretins social-democrate, care s-au lăsat influenţate de economişti 
şi think-tank-uri neoliberale (Pautz 2012). Această corupere ideo¬ 
logică a creat o problemă de credibilitate. După cum s-a exprimat 
un analist atent al problemei, „social-democraţia europeană se 
suprapune atât de strâns sistemului care e în criză, încât nu mai 
este deloc în poziţia de a oferi o alternativă la el” (Ryner 2010:555). 

Sindicatele nu s-au descurcat nici ele mai bine, iar asta nu din 
cauza lipsei sprijinului public sau a ideilor. Sondaje la nivel european 
arată că o majoritate consistentă a europenilor percep nevoia de 
sindicate puternice care să le protejeze interesele. 4 Dar ele arată, 
de asemenea, că aceste percepţii erau cele mai pozitive acolo unde 
regimul instituţional care guvernează activităţile sindicatelor era 
cel mai puternic (Turner şi D’Art 2012). In 2008, spre deosebire 
de social-democraţi, sindicatele nu erau la fel capturate de neoli¬ 
beralism, iar cele mai multe dintre ele au propus o alternativă clar 
keynesiană la austeritatea neoliberală şi la reformele structurale. 

Dar, în comparaţie cu perioada de după Marea Depresiune, 
forţa de muncă europeană contemporană se găsea într-o poziţie 
mult mai slabă. în afara Scandinavici şi Belgiei, dezindustrializarea 
şi legislaţia neoliberală referitoare la relaţiile industriale au dus la o 
prăbuşire pan-europeană a numărului de membri de sindicat. Mai 
mult, cooptarea în procesele de financiarizare, prin intermediul 


4 Şi totuşi, tocmai acest regim instituţional este cel care a fost slăbit de reformele 
de dinaintea crizei, tendinţă care a continuat şi în timpul crizei (Peters 2012; 
Epstein 2014). 

implicării sindicatelor în fondurile de pensii tot mai transnaţionale 
(Ebbinghaus 2011; Esping-Andersen 2013; Gospel et al. 2014), 
le-a slăbit hotărârea de a merge prea departe în contestarea stătu 
quo- ului. Dacă în timpul anilor’30 şi/ sau’40 sindicatele şi partidele 
politice care le susţineau revendicările formau coaliţii puternice, 
capabile să facă presiuni pentru schimbarea paradigmei economice 
dominante, la sfârşitul anilor 2000 legăturile sindicatelor cu par¬ 
tidele fuseseră deja mult slăbite şi, cel mai important, identitatea 
ideologică a partidelor social-democrate şi creştin-democrate fusese 
amplu remodelată de ideile neoliberale (Piazza 2001). In sfârşit, 
spre deosebire de anii ’30, în 2008 influenţa sindicatelor fusese deja 
slăbită de vestejirea stângii radicale, a cărei putere electorală fusese 
subminată, paradoxal, de inegalitatea crescândă (Visser et al. 2014). 

Aceşti factori au creat o situaţie în care, în ciuda protestelor de 
stradă adesea impresionante pe care erau în măsură să le organizeze 
în capitalele naţionale, sindicatele s-au dovedit a fi neajutorate 
în a împiedica „reformele structurale” care au slăbit şi mai tare 
poziţia lor în raport cu capitalul (Fishman 2012; StolerofF 2013; 
Ban 2013b). De asemenea, chiar în timp ce amplasamentele pu¬ 
terii se mutau din capitalele naţionale în Bruxelles şi Frankfurt, 
sindicatele au temporizat dezvoltarea de forme transnaţionale 
de mobilizare anti-austeritate, rămânând cantonate în agende 
interne. O cercetare recentă a puţinelor evenimente cu adevărat 
pan-europene co-organizate de sindicate, a descoperit că acestea 
erau surprinzător de puţine, discontinue şi lipsite de persistenţă 
(Pianta şi Gerbaudo 2013). 5 De o importanţă critică în acest sens 
este faptul că puternicele sindicatele din sectorul industrial german 


5 Printre astfel de evenimente se numără: protestul Global Change din 15 octombrie 
2011; protestele Blockupy Frankfurt din mai 2012 şi 2013; Forumul 10+10 de 
la Florenţa din noiembrie 2012; greva/ ziua de acţiune europeană convocată de 
Confederaţia Europeană a Sindicatelor pe 14 noiembrie 2012; demonstraţia din 
Bruxelles împotriva întâlnirii de primăvară a Consiliului European din martie 
2013; AlterSummit de la Atena din iunie 2013. 

nu au dat dovadă de solidaritate cu europenii supuşi austerităţii 
Troicii (Stockhammer 2011). 

Alte forme de rezistenţă socială nu au fost capabile să preia 
rolul sindicatelor. Mişcările Occupy/ Indignado declanşate de 
criză nu au reuşit să reprezinte o contestare credibilă a reafirmă¬ 
rii ideilor şi politicilor neoliberale după 2010. în cazul Occupy, 
Todd Gitlin (2012,2013) susţine că protestele au reprezentat un 
„moment social” care nu a reuşit să facă tranziţia către o „mişcare 
socială” capabilă să canalizeze activismul în campanii pentru re¬ 
forme politice şi economice. Tensiunea centrală identificată de 
Gitlin este sciziunea considerabilă dintre o „mişcare internă” a 
unor activişti dedicaţi principiilor anarhiste şi o „mişcare externă” a 
sindicatelor şi organizaţiilor liberale non-profit, precum MoveOn. 
Aceste două grupuri au cooperat, dat fiind că mişcarea internă a 
oferit energie şi atenţie cauzelor sindicatelor muribunde, în timp 
ce grupurile mişcării externe au furnizat resurse materiale şi i-au 
raliat pe membrii lor. Insă ostilitatea nucleului intern faţă de ori¬ 
entarea grupurilor externe către politica electorală şi organizarea 
ierarhică a alimentat ceea ce Gitlin numeşte „fobia cooptării” şi, 
în consecinţă, mişcarea externă a fost ţinută la distanţă. Cuplată 

cu intenţiile mişcării externe fată de anul electoral si aversiunea 

> > » » 

ei faţă de „dezordinea participativă” a taberelor Occupy, această 
precauţie s-a dovedit a fi profund limitativă, imediat ce spaţiile 
pentru un protest unificat au fost dispersate (Gitlin 2013:21-22). 
Sciziunea a ajuns de nedepăşit şi, după o scurtă revenire de 1 mai 
2012, mişcarea Occupy a dispărut. 

Fragmentarea internă identificată de Gitlin contribuie la prin¬ 
cipala limitare a mişcărilor globale Occupy şi Indignado: un eşec de 
a concilia impulsul expresiv - indignarea, entuziasmul şi afirmarea 
colectivă — cu obiective strategice şi cu structura organizaţională, 
după ce taberele cele mai importante au fost evacuate de aparatele 
de securitate ale statului şi/ sau primăriilor. Craig Calhoun obser¬ 
vă, în mod pătrunzător, că această transformare blocată nu a fost 

rezultatul unor încercări ineficiente; mai degrabă, ea a provenit din 
etosul anarhist care susţinea protestele şi care alimenta dezinte¬ 
resul, iar în unele cazuri opoziţia explicită faţă de posibilitatea de 
a construi organizaţii, alianţe sociale şi campanii viabile în afara 
taberelor de ocupare (Calhoun 2013: 36-37; Gitlin 2013: 22). 6 
Astfel, chiar în virtutea tacticilor şi principiilor lor, protestele au 
fost în mod necesar efemere, mai predispuse să lase urme durabile 
asupra culturii şi memoriei publice decât asupra politicilor publice 
sau instituţiilor. 7 

Mai mult decât atât, atunci când descrie vectorii multipli ai 
posibilei influenţe a Occupy Wall Street, Gitlin subliniază faptul 
că prea puţină din energia Occupy a fost direcţionată spre încercări 
de contestare şi reconstruire a teoriilor economice dominante, adică 
tocmai infrastructura ideologică a ordinii socioeconomice pe care o 
contestau (Gitlin 2013: 42-43). Campaniile derivate din Occupy, 
cum ar fi mişcarea Strike Debt, au optat pentru favorizarea tactici¬ 
lor acţiunii directe (de exemplu, cumpărarea şi anularea datoriilor 
medicale ale unor persoane cu probleme) faţă de elaborarea unui 
efort în spaţiul academic pentru discreditarea aspectelor distructive 
din punct de vedere social ale teoriilor economice neoliberale. 


6 Gitlin scrie despre nucleul interior al mişcării că „nu voia politici diferite; voia 
un mod de viaţă diferit; sau, mai exact, el voia să fie , în funcţionarea lui zilnică, în 
democraţia lui directă şi în furnizarea de servicii, acel mod de viaţă” (Gitlin 2013:8). 

7 Mişcarea Occupy din SUA s-a bucurat de un volum anormal de mare de acoperire 
în media; de exemplu, protestele din 1999 împotriva OMC au primit mai puţin 
de 10% din acoperirea primită de protestele Occupy în primele lor două luni. 
Opinia publică a reflectat creşterea atenţiei media, dat fiind că sondajele arătau că 
în decembrie 2011,66% din public credea deja că există conflicte „foarte puternice” 
sau „puternice”între bogaţi şi săraci, reprezentând un salt de 19% faţă de 2009. Unii 
au susţinut că această schimbare a influenţat rezultatul alegerilor prezidenţiale din 
2012, dat fiind că Mitt Romney, care îşi câştigase averea în sectorul financiar, s-a 
luptat să depăşească percepţia că el întruchipa acel „1%”. Observaţii similare pot fi 
făcute despre victoriile SYRIZA în alegerile legislative greceşti din 2012, care au 
venit după doi ani de proteste anti-austeritate intensificate, ca şi despre alegerile 
municipale proeminente din New York, unde inegalitatea a fost piesa centrală a 
campaniei reuşite pentru primărie a lui Bill de Blasio. 

MAREA RECALIBRARE ÎN EST 

In general, criza a accentuat tendinţe deja existente în capita- 
lismele pe care ţările din Europa de Est le-au edificat după 1989. 
Ii avem mai întâi pe baltici, unde modelul liberal s-a reîncarnat 
în forme radicalizate, apropiate de aspiraţiile libertarienilor, adi¬ 
că dreapta dură a liberalismului economic. în raport cu Europa 
Centrală, în aceste ţări bugetul public e anemic şi democraţia este 
în acelaşi timp cel mai puţin liberală (excluderea minorităţii ruse) 
şi cel mai puţin socială (pedepsirea celor necompetitivi din punct 
de vedere economic, printr-un stat social costeliv). Aici austeritatea 
s-a făcut în formele ei cele mai antisociale. 

Mergând spre vest, avem ţările Vişegradului, unde compromisul 
între piaţă şi solidaritate e mai pronunţat şi unde se vorbeşte de un 
liberalism economic redistributiv, deşi în Ungaria acesta a început 
să capete forme ce amintesc mai degrabă de fascism social com¬ 
binat cu neoconservatorism. în Cehia, Polonia şi Ungaria găsim 
cheltuieli sociale la nivelul ţărilor mai sărace din vechea UE, făcând 
ca democraţia să se bazeze pe compensarea celor necompetitivi, 
dar nu pe includerea celor ce-şi vând munca, decizia economică 
fiind aici închisă sindicatelor. Spre deosebire de rahiticele bugete 
publice baltice, punga statelor Vişegradului este proporţional mai 
mare, aproape jumătate din PIB. 

Mergând spre sud, găsim modelul neocorporatist sloven, cu 
un buget public masiv, unde competitivitatea economică merge 
mână în mână cu incluziunea socială a celor slabi şi cu compro¬ 
misul contractual între capital şi munca sindicalizată. Un fel de 
clonă a capitalismului negociat specific Austriei. Mergând mai 
departe tot spre sud, în Romania şi Bulgaria, dăm de un capitalism 
eclectic. Aici sistemul fiscal, bugetul public exprimat ca procent 
din PIB şi mărimea statului social sunt de tip libertarian. La fel 
ca la baltici, în România şi Bulgaria este adesea nevoie de FMI 
pentru a opri ofensivele de eviscerare a statului prin politici fiscale 

specifice dreptei economice fundamentaliste sau, pur şi simplu, 
prin retragerea strategică a aparatului fiscal din anumite părţi ale 
economiei. Sănătatea, învăţământul, asigurările sociale sunt grav 
subfinanţate şi parţial privatizate. Până la începutul anilor 2000, se 
puteau întâlni insule de neocorporatism şi reglementări de muncă 
favorabile angajatului (aflate însă sub constantă ameninţare), o bru¬ 
mă de servicii sociale universaliste încă nedemolate, câteva politici 
macroeconomice uneori neortodoxe. însă criza a dus la eliminarea 
acestor caracteristici, România şi Bulgaria apropiindu-se de radi¬ 
calismul neoliberal din ţările baltice, fără a avea însă capacitatea 

instituţională mai mare a unei ţări ca Estonia. 

) » 

Ce ne spun cifrele despre atractivitatea acestor modele de ca¬ 
pitalism din punct de vedere al raportului între creştere şi sărăcie? 
Per total, modelul libertarian dădea cele mai mari rate de creştere 
şi avea cele mai mici rate de îndatorare publică înainte de criză, 
înainte de criză, modelul balcanic arăta şi el bine din punct de 
vedere al creşterii. însă şi modelul neocorporatist a crescut viguros, 
stabil şi cu o modestă datorie publică. Actuala criză a arătat însă că 
la baltici era vorba de o creştere bazată pe datorie privată, speculaţie 
imobiliară şi financiarizarea economiei. Un balon de săpun, care 
până deunăzi era dat ca model de reforme. Criza a trimis modelul 
libertarian baltic în vria cea mai dramatică, rata colapsului economic 
bătând anul trecut spre 20%, nivel neatins de nimeni altcineva în 
regiune. Prin contrast, slovenii au trecut prin criză fără prea mult 
dramatism, fără să-şi demanteleze statul social şi fără să atace 
puterea sindicatelor. Chiar dacă balticii şi balcanicii vor recupera 
în mai puţin de un deceniu, modelul lor de creştere nu era foarte 
competitiv şi instituia cele mai severe forme de represiune socială. 
Ca urmare a cheltuielilor sociale reduse, înjur de 20% dintre baltici 
trăiau într-o sărăcie la fel de dickensiană ca vecinii lor balcanici, 
cu ale lor economii mai instabile şi mai oligarhizate. 

Spre deosebire de modelul baltic şi de cel balcanic, liberalismul 
redistributiv al Vişegradului a avut rate de creştere mai modeste, 

dar mai constante. Cu excepţia Ungariei, ţările care au adoptat 
acest model au trecut prin criză cu scăderi mici de PIB. Polonezii 
chiar au evitat-o. Ceva mai circumspecţi faţă de fundamentalismul 
pro-piaţă, au edificat societăţi mai puţin brutale cu săracii. Cehii 
si slovenii au construit state sociale ce au contribuit la reducerea 

t 

sărăciei (care afectează în jur de 10% din populaţie), aproape ca 
în invidiata Scandinavie. Ungurii nu au fost nici ei departe, dar au 
făcut-o pe datorie. Aşadar, chiar în condiţii de capitalism, politicul 
poate reduce sărăcia la niveluri aproape nordice sau o poate duce 
spre lumea a treia, fără ca această dinamică să afecteze prea mult 
competitivitatea economică propriu-zisă. 

Dacă ne uitam apoi la dinamica producţiei industriale, aflăm 
că modelul libertarian este cel care dezindustrializează masiv şi are 
rata cea mai mică de exporturi complexe. Este un model care îţi 
oferă o economie apropiată de cea a ţărilor puţin dezvoltate, unde 
economia se bazează pe o producţie bazată pe resurse primare şi 
forţă de muncă puţin calificată. In medie, modelul neoliberalismului 
redistributiv este de zece ori mai performant din acest punct de 
vedere decât modelul libertarian. Modelul neocorporatist este, la 
rândul lui, net superior celui libertarian, deşi experimentele neoli- 
berale făcute de dreapta slovenă aproape că au dus ţara în faliment. 
Din date reiese că, singure, investiţiile inflexibile au rezultate mai 
slabe decât atunci când sunt combinate cu subvenţii deştepte. Lucru 
pe care cehii l-au învăţat rapid, în ciuda istericalelor libertariene 
ale lui Vaclav Klaus. In fine, spre deosebire de baltici, prin investiţii 
străine, românii şi bulgarii au reuşit o mică reindustrializare şi chiar 
o creştere a gradului de complexitate al exporturilor în ultimul 
deceniu, dar nici aici guvernele nu s-au ferit să redistribuie ceva 
subvenţii indirecte marilor multinaţionale considerate strategice. 
Departe de a fi un joc cu sumă zero, relaţia dintre stat şi capital 
privat, precum şi cea dintre intervenţionism şi eficienţă este mult 
mai complicată. 

CONCLUZII 

In 2008, mulţi se aşteptau ca indignarea larg răspândită şi 
dislocarea economică provocate de criza financiară să ducă la în¬ 
locuirea paradigmei neoliberale în politicile publice. In schimb, 
anii următori au adus doar o recalibrare care a limitat şi a lărgit 
deopotrivă spectrul neoliberalismului, mărturie a adaptabilităţii 
sale la evoluţiile adverse, politice şi economice. 

Pe de o parte, criticii neoliberalismului au fost uluiţi să asiste 
la salvări publice de miliarde de dolari ale unor instituţii financiare 
„prea mari pentru a falimenta”, pachete de stimulare monetară şi 
introducerea de bariere pentru fluxurile transnaţionale de capital fi¬ 
nanciar (Blyth 2013; Gallagher 2014). Instituţiile care reglementau 
finanţele internaţionale, precum Forumul de Stabilitate Financiară, 
au suferit o transformare radicală a gândirii lor referitoare la regle¬ 
mentarea macro-prudenţială (Baker 2013b). După decenii de tăcere 
în maimtream, discuţiile despre flagelul inegalităţii de venituri au 
devenit maimtream în bastioane ale neoliberalismului precum FMI 
sau Banca Angliei. După ce a lăudat cartea lui Thomas Pikkety, 
Capitalul in secolul al XXI-lea, un director al FMI a concluzionat 
că, în locul vechiului interes faţă de creştere economică, subiectul 
„distribuirii produsului creşterii va fi cel care va modela natura 
economică şi politică a societăţii în următorii 25 sau 50 de ani.” 8 
Mai mult, directorul executiv al Fondului a supralicitat, declarând 
că inegalitatea crescândă pune în pericol democraţia însăşi. 9 După 
cum s-a exprimat un critic acerb al FMI, acest revizionism pare a 


8 Vezi http://www.imf.org/extemal/pubs/ft/fandd/2014/06/books.htm; pentru 
cercetarea FMI asupra inegalităţii, vezi Ostry şi Berg 2011. 

9 Potrivit directorului executiv Christine Lagarde, „o mai mare concentrare a 
prosperităţii ar putea - dacă nu e ţinută sub control - chiar să submineze principiile 
meritocraţiei şi democraţiei. Ar putea submina principiul drepturilor egale”; vezi 
The Guardian, 27 mai 2014. 

li parte a unui „interregn plin de posibilităţi de evoluţie” (Grabei 

2011). 

Cert este, însă, că transformările aşteptate au fost modes¬ 
te - chiar si atunci când au existat deschideri, ele s-au dovedit a 
fi de scurtă durată. Nu numai că politicile fiscale keynesiene au 
fost anulate după 2010, dar programele de austeritate ulterioare 
au fost apărate în capitalele europene cu argumentul controversat 
că austeritatea duce la creştere (Blyth 2013). Spre deosebire de 
„keynesianismul de zece luni” care a urmat imediat după criza 
Lehman (Blyth 2013), începând cu 2010 austeritatea a devenit 
permanentă şi constituţionalizată prin acorduri la nivelul UE, de 
genul Pactului de Stabilitate Fiscală. In acest mod, politica fiscală, 
o temă care se află chiar în centrul politicii democratice înseşi (Levi 
1988), a fost înlăturată categoric din spaţiul de deliberare democra¬ 
tic, aruncând o umbră lungă asupra democraţiei occidentale, care 
până ieri oferea modele de manual ţărilor trecute prin experienţe 
autoritare recente (Schmidt 2013; Blyth 2013; Streeck şi Schafer 
2013; Culpepper 2014). 

Aprofundarea programului neoliberal a avansat şi pe alte fron 
turi, radicalismul intelectual iniţial conturând dezbaterile despre 
reglementarea financiară în primele stadii ale crizei (Miigge 2006; 
Miigge 2011; Miigge 2014; Baker 2013a; Moschella şi Tsingou 
2013). In loc să fie o sursă a unei reînnoiri industriale sustenabile, 
capabile să atace tragedia şomajului persistent (mai ales la tineri), 
discursul despre „reformele structurale” a devenit un fel de pla 
să de camuflaj al continuării demontării drepturilor angajaţilor 
şi slăbirii pe mai departe a sindicatelor. Intr-adevăr, multe ţări 
vest-europene au suferit un val fără precedent de privatizare şi 
marketizare a asistenţei medicale şi sănătăţii, val care aminteşte 
de experienţa Europei posteomuniste (Meardi 2012; Fraser et al. 
2013; Hermann 2014). In schimb, cu excepţia câtorva iniţiative 
unilaterale, evitarea impozitării cu ajutorul paradisurilor fiscale 

a continuat în mare parte neabătut, mai ales în Europa (Palmi (I 
Wigan 2014; Wigan 2014). 

Fără doar şi poate, în spatele acestei consolidări prin rcc.ili 
brare a capitalismului neoliberal se afla conservatorismul elite Im 
economice, hotărâte să-şi apere privilegiile. Insă ceea ce apare m.n 
puţin în discuţiile curente este faptul că mecanismele prin iau 
interesele acestei clase sociale dominante se realizează în polii u ,i 
include transformarea unor teorii economice în ideologia domi 
nantă a sferelor în care se elaborează politicile socioeconomicc 
Lucrurile au stat altfel după Marea Criză din 1929 şi după al 
Doilea Război Mondial, perioada când economia neoclasică, baza 
ideologică a capitalismului liberal, era eliminată de gândirea eco 
nomică keynesiană. Această schimbare de paradigmă nu a fost însă 
rezultatul unor deliberări relaxate la vârful elitelor conducătoare. 
Alianţa dintre partidele politice cu agendă socială, sindicalism şi 
alte mişcări sociale a primit întăriri din partea unei noi generaţii 
de economişti formaţi de revoluţia keynesiană. Rezultatul a fost 
o hegemonie intelectuală progresistă, căreia lumea îi datorează 
capitalismul cu faţă umană - sau „încastrat social”, cum îi spunea 
Karl Polanyi -, în care interesele capitalului erau mediate politic de 
interesele salariaţilor într-o măsură fără precedent în istorie (Ruggie 
1982; Helleiner 1996; Blyth 2002; Blyth 2013; Judt 2010). Practic, 
tensiunea inerentă între capitalism şi democraţie părea să se rezolve 
prin armistiţiul cunoscut drept „cei treizeci de ani glorioşi”. După 
cum scria Streeck, „istoric vorbind, capitalismul democratic este un 
fenomen recent. El a devenit ferm instituţionalizat ca regim politic 
doar după 1945, sub hegemonia internaţională a New Deal-ului 
din Statele Unite şi, în Europa, a tradiţiilor social-democrate” 
(Streeck 2013:144). 

Acest capitol a arătat că niciuna dintre aceste condiţii nu a fost 
instituită după Marea Recesiune şi, în consecinţă, infrastructura 
instituţională care a difuzat şi consolidat neoliberalismul în timpul 
celor trei decenii postbelice de liberalism încastrat a acţionat acum 

i .i zid de protecţie al lui. El începe prin a arăta modul în care o 

ii liimbare de paradigmă a devenit mai dificilă, dată fiind puterea 
ilructurală pe care investitorii transnaţionali în obligaţiuni suverane 
n au faţă de state şi societăţi. Dar, de vreme ce istoria economiei 
politice capitaliste este presărată cu episoade în care statele şi 
iiicietăţile s-au revoltat împotriva pieţei de obligaţiuni statale prin 
intrare în incapacitate de plată, distrugere a datoriei prin inflaţie 
sau impozitare a bogăţiei, următoarea secţiune discută motivele 
pentru care furtuna de proteste ale cetăţenilor a fost însoţită de 
mai mult, nu de mai puţin neoliberalism. 

Pentru a simplifica, cei care aveau acces la sfera politică aveau 
prea puţină credibilitate şi niciun fel de idei economice alternative 
(social-democraţii). Cei care îi reprezentau pe unii dintre cei care 
pierduseră cel mai mult din cauza crizei aveau idei economice al¬ 
ternative, dar prea puţină influenţă asupra sferei politicilor publice 
(sindicatele). In sfârşit, cei care întruchipau cel mai mult indignarea 
populară faţă de mecanismele capitalismului neoliberal (mişcările 
Occupy/ Indignado) au fost incapabili să creeze coaliţii mai largi 
sau să propună coaliţiei dominante un program alternativ de poli¬ 
tici publice. Numai odată cu apariţia de partide politice ieşite din 
aceste mişcări sociale, partide capabile să traducă furia în agende 
politice clare într-o masă critică de ţări capitaliste, vom putea vorbi 
de emergenţa unui subiect politic emancipator la modul concret. 
Dacă acest lucru nu se va întâmpla, va rămâne valabilă vorba unui 
critic recent al noului capitalism ieşit din criză: 

„ESle posibil ca neoliberalismul să-şi fi pierdut încă una 
dintre cele nouă vieţi în Marea Recesiune din 2008-2009. 
Dar el eSle încă foarte prezent. [...] In virtutea unui model 
consacrat deja până în anii 70, crizele au servit în mod repetat 
drept momente de (re)animare şi reînnoire pentru proiec¬ 
tul neoliberal, iar Marea Recesiune nu face excepţie. în loc 
ca aceaftă criză să vestească moartea neoliberalismului, eSle 

posibil să asiătăm la alt moment de inflexiune al proccselm 
de mutaţie ale neoliberalizării.” (Peck et al. 2012: 265) 

în acest proces de recalibrare transnaţională a capitalismului, 
România a experimentat noi forme de fundamentalism de piaţ.t, 
dar şi de redistribuire a bogăţiei naţionale înspre reţelele neofeu 
dale şi acţionarii corporaţiilor multinaţionale şi locale, ce domin.i 
economia şi agricultura românească. în loc de recalibrare, în trans 
formările induse de criză s-a cimentat un capitalism neoliberal dc 
dependenţă, predispus la a asigura creştere economică volatilă, în 
paralel cu regres social şi de mediu pe mai toate palierele. 



Epilog 

Dependenţa neoliberală 


IEŞIREA DIN DEPENDENTĂ SI 

) J I 

DEZVOLTATIONISMUL 

> 

Inspirată de lucrările de pionierat ale economistului român Mihail 
Manoilescu, în anii postbelici, teoria dependenţei sugera că dezvoltarea 
economică avea şanse minime în ţările în curs de dezvoltare în lipsa 
adoptării unor politici industriale inteligente, care să creeze o bază indus¬ 
trială capabilă să facă faţă competiţiei cu ţările centrului capitalist global. 
In forme mai mult sau mai puţin radicalizate, această perspectivă a dat 
naştere dezvoltaţionismului, un corp de idei în centrul căruia se afla ideea 
dezvoltării industriale cu ajutorul tehnicilor dirijiste şi protectioniste, me¬ 
nite a asigura supravieţuirea capitalismului local în condiţiile competiţiei 
internaţionale, prin susţinerea în ritm alert a investiţiilor interne. 

Aşa cum am arătat în introducere, nu toate modelele de dezvoltare 
inspirate de această teorie au reuşit să se rupă de periferie sau să se 
apropie sensibil de eliberarea de blestemele acesteia. Cel mai mare 
succes l-au avut dictaturile de dezvoltare din Coreea de Sud, Singapore 
siTaiwan, la polul opus aflându-se India şi Nigeria, cazul Braziliei fiind 
unul de succes intermediar. Consensul studiilor serioase pe această 
temă (Evans 1995; Chibber 2003; Kohli 2004; Wade 1990; Amsden 

1992) arată că acolo unde statul nu a avut suficientă autonomie de gân¬ 
dire şi acţiune în raport cu capitaliştii care beneficiau de aceste politici, 
lăsându-se capturat de aceştia, rezultatul a fost stagnarea de tip indian. 
Acolo unde acest lucru s-a întâmplat, rezultatul a fost migraţia de la 
periferia la centrul economiei mondiale, Coreea de Sud fiind, în acest 
sens, cazul clasic. In scenariul cu stat slab şi capitalişti puternici, tipic 
multor state africane şi latino-americane, după unele succese iniţiale, 
protecţionismul şi subvenţiile au întărit doar privilegiile capitaliştilor 
locali, plafonând dezvoltarea industrială şi accentuând polarizarea 
socială. Prin contrast, în scenariul cu stat puternic care condiţiona 
protecţia firmelor locale de performanţa lor în competiţia mondială, 
prosperitatea capitaliştilor locali nu era garantată de simplul fapt că 
aveau cetăţenia statului, trebuind să se conformeze an de an ţintelor 
de performanţă stabilite de birocraţia statală (care le ţinea spatele cu 
subvenţii, protecţionism selectiv, condiţionat şi temporar, garanţii de 
credite şi aşa mai departe). 

însă nu orice formă de putere a statului a ajutat deperiferalizarea, 
ci numai ceea ce literatura de specialitate, de la Peter Evans încoace, 
numeşte „autonomia încastrată”. Acest concept se referă la situaţia în 
care birocraţia statală din agenţiile de dezvoltare are mandate legate 
strict, cu ţinte de dezvoltare industrială pe termen mediu şi lung. Aceşti 
tehnocraţi ai dezvoltării erau, în acelaşi timp, suficient de apropiaţi 
de capitalişti pentru a le înţelege priorităţile, dar erau şi suficient de 
motivaţi pecuniar şi social să nu devină simpli agenţi ai capitalului 
privat, putându-1 disciplina în cazul în care capitaliştii nu atingeau 
ţintele de complexitate tehnologică sau de export promise. 

Economiştii neoliberali ai anilor ’80 puşi pe demantelarea acestor 
sisteme aveau dreptate când spuneau că economiile mai deschise din 
Asia de Est au avut o performanţă superioară economiilor mai închise 
din alte periferii, însă, lipsiţi de o teorie a relaţiilor dintre stat şi soci¬ 
etate, erau incapabili să vadă, în această poveste, cruciala importanţă 
cauzală a autonomiei încastrate a statului. 



Epilog 


215 


DEZVOLTARE DEPENDENTĂ SUB NEOLIBERALISM 

Deşi cadrele globalizării neoliberale (comerţ liberalizat, puterea 
sporită a pieţelor de capital eliberate de controalele pe fluxuri financiare 
transfrontaliere etc.) sunt mult mai constrângătoare decât cele pe care 
cazurile de succes din Asia le-au cunoscut în perioada lor de creştere 
spectaculoasă, dependenţa nu duce neapărat la subdezvoltare nici în 
epoca neoliberală în care trăim (Gallagher 2005). Insă este adevărat 
că ea nu duce la genul de dezvoltare care să facă posibilă ieşirea din 
periferie şi, cu atât mai puţin, progresul social în cadrele economiei de 
piaţă capitaliste (Gallagher şi Zarsky 2007). Rezultatul este un blocaj 
în niveluri mediocre de sofisticare economică, a căror valoare adăugată 
redusă poate asigura cel mult îmbunătăţiri modeste ale standardului 
de viaţă al ansamblului societăţii. 

Condiţia de dependenţă este una în care societatea nu beneficiază 
de impozitarea şi redistribuirea bogăţiei generate de inovaţia tehno¬ 
logică, trăind din activităţi cu valoare adăugată mult mai redusă, cum 
ar fi asamblarea produselor inovate în alte ţări. O ţară prinsă în con¬ 
strângerile globalizării neoliberale se poate dezvolta atâta timp cât iese 
din faza exportului „pe lohn” şi asigură un nivel ridicat al investiţiilor 
străine directe în sectoare relativ complexe, precum automobilele, 
electronica etc. Teoretic vorbind, atâta timp cât relaţiile dintre stat şi 
societate sunt de aşa natură încât statul redistribuie prin impozitare 
o parte din bogăţia creată de acest model de dezvoltare, rezultatul nu 
trebuie să fie neapărat un regres continuu pe frontul drepturilor sociale 
sau pe cel al raportului dintre clase. 

Statistic vorbind, economiile dependente industrializate de genul 
ţărilor Vişegrad au avut ritmuri de creştere destul de robuste şi, în 
general, au oprit declinul serviciilor publice, asigurând cetăţenilor 
lor niveluri de trai modeste în raport cu aşteptările şi potenţialul lor, 
dar net superioare celor ce trăiesc în alte periferii globale. 1 în ciuda 


1 Pentru o analiză comparativă, vezi Haggard şi Kaufman 2008; Cook2013. 

politicilor sociale neoliberale 2 şi pe alocuri de-a dreptul postfasciste 
(Tamâs 2014), calitatea vieţii celor aflaţi la baza piramidei sociale 
în aceste ţări este superioară omologilor din ţările BRICS sau din 
periferia sudică a SUA. De asemenea, standardele de viaţă de la care 
s-a plecat în 1989 erau mult mai înalte în ţările Vîşegrad, evitându-se 
colapsul social din zona fostei URSS. 

Cum s-a ajuns, însă, la acest tip de dezvoltare dependentă? 
Difuzarea teoriilor economice neoliberale în clasa politică după 1989 
a facilitat acest lucru, blocând imaginarea unor scenarii de dezvoltare 
alternative. Conform acestor teorii, în lipsa unor niveluri adecvate de 
investiţii interne, salvarea nu putea veni decât de la capitalurile ex¬ 
terne, care să construiască noi nişe de avantaj comparativ în regiune, 
în condiţiile adoptării de politici macroeconomice şi structurale con¬ 
servatoare dorite de investitorii străini. Condiţionalităţile instituţiilor 
financiare internaţionale, lipsa unei burghezii naţionale suficient de 
dezvoltate şi dificultăţile experimentelor neodezvoltaţioniste din ţări 
ca România, au facilitat traducerea în practică a acestor idei. 

în aceste condiţii politice, scenariul dorit a fost construirea unui 
capitalism naţional inserat în lanţuri globale de producţie şi investiţie, 
într-un studiu publicat în cea mai venerabilă revistă de ştiinţe politice, 
World Politics, Andreas Nolke şi Arjan Vliegenthart au arătat că, în 
cadrele globalizării neoliberale, economiile industrializate depen¬ 
dente din Europa Centrală şi de Est şi-au asigurat o nişă sub forma 
producţiei de bunuri relativ complexe şi durabile. Acest avantaj com¬ 
parativ a fost obţinut prin crearea de complementarităţi instituţionale 
între existenţa unor angajaţi calificaţi şi ieftini şi transferul foarte rapid 
de inovaţii tehnologice prin intermediul firmelor multinaţionale, care 
constituie cea mai mare parte a capitalului productiv din regiune. 

Integrarea în aceste reţele transnaţionale de industrii comple¬ 
xe explică în mare măsură situaţia economică superioară pe care 
ţările Vişegrad o au în raport cu ţări cândva la fel de industrializate, 


2 Pentru o analiză a diversităţii rezultate din aceste reforme, vezi Aidukaite 2011. 

cum ar Ucraina. Insă această superioritate relativă ascunde multe 
vulnerabilităţi. Mai întâi, întregul eşafodaj depinde de fluxuri relativ 
constante de investiţii străine directe, ceea ce face ca aceste economii 
să fie mult mai dependente de deciziile luate de capitalul multinaţional 
decât alte tipuri de capitalism, de genul capitalismului liberal sau al 
celui coordonat. Aceasta înseamnă mai întâi vulnerabilitatea agendei 
sociale generate mai peste tot de democraţie în faţa cerinţelor capi¬ 
talului multinaţional. Căci pentru a menţine atractivitatea economiei 
în condiţiile capacităţii instituţionale modeste a statului de a asigura 
alte surse de atractivitate sau de a genera capacitatea adecvată locală 
de a investi şi inova, singura opţiune rămasă este ţinerea sub control 
a costului muncii prin (a) continuarea mutării poverii fiscale dinspre 
capital spre muncă şi consum, (b) eliminarea treptată a instituţiilor 
care pot mări costurile capitalului augmentând salariile şi echilibrând 
raportul dintre patron şi angajat, cum ar fi sindicatele şi instituţiile 
de dialog social, şi (c) înăsprirea accesului la ajutoare de şomaj şi la 
servicii sociale. Crizele balanţei de plăţi pot oferi ancora externă 
necesară acestor măsuri, îndeosebi prin deflaţia internă obţinută de 
recurgerea la austeritate prin tăierea de cheltuieli publice, care atrag 
cu ele comprimarea salariilor. în acest context, afirmaţia că statul 
capitalismului dependent devine un fel de agenţie de garantare a 
dreptului de a fi exploatat pare tot mai puţin hiperbolică. 

In al doilea rând, alimentat fiind de ideologia neoliberală, statul 
capitalismului dependent îşi poate imagina numai cu mare greutate 
scenariul dezvoltaţionist de tip asiatic, în care autonomia încastrată 
a tehnocraţiei asigură integrarea investiţiilor străine într-o strategie 
naţională de antrenare a resurselor de inovaţie locală în cadrele ca¬ 
pitalului local. Şi chiar dacă şi-ar putea imagina acest scenariu, îi va 
fi greu acestui stat - şubrezit de austeritate fiscală şi de decenii de 
ideologie antistat în propriile sale rânduri - să se doteze cu genul 
de meritocraţie dezvoltaţionistă şi agenţii de dezvoltare de care a 
beneficiat şi beneficiază o parte a Asiei de Est. Prin urmare, în cel 
mai bun caz, statul capitalismului dependent poate ţinti subvenţiile, 

scutirile de taxe şi garanţiile de credite ce ţin de politica industrială 
orientată către investiţiile străine în inovaţie şi producţie din sectoa¬ 
re relativ complexe, ca parte a unei strategii de a urca economia pe 
scala complexităţii industriale. Deşi poate fi considerată o strategie 
mai luminată decât retragerea din economie, în virtutea principiului 
fundamentalist „lăsăm piaţa să taie în carne vie”, această decizie de 
redistribuire a bogăţiei spre capitalul cu valoare adăugată mare va fi 
o simplă compresă pe rana acumulării decalajelor în lipsa unor siste¬ 
me publice de sănătate, educaţie şi cercetare finanţate şi organizate 
adecvat. Dezvoltarea complexă cu o populaţie tot mai expusă riscurilor 
medicale, cu acces la educaţie de calitate tot mai legat de originea de 
clasă şi cu o finanţare publică tot mai redusă a cercetării nu este decât 
o himeră demnă de colecţiile ideologice nouăzeciste despre armonia 
perfectă dintre capitalismul neoliberal şi democraţie. 

In al treilea rând, această creştere dependentă e foarte volatilă. 
Motivul este că dependenţa extremă de deciziile capitalului 
multinaţional face ca acesta să acţioneze ca o curea de transmisie între 
crizele economice internaţionale şi situaţia socioeconomică internă. 
Căderea abruptă a creşterii în pieţele de export înseamnă presiune de 
a reduce şi mai mult costul muncii, pentru a menţine atractivitatea 
faţă de investitorii străini deprimaţi de criza cererii externe. La rân¬ 
dul lor, crizele financiare internaţionale pot duce la riscul retragerii 
masive de active financiare de către băncile străine care controlează 
sistemul financiar local. Riscul drenării sistemului financiar poate fi 
oprit doar cu costul umflării datoriei publice, prin costisitoare acorduri 
internaţionale care să le garanteze băncilor tentate să plece oportunităţi 
de profit rezultate din comerţul cu creanţele statului. 

După deturul său din anii 1990, în anii 2000 România a început 
să conveargă cu modelul de capitalism dependent din ţările Vişegrad, 
păstrând însă elemente liberale care o apropie mai mult de neolibe¬ 
ralismul pur şi dur din ţările baltice. 

» 

Literatura de specialitate arată că, spre deosebire de alte variante 
de capitalism, economiile de piaţă dependente (EPD) sunt importa¬ 
toare masive de capital. Cu alte cuvinte, sursa primară a investiţiilor 
în această variantă de capitalism sunt investiţiile străine, nu bursa, ca 
în economiile de piaţă liberale (EPL), sau băncile locale, ca în eco¬ 
nomiile de piaţă coordonate (EPC). Această caracteristică dă acestui 
tip de capitalism un nivel mai ridicat de dependenţă externă faţă de 
ciclurile economice străine decât în EPL-uri sau EPC-uri. 

Privită din avion, România nu face excepţie şi nu mai este blocată 
în capitalismul de tip „cocktail” (mix de liberalism, etatism şi coor¬ 
donare), capitalism specific anilor 1990 şi începutului anilor 2000, 
analizat pe larg de Lucian Cernat 3 . Există motive destul de bune 
pentru a crede că, dată fiind lipsa unui capital local suficient şi adap¬ 
tat competitivităţii internaţionale, precum şi lipsa unei administraţii 
statale animate de proiecte de dezvoltare pe termen lung şi dotate cu 
capacitatea instituţională de a face acest lucru, economia românească 
s-ar fi putut găsi într-o formă de dependenţă chiar mai lipsită de 
speranţă. O scurtă privire la Ucraina sau Macedonia ne poate da o 
idee în acest sens, iar viitoare cercetări vor stabili mai precis scenariile 
alternative. 

Intre 2002 şi 2010, nu mai puţin de 106 miliarde de euro au intrat 
în România, reprezentând investiţii străine directe (ISD) şi fluxuri 
financiare, ceea ce a contribuit la triplarea creşterii PIB-ului. Mai exact, 
de la 10% din PIB în 2000, ISD au crescut la aproape jumătate din 
PIB în 2010, creştere care a jucat un rol esenţial în formarea capitalului 
brut. Practic, pentru fiecare miliard de creştere a PIB, economia a 
primit 1,4 miliarde în investiţii străine. 


3 Vezi Cemat 2006. 

Indicatori de bază ai României şi ai altor capitalisme dependente 



Totalul intră¬ 
rilor de ISD 
ca procent din 
PIB (2010) 

ISD ca 
procent din 
formarea ca¬ 
pitalului brut 
(2008) 

Creditul 
intern către 
sectorul privat 
ca procent din 
PIB (2008) 

Capitalizarea 
bursieră a 
companiilor 
listate (2007) 

Ungaria 

7i 

22 

69 

35 

Republica 

6 7 

13 

5° 

40 

Cehă 





Slovacia 

58 

20 

44 

8 

Polonia 

41,2 

14 

49 

48 

România 

43.9 

20 

45 

26 



Surse: Totalul intrărilor 

dc investiţii stră- 


ine directe ca procent din Produsul Intern 
Brut (1990-2010), Unitatea de Comunicare şi 
Informare a UNCTAD, baza de date FDI/TNC 

Dependenţa de capitalul transnaţional este şi mai evidentă dacă 
ne uităm la ponderea acestor capitaluri în exporturi. In mod evident, 
România aparţine taberei EPD, dar cu câteva amendamente. Cel mai 
important, ar trebui să distingem între două categorii de EPD-uri: 
EPD-uri mici de export, în care exporturile reprezintă 80% din PIB 
(Republica Cehă, Slovacia, Ungaria), şi EPD-uri de mărime mijlocie, 
în care acestea reprezintă între 30% şi 40%, dinamica cererii interne 
jucând un rol mai important (Polonia şi România). Asta înseamnă că, în 
acestea din urmă, care sunt mai puţin dependente de pieţele de export, 
managementul investiţiilor interne şi al consumului este esenţial. Acestea 
sunt şi cele două aspecte vitale în care România pare mai vulnerabilă 
decât Polonia, date fiind statul şi băncile mai slabe ale ţării. 

Asemenea unei EPD tipice, industria constituie o mare parte a 
PIB-ului României, iar perspectivele sunt destul de bune. De exem¬ 
plu, între 2004 şi 2008, ritmul de creştere al cifrei de afaceri - sau 
al totalului vânzărilor — din sectorul industrial a fost mai mare în 
România nu doar comparativ cu modelele baltice liberale, ci şi cu 
toate celelalte EPD-uri, conform datelor Eurostat din 2012. Energia, 
industria auto, siderurgia şi industria chimică domină topul celor mai 

mari 50 de firme ca mărime. Cu 21% din PIB, proporţia sectorului 
industrial din economie plasează România mai degrabă în aceeaşi ligă 
cu Slovenia, Slovacia şi Ungaria, decât cu statele baltice, mai puţin 
industrializate, sau cu Bulgaria. Aceasta a fost o realizare importantă, 
ţinând cont de măsura în care baza industrială a ţării fusese distrusă 
în timpul anilor ’90 sau de gradul de dezindustrializare din Ucraina, 
Moldova sau Balcanii de Vest (mai puţin Slovenia). 

In pragul crizei din 2008, devenea tot mai clar că multinaţionalele 
formau coloana vertebrală a economiei şi că ajunseseră principalele 
motoare ale unei creşteri susţinute de exporturi. Practic, principalul 
motor al creşterii din anii 2000 a fost recuperarea rapidă de 
productivitate, făcută posibilă de integrarea susţinută de capitalul 
vest-european în reţelele de producţie internaţionale. La sfârşitul 
anilor 2000, companiile austriece, germane, franceze şi italiene (în 
această ordine) erau responsabile pentru aproximativ două treimi 
din exporturile României. In 2011, din topul celor 100 de companii 
care acopereau jumătate din toate exporturile, 96 erau subsidiare ale 
unor multinaţionale. Graţie acestor investiţii, exporturile au crescut 
vertiginos. în comparaţie cu anii 1990, în 2010 exporturile erau cu 
600% mai mari. Iar când austeritatea din 2010 a redus cererea internă, 
proiecţiile de creştere au devenit strict legate de dinamica exporturilor, 
care, la rândul lor, erau legate de ceea ce se întâmpla cu cererea agregată 
tot mai volatilă a zonei euro lovite de criză (Canagarajah et al. 2012). 

La originea acestei transformări a stat faptul că, de-a lungul anilor 
2000, guvernele României au urmat asiduu o strategie de creştere care 
ţintea transformarea nucleului economic românesc într-o linie de asam¬ 
blare a marilor corporaţii industriale europene, în baza tezei că, în lipsa 
acestei integrări, nucleul s-ar fi depreciat şi mai tare. In mod vital, sectorul 
multinaţional nu doar a crescut mărimea exporturilor sau a redus ritmul 
dezindustrializării postcomuniste 4 , ci a sporit şi complexitatea lor. Reţeta 

4 In fiecare an dintre 2001 şi 2008, proporţia industriei din PIB a scăzut cu aproape 
1% pe an, iar ocuparea industrială a continuat să scadă. Comprimarea industriei nu 
a reflectat o creştere în sectorul serviciilor, a cărui creştere a fost lentă, ci un boom al 
construcţiilor, care s-au mărit cu 70% şi au absorbit mare parte din creşterea ocupării. 

promovării acestui model de creştere nu era însă de tip laissezfaire pură şi 
dură, ci de intervenţionism statal în favoarea capitalului industrial străin. 

Este greu de crezut că aceste investiţii ar fi venit de la sine. Căci 
nu doar reglementările pro-business şi impozitele mici aduc capital, 
ci, ca peste tot în statele mediu dezvoltate, ele vin atrase de ajutoare de 
stat care ţintesc sectoare de complexitate medie şi înaltă, lăsând pieţei 
activităţile primare gen textile, încălţăminte şi exploatări forestiere. 
Drept rezultat, în 2012, România nu mai era doar o „ţară de lohn”. 
Ironia este că, la fel ca planificatorul socialist, statul român momea in¬ 
vestitorul străin spre energie, industrie chimică, mijloace de transport, 
echipamente industriale, mineritul şi oţelul fiind la coada listei acestor 
strategii statale. Textilele şi încălţămintea, nişa de export de odinioară 
a economiei româneşti, au primit doar 1,4% din investiţiile străine, 
de trei ori mai puţin decât sectorul IT 5 . Industria a atras mare parte 
din aceste investiţii (44%), oferind salarii mici şi calificări construite 
de învăţământul dual de sub socialism. 

Maşinile şi piesele auto au devenit o nişă industrială românească. 
Atunci când Renault a anunţat că va deschide o mare unitate de cerce¬ 
tare şi dezvoltare laTitu, lângă Bucureşti, şi a început angajări masive 
în facultăţile de construcţii de maşini din campusurile româneşti, 
mulţi au avut impresia că mutaţia de dezvoltare de la asamblarea 
de produse occidentale la proiectarea şi producerea lor pe plan local 
era aproape. Mai mult, în mijlocul crizei, o amplă anchetă a sute de 
investitori a descoperit că se aştepta ca sectoarele IT, telecom, ener¬ 
gie şi farmaceutice să contribuie substanţial la creşterea viitoare şi 
că România era percepută în cercurile de investitori ca ţară ale cărei 
nuclee emergente de competitivitate semnalau cu mare probabilitate 
continuarea dezvoltării high-tech 6 . 

5 Marin Pana, „Un «motor» de creştere: Investiţiile străine şi aportul lor la econo¬ 
mie, de la Guvernul Roman la Guvernul Boc”, Curs de Guvernare, 30 septembrie 
2012 (http://cursdeguvemare.ro/un-%E2%80%9Dmotor%E2%80%9D-de-c 
restere-investitiile-straine-in-ultimii-ani-si-aportul-lor-la-economie-de-la-gu- 
vemul-roman-la-guvernul-boc.html) . 

6 http://www. ey. com/Publication/vwLUAssets/Attractiveness_2012_europe/ 
$nLE/Attractiveness_2012_europe.pdf. 

In termeni relativi, această transformare face exporturile româneşti 
destul de similare cu cele ale modelului EPD. In ierarhia complexităţii 
exporturilor alcătuită de Economic Observatory de la MIT, nivelul 
complexităţii exporturilor româneşti a trecut de la un nivel scăzut la 
începutul anilor 2000, la un loc apropiat de cel al Olandei, însă sub cel al 
Ungariei, Republicii Cehe sau Slovaciei. Nivelul acesta era însă mai bun 
decât în Bulgaria şi ţările baltice, precum şi în faţa Spaniei şi Portugaliei 7 , 
în cadrul lumii EPD, profilul de export al României e greu de diferenţiat 
de cel al Poloniei, în termenii complexităţii lor (Figurile 1-2). In schimb, 
ţările baltice şi Bulgaria au profiluri de export care le plasează în compania 
exportatorilor de bunuri de consum (Brazilia, Canada), a economiilor 
axate în mod tradiţional pe producţia industrială ieftină (Portugalia) sau 
a economiilor devastate de război (Liban, Serbia, Bosnia). 

In timpul anilor 2000, România a început de asemenea să semene 
mai mult cu Polonia decât cu micile economii orientate spre export 
precum Slovacia, Republica Cehă sau Ungaria, în ceea ce priveşte 
alcătuirea fluxurilor de ISD: de trei ori mai multe investiţii au intrat 
în bunurile de consum şi în activitatea bancară decât în produsele 
complexe. De asemenea, dacă remitenţele emigranţilor joacă un rol 
minor în EPD-uri (cu excepţia Poloniei), ele au o importanţă semni¬ 
ficativă în România (Ban 2012b). 8 Ca şi în Polonia, rolul capitalului 
străin ar trebui amendat şi de faptul că întreprinderile de stat rămân 
concurenţi importanţi în sectorul industrial; 13 companii deţinute 
de stat sunt responsabile pentru 20% din cifra de afaceri din topul 
100 al companiilor industriale, iar în termeni de active, 6 companii 
din top 10 sunt deţinute de stat, o companie de stat (Hidroelectrica) 
dispunând de active de 7 ori mai valoroase decât cele ale celei mai mari 
multinaţionale (Dacia Renault). In termenii profitului net, compania 
petrolieră aflată în proprietate austriacă (Petrom) este urmată de două 
companii energetice deţinute de stat, ale căror profituri însumate 
sunt aproape la fel de mari ca ale restului companiilor din top 10 al 

7 MIT, The Observatory of Economic Complexity (http://adas.media.mit.edu/ 
rankings/). 

8 Date procesate de Myant şi Drahoukopil 2011. 

corporaţiilor româneşti 9 . In sfârşit, cei mai importanţi doi angajatori 
din sectorul economic sunt deţinuţi de stat (poşta şi căile ferate), 
urmaţi de compania petrolieră naţională, deţinută de OMV-ul austriac, 
şi de uzina Dacia, deţinută de Renault, un succes pe plan internaţional. 


Figura 1: Ce exporta Polonia în 2010? 


S'50 174.^96.-181 

5.2% Cars ^ 

tKOBX 


of r*t .c 

pffpiTŢ.ans 

5.0% Parts and .. 

accessories of ‘ZT 

, f»EC«f 

the motor 
vehicles 

focfcnQy 

l.S'Ă lllX 
t-v i ir.la- «v«is 
tu 7H iraflif ir. 3' 
priani 


4.1% Monitors flitjţrjctsi.'c 
and 

projectors; 

reception 

apparatus 


Inc^iar-ţr 
ier narai 

kilES EDy .VI 


»S* 


T H * A k- V o 


f Nu există în top 10 nicio singură companie deţinută de o entitate românească 
privată. 

CAPCANA INVESTIŢIILOR DEPENDENTE 

Criza izbucnită în 2008 a subliniat limitele variantei româneşti de 
capitalism dependent. După 2009, investiţiile străine au scăzut de la 
o medie de 6 miliarde pe an la aproximativ 2 miliarde pe an, în timp 
ce datoria publică a crescut cu 400%, între 2008 şi 2011. Odată ce 
vasta reţea de avantaje cu care fuseseră atrase aceste investiţii a început 
să se restrângă, unele multinaţionale şi-au dezvăluit nerăbdarea şi 

neloialitatea. In timp ce unele doar şi-au redus activitatea, ca rezul¬ 
tat natural al scăderii cererii în Europa Occidentală, altele (Nokia, 
Mechel) şi-au abandonat complet operaţiunile, îndreptându-se spre 
economii cu salarii şi condiţii de muncă încă şi mai precare. Spre 
sfârşitul lui 2012, mari companii străine pentru care curentul electric 
subvenţionat produs de hidrocentralele deţinute de stat constituise 
motivul principal pentru a veni în România începeau să ia în calcul 
aceeaşi opţiune, odată ce liberalizarea energetică şi restructurarea 
Hidroelectrica a început să restrângă aceste avantaje de preţ 10 . Mai 
mult, criza fiscală a statului a determinat dezvăluirea faptului că 5 
companii energetice din Europa Occidentală, care controlează reţeaua 
electrică, au economisit 250 de milioane de euro neinvestind în mo¬ 
dernizarea ei 11 , ceea ce a provocat perturbări importante ale furnizării 
de energie electrică 12 . 

însă faţa mai puţin optimistă a dependenţei a început să iasă 
la lumină mai ales în zona bancară. La fel ca în ţările baltice sau 
în Ungaria, în Romania cele mai importante decizii referitoare la 
finanţarea investiţiilor şi consumului erau luate în străinătate. Acesta 
era rezultatul natural al poziţiei dominante a subsidiarelor băncilor 
străine din sectorul financiar, după valul de internaţionalizare bancară 
care a afectat „periferia” estică a UE în anii 2000. 


FINANŢAREA DEPENDENTĂ 

Dacă în timpul anilor 2000 băncile din „centrul” UE au făcut 

averi în Europa de Sud în mare parte prin intermediul unor pieţe 

10 Interviu cu Doru Lionăchescu, consultant, Managing Partners, Evenimentul 
Zilei (http://www.evz.ro/2012-apogeul-crizei-Stlpii-economiei-prsesc-Rom- 
nia-1008417.html). 

11 Ziarul financiar, 7 februarie 2012 (http://www.zf.ro/companii/cel-mai-impor- 
tant-proces-pentru-stat-electrica-cere-la-paris-penalitati-de-250-mil-euro-de-l 
a-cez-enel-si-e-on-10550057). 

12 Raport al investigaţiei întreprinse de Comisia pentru Privatizare şi Administrarea 
Activelor Statului, nr. 816,31 mai 2010. In arhiva autorului. 

en gros care au explodat sub impulsul convergenţei euro (Gabor şi 
Ban 2013), în România şi în Europa de Est, în general, ele au cum¬ 
părat pur şi simplu instituţiile existente deţinute de stat. Rezultatele 
campaniei de achiziţii care a urmat au fost spectaculoase: proporţia 
activelor aflate în proprietate străină din totalul activelor bancare a 
crescut la 85%. Dacă în 1998 cinci bănci de stat deţineau 71% din 
activele bancare, în 2008 sectorul bancar public se comprimase deja 
la 5,3%. Dintre cele zece cele mai mari bănci, doar două (CEC-ul, 
deţinut de stat, şi Banca Transilvania, privată) erau interne în ajunul 
crizei Lehman. în schimb, în 2008, subsidiarele băncilor străine 
aveau o cotă de piaţă de 89%. în categoria EPD, doar Republica 
Cehă afişa cifre mai mari 13 . Drept rezultat, peste 80% din creditare 
îşi are originea în zona euro. 

Activele băncilor străine, ca procent din totalul 
creditării din zona euro 



13 UniCredit Group, „CEE Banking-still the right bet”, iulie 2008. 









228 


Dependenţă şi dezvoltare 


Ideea fundamentală din spatele acestei transformări era că, prin 
vânzarea băncilor lor către nume de referinţă din sectorul financi¬ 
ar vest-european, est-europenii voiau să împuşte mai mulţi iepuri 
dintr-un foc: (a) să rupă legăturile dintre cei aflaţi la putere, băncile 
de stat şi companiile de stat, legături responsabile pentru cicluri de 
împrumuturi neperformante, recapitalizări bancare şi inflaţie; (b) să 
evite scenariul rusesc şi ucrainean, în care iniţiaţi locali acaparează 
băncile de stat pe nimic şi construiesc imperii de afaceri oligarhice, 
pline de politică nocivă; (c) să reducă nesiguranţa negocierilor de 
aderare la UE prin privilegierea unor cumpărători din statele membre 
UE; (d) să obţină un sector bancar nou-nouţ şi în stare de funcţionare, 
dotat cu tehnologie occidentală modernă; şi, cel mai important, (e) să 
soluţioneze o frustrare economică veche de decenii a electoratu¬ 
lui - consumul privat restrâns -, făcând ca creditul de consum să 
fie abundent şi ieftin. Se considera la acel moment că toate acestea 
semnalau credibilitate internaţională, îi ajutau pe est-europeni să 
treacă din camera de aşteptare a UE la masa deciziilor şi consolidau 
sistemele financiare ale regiunii, prin bănci puternice care erau prea 
mari ca să dea faliment în ţările lor. 14 

i 

Dând drumul la consumul pe datorie, această transformare furniza 
guvernelor o sursă economică solidă de legitimitate internă. Nivelurile 
consumului privat, reduse dramatic în timpul primei faze a tranziţiei 
din cauza unor politici macroeconomice restrictive, şi-au revenit ca 
rezultat al creditării. Intre 2001 şi 2008, majoritatea est-europenilor au 
savurat îndelung promisul consum de tip occidental, a cărui finanţare 
se fâcea în principal prin credite nebancare. In timp ce statele îşi 
reduceau datoria, indivizii şi companiile din întreaga regiune şi-au 
sporit-o cu nu mai puţin de 600%, între 2003 şi 2008. In combinaţie 
cu o cerere de creditare acumulată, datorată politicilor monetare foarte 


14 Pentru o analiză aprofundată, vezi Gabor 2010; Gabor 2012; Bohle si Greskovits 
2012 . 

restrictive din timpul anilor’90, asta a dus la o creştere bruscă a datoriei 
private în general. 

România s-a înscris entuziastă în acest curent regional. De la o 
sumă neînsemnată de 5 miliarde de euro în 1999, datoria privată din 
România a crescut la 200 de miliarde de euro în 2009. Drept rezultat, 
datoria totală a crescut de cinci ori, de la 10 miliarde în 2000 la aproape 
50 de miliarde în 2008. După Lehman, cifra s-a dublat, la aproape 
100 de miliarde în 2012 15 . Creşterea s-a făcut mai ales spre vârful 
piramidei. Elita locală a bancherilor, industriaşilor şi specialiştilor 
în drept a crescut, emiţând pretenţii tot mai ostentative la statul de 
clasă superioară şi generând noi gusturi pentru yachturi, maşini de 
lux personalizate, educaţie în universităţi occidentale pentru copiii 
lor şi rezidenţe în cartiere de lux. Insă ceea ce a făcut ca toate acestea 
să fie acceptate a fost faptul că, în acelaşi timp, rândurile clasei de 
mijloc se îngroşau şi ele, o tendinţă ajutată de creditul facil adus de 
transformarea sectorului bancar şi de investiţiile străine directe, care 
cereau manageri, personal tehnic înalt calificat, avocaţi specializaţi şi 
aşa mai departe, dând întregii poveşti un aer meritocratic. 

Activitatea bancară de dependenţă a fost o soluţie rapidă pentru 
criza socio-politică a postcomunismului românesc, însă, pe termen 
mediu, ea nu a servit bine economia românească. Ca şi în alte EPD-uri, 
proprietatea străină din industria financiară a creat o bulă imensă a 
creditului de consum, având doar o contribuţie periferică la investiţiile 
industriale, a căror creştere a fost legată în mare parte de integra¬ 
rea industriei româneşti în lanţurile de aprovizionare occidentale. 
Intr-adevăr, în loc să-şi obţină finanţarea de la subsidiarele locale ale 
băncilor occidentale, companiile străine şi-au adus cu ele liniile de 
finanţare. In loc să ia credit de la Societe Generale România, Renault 
l-a luat de la Societe Generale Franţa. 

Insă marea problemă ridicată de internaţionalizarea proprietăţii 
în sistemul bancar românesc a fost că, de vreme ce creditele date erau 


15 Date furnizate de Institutul Naţional de Statistică (INS) a României. 

în mare parte în beneficiul unei clase de mijloc emergente, ale cărei 
modele de consum se învârteau în jurul importurilor, subsidiarele 
locale ale băncilor străine au montat laolaltă principalul motor al 
crizei est-europene: deficitele de cont curent enorme. Mai mult de¬ 
cât atât, din cauza importanţei pe care diferenţa favorabilă de rată a 
dobânzii o avea pentru strategiile de profit ale sectorului bancar aflat 
în proprietate străină, băncile străine au finanţat o creştere masivă 
a cheltuielilor pentru construcţii, devenind iniţiatorii unei creditări 
ipotecare în euro şi în alte valute „forte”. Drept rezultat, preţul mediu 
al unui apartament „comunist” a urcat la cote de neînţeles: în 2008, 
trebuia deja să plăteşti aproape 80.000 de euro pentru un apartament 
cu două camere din modestul cartier Vitan din Bucureşti 16 . Guvernele 
României nu au încercat să acţioneze împotriva deficitelor externe în 
creştere şi, chiar dacă ar fi făcut-o, guvernanţa UE a activităţii bancare 
transnaţionale lăsa suficiente portiţe de care băncile puteau să profite 
pe deplin (Bohle şi Greskovits 2012:227). 

Dar ceea ce capitalul financiar a dat capitalul financiar a luat. Criza 
bancară din 2008-2009 şi prăbuşirea încrederii investiţiilor străine di¬ 
recte după 2008 au lipsit modelul de dezvoltare al României de punctele 
lui tari. Intr-adevăr, deşi dezvoltarea de dependenţă a făcut ca România 
să fie înclinată către creşteri explozive ale investiţiilor, în timpul pantei 
descendente de după Lehman ea le-a răsturnat la fel de spectaculos. 
Rezultatul a fost o criză economică structurală, care a început ca o criză 
bancară amplificată de dezechilibrele de cont curent şi a fost urmată de 
o reducere dramatică a afluxurilor de investiţii directe (Gabor 2010). 

Dacă criza din zona euro şi-a avut originea într-un sector fi¬ 
nanciar supradezvoltat, marcat de fuziunea pieţelor de garanţii şi 
de datorii suverane (Gabor şi Ban 2013), capitalismul dependent al 
României a fost devastat de un tip diferit de dinamică. In toamna 
lui 2008, ţara avea un nivel redus de intermediere financiară, pieţe 

16 Date ale INS şi analiză a Ziarului financiar (http://www.zf.ro/analiza/ce-spun-des- 
pre-romania-14-mdicatori-economici-la-14-ani-de-la-lansarea-zf-10335623/ 
poze/?p=ll). 

financiare subţiri şi o piaţă pentru derivative foarte nedezvoltată 
(Voinea 2013). Ceea ce a alimentat criza din această ţară avea de-a 
face cu înseşi fundamentele tipului românesc de capitalism depen¬ 
dent. Povestea e relativ simplă: băncile-mamă au început să-şi reducă 

datoriile acumulate de investiţiile în bula internaţională din anii 2000 

) » 

şi au luat în considerare retragerea de capital din subsidiarele lor din 
România. Criza vest-europeană începută în 2008 a scăzut cererea 
agregată în Vest şi, deci, optimismul investitorilor străini direcţi, fa- 
cându-i să stopeze abrupt fluxurile de investiţii spre România. In plus, 
ţările în care îşi aveau originea cele mai multe remitenţe provenite 
din imigraţia românească (Italia, Spania, Irlanda) s-au confruntat cu 
o creştere spectaculoasă a şomajului. 

La începutul lui 2009, băncile internaţionale şi-au redus îm¬ 
prumuturile internaţionale către băncile din Europa Centrală şi de 
Est, cele mai mari reduceri afectându-le pe cele mai lichide dintre 
ele (Slovacia şi Republica Cehă), într-o acţiune pe care un raport 
al Băncii Reglementelor Internaţionale a considerat-o ca sugerând 
faptul că „este posibil ca unele bănci mamă să fi folosit temporar 
aceste pieţe pentru a-şi păstra lichiditatea în ţară”. în termeni relativi, 
reducerea fluxurilor bancare internaţionale ca procent din PIB a fost 
aproximativ la fel de mare pentru Europa Centrală şi de Est, pe cât 
fusese pentru ţările asiatice în 1998-1999. Pentru a atenua criza de 
lichidităţi, în 2009, băncile centrale din Ungaria, Polonia şi România au 
încercat să convingă BCE să lărgească lista garanţiilor eligibile pentru 
operaţiunile ei monetare, prin includerea de obligaţiuni guvernamen¬ 
tale emise în monede locale, în schimbul unor reduceri ale acestor 
obligaţiuni guvernamentale non-euro. BCE a respins sugestiile lor 17 . 

Panica băncilor străine care cumpăraseră bănci locale şi acum se 
confruntau cu pierderi masive şi cu posibilitatea de decuplare a cur¬ 
surilor valutare a fost atât de mare, încât în 2008-2009, multe dintre 
ele au ameninţat cu opţiunea de exit, declanşând temeri că plecările 


17 „And justicc for all: in emerging Europe”, Financial Times, 1 noiembrie 2011. 

de capital care ar fi urmat puteau bloca economiile din regiune. Panica 
de la începutul lui 2009 a fost atât de mare, încât băncile străine erau 
gata să treacă cu vederea faptul că piaţa de împrumut românească 
avea un mare potenţial: valoarea ei era de doar aproximativ 40% din 
PIB, în timp ce în restul regiunii era de 150% 18 . 

Confruntat cu această situaţie, guvernul se trezea că are cuferele 
golite de combinaţia de majorări semnificative, deşi inegalitare a pen¬ 
siilor şi de reformele fiscale pro-business şi pro-clasă mijlocie adoptate 
înaintea crizei. Aflat pe deficit, guvernul putea acţiona contra-ciclic, 
pentru a relansa creşterea doar mărind rata de colectare, luând mai mult 
de la vârful piramidei sociale. Cum aceste opţiuni erau de neimaginat, 
dată fiind combinaţia de incapacitate administrativă şi ideologie fiscală 
neoliberală, atât guvernul, cât şi sistemul bancar internaţionalizat 
aşteptau salvarea de la Washington şi Bruxelles. 

Intervenţia a fost solicitată şi a venit destul de repede, UE şi FMI 
orchestrând un plan de salvare masiv în România, Lituania, Ungaria, 
Bosnia şi Serbia, plan care a preîntâmpinat o criză de tip suprime în Est. 
în mod ironic, Viena, declanşatorul Marii Depresiuni, a fost locul în care 
s-a semnat acordul din 2009 dintre bănci, BCE, Comisia Europeană, 
BERD, FMI şi statele în chestiune. Nucleul acordului a fost angaja¬ 
mentul băncilor vest-europene de a rămâne, dacă guvernele Europei 
Centrale şi de Est îşi reiterau angajamentele faţă de austeritate şi stabi¬ 
lizare a bilanţurilor băncilor, în timp ce FMI şi UE puneau nota de plată 
corespunzătoare (austeritate fiscală, rate ale dobânzii mari, constrângeri 
asupra drepturilor persoanelor cu ipoteci, recapitalizarea împrumuturilor 
FMI/ UE depozitate la băncile centrale) în bilanţul statelor 19 . 


18 Interviu cu Vlad Muscalu, economist Ia ING Romania, Financial Times, 13 
februarie 2012. 

19 Nu a fost deloc surprinzător, în cazul acesta, că, atunci când a lovit criza datoriilor 
suverane din Europa de Vest, o altă vulnerabilitate majoră a apărut: băncile străine 
din Europa de Est puteau să devină curelele de transmisie pentru problemele state¬ 
lor occidentale. în urma prăbuşirii Greciei şi a retrogradării Austriei din primăvara 
lui 2012, S&P a acordat obligaţiunilor româneşti statutul de mare risc, deoarece 
sectorul bancar românesc avea prea mult capital financiar grecesc şi austriac. 

Acordul de la Viena a instituit un regim financiar internaţional 
prin care FMI, UE şi băncile exercitau o formă de condiţionalitate 
comună faţă de deciziile de politici publice ale României, conso¬ 
lidând astfel statutul de dependenţă al variantei ei de capitalism. 
Pentru guvern, asta însemna cumpărători de încredere ai obligaţiunilor 
lui. Pentru bănci, asta însemna protecţie împotriva prăbuşirii cererii 
interne, accentuată şi mai mult de austeritatea inclusă în pachetul 
de salvare. însemna, de asemenea, protecţie împotriva încercărilor 
asociaţiilor de consumatori, care în 2010 au încercat să dea valoare 
erga omnis sentinţelor judecătoreşti care identificau clauze abuzive în 
contractele băncilor. Confruntate cu perspectiva unor pierderi de sute 
de milioane de euro anual 20 , băncile au solicitat şi obţinut de la FMI 
şi de la Banca Naţională protecţie împotriva tribunalelor româneşti 21 . 

Pe moment, noul regim de soluţionare a crizei a reuşit să ţină sub 
control toate guvernele româneşti, în timp ce acestea făceau faţă unor 
puternice furtuni exogene. Astfel, în 2011, noile standarde privind 
majorarea rezervelor bancare au declanşat temeri că băncile străine 
aveau să retragă capital din Europa de Est, conducând la o nouă criză 
a creditului şi la crize monetare. România este în continuare expusă 
la băncile greceşti, care controlează o şesime din activele din secto¬ 
rul bancar, fiecare zvâcnire a crizei la Atena având cele mai ample 


20 în 2013, Asociaţia Română a Băncilor (ARB), organizaţia sectorului financiar, a 
estimat pierderi de 600 de milioane de euro pe an în cazul în care noua legislaţie 
permitea sentinţelor judecătoreşti să aibă putere erga amnes în cazuri în care disputa 
viza clauze contractuale abuzive; vezi Ziarul financiar, 21 noiembrie 2012 (http:// 

wvw.zf.ro/banci-si-asigurari/ingrijorare-printre-bancheri-privind-intrarea-in-vi- 

goare-a-codului-de-procedura-civila-arb-roaga-bnr-sa-intervina-pentru-ca-ban- 

cile-sa-nu-piarda-sute-de-milioane-de-euro-pe-an-10340113). 

21 Raportul intern al ARB recunoaşte explicit rolul FMI şi al Băncii Naţionale în 
limitarea jurisdicţiei tribunalelor şi a acţiunilor de reglementare care derivau din 
jurisprudenţa acestora; vezi Ziarulfinanciar, 21 noiembrie 2012 (http://www. 
zf.ro/banci-si-asigurari/ingrijorare-printre-bancheri-privind-intrarea-in-vigoa- 
re-a-codului-de-procedura-civila-arb-roaga-bnr-sa-intervina-pentru-ca-banci- 
le-sa-nu-piarda-sute-de-milioane-de-euro-pe-an-10340113). Pentru o analiză 
comparată a implicaţiilor acestei intervenţii, vezi Kudrna şi Gabor 2013. 

repercusiuni din Europa la bursa din Bucureşti 22 . în vara lui 2011, 
subsidiarele greceşti din România au folosit pieţele interbancare şi 
de schimb din Europa emergentă pentru a finanţa băncile-mamă 
din Grecia la dobânda românească (6%), dobânzile din Grecia fiind 
de peste 10% 23 . 

Statutul de dependenţă al capitalismului românesc a fost ampli¬ 
ficat de legătura dintre bănci şi stat, care a caracterizat economiile 
politice din Grecia şi Austria în timpul crizei 24 . Sub presiunea unei 
retrogradări şi fără o consultare adecvată cu guvernul român, în 2011 
guvernul austriac a recomandat - sau a exercitat o „persuasiune mo¬ 
rală”, după cum a formulat Viena - ca băncile austriece să-şi limiteze 
expunerea din Europa emergentă, îndemnându-le să acorde împru¬ 
muturi de maximum 110% din finanţarea obţinută de ele pe plan 
local. Acest fapt a trimis unde de şoc la Bucureşti 25 , dat fiind faptul 
că, potrivit Fitch, băncile austriece deţin 31,5% din activele bancare 
româneşti. Confruntate cu astfel de probleme, Comisia şi FMI au 
avut mai puţin succes în a obţine Viena 2.0, un angajament ca băn¬ 
cile occidentale să îşi menţină angajamentele în România şi în restul 
regiunii 26 . Ca răspuns la problemele austriece şi greceşti şi în ciuda 
unei perspective optimiste din economie, în noiembrie 2011 S&P a 
retrogradat România, decizie susţinută de faptul că datoria străină în 


22 „CEE: Bearing the brunt of the storm”, Financial Times, 14 mai 2012. 

23 „Honey, I shrunk Emerging Europe”, Financial Times, 4 noiembrie 2011. 

24 Potrivit Fitch, băncile austriece domină activitatea bancară românească, ele 
deţinând o cotă de piaţă de 40%, în timp ce subsidiarele băncilor greceşti sunt 
responsabile pentru 24% din capital şi 14% din activele sectorului bancar. 

25 Preşedintele român Traian Băsescu le-a transmis următoarele băncilor străine: „Aţi 
făcut profituri imense, iar dacă acum vă pregătiţi să lăsaţi România subfinanţată 
în timpul crizei, vom considera asta drept un act de lipsă de fair-play faţă de 
România (...) Nu vreau să cred că vom fi lăsaţi să achităm nota de plată a lăcomiei 
băncilor. Există mecanisme europene. Va îndemn să folosiţi aceste mecanisme, 
în loc să sufocaţi economia românească prin reducerea fluxurilor de capital”. 
Citat de Reuters, 24 noiembrie 2011 (http://uk.reuters.com/article/2011/ll/24/ 
idUKL5E7MO18J20111124). 

26 „Austria clarifies plan to curb eastward lending”, FinancialTimes, 17 ianuarie 2012. 

valute externe depăşea 60%, iar instituţiile străine deţineau 85% din 
totalul activelor sectorului bancar 27 . Situaţia era potenţial catastrofală, 
dat fiind faptul că, la acel moment, Nomura estima că băncile străine 
ar absorbi 1,2% din PIB-ul României în eventualitatea unei reduceri 
masive a datoriilor, ceea ce însemna mai mult decât nivelul total al 
ISD din 2012. 

Criza sectorului financiar european a fost între timp calmată de 
intervenţiile Băncii Centrale Europene, care au slăbit şi presiunile 
exercitate asupra României. însă stabilizarea financiară făcută de 
la Frankfurt nu a redus inapetenţa sectorului bancar românesc de a 
finanţa industria locală. Alimentat de creşterea datoriei publice, acest 
sector pare să aştepte mai degrabă noi bule, decât să contribuie într-o 
măsură semnificativă la o dezvoltare economică sustenabilă. 


INOVAŢIA DE DEPENDENTĂ 

y y 

Nolke şi Vliegenhard susţin că investiţiile semnificative în cerce¬ 
tare şi dezvoltare nu sunt necesare în economiile EPD, al căror avantaj 
competitiv rezidă în asamblarea de bunuri semi-standardizate. Ceea ce 
contează este dacă economia are complementarităţi instituţionale care 
să asigure profitabilitatea în cadrul multinaţionalelor ce activează la 
faţa locului, mai degrabă decât evoluţia capacităţii interne de inovaţie. 

în ciuda unor tentative recente de a ieşi din această capcană, 
România corespunde foarte bine în această privinţă profilului EPD: 
investiţii publice şi private limitate în cercetare şi dezvoltare. In afara 
câtorva nişe industriale de excelenţă, România rămâne în general o 
linie de asamblare pentru inovaţii create în străinătate. Intr-adevăr, în 


27 După cum a spus S&P, „aceste subsidiare sunt autonome faţă de părinţii lor, 
care credem că e probabil să limiteze efectele de răspândire, dacă încrederea în 
sectorul bancar grec va slăbi şi mai mult. în viziunea noastră, însă, există un risc 
ca, dacă băncile străine mamă vor avea dificultăţi, ele să reducă semnificativ ex¬ 
punerea internaţională a subsidiarelor lor, reducând astfel activitatea de creditare.” 
(„Romania: Junked by S&P”, citat în Financial Times , 29 noiembrie, 2011) 

măsura în care exporturile româneşti au devenit mai complexe şi mai 
diversificate, asta are prea puţin de-a face cu cercetarea şi dezvoltarea 
internă, şi a existat puţină difuzare tehnologică din afluxurile de 
investiţii străine directe. Ca şi în cazul altor ţări EPD, aceste investiţii 
s-au concentrat pe utilizarea forţei de muncă locale şi a stimulentelor 
guvernamentale, lăsând activităţile de cercetare şi dezvoltare altundeva. 

Dacă implicarea statului în încurajarea inovaţiei a fost esenţială 
în unele poveşti de succes, de la SUA la Coreea de Sud, în România 
statul nu a fost suficient de activ. După 1989, cheltuielile statului cu 
cercetarea şi dezvoltarea au scăzut abrupt, trecând de la o infrastructură 
de cercetare amplă la una atrofiată. In timp ce cheltuielile pentru cer¬ 
cetare şi dezvoltare faţă de PIB ating 2% în UE (cu maxime de 4% în 
Suedia şi Finlanda), în România ele sunt înjur de 0,5%, nivel similar 
cu cel al Poloniei şi Slovaciei şi la jumătatea nivelului din Ungaria şi 
Republica Cehă. Personalul de cercetare românesc a scăzut abrupt 
după 1990, până la punctul la care abia dacă e la o treime din media 
europeană. Integrarea în UE a modificat această politică pasivă faţă 
de cercetare şi dezvoltare, chiar dacă, după adoptarea pachetului de 
austeritate asistat de UE în 2010, România a fost unul dintre cele trei 
state UE care au redus cheltuielile publice de cercetare şi dezvoltare. 

Dacă proporţia fondurilor UE pentru cercetare şi dezvoltare a 
rămas minusculă, iar proporţia sectorului privat din totalul investiţiilor 
în cercetare şi dezvoltare chiar a scăzut între 2005 şi 2009, proporţia 
bugetului guvernamental cheltuit pentru ISD aproape s-a dublat între 
2005 şi 2009, de la 0,5% la 1% din bugetul guvernamental, universităţile 
preluând cea mai mare parte a creşterii cheltuielilor 28 . Nu e rău, dacă ne 
gândim că, în termeni de procent din PIB, cheltuielile publice pentru 
cercetare şi dezvoltare (în afara universităţilor) erau la acelaşi nivel cu 
Suedia şi Austria. Problema este că proporţia sectorului privat din aceste 
ţări este de până la zece ori mai mare, conform datelor Eurostat. Deşi 


8 http://epp.eurostat.ec.europa.eu/portal/page/portal/science_technology_inno- 
vation/ introduction. 

acest lucru e impresionat, totuşi, în ciuda îndemnurilor 29 , guvernele 
din România au fost foarte lente în a folosi politicile prietenoase faţă 
de inovaţie încurajate de UE, cum ar fi achiziţii publice de produse 
inovatoare sau îmbunătăţirea protecţiei proprietăţii intelectuale. Mai 
mult, deşi volumul cercetării academice este semnificativ (fiind pe locul 
35 din lume), el are slabe legături cu aplicaţiile industriale, iar factorul 
lui de impact este cel mai mic din rândul statelor membre UE 20 . 

Până de curând, stimularea cercetării şi dezvoltării prin politica 
industrială nu a fost adoptată cu adevărat. In schimb, bugetele în scă¬ 
dere pentru politica industrială au fost cheltuite pe stimulente pentru 
multinaţionale mari, care asamblau bunuri industriale de nivel mediu 
(Renault, Ford, Nokia), sau pe extremele sectorului industrial intern: 
minerit şi IT. De-a lungul ultimilor ani, au apărut câteva puncte de 
interes în domeniul centrelor de inovaţie din sectorul auto şi din secto¬ 
rul (iniţial) autohton de IT, ambele beneficiind de ample subvenţii de 
stat şi reduceri de impozite. în ansamblu, însă, potenţialul României 
de a-şi ameliora dosarul inovării rămâne unul limitat 31 . 

Există prea puţin speranţă din partea restului sectorului privat, care 
pare blocat în capcana unei inovaţii reduse. In timp ce, peste jumătate 
din cercetarea şi dezvoltarea din UE este întreprinsă de companii 
private, în România acest procent este de abia 23%, cea mai mare 
parte a cercetării şi inovării provenind încă din sectorul public; surse 
alternative de finanţare a cercetării şi dezvoltării întârzie să sosească. 
Bursa din Bucureşti nu are puterea de a promova finanţarea prin 
vânzarea de acţiuni sau finanţarea de proiecte la un nivel adecvat 32 . 


29 Steliana Sandu şi Michael Dinges, „Monitoring and analysis of policies and 
public financing instrumente conducive to higher level of R8cD investments.'Ihe 
«Policy Mix» Project: Country Review Romania”, United Nations University, 
UNU-MERIT, martie 2007. 

30 Date pentru 2010, SJR International. 

31 E interesat că unele dintre cele mai mari averi (peste un miliard de euro) au fost 
făcute de antreprenori IT interni; vezi http://www.capital.ro/detalii-articole/ 
stiri/173417.htinl. 

32 Interviu cu Vincenzo Calla, BNP Paribas, 8 noiembrie 2012. 

Capitalul de risc pentru afaceri noi este limitat şi, chiar dacă un acces 
mai bun al guvernului la fondurile UE ar putea soluţiona din nea¬ 
junsurile finanţării publice, progresul a fost unul evaziv. Capital Risk 
Fund, de exemplu, este o iniţiativă guvernamentală cu fonduri UE, 
care oferă 100 de milioane de euro pentru afaceri noi inovatoare, însă 
operaţionalizarea lui efectivă a fost blocată pentru mai bine de trei 
ani. Guvernul a inaugurat la sfârşitul lui 2008 planuri de mobilizare 
a fondurilor de competitivitate ale Ministerului Economiei, pentru 
a promova cercetarea aplicată în sectoarele de tehnologie avansată, 
iniţiativă care se bucură de sprijinul comunităţii de afaceri, însă în 
rândul domeniilor inovatoare domină încă scepticismul referitor la 
nivelul de conştientizare a importanţei cercetării şi dezvoltării de către 
actorii vitali ai politicilor publice. 

Cele două mari excepţii sunt sectorul IT şi auto. în IT, stimulentele 
guvernamentale au fost de ajutor, ele oferind reduceri generoase de 
impozite pe muncă pentru lucrătorii din acest sector. Este un sector 
care asigură ocupare completă: toţi absolvenţii facultăţilor de informa¬ 
tică îşi găsesc de lucru în domeniul lor, acest lucru rămânând valabil 
de-a lungul crizei 33 . Deşi este responsabil pentru o parte importantă a 
exporturilor şi a ocupării personalului calificat, sectorul IT a apărut ca 
o industrie domestică şi a beneficiat de afluxurile de capital străin doar 
începând cu 2004. Beneficiind de un set unic de abilităţi din regiune 
(ingineri informaticieni cu abilităţi rafinate, poliglote şi de IT, şi un 
număr mare de absolvenţi ai numeroaselor facultăţi specializate din 
ţară), acest sector puternic inovator a atras recent companii de talia 
Oracle, Microsoft şi aşa mai departe. Există, de asemenea, o industrie 
domestică în crearea de smartphone-uri şi tablete, a căror strategie e 
să le importe din China şi să le încarce cu software mai competitiv, 
ce înregistrează vânzări de sute de mii de unităţi 34 . 


33 Ziarulfinanciar, 19 noiembrie 2012. 

“http://www.adevarul.ro/actualitate/tech_and_it/Anul_gadgeturilor_romanesti_ 
allview_evolio_infotouch_eboda_0_810519212.html#. 

Cealaltă mare excepţie este cercetarea automotive, sector 
de importanţă strategică pentru avantajul comparativ al tuturor 
EPD-urilor. Renault a înfiinţat unul dintre cele mai mari centre de 
cercetare ale ei şi a primit un amplu sprijin financiar de stat în acest 
scop 3S . Construit cu firme locale, gestionat în mare parte de manageri 
români şi angajând mii de ingineri, Renault Technologie Roumanie 
(RTG) are platforme de proiectare, testare şi fabricaţie în trei oraşe. 
Acest centru de cercetare de 450 de milioane de euro este cel mai 
mare al unui producător european important din afara Europei, iar 
unele din modelele noi ale Renault din 2012 au fost concepute în 
mare măsură în România 36 . RTG angajează studenţi în construcţiile 
de maşini, după ce îi pregăteşte şi testează în cadrul unor stagii de in¬ 
terni, nu mai puţin de 700 de tineri studenţi în construcţiile de maşini 
beneficiind de această şansă. Centrul a primit din partea guvernului 
subvenţii de 70 de milioane, precum şi garanţii guvernamentale, pentru 
un împrumut de 100 de milioane, pe perioada 2008-2011. 

Unii ar putea vedea aceste lucruri ca pe nişte nişe promiţătoare, 
dar, dată fiind slăbiciunea finanţării cercetării şi dezvoltării de către 
sectorul privat, statul trebuie să intervină într-o modalitate semnifi¬ 
cativă. Pentru a ajunge la nivelul promis de 2% din PIB până în 2020, 
guvernul trebuie să contribuie la procese care să facă posibile 3.000 
de noi posturi de cercetare în fiecare an şi o multiplicare de şapte ori 
a cheltuielilor cu cercetarea şi dezvoltarea din sectorul privat. 

„Miracolul” exportului românesc susţinut de multinaţionalele 
europene nu a dus această economie pe calea dezvoltării accelera¬ 
te a Finlandei sau Austriei postbelice sau, mai aproape de noi, a 
experienţelor recente ale Chinei, Coreei de Sud sau Braziliei. în aceste 
ţări, integrarea în lanţul de aprovizionare global a implicat faptul de a 
face ca un spectru ideal de produse de concepţie internă să concureze 

35 Capital, 21 septembrie 2011 (http://www.capital.ro/detalii-articole/stiri/re- 
nault-urmeaza-sa-primeasca-ultima-transa-de-ajutor-de-stat-pentru-cen- 
trul-de-la-titu-153620.html). 

34 Renault Technologie Roumanie (www.renault-technologie-roumanie.com). 

pe pieţele mondiale împotriva marilor firme occidentale sau japone¬ 
ze. Dar, pentru ca acest lucru să se întâmple este nevoie de politici 
industriale inteligente şi bine finanţate, care să scoată România din 
capcana salariilor mici şi extrem de inegale, a precarităţii extreme a 
muncii şi a degradării educaţiei şi sănătăţii majorităţii covârşitoare 
datorată marketizării crescânde a serviciilor publice. Rezultatul este 
că viitorul socioeconomic al României seamănă mai mult cu cel al 
unor maquiladora mexicane. 


REPRESIUNEA MUNCII, 

COROLAR AL CREŞTERII DEPENDENTE 
> 

Statutul de linie de asamblare pentru produse şi servicii conce¬ 
pute altundeva înseamnă blocaj în salarii mici şi mutare a poverii 
fiscale aproape exclusiv pe munca şi pe condiţiile de muncă precare 
ale majorităţii românilor ce trăiesc din salariu. Consecinţa este o 
precaritate generalizată în zona muncii salariate. încadrarea într-o 
dependenţă mai respirabilă social, ca să nu mai vorbim de ieşirea din 
dependenţă, nu se poate face decât prin abandonarea tezei dominate 
că România trebuie să ţină salariile mici, pentru a rămâne atractivă 
investiţiilor străine. în ciuda salariilor ei mari şi a unei forţe de muncă 
nu tocmai docile, Franţa este cea mai mare destinaţie a investiţiilor 
străine din UE şi a treia din lume după SUA şi China. în gândirea 
de periferie a elitelor politice şi economice care activează în România 
contemporană, Coreea de Sud nu ar sufla în ceafă economiilor din 
centrul capitalist şi ar fi fost eventual un mare producător de tricouri 
şi tăieţei de orez, stresată de competiţia Birmaniei. 

în primul rând, trebuie arătat faptul că piaţa muncii din ţara 
noastră oferă angajatorilor un nivel al salariului minim în euro ajustat 
la puterea de cumpărare care nu are competiţie în regiune. în acest sens, 
tabelul de mai jos nu are nevoie de note de subsol. 

Salarii minime exprimate în euro, 
ajustate la puterea de cumpărare 

Sursa: Eurostat 


Nivelul salariilor este de-a dreptul tragic în raport cu costul vieţii. 
Să luăm costul locuirii într-un apartament „comunist” dintr-un cartier 
mediu de oraş prosper din Romania, de genul Cluj, Timişoara sau 
Bucureşti. Preţul de achiziţie a unui apartament înghesuit şi nerenovat 
din periferia acestor oraşe este înjur de 50.000 de euro. Să presupunem 
că sunteţi un angajat care are toată viaţa contract de muncă cu normă 
întreagă la nivelul salariului minim şi că nu aţi fost niciodată în şomaj. 
Chiar şi în acest caz, de la prima zi de angajare până la pensionare nu 
puteţi conta pe mai mult de 57.000 de euro. 

Dinspre mass-media vi se aruncă argumentul clasic: acesta e 
nivelul de salarizare pe care productivitatea muncii din România îl 
poate susţine. Lăsăm la o parte sugestia de rea-credinţă că producti¬ 
vitatea muncii ţine doar de hărnicia angajatului, ca şi cum dezorga¬ 
nizarea, consumul excesiv şi deciziile proaste ale managementului şi 
patronatului nu ar avea niciun rol, că să nu mai vorbim de accesul la 
tehnologie şi de alţi factori. Să vedem, totuşi, dacă salariul brut mediu 
mai mare din zona UE este acoperit de productivitate. La nivelul 

anului 2010, Eurostat ne spune că la o productivitate aproximativ 
dublă a angajatului mediu din UE în raport cu omologul lui român, 
„occidentalul” primeşte un salariu brut de şapte ori mai mare decât 
„românul”. Lucrul e valabil nu doar în raport cu vechile ţări membre, 
ci şi cu ţări din Est ca Slovenia, unde la o productivitate mai mare cu 
50% faţă de România, angajaţii din această ţară au salarii triple faţă 
de omologii lor români. 

Punând aceste cifre în context, merită remarcat că în jur de ju¬ 
mătate dintre angajaţi sunt plătiţi brut între puţin sub 200 de euro 
pe lună şi 400 de euro pe lună. Oficial, doar 10% din angajaţii din 
România câştigă lunar aproximativ 1000 de euro. Conform datelor 
oficiale publicate de serviciul statistic al UE, salariile unuia dintre 
cinci angajaţi români cu normă întreagă nu acoperă cheltuielile lu¬ 
nare. Pentru angajaţii cu program parţial (circa 9% din totalul „masei 
salariale”în cifrele Eurostat), nivelul era de 58%. 

Marea tragedie socială a „masei salariate” este în sectorul privat, 
bătălia pentru posturile din sectorul public, mai ales la nivel de înce¬ 
pători, fiind raţională. Astfel, în mediul privat, în 2013, 7,9% dintre 
salariaţi aveau venituri sub salariul minim brut, faţă de doar 0,2% în 
sectorul public. Cei mai mulţi angajaţi din privat (56%) au salarii de¬ 
rizorii, situate între 700 şi 1500 lei brut, în timp ce în sectorul de stat 
marea majoritate (68%) au salarii între 1501 şi 4000 lei. împreună cu 
sărăcia extremă a celor din economia neagră şi gri, precaritatea socială 
a salariaţilor contribuie la nivelul şocant de redus al condiţiilor de trai: 

j > » 

aproximativ 40% dintre cetăţeni trăiesc în locuinţe fără baie, duş şi 
toaletă cu canalizare (spre deosebire 3%, media UE). 

In al doilea rând, pare să existe o strategie de comprimare constantă 
a salariilor plătite în economia de export. Astfel, salariul mediu din 
industrie ca procent din salariul mediu a scăzut de la 109% în 1997 
la 94% în 2006, dovadă clară că politicile salariale s-au concentrat pe 
efectul de semnal către investitori că România este un fel de „chină” 
pentru sectorul industrial european — atâta doar că, în China reală, 
salariile din industrie au crescut cu peste 200% între 2002 şi 2011, 

dublându-se într-un singur an (2010-2011) în Shenzen şi Shanghai. 
Numai în întreprinderi cu sindicate puternice (gen Dacia) salariile 
sunt peste medie, deşi ameninţarea cu delocalizarea în Maroc a devenit 
tot mai credibilă în condiţiile în care managementul Renault anunţă 
în presă că, în această ţară nord africană, sindicalizarea în industrie 
este extrem de dificilă, iar productivitatea uzinei dinTanger a crescut 
foarte mult. 

Presiunea de a ţine sub capac salariile din industria de export 
s-a mărit prin dereglementarea din 2011 a pieţei muncii în favoarea 
patronatului. Reducând drepturile legale ale angajaţilor, încurajând 
munca temporară, descurajând dialogul social şi punând cămaşa de 
forţă pe mişcarea sindicală (Guga 2014) 37 , guvernul de dreapta de la 
Bucureşti, FMI şi grupurile de interes care susţineau aceste „reforme” 
au urmărit logica economiei neoclasice 38 , care spune că dereglemen- 

37 Eliminând obligativitatea contractelor de muncă la nivel naţional şi a celor la nivel 
de ramură pentru firmele private, se instituie un regim inegal de putere, în care 
contractul colectiv este negociat doar la nivel de firmă, adică acolo unde distribuţia 
de forţe favorizează în mod evident patronul. 

38 La momentul acestor dezbateri, am arătat că analiza empirică pe care se bazează 
poziţia pro-liberalizare a FMI este una marcată de serioase controverse. Studiile 
FMI pe această temă, întărite de contribuţii academice relativ independente, susţin 
că instituţiile de protecţie a angajării (legislaţie sindicală, coduri de protejare a an¬ 
gajatului, sisteme de negociere colectivă, asigurări de şomaj) trebuie demantelate nu 
pentru că ar fi în interesul exclusiv al patronatului, ci pentru că acestea îi protejează 
pe cei cu serviciu şi reduc şansele de reangajare ale şomerilor. Dereglementarea 
devine aşadar, în acest discurs expert, o formă de echitate socială: instituţiile 
dreptului muncii sunt pentru patroni un cost net care descurajează producerea 
unui bun comun (creşterea angajării). Alte studii arată însă că cercetările empirice 
ale FMI, departe de a emite adevăruri ştiinţifice, sunt „minate” de contradicţii şi 
probleme metodologice, in acest sens, criticii au ridicat trei mari obiecţii. Mai întâi, 
nu se poate observa o legătură cauzală clară între liberalizare şi dinamica şomajului. 
Criticii au arătat că studiile empirice pe baza cărora se întemeiază argumentele 
tehnice pentru liberalizare sunt minate de rezultate contradictorii, corelaţii foarte 
slabe şi chiar nesemnificative. Datele mai arată, de asemenea, că dialogul social 
şi contractele colective contribuie la reducerea şomajului. Se mai susţine apoi că 
cifra redusă a şomajului se poate obţine fără liberalizări aspre ale pieţei muncii şi, 
în anumite cazuri, chiar prin menţinerea unei legislaţii rigide. In al doilea rând, 
modelele FMI nu discută costurile ascunse ale liberalizării. Şi nu vorbim doar de 
durerosul proces de precarizare al condiţiei de salariat, proces greu de acceptat 

tarea măreşte oferta de forţă de muncă, reducând/ plafonând astfel 
salariile şi mărind veniturile patronatului într-o perioadă de declin a 
profiturilor din cauza deficitului de cerere agregată. Atacând legislaţia 
muncii, guvernul a pus munca şi capitalul într-un joc de sumă zero. 

Dar chiar şi din perspectiva capitalului, beneficiile acestui asalt 
împotriva angajaţilor sunt mai degrabă modeste. Literatura de specia¬ 
litate ne arată că sindicalizarea nu afectează negativ productivitatea şi 
profitabilitatea decât în ţări unde relaţiile dintre capital şi muncă sunt 
extrem de instabile, descentralizate şi dereglementate. In economiile 
de export (Germania, Japonia, Suedia), sindicatele măresc produc¬ 
tivitatea muncii (Doucouliagos şi Laroche 2003). Acest rezultat se 
obţine prin rolul sindicatelor în asigurarea predictibilităţii costurilor 
salariale şi a creşterii neinflaţioniste a salariilor, difuzia inovaţiilor 
tehnologice şi pregătirea profesională continuă. Spre deosebire de 

de electorat dacă ar exista o campanie de informare adevărată, ci şi de costurile 
suportate de firme ca urmare a scăderii nivelului general de profesionalism adus 
de generalizarea contractelor pe durată determinată sau de costurile reprezentate 
de presiunile inflaţioniste suportate de economiile cu contracte colective des¬ 
centralizate şi sindicate slabe. Nu mai vorbim apoi de reducerea investiţiilor în 
profesionalizarea angajaţilor, de efectele corozive pe care precaritatea le are asupra 
îndemânării şi stării psihologice ale angajatului,precum şi de alte elemente ignorate 
pe nedrept în dezbaterea mainstream pe acest subiect. In al treilea rând, analiza 
comparativă a reglementărilor muncii aruncă nisip in rotiţele mecanismelor cauzale 
propuse de FMI. Lăsând la o parte schimbările aduse de criză, privind pe termen 
lung ţările cu reglementări flexibile şi şomaj mic (SUA, Marea Britanie), acestea 
trebuie comparate nu numai cu ţările cu reglementări rigide şi şomaj mare (Italia, 
Franţa), d şi cu cele cu reglementări rigide şi şomaj mic (Austria, Danemarca). 
Trebuie apoi „despachetate” cazurile intermediare. începând cu 1984, Spania a 
liberalizat munca temporară, dar nu s-a ales decât cu dureri de cap: de aproape 
trei decenii, Spania a avut cel mai mare şomaj din UE şi cel mai mare procent de 
slujbe precare pentru tineri. Prin contrast, în ciuda unei legislaţii mult mai rigide a 
muncii, Portugalia a avut rate mult mai mid ale şomajului. Danemarca a liberalizat 
drastic legislaţia muncii, dar a făcut-o consolidând poziţia sindicatelor, ajutând 
şomerul să se reintegreze rapid pe piaţă şi plătind aproape integral ultimul salariu 
pe perioada şomajului, rezultat greu de imaginat in poziţia fiscală şi instituţională 
actuală a României. Olanda, ţara dată ca model al legăturii cauzale dintre dere- 
glementare şi şomaj redus, apare în datele FMI ca având instituţii la fel de rigide 
ca media ţărilor europene din OECD şi cu mult mai rigide decât SUA, ţară cu 
care se aseamănă prin şomaj redus în limita a 4,2-4,5% în anii buni. 

asta, descurajarea sindicalizării şi descentralizarea negocierii salariilor 
are efecte nedorite asupra raportului dintre productivitate şi salarii 
(Baccaro şi Simoni 2007). 

In al doilea rând, compromisul dintre muncă şi capital prin 
instituţiile de dialog social nu este doar o parte a agendei politice 
social-democrate. Contrar clişeelor ideologice prevalente în România, 
în multe ţări europene dezvoltate acest compromis a fost căutat atât 
de guvernele de stânga, cât şi de cele de dreapta. De ce? Un argument 
care se desprinde din cercetările întreprinse în ultimele trei decenii 
arată că, în ţările cu sindicate puternice care participă în instituţii de 
dialog social, găsim o mai mare probabilitate de succes în prevenirea 
unor rate ridicate ale inflaţiei şi în reducerea inegalităţilor sociale 
(Alemân 2008). Centralizarea este importantă pentru că în lipsa 
ei sindicatele de firmă au toate motivele să liciteze în sus salariile, 
slăbind solidaritatea între muncitori şi lăsând patronatul şi guvernul 
cu mijloace mai ineficiente de control al inflaţiei decât negocierea 
colectivă centralizată (Golden 1993). De asemenea, un studiu foar¬ 
te citat a adus dovezi puternice că descentralizarea relaţiilor dintre 
sindicate şi patronate de la nivel naţional sau de ramură, sau chiar 
la nivel de firmă nu este în interesul general al patronatelor dintr-o 
economie bazată pe o dezvoltare industrială tot mai complexă (este 
şi cazul României), întrucât descentralizarea ar declanşa competiţia 
între firme pentru angajaţi calificaţi (Iversen et al. 2000). 

In al treilea rând, în timpul crizei, statul a ajuns să lase practic 
netaxat profitul firmelor private, mutând povara pe salariaţi, lucru care 
se vede clar în tabelul de mai jos, diferenţa fiind şocantă. Situaţia este 
hilară, întrucât costurile de consemnare, de constatare şi de transmitere 
a profiturilor către stat sunt comparabile cu ceea ce încasează bugetul. 39 


39 Vezi http://cursdeguvemare.ro/semnalele-de-avertizare-pentru-executia-buge- 
tului-2013-incasarile-din-salarii-tot-mai-mari-fata-de-incasarile-din-profit.html. 

Evoluţia ponderii impozitelor pe profit, 
salarii şi venit ca procent din veniturile statului 


16 


«*i»»Impozit pc profit 

«^►•Impozit pe salarii şi 
venit 


Sursa: INS 

Pentru a ridica salariile, România trebuie să dezvolte politici 
industriale inteligente, care să facă posibilă multiplicarea locurilor 
de muncă cu salarii peste medie şi impozitarea adecvată a acestora, 
pentru a asigura nu doar resursele asigurării unei solidarităţi sociale 
reale, dar şi creşterea productivităţii prin eliminarea plăgilor sociale 
ce apasă marele precariat şi descendenţii săi. Ce fel de salt în com¬ 
plexitate economică este posibil când doar 2% din copiii de la ţară 
ajung la facultate şi numai 18% din angajaţii din România au urmat, 
în ultimul an, o formă de pregătire profesională, faţă de media UE 
de 33%, capitalul privat nefâcând aproape nimic în acest sens? Din 
economia de maquiladora nu se poate ieşi când asistenţa medicală 
de bază ajunge în mod efectiv doar la o mică parte a populaţiei, iar 
programele publice de formare profesională şi sănătate în mediul 
rural sau în rândul precarilor urbani lipsesc cu desăvârşire. La fel, nu 
se poate ieşi uşor fără a reface bazele dialogului social, care să facă 
posibilă coordonarea dintre stat, capital şi muncă, pe care o vedem în 



2008 2009 2010 2011 2012 2013 


Epilog 


247 


ţările ce ilustrează cel mai bine normele capitalismului încastrat. în 
loc să confrunte aceste deficite sociale, elitele noastre se complac în 
depănarea de povestioare morale paleoconservatoare despre societatea 
românească, care nu sunt nici măcar originale. 40 

Până una-alta, salariile mici plătite la baza piramidei sociale şi spo¬ 
rirea lor la vârful ei adâncesc inegalitatea. România este printre cele 
mai inegale ţări din Europa, dacă ţinem cont de coeficientului Gini. 41 
Creşterea cea mai mare a inegalităţii s-a înregistrat după reformele 
guvernului Roman şi, ulterior, după adoptarea taxei unice, în 2004. 
Datele ar arăta probabil mult mai rău dacă două milioane de oameni 
nu ar fi părăsit ţara în ultimii zece ani. Criza a redus nivelul inegalităţii, 
lucru care, tot la nivel strict speculativ, poate fi atribuit nu politicilor de 
redistribuire a veniturilor (acestea au fost reduse masiv), ci contracţiei 
profiturilor enorme asigurate acum câţiva ani de sectorul imobiliar. 
Cu un scor de 0,33 la acest capitol, rămânem tot peste „media UE” 
(0,30), fiind întrecuţi însă în regiune doar de două dintre ţările balti¬ 
ce. Marea sursă a inegalităţii nu se află în piaţa muncii, dar să luăm, ca 
exemplu, cazul industriei, unde în 2013 managerii şi-au mărit salariile 


40 Vezi, în acest sens, Hirschman 1991. Pentru o discuţie în context românesc 
este interesantă contribuţia lui Alex Cistelecan, „Sfârşitul economiei politice şi 
ultimul ei consilier”, CriticAtac, 5 martie 2014 (http://www.criticatac.ro/25035/ 
sfaritul-economiei-politice-ultimul-ei-consilier/). 

41 Coeficientul Gini măsoară inegalitatea distribuţiei veniturilor şi a fost dezvoltat 
de italianul Corrado Gini cu aproape 100 de ani în urmă. Valorile sale variază de 
la o ţară la alta şi, pentru aceeaşi ţară, în decursul timpului. Matematic, el derivă 
din forma curbei Lorenz, care exprimă ponderea din avuţia naţională deţinută 
de o parte a populaţiei. Astfel, 0 semnifică o egalitate absolută a veniturilor (toţi 
cetăţenii au exact aceleaşi venituri), iar 1 o inegalitate maximă (avuţia concentrată 
la o singură persoană). Un coeficient Gini de 0,50 semnifică faptul că un sfert 
din populaţie deţine trei sferturi din avuţia naţională, iar restului de trei sferturi 
îi revine numai un sfert. Avantajul acestui tip de estimare este că nu depinde de 
mărimea populaţiei şi nici de situaţia socială sau politică. Ultimele date arătau o 
valoare minimă de 0,23 pentru Suedia şi una maximă de 0,70 pentru Namibia. 

(ţi nu vorbim aici de bonusuri şi alte sporuri tipice) cu 11%, in timp ce 
muncitorii şi le-au mărit cu 7, 8 %. 42 

Lucrurile arată si mai rău dacă ne uităm la coeficientul Gini în 

t 

raport cu autoconsumul populaţiei (venitul reprezentând contrava¬ 
loarea produselor realizate şi consumate în gospodărie); datele provin 
din raportul ICC V După 20 de ani. 

Inegalitatea veniturilor 

O recentă analiză Eurostat, care se uită la diferenţa de venit dintre 
cei mai înstăriţi 20% şi cei mai săraci 20% (S20/S80) găsea România 
fruntaşă din nou la inegalitate, împreună cu ţările baltice. în treacăt fie 
spus, se poate observa că inegalitatea socială in Cehia, Slovenia şi Ungaria 
este la nivelulsocial-democraţiilor occidentale de tradiţie,postcomunismul 
nefiindaşadar o condamnare la inegalităţiflagrante. După două decenii 
de capitalism, 20% dintre români controlau aproximativ la fel de 

42 Conform AIMS SalaryMap. Autorii analizei au prelucrat salariile a 127.960 de 
angajaţi, dintre care 76 ocupă poziţia de director general, 1.008 sunt directori de 
departament, iar 89.773 ocupă diverse poziţii de muncitori. 

mult venit în raport cu restul populaţiei ca şi omologii lor spanioli, 
portughezi, britanici şi italieni, cetăţeni ai unor ţări care au avut în 
mod tradiţional niveluri ridicate ale inegalităţii. 


Raportul între cei mai bogaţi 20% şi cei mai săraci 20% 




IM! ISMIIIIilIllllllllllilIIii III 

• 1 f ' ‘ I ' * t . j 7 

• ■ _ ij * iu nm • am 6 


$ 

{ 

« 

1 

I 


Sursa: Eurostat 

Reducerea inegalităţilor frapante trebuie să se afle în centrul po¬ 
liticii democratice, căci inegalitatea economică se traduce mereu în 
inegalitate politică. Contrar gândirii neoliberalului de periferie, creşterea 
inegalităţilor în general şi a celei obţinute prin sărăcirea marii mase a 
muncitorilor nu este bună nici măcar pentru dezvoltarea capitalistă 
durabilă. Pentru neoliberalul mai luminat, inegalitatea produce volatili¬ 
tate financiară şi stagnare pe termen lung. Singura soluţie este deplina 
ocupare în condiţiile unei robuste redistribuiri a veniturilor. Afirmaţia că 
redistribuirea nu funcţionează este un mit. O simulare făcută de Ciprian 
Domnişoru pe baza datelor din Ancheta Bugetelor de Familie pe 2011, 
arată cum un set de politici de redistribuire cu un impact bugetar scăzut 
ar reduce nivelul inegalităţii din România sub media UE (Domnişoru 

2014). 43 Mai mult, aşa cum se vede mai jos, cehii şi ungurii taie mai mult 
din sărăcie prin redistribuirea veniturilor; dar, în ciuda problemelor sale 
actuale, nici statul social român nu este chiar de aruncat. Din picate, opi¬ 
nia publică din România nu are încredere în stat şi seamănă mai degrabă 
cu un electorat de dreapta neoconservatoare, care se încrede mai mult în 
funcţia redistributivă a bisericii decât în cea a statului. Diferenţele sunt 
mari nu doar în raport cu Scandinavia, ci şi cu vecinii. 


Riscul de sărăcie înainte şi după transferuri sociale în România 

43 Studiul lui Domnişoru arată că „taxarea suplimentară a veniturilor mari şi creşterea 
alocaţiei pentru copiii provenind din familii sărace sunt cele mai uşoare căi de 
reducere a inegalităţii în România. [...] Un sistem de taxare progresiv, creşterea 
salariului minim la 950 RON, suplimentarea alocaţiilor pentru copiii ce provin 
din familii sărace, alocaţie paternală nediferenţiată in funcţie de venit şi creşterea 
ajutorului de şomaj. Un salariu minim de 950 RON ar reprezenta 42% din sala¬ 
riul mediu pe economie, aducând România de la un raport scăzut între salariul 
minim şi cel mediu la nivelul mediei europene. [...] Impozitarea suplimentară a 
veniturilor salariale de peste 5.000 RON ar afecta 6% din gospodăriile cu venituri 
salariale şi este doar un exemplu grosier de politică de redistribuire progresivă. O 
suplimentare a alocaţiilor pentru copii ar putea fi implementată ca o reducere de 
impozit pe salariu pentru a stimula angajarea formală.” 

ÎN LOC DE CONCLUZIE 

Istoria economică a României ca stat independent este istoria 
unor încercări — mediocre ca rezultat — de a reduce decalajele de 
dezvoltare ale ţării. Aceste încercări au fost analizate de o întreagă 
pleiadă de cercetători români şi străini. în România, marile tomuri de 
istorie economică scrise pe această temă aparţin unor istorici ca Victor 
Axenciuc 44 şi, mai recent, Bogdan Murgescu 4S , ambele oferind un 
nivel impresionat de detaliu statistic şi sinteză istorică. In străinătate, 
Andrew Janos 46 , John Montias 47 , Daniel Chirot 48 , Ronald Linden 49 , 
Ken Jowitt 50 şi alţii s-au aplecat de câteva decenii asupra acestui 
subiect, din perspectiva interdisciplinară a studiilor de dezvoltare. 

Cartea de faţă s-a edificat pe aceste temelii folosind un cadru 
analitic polanyian actualizat de curentul constructivist din economia 
politică 51 , curent care ia în serios rolul ideilor în marile transformări 
economice. în timp ce aproape toate contribuţiile existente se foca¬ 
lizează pe perioade distincte - Bogdan Murgescu fiind excepţia -, 
această carte a integrat analiza capitalismului incipient din secolul al 
XlX-lea experienţei stalinismului naţional dintre 1948 şi 1989 şi a 
capitalismului neoliberal construit gradual după 1989. 

Lansată spre mijlocul secolului al XlX-lea, dezvoltarea capitalistă 
a României a produs rezultate inegale ca performanţă, dar în ansamblu 
mediocre dacă punem ţara în context comparativ cu alte economii 
periferice care plecau de la un punct apropiat în cursa dezvoltării, 
încercarea de a ieşi din starea de dependenţă clasică a periferiei agricole 

44 Axenciuc 1992. 

45 Murgescu 2010. 

44 Janos 1989; Janos 2002. 

47 Montias 1978. 

48 Chirot 1978; Chirot 1980. 

49 Linden 1986. 

50 Jowitt 1971. 

51 Principala inspiraţie constructivistă vine din opera mentorului meu din anii de 
doctorat, profesorul Mark Blyth de la Universitatea Brown; vezi Blyth 2002. 

cunoaşte mai întâi forme de mercantilism economic şi, pentru o 
scurtă perioadă (1938-1940), de dictatură corporatistă de dezvoltare. 
Putem consemna că liberalismul economic nu a fost niciodată singura 
referinţă a capitalismului românesc, modernitatea economică a noului 
stat fiind structurată, de asemenea, de relicve neofeudale atât de bine 
analizate de Gherea, de rolul statului ca mare angajator sau investitor 
în infrastructura fizică şi chiar bancară şi, mai ales, de permanenţa 
parteneriatelor mai mult sau mai puţin formale dintre stat şi marele 
capital privat. 

Daca ne uităm în ansamblu la perioada dintre 1877 şi 1948, putem 
consemna reuşite ale modernizării urbane, unele chiar spectaculoase. 
Avansul consemnat în domeniul instituţiilor juridice, a lînvăţământului 
superior şi cercetării medicale, al infrastructurii feroviare şi infrastruc¬ 
turii urbane sau chiar al unor industrii de nişă a fost real şi nu trebuie 
să fie negat, chiar dacă suntem suprasaturaţi de estetizarea patologică 
a interbelicului, acest locus classicus al intelighenţiei româneşti con¬ 
temporane. însă, per total, aceste realizări nu au adus România în 
pragul „decolării” la începutul celui de-al Doilea Război Mondial. Ţara 
rămânea o periferie agrară a Europei, a cărei dezvoltare avantaja mult 
prea puţini membri ai societăţii, fără a conţine impulsul dezvoltării 
capitaliste accelerate, ca să nu mai vorbim de dezvoltarea socială sau 
edificarea unui liberalism încastrat. în special în spaţiul rural atât de 
romanţat de cultura oficială, dimensiunile dezastrului nu erau prea 
îndepărtate de cele ale comunităţilor băştinaşe din Asia sau Africa, 
deposedate de dominaţia colonială britanică. 

Este o mare ironie istorică faptul că agenda industrializării şi 
urbanizării accelerate dorită de moderniştii burghezi ai epocii interbe¬ 
lice este pusă în practică după război de către dictatura de dezvoltare 
naţional-stalinistă. în termenii înguşti ai teoriei modernizării, teorie 
dominantă în studiile postbelice despre dezvoltare, în cadrele acestui 
nou proiect, decalajele de dezvoltare se reduc în mod semnificativ 
pentru prima dată, costurile umane şi de mediu ale perioadei incipiente 
a acestui proiect fiind însă enorme. 

Replicând la început datele industrializării sovietice şi, în anii 
’70, pe cele ale tehnologiei industriale occidentale, România simte 
pentru prima dată exuberanţa şi depresiile decolării industriale, in¬ 
trând în situaţia de semiperiferie economică pe calea acestei variante 
naţional-staliniste a capitalismului de stat. Progresul social e de ase¬ 
menea spectaculos, mobilitatea socială şi creşterea standardelor de 
viaţă pentru majoritatea populaţiei fiind cât se poate de reale, dovadă 
a încastrării sociale a acestui proiect. In acelaşi timp, însă, represiu¬ 
nea politică creează un imens spaţiu carceral, mai ales în perioada 
incipientă, iar zona rurală este în continuare ţinta violenţei politice şi 
economice. Măcinat de propriile patologii şi contradicţii, izbit de criza 
datoriei publice din ţările în curs de dezvoltare şi antagonizând prin 
austeritate extremă marea majoritate a populaţiei, dezvoltaţionismul 
naţional-stalinist se prăbuşeşte în 1989, în contextul geopolitic bine 
cunoscut. 

în primii ani de după 1989, România încearcă să-şi negocieze 
reinserţia în capitalismul mondial făcând echilibristică între piaţă 
şi statul de dezvoltare. Această perioadă de neodezvoltaţionism este 
asociată la început cu un val de demodernizare prin demantelarea 
unei mari părţi a industriei şi a agriculturii mecanizate, dar pe la 
mijlocul anilor ’90 apar primii germeni ai relansării. în ciuda retoricii 
progresiste a guvernanţilor zilei, România nu reuşeşte să încastreze 
social liberalizarea prin edificarea unor structuri de redistribuire a 
bogăţiei. Dependenţa creată de aceste decizii iniţiale este accentuată 
de adâncirea proiectului economic liberal după 1997, proiect care 
lansează cu adevărat marea transformare capitalistă a României. 

Continuând demantelarea unei mari părţi a industriei fără a pune 
bazele unei economii postindustriale performante, neoliberalismul 
românesc declanşează dislocări sociale enorme, care duc la acumularea 
de inegalităţi frapante, la precaritatea extremă a majorităţii populaţiei, 
la colaps demografic, la fluxuri migratorii dintre urban spre rural şi, mai 
ales, la valuri fără precedent de emigraţie în Europa de Vest. Relansarea 
economică din anii 2000 se face pe bază de mari investiţii străine, dar 

în condiţiile radicalizării ideologice a neoliberalismului românesc 
aceste investiţii nu au facilitat reducerea patologiilor semidependenţei, 
ci mai degrabă permanentizarea lor. Făcând de netăgăduit limitele 
proiectului neoliberal chiar şi pentru susţinătorii acestuia, Marea 
Recesiune începută în 2008 ar trebui să ducă la renegocierea condiţiilor 
semidependenţei noastre periferice, dacă nu chiar la imaginarea unui 
nou proiect economic şi social. 

